
MIRCEA ELIADE: 


GYVENIMAS 
IR 
KŪRYBA 


— 


Mircea Eliade — ypatingas autorius, ir tai rodo ne vien jo kny- 
gų tiražai. Geriausiai jis žinomas kaip religijų istorikas — ta- 
čiau joks religijotyrininkas iki ir po jo negali prilygti Eliade'i 
nei populiarumu, nei įtaka šiuolaikinei kultūrai. Kiekviena Elia- 
de's knyga tampa skaitančiojo sielos gyvenimo įvykiu. Kaip 
matysime vėliau, tai ne gražus perdėjimas, o paties Eliade's 
siekis. Visi Eliade's veikalai pasižymi didžiausia erudicija, me- 
džiagos gausa, netikėtomis įžvalgomis — bet, išlaikydami aka- 
deminę svarbą ir žodyną, jie skaitomi taip lengvai, kaip jaunys- 
tėje skaitomi nuotykių romanai. Nepaprasta jo biografija gali 
pasirodyti kaip viena įstabiausių XX amžiaus odisėjų, juolab 
kad jis pats ją puikiai aprašė — Eliade's autobiografija Ekvinok- 
cijos pažadai (Les promesses de Ueguinoxe) laikoma vienu iškiliau- 
sių šio Žanro pavyzdžių mūsų amžiuje. Literatūrinius terminus 
čia vartojame neatsitiktinai — Eliade kūrė ir grožinę literatūrą, 
o kelerius metus buvo tarp Nobelio literatūrinės premijos re- 
aliausių kandidatų (ypač realios jo galimybės buvo 1978 m.; 1984 m., 
vienai jo apysakų pasirodžius Italijoje, Eliade buvo apdovano- 
tas literatūrine Dante's Alighieri'o premija). 

Bet visų pirma Eliade yra vienas iškiliausių šio amžiaus re- 
ligijotyrininkų. Yra asmenų, iškėlusių fundamentalesnes religi- 
jotyros problemas ir gal atidžiau jas grindusių, — tačiau tuos 
asmenis Žino nedaugelis religijotyros specialistų. Tuo tarpu Elia- 
de, be jokios abejonės, yra Žinomiausias religijotyrininkas iš vi- 
sų, kurie kada nors studijavo religijų pasaulį ir rašė apie jį. Jo 
veikaluose religijotyra peržengė kabinetų ir konferencijų rėmus, 

tapdama ne tik siaurų akademinių sferų, bet ir humanitarinių 
disciplinų, apskritai visuomenės savastimi. Eliade parodė ir pri- 
minė, kad laiko ir erdvės atžvilgiu nutolusių kultūrų žmonės 
tikėjo ir veikė taip pat kaip ir mes, — jei ne nuoširdžiau ir 
intensyviau už mus; jis sujungė psichologines, istorines, mito- 
logines duotybes ir parodė, kad religijos yra giliausias, pirmap- 
radis jų šaltinis ir kad tik religijų pasaulio gelmėse ar platumo- 
se slypi visų mūsų laimėjimų, nesėkmių ir problemų paslaptys. 
Tolimiausios praeities įvykiai ir moderniausios idėjos rymo ant 
tų pačių archetipinių pagrindų, istorija ir mitas susipina nuolat 
atsikartodami, pagrįsdami vienas kitą ir šitaip universalizuoda- 
miesi iki kosminių vyksmų lygmens. Ir tai ne abstrakcijų ar 
sąvokų žaismas — Eliade tiesiog pastebi žmogaus egzistencijos 
universaliuosius taškus, iš tiesų suteikiančius jai kosminę, taigi 
ir dieviškąją prasmę. 


Sugebėjimas tokias universalybes įžvelgti — vienas didžiau- 
sių Eliade's talentų. Tai ne vien prigimtinis talentas. Likimas 
jam suteikė galimybę matyti ir patirti nepaprastai daug, ir jis 
šia galimybe pasinaudojo, tapdamas vienu Žymiausių visų lai- 
kų religijotyrininku, universalybių specialistu. Gal jam tai pa- 
vyko iš dalies ir dėl to, kad į savo gyvenimo vingius jis žvelgė 
kaip į tam tikrą pranešimą apie save patį, kaip į tam tikrą hie- 
rofaniją. Gyvenimas — tai šventojo labirinto užduotis, tai iš- 
bandymas labirintu... Tai savita iniciacija... Senųjų kultūrų žmo- 
gui jo gyvenimas visų pirma buvo reikšmių ir prasmių pritvin- 
kęs gyvenimas. Šių prasmių religijotyrininkas turi ieškoti ne tik 
religinių faktų pasaulyje — jas galima atpažinti tik pačiam iš- 
gyvenus kažką panašaus. Eliade'i tai pavyko. 


, 


Odisėja 


Mircea (tariama — Mirča) Eliade gimė 1907 m. kovo 9 d. 
Bukarešte, karininko šeimoje, tačiau nuo jaunumės didžiavosi, 
kad tik trys kartos skyrė jį nuo jo protėvių — laisvųjų Molda- 
vijos ir Padunojo valstiečių. Šiaip ar taip, vaikystė ir paauglystė 
prabėgo ganėtinai palankiomis sąlygomis, kapitono alga leido 

šeimai išsilaikyti, tėvo biblioteka — pajusti nepasotinamą „teks- 
tų malonumą“. 1921 m. pradžioje Eliade publikuoja pirmąjį sa- 
vo straipsnį (apie vabzdžius), o netrukus — fantastinę mokslo 
populiarinimo esė keturiolikmečiui įstabiu pavadinimu — Kaip 
aš atradau filosofinį akmenį — ir laimi konkursą. Kelerius metus 
bendradarbiauja su mokslo populiarinimo žurnalais, rašo straips- 
nius iš entomologijos (vabzdžių tyrinėjimai — pirmoji Eliade's 
aistra), alchemijos istorijos, orientalistikos. Skelbia apsakymus, 
noveles. Artėjant abitūrai, ima suvokti, kad ligtolinė jo aistra 
gamtamoksliui apmalšo. Septyniolikos metų pradeda savaran- 
kiškas kalbų studijas — išmoksta italų, anglų, studijuoja hebra- 
jų ir persų kalbas. Filosofija ir religijų istorija tampa pagrindi- 
niais jo „arkliukais“. 

1925 m. spalį ima studijuoti Bukarešto universitete, Litera- 
tūros ir filosofijos skyriuje, tačiau, jo paties prisipažinimu, po 
kurio laiko pastebėjo, kad paskaitų lankymą pakeitė daug įdo- 
mesnėmis savarankiškomis studijomis. Profesorių paskaitos — 
sako Eliade savo autobiografijoje — neplaukė iš kokios nors 
vidinės būtinybės; neabejotina jų kompetencija vis dėlto nesąly- 
gojo originalaus požiūrio į visumą; tik jaunas dėstytojas Nae 
Ionescu, dėstęs logiką ir metafiziką, patraukia studentą — už- 
simezga jųdviejų pažintis ir draugystė, padarysianti Eliade'i ne- 
mažą įtaką. Į jo vieno paskaitas Eliade ir tevaikšto — tačiau 
dirba pašėliškai, juolab kad galiausiai atranda savo gyvenimo 
ašį — religijotyrą. Medžiagos, su kuria reikia susipažinti, nepa- 
prastai daug; Eliade nusistato tvirtą dienotvarkę, kurios laiky- 
sis ir toliau: darbas iki trečios ar ketvirtos ryto, kėlimasis — 
septintą ar aštuntą. Nors jis nėra vien mokslo asketas — Eliade 
strimgalviais puola į studentišką gyvenimą, pats turi savotišką 
saloną, dalyvauja studentiškose puotose, tai menkesnio masto, 
tai drauge su kitais penkiasdešimčia kolegų ir kolegių, su ku- 
riais užgriūva priemiesčio smuklę, — tačiau visa tai tik fonas ar 
atilsis po įtemptų studijų. Be to, Eliade dirba literatūriniame 
žurnale, sugebėdamas užsidirbti pragyvenimui, — studentui tai 
daug, o jo publikacijos visada arba geros, arba skandalingos. 
Pasirodo ir keli apsakymai („dėl kurių kritau savo draugų aky- 
se“, — prisimena Eliade. Lig tol jie laikė jį padoriu filosofu). 

1927 m. Eliade vyksta į Italiją, ten susitinka su Giovanni'u 
Gentile'e, Giovanni'u Papini'u, Ernestu Buonaiuti'u. Italijos įspū- 
džiai bei susitikimai su didžiaisiais italais nulemia tai, kad ma- 
gistro darbui Eliade pasirenka Renesanso italų filosofiją (Gior- 
dano Bruno, Campanella'ą ir Pico della Mirandola'ą). Vis dėlto 
stiprėja Eliade's orientalistiniai ir mistiniai interesai, bręsta reikš- 
mingiausias jo gyvenimo įvykis. 1928 m. pavasarį, antrą sykį 
lankydamasis Romoje, Eliade bibliotekoje atranda naujausią gar- 
saus indų mokslininko Surendranatho Dasguptos studiją Histo- 
ry of Indian Philosophy. Dasgupta knygos pratarmėje dėkojo žy- 
miam Bengalijos mecenatui, Kasimbazaro maharadžai Manin- 
drai Čandrai Nandai. Greta buvo maharadžos adresas. Virpan- 
čia ranka Eliade išsyk ima rašyti laišką maharadžai, prašyda- 
mas jo paramos dvejų metų sanskrito ir Indijos kultūros studi- 
joms Kalkutos universitete, Dasguptai vadovaujant. Po trijų mė- 
nesių atėjo maharadžos atsakas: dveji metai, jo nuomone, per- 
nelyg mažas laiko tarpas; tokią gausią medžiagą įvaldyti gali- 
ma per penkerius metus, taigi Eliade'i jis siūląs penkerių metų 
stipendiją... 

Tų pačių metų spalį Eliade gauna filosofijos magistro diplo- 
mą ir prieš Kalėdas susitinka su profesoriumi Dasgupta. Išsyk 
prasideda pašėlęs darbas — per kelis mėnesius Eliade'i tenka 
pasivyti būsimuosius studijų draugus indus. Jis studijuoja san- 
khjos filosofiją ir sanskrito gramatiką; įtemptas studijas kartais 
paįvairina trumpi panirimai į savitas orientalines Kalkutos pra- 
mogas. Eliade apvažinėja Indiją, kuri jį sužavi; Himalajų prieš- 
kalnės — pavergia; jis čia dar grįš. 

Jis apsigyvena pas Dasguptą. Profesoriaus dukra Maitrėja, 
beje, nebloga literatė, moko jį bengali kalbos; jis ją — prancūzų; 
abu verčia Tagore's eiles. Abu jauni ir romantiški; galiausiai 
viskas išaiškėja, ir Eliade'i vieną rytą tenka palikti Dasguptos 
namus ir Maitrėją — amžiams. Eliade sukrėstas, Kalkutoje jam 
vietos nėra, universitetinės studijos taip pat baigėsi. 

Dar „Dasguptos laikais“ Eliade'ę ima traukti, jo paties Žo- 
džiais tariant, „barokinė joga“ — tantrizmas. Ne kančios įvei- 
kimas, ne kūno atsisakymas rūpi tantrai — ji siekia pakeisti 
žmogaus egzistenciją, patį Žmogų. Eliade grįžta šiaurėn, į Hard- 

varą ir Rišikešą, į vietas, kur tūkstantmečiais rinkdavosi aske- 
tai ir kontempliuotojai. Jo mokytoju tampa Svamis Šivavanda, 
netrukus išgarsėsiantis vienas didžiausių jogos specialistų (jis 
paskelbs apie 300 tomų). Eliade panyra į praktines tantros stu- 
dijas — dėl suprantamų priežasčių vėliau apie šias studijas jis 
vengs pasakoti; tačiau jogos principų analizė po kurio laiko 
taps jo daktarato tema. Deja, 1931 m. gruodį jis jau Bukarešte, 
kur jam tenka pradėti karinę tarnybą; Eliade tikisi netrukus 
grįšiąs atgal, į dvasine tėvyne tapusią Indiją. Bet viskas klosto- 
si kitaip. 

Po karinės tarnybos 1933 m. Eliade apsigina daktaratą, ko- 
misija rekomenduoja jį išleisti prancūzų kalba, (ir 1936 m. Pa- 
ryžiuje pasirodo Yoga. Essai sur les origines de la mystigue indien- 
ne. Eliade ima dėstyti Bukarešto universitete, iš pradžių kaip 
Nae Ionescu asistentas, Metafizikos istorijos katedroje. Ima rengti 
religijų istorijos žurnalą Zalmoxis (iki karo spėjo išeiti trys stori 
sąsiuviniai). Indiškieji įspūdžiai neblėsta — Eliade parašo iš 
dalies autobiografinę apysaką Maitrėja, už kurią 1933 m. gauna 
literatūrinę premiją. Apysaka jam atneša pripažinimą. Atgarsiai 
pasiekia Indiją, Dasgupta visiškai įniršta, nes apysakos veikėjų 
prototipai labai aiškūs. Eliade toliau leidžia grožinę kūrybą (be- 
je, jis pirmas į rumunų literatūrą įveda vidinį monologą), ben- 
dradarbiauja spaudoje, veikia literatūriniuose bei kultūriniuose 
sambūriuose, drauge su Eugėne'u Ionesco ir Emiliu Cioranu. 
Rumuniškasis renesansas klesti, ir jo sužydėjimo apogėjuje pri- 
artėja karas. 

1940 m. Rumunijos vyriausybė aiškiai mato, kad šalis bus 
įvelta į karą, ir nutaria išsiųsti užsienin jaunus gabius moksli- 
ninkus — kaip atašė ar kultūros patarėjus. Eliade atsiduria Lon- 
done, tačiau, Anglijai nutraukus diplomatinius santykius su Ru- 
munija, kurion įžengia vokiečių armija, Eliade persikelia į Lisa- 
boną, kur kaip kultūros patarėjas praleis ketverius karo metus. 
Čia jis pradeda rašyti rumunų kalba Religijų istorijos traktatą bei 
Amžinojo sugrįžimo mitą. Diplomatinis gyvenimas Eliade'i nuo- 
bodus — visą laiką sukamasi tarp tų pačių žmonių; dirbti sun- 
ku, nes Lisabonos bibliotekos skurdokos — tačiau nuošalyje 
nuo karo. 

Eliade'i greitai išaiškėja, kokia bus karo baigtis Rumunijai ir 
visai Vidurio Europai. Jis nutaria likti emigracijoje ir pamėginti 
išsaugoti tas rumunų kultūros vertybes, kurioms tėvynėje grėsė 
žūtis. O kultūra — vienas iš būdų išlikti. 1945 m. jis Paryžiuje, 
tęsdamas savo tyrinėjimus. Eliade, Cioranas ir kiti nutaria dirb- 
ti kiekvienas pagal savo pašaukimą — tai vienintelis būdas pa- 
dėti šaliai. Jie nemano, kad tai pabėgimas. Atsakyti į laiko iššū- 
kį Eliade mėgina taip, kaip tai darė Buda ir Sokratas: „išžen- 
giant už gyvenamojo išorinio laiko ribų ir ruošiant arba kuriant 
kitą istorinį laiką“. 

Paryžiuje Eliade ilgą laiką gyvena tikrai sunkiai, mažame 
viešbutuko kambarėlyje. Naktimis, aptilus kaimynų keliamam 
triukšmui, baigia Religijų istorijos traktatą. Visas ankstesnysis įdir- 
bis praktiškai dingęs, nauja mokslininkų karta jo beveik nežino. 
Vėl reikia pradėti nuo nulio. Jam ir vėl pasiseka. Eliade'ę ima 
globoti Georges'as Dumėzilis, garsiausias to meto prancūzų mi- 
tologas. Jis įvesdina Eliade'ę į Gallimard'o leidyklą, pakviečia jį 
skaityti paskaitų, parašo pratarmę Traktatui. Imami publikuoti 
Eliade's veikalai prancūzų kalba, ištisa virtinė: be Traktato ir 
Amžinojo sugrįžimo mito, pasirodo Technigues du Yoga, Le Chamma- 
nisme, Images et Symboles, Le Yoga, Immortalitė et libertė, Forgerons 
et alchimistes, taip pat ir literatūriniai kūriniai. Tai triumfas. Eliade 
tampa pasaulinio lygio mokslininku — jis kviečiamas skaityti 
paskaitų į Romą, Paduvą, Miuncheną, Upsalą, dalyvauja konfe- 
rencijose, be kita ko, ir „Eranos“ draugijos veikloje. Metinėse 
„Eranos“ konferencijose jis susipažįsta su Carlu Gustavu Jungu 
ir Joachimu Wachu. Galiausiai tuo metu Amerikoje dirbęs Wa- 
chas 1956 m. pasikviečia jį skaityti paskaitų ciklo į Čikagos uni- 
versitetą. Kelionė planuota neilgam, tačiau tapo lemtinga. Mi- 
rus Wachui, Eliade'i primygtinai siūloma pasilikti Čikagoje ir 
imtis vadovauti Religijų istorijos skyriui; po ilgų dvejonių Elia- 
de pasirašo sutartį ketveriems metams — ir visam laikui lieka 
Čikagoje. Tokio pasirinkimo motyvų daug. Visų pirma — Elia- 
de's nuojauta, kad jo religijotyrinė veikla Amerikoje reikalinga 
ir duoda vaisių. 1957 m. Amerikoje buvo trys religijų istorijos 
katedros, o po dvidešimties metų — jau trisdešimt, ir pusei jų 
vadovavo Čikagos universiteto absolventai. Antra — laisva aka- 

deminė atmosfera, guvūs ir gabūs amerikiečių studentai, suvo- 
kiantys, kad, norint suprasti indonezietį ar Afrikos gyventoją, 
reikia ne ekonominio išprusimo ir ne sociologijos, o pažinti tų 
žmonių religiją. Ir pagaliau — finansiniai reikalai. Eliade's pri- 
sipažinimu, Europoje visą laiką jį kamavo finansiniai sunku- 
mai; Amerikoje jų neliko. Dalį mokslo metų jis dėstydavo uni- 
versitete, dalį skirdavo doktorantų rengimui, o likusį laiką — 
kelionėms po pasaulį ir atostogoms Europoje. Ir, žinoma, visą 
laiką — mokslinė veikla. Eliade vieną po kitos publikuoja kny- 
gas — tiek Amerikoje, tiek Europoje; 1961 m. drauge su Ernstu 
Jungeriu įkuria Antaios žurnalą (vieną žymiausių šio šimtmečio 
religijų istorijos metraščių). 1964 m. Čikagos universitetas pri- 
pažįsta jam aukščiausią akademinį laipsnį. 1966 m. jis išrenka- 
mas Amerikos menų ir mokslų akademijos nariu bei tampa 
Jeilio (Yale) universiteto garbės daktaru. Viena po kitos pilasi 
publikacijos, narystės mokslų akademijose, kelionės. Eliade ver- 
tinamas, leidžiamas ir, svarbiausia, skaitomas. Jo naujausi vei- 
kalai pasirodo pagrindinėmis Europos kalbomis (beje, angliš- 
kos, prancūziškos ir vokiškos konkrečių Eliade's veikalų versi- 
jos skiriasi; šias kalbas puikiai mokėjęs Eliade šį tą keisdavo, 
pats redaguodavo, o kartais skirtumai būdavo ir nemenki). Elia- 
de įgyvendina didžiulius sumanymus — tarkime, parengia 
Histoire des croyances et des idėes religieuses (Religinių idėjų ir tikė- 
jimų istoriją; trys dideli tomai ir ketvirtasis — šaltinių; deja, šios 
publikacijos užbaigti jis nebespėjo, tai atliko Eliade's mokiniai). 
Mirė Eliade 1986 m. 


Religijų hermeneutika 


Daugialypes Eliade's studijas vienu žodžiu apibūdinti sun- 
koka, tačiau pagrindinis jų siekis abejonių nėkelia — tai noras 
suprasti kitus, kitas religijas ir kitus Žmones, nutolusius nuo 
mūsų laiko bei erdvės atžvilgiu. Daugelis autorių bei disciplinų 
kalba apie supratimą ar hermeneutiką; Eliade taip pat, bet jo 
supratimas turi ypatingą, mažai kur tesikartojantį krūvį. Tai ne 
vien specifinis mokslinis faktų ir jų sąsajų supratimas — ge- 
riausiai jį atskleistume, tardami, kad Eliade'i rūpi visų pirma 

religinių simbolių hermeneutika. Pamėginsime trumpai apžvelgti, 
kaip Eliade apibūdina savo tyrinėjimų principus. 

Save jis laiko religijų istoriku, tačiau tai ne tradicinė religijų 
istorija, 0 specifinis metodas, giminingas disciplinai, šiais lai- 
kais vadinamai lyginamąja religijotyra, o kiek ankstėliau — re- 
ligijos fenomenologija. Religijų istorijoje Eliade mėgina ieškoti 
bendrybių ir sąsajų ir tik tada nagrinėja jų reikšmes. Istorinės 
religinio reiškinio šaknys ar jo funkcionavimo aplinkybės pa- 
ties reiškinio dar neatskleidžia. Tarkime, ritualo metu šamanas 
kopia į medį, suvokiamą kaip Kosminį ar Pasaulio medį; jame 
paliktos tik kelios šakos; tų šakų skaičius atitinka pasaulėdaros 
sferas, kurias šamanas įveikia savo kelionės dangun metu. Įti- 
kėtina, kad ši kosmologinė schema kilusi iš Rytų, ir įtikėtina, 
kad būtent iš Rytų ji pasiekė šamanistines kultūras. Bet negali- 
ma teigti, esą šamanistinis kelionės dangun ritualas kilo iš orien- 
talinės Pasaulio medžio sampratos. Tokių kelionių ritualų esa- 
ma ir kitose kultūrose, pakankamai tolimose Artimųjų Rytų tra- 
dicijoms, kad būtų galima juos kildinti iš šių tradicijų. Galimas 
dalykas, rytietiškos įtakos ir pasiekė Sibirą, bet čia jos buvo 
modifikuotos pagal šamanistinės pasaulėžiūros principus. UŽ- 
siimdami vien istorija, nepastebėsime reiškinio prasmės. Ar reiš- 
kinį aiškinsime istoriškai, ar, tarkime, psichologiškai — vis vien 
liks kažkoks neredukuojamas, nepaaiškintas branduolys, kuris 
nėra „istorinis“ ir kuris iššifruotas galėtų mums paaiškinti tik- 
rąją Žmogaus padėtį Kosmose. Tai jau grynosios religijotyros 
užduotis. 

Reiškiniai, kuriuos nagrinėja religijotyrininkas, atskleidžia 
ribines Žmogaus būkles, ir būtent taip reikėtų juos aiškintis. 
Žinoma, apie religinį reiškinį rastų ką pasakyti tiek psicholo- 
gas, sociologas, filosofas, tiek teologas, tačiau religijų istorikas 
(Eliade's įsitikinimu) jį supranta geriausiai: jis reiškiniu domi- 
si būtent todėl ir būtent taip, kad — ir kaip — jis yra religinis 
reiškinys, o ne filosofinė ar teologinė duotybė. Tik religijų is- 
torikas nagrinėja religinius faktus tokius, kokie jie yra, nesi- 
remdamas gretimomis disciplinomis ir nesigriebdamas šių reiš- 
kinių prigimties neatitinkančių tyrimo būdų. Religijų istorikas 
siekia reiškinį suprasti, tačiau tai įmanoma tik lyginant jį su 

tūkstančiais tiek panašių, tiek skirtingų fenomenų ir įterpiant 
į šį bendrą milžinišką erdvės ir laiko atskirtų reiškinių lauką. 
Nors taip dar neįžengiama į grynųjų klasifikacijų sritį — juk 
religijų istorikas žino, jog kiekvienas fenomenas reiškiasi isto- 
rijoje, yra istoriškai sąlygotas ir istoriškai atskleidžia naujas sa- 
vo prasmes, — tačiau istorijoje ir istoriškai pranešami antisto- 
riniai dalykai, kurie taip ir turi būti aiškinami. 

Taigi religiniai reiškiniai bei idėjos istoriškai turi daugybę 
reikšmių, 0 jų prasmės paieškos neturi apsiriboti formų ar isto- 
rinės kaitos aprašinėjimu. Toliau reikia stengtis juos suprasti, 
užsiimti hermeneutika. Hermeneutinis tyrimas atskleidžia pra- 
smes ir šitaip tampa kūrybišku metodu. Visų pirma todėl, kad 
paveikia patį tyrinėtoją: aiškindamasis ritualo, simbolio, dievy- 
bės įvaizdžio prasmę, jis praturtėja, pasikeičia pats. Senosios ar 
kurios nors Rytų religijos nagrinėjimas virsta egzistencišku gi- 
liausiu išgyvenimu, atskleidžiančiu tyrinėtojui anksčiau nė ne- 
numanytas religinės idėjos ar simbolikos gelmes. Hermeneuti- 
ka kūrybiška ir todėl, kad ji atveria vertybes, kurios tiesiogiai 
nebuvo patirtos. Tarkime, egzistuoja kosminio medžio įvaiz- 
džiai Indonezijoje, Sibire ir Mesopotamijoje. Visi jie turi bendrų 
bruožų, tačiau, savaime suprantama, nei indonezietis, nei Me- 
sopotamijos gyventojas apie tokį panašumą nieko nenutuokia. 
O hermeneutika atskleidžia slaptąsias simbolių prasmes bei jų 
paskirtį. Simbolių prasmės nėra nekintamos. Tarkime, vanduo 
daugybėje religijų turėjo apvalomąją reikšmę; krikščionybė, ėmu- 
si vartoti vandenį Krikšto sakramentui, ne panaikino vandens 
simboliką, o priešingai — praturtino ją. 

Simbolių nagrinėjimas gali atskleisti labai archaiškus „sim- 
bolių laukus“. Pažindamas Rumunijos valstiečių buitį ir pasau- 
lėjautą bei susitikęs su senosiomis ikiarijinėmis Indijos kultūro- 
mis, po ilgų kitų kultūrinių tradicijų tyrinėjimų Eliade priėjo 
išvadą, jog visos jos remiasi bendru eurazijiniu paveldu, se- 
niausių žemdirbių visuomenių, gyvavusių dar neolite, paliki- 
mu. Ir dar prieš keliasdešimt metų nuo Kinijos iki Portugalijos 
gyvavo viena dvasinė terpė, pasižyminti panašia seniausiąja 
žemdirbystės simbolika ir įvaizdžiais bei labai artimu gyveni- 
mo būdu. Ši pasaulėjauta pasaulį ir gamtą matė kaip nepertrau- 

kiamą gyvenimo, mirties ir prisikėlimo ciklą. Ji rėmėsi augme- 
nijos pasaulio įvaizdžiais, tačiau juos siejo su Žmogaus gyveni- 
mu ir Žmogų aiškino pagal juos. Jeigu Rumunijos valstiečiai 
aiškina, kad javai atsirado iš Kristaus kraujo, jie remiasi krikš- 
čionybės požiūriu; tačiau javų atsiradimas iš pasiaukojusios die- 
vybės yra labai senas neolitinis įvaizdis, būdingas visai šiai ben- 
drai kultūrinei erdvei. Taigi Europoje slypi klodai, daug gilesni 
už Graikijos ir Romos kultūras, jungiantys mūsų teritorijas su 
nepaprastai tolimomis — o vis dėlto tuo pačiu pagrindu, tuo 
pačiu simbolių lauku besiremiančiomis ir todėl galimomis su- 
prasti — kultūromis. Eliade Indijoje aptiko vadinamąją „kosmi- 
nę religiją“, kurioje sakralybė reiškėsi per kosminius reiškinius 
ar ritmus — medį, šaltinį, pavasarį. Bet tai ta pati religija, su 
kuria kovojo Senojo Testamento pranašai: atsisakiusi kosminiais 
reiškiniais ir ritmais įkūnytų politeistinės religijos dievų hebra- 
jų religija pasuko monoteistinio Dievo link. Tuo tarpu politeis- 
tinės religijos irgi turi savo prasmę ir vertę: „pagonių“ dievai — 
tai Visatos paslapties apraiškos, neišsemiamo kūrybiškumo, gy- 
venimo ir grožio simboliai... 

Simboliai jungia Žmogaus gyvenimą su dieviškuoju, Žmo- 
gaus pasaulį ir jo egzistenciją su Kosmosu ir jo gyvavimu. Šito- 
kie simboliai yra universalūs ir tiesiog „leidžia susikalbėti“ to- 
limiausių kultūrų Žmonėms — tai abipusio supratimo laidas, 
šiandien toks geidautinas ir reikalingas. Tarkime, krikščionybė- 
je kryžius yra kosminio medžio simbolis; indoneziečiui tai bus 
nesuprantama, tačiau jei jam paaiškinsime, kad krikščionims 
tai reiškia atgimimą ir naują gyvenimą, jis sugebės čia įžvelgti 
sau pažįstamus dalykus; jo kosminio medžio sampratai jie taip 
pat būdingi. 

Tokie „atpažinimai“ galioja ne vien specifinėje simbolių erd- 
vėje; simboliai yra atviri. Tad žmogus, skaitantis religijų istori- 
jos studijoje apie kosminį medį, patirs daugiau nei vien intelek- 
tualinį pasitenkinimą. Jis atskleis kažką, kas gali būti svarbu ir 
jo paties gyvenimui. Pamatęs konkretų medį, jis galės įžvelgti 
jame kosminio ritmo paslaptį, įžvelgs nuolat atgimstančios gy- 
vybės slėpinius... Religijų istorija kaip konkreti studija šitaip 
tampa dvasinio tobulėjimo ar subtilėjimo, dvasinės plėtros įran- 

kiu, o religijotyra — savotiška gyvąja metafizika, beje, nepra- 
rasdama empirinio, mokslinio pagrindo. Eliade's manymu, re- 
ligijotyros užduotis — visumos hermeneutika, kuri pašaukta 
iššifruoti esminius Žmogaus istorijos slėpinius; juk iš esmės tai 
religiniai slėpiniai. Istorija taip virsta ne amžinai užmarštin nu- 
garmėjusia praeitimi, o atviru žmonijos susikalbėjimo lauku, 
kur mes galime kalbėtis su majais ar senovės egiptiečiais, atras- 
dami universalias religines, taigi ir žmogiškąsias vertybes. Re- 
ligijų istorija šitaip tampa metamokslu, negana to — pagrindi- 
nių Žmonijos vertybių išsaugojimo vieta ir būdu. „Religijų isto- 
rija — tai nelyginant Nojaus arka, gelbstinti mitologines ir re- 
ligines tradicijas“, — kalbėdamas su Claude'u Henri Rocguet 
pasako Eliade. Ir tai, ką šiandien vadiname „mokslinėmis pub- 
likacijomis“, gali sukurti rezervą, išsaugantį mums tradicines 
vertybes ir religinius pavyzdžius. 

Taigi tokie yra Eliade's siekiai — mums, apie religijotyrą ar 
religijų istoriją neturintiems ženklesnio supratimo, galintys kel- 
ti nuostabą. Kartais sociologinių ar funkcionalistinių srovių at- 
stovai Eliade'i priskiria „pranašavimo sindromą“ ar nekorektiš- 
kus posakius. Taip, kliaučių ieškoti galima, tačiau Eliade's vei- 
kalų pasauliniai tiražai rodo, kad jis pataikė, o priekaištauto- 
jai... Jie žinomi tik sau patiems... Antra vertus, Eliade kai kada 
peržengia tam tikras religijotyros ribas ir dėl to kritikuojamas 
teisingai. Tačiau pas mus, „čia ir dabar“, visos eliadistikos sub- 
tilybės būtų pernelyg ankstyva prabanga; su Eliade'e iš pradžių 
reikia susipažinti. Juolab kad jo mintys ir idėjos yra esminė 
šiuolaikinio mąstymo detalė. Italų religijų istorikas Ugo Bianchi 
pažymi, jog „Eliade's mokslinis sumanymas — sukurti tokią 
religijų istoriją, kuri savitai prisidėtų prie šiuolaikinio Žmogaus 
savimonės“. Bianchi čia neperdeda. 


Amžinojo sugrįžimo mitas 


Istorijos filosofijos įvadas — taip, Eliade's teigimu, jis norėjęs 
pavadinti šį veikalą. Išties, Amžinojo sugrįžimo mitas — tai „isto- 
rinė“ knyga. Eliade's „istorijos“ samprata kiek savita, todėl šį 
žodį ir imame į kabutes. Istorija, pasak Eliade's, suprantama 

dvejopai. Viena vertus, tai tęstinumo ar struktūros istorija (tau- 
tos, epochos istorija). Tačiau šis Žodis vartojamas ir kita pras- 
me, pavyzdžiui, tariant „istorinė žmogaus egzistencija“, „istori- 
nė situacija“, „istorinis laikotarpis“ ir pan. Yra ir egzistencinė 
šio žodžio reikšmė: Žmogus, veikiantis istorijoje, tam tikroje si- 
tuacijoje, žmogus, išgyvenantis tam tikrą būklę, — taigi išgyve- 
nantis istoriją. Istorija kaip Žmogaus būklė yra kiek kitaip su- 
prantama, bet tai vis tiek istorija. 

Žmogus yra istorinė būtybė, tačiau jis tiktai būva. Eliade's 
istorinė hermeneutika remiasi už istorijos ribų esančiomis struk- 
tūromis. Tai mūsų jau minėti simboliai, archetipai, t.y. tipiniai 
veiklos modeliai, bet kokios Žmogaus elgsenos provaizdžiai. 
Žmogus orientuojasi būtent į juos, į simbolius ar archetipus, 
esančius už istorijos ribų, veikia ir mąsto pagal juos, „Ssuistorin- 
damas“ juos ir atitinkamai įvesdamas į istorinę aplinką, kur jų 
raišką gali paveikti įvairūs erdvės ir laiko dėmenys, kultūrinė 
aplinka, — bet paveikti vien jų formą, o ne belaikę esmę. Tyri- 
nėtojas, tai suprasdamas, neapsiribos tik istorinių, genetinių, 
ekonominių ir pan. aplinkybių ir įtakų nagrinėjimu. Jos svar- 
bios, nes parodo, kaip universalūs fenomenai reiškiasi ir veikia 
konkrečiu laiku, konkrečiomis aplinkybėmis. Tačiau tie feno- 
menai nesutampa su savo pasirodymo aplinkybėmis ir negali 
būti jomis paaiškinti. Visada lieka nepaaiškinamas branduolys, 
kuriuo ir privalo užsiimti religijos tyrinėtojas. Šiuos Eliade's 
principus glaustai apibūdina Meno (Mainc) universiteto profe- 
sorius Douglasas Allenas: „Visuose savo veikaluose Eliade tvir- 
tai laikosi įsitikinimo, kad fundamentaliosios religinės struktū- 
ros yra belaikės. Mes negalime įrodyti, kad esmines religines 
struktūras būtų sukūrusios tam tikros konkrečios visuomenės 
ar konkretūs istoriniai laikotarpiai. Tegalime tvirtinti, jog kon- 
krečios istorinės aplinkybės sukuria galimybes reikštis ar įsi- 
viešpatauti konkrečiai belaikei ir beistorei struktūrai. Archetipi- 
nės simbolinės struktūros istorija iš esmės nepakeičia; istorija 
neįterpia jokių naujų reiškinių. Tiesa, ypatingomis istorinėmis 
aplinkybėmis konkreti simbolika gali būti naujai pervertinta. 
Tačiau ir naująjį įvertinimą sąlygoja iš esmės beistorė simboli- 
kos struktūra.“ 

Taigi istorija yra vieta, kurioje reiškiasi beistoriai dalykai. 
Eliade „panaikina“ istorijos slėgimą, pažymėdamas, jog seno- 
sios kultūros sugebėdavo apsieiti be jo, pasigelbėdamos univer- 
saliais pirmapradžiais simboliais ar archetipais, kurie savo uni- 
versalumu naikindavo istorijos vienkartiškumą. Joms istorija bu- 
vo ciklinė, sugrįžtanti istorija. Arba — tokia istorija, kuri, nuo- 
lat grindžiama dievų pasaulio įvykiais, pati įgauna sakralų krū- 
vį. Tai ir yra „amžinasis sugrįžimas“. Žmogus kartoja, bet ne 
kaip pasyvus šešėlis, o kaip sakralybės partneris, įkurdinantis 
ją šiame pasaulyje. „Daiktas arba veiksmas yra tikras tiek, kiek 
pamėgdžioja arba atkartoja archetipą“, — teigia Eliade veikale 
Amžinojo sugrįžimo mitas (p. 36). Toks „gyvenimas pagal sakra- 
lybę“ ir pačiam Žmogui suteikia vien sakralybės horizonte teeg- 
zistuojančią kategoriją — amžinybę. Eliade rašo: „Viskas prasi- 
deda iš pat pradžių kiekvieną akimirką. Praeitis tėra ateities 
provaizdis. Joks įvykis nėra negrįžtamas ir jokia permaina nėra 
galutinė. Tam tikra prasme galima netgi teigti, jog pasaulyje 
nevyksta nieko nauja, nes viskas yra tik pirmapradžių archeti- 
pų kartojimas; šis kartojimas, atkurdamas tą mitinę akimirką, 
kai buvo apreikštas archetipinis veiksmas, be paliovos laiko pa- 
saulį tame pačiame rytmetiniame pradžių akimirksnyje“ (p. 86). 
Kaip toliau pažymi Eliade, tradicinių visuomenių Žmogaus no- 
ras atmesti istoriją ir gyventi vien mėgdžiojant archetipus liudi- 
ja jo troškimą gyventi realybėje ir baimę, kad jį apniks Žemiš- 
kojo gyvenimo nereikšmingumas. Tik hebrajai pirmieji atranda 
istorijos kaip Dievo epifanijos reikšmę, ir šią koncepciją perima 
bei išplėtoja krikščionybė. Dievas ima kištis į istoriją ne dėl to, 
kad jis archetipinis Dievas, o todėl, kad jis visų pirma yra as- 
muo, atitinkamai ieškantis asmeninio santykio su žmogumi ir 
keliantis jam individualistinius reikalavimus bei iššūkius. Isto- 
riniai faktai virsta „situacijomis“, kuriosė žmogus atsiduria Dievo 
akivaizdoje ir taip įgyja religinę vertę (žr. p. 88, 97—98). 

Taigi istorija — sakralybės veiklos arena ir ja lieka, net kei- 
čiantis ontologinėms koncepcijoms. Eliade nuosekliai „antiisto- 
riškas“: jis teigia, kad mesijinės koncepcijos, užbaigiančios ar- 
chetipų ir istorinio Dievo dialektiką, taip pat nėra istoriškos — 
jos tik užbaigia laiką ir „išgano“ istoriją, panaikindamos ją am- 

žinybe. Istorinės kategorijos Eliade's sampratoje tampa ontolo- 
ginėmis. Modernusis žmogus, atitolęs nuo archetipų ir simbo- 
lių lobyno, tampa tarsi antruoju nupuolusiu Adomu, savo noru 
nugrimzdusiu į tai, ko Žmonija nuolatos vengė, — į susitapati- 
nimą su pasauliu, taigi į vergystę jam. Vienintelis būdas atgauti 
tikrąjį Žmogiškumą — grįžti prie archetipų paveldo. Tobulas 
žmogus — religinis žmogus, homo religiosus. Jis tebeglūdi kiek- 
vieno žmogaus sieloje, ir sąlytis su antlaikišku archetipų pasau- 
liu gali jį pažadinti, pakeisdamas visą Žmogaus — ir visuome- 
nės — egzistenciją. 


Gintaras Beresnevičius 

Archetipai ir kartotė 


PRATARMĖ 


Jei nebūtume bijoję pasirodyti per dideli garbėtroškos, bū- 
tume davę šiai knygai kitą paantraštę: Istorijos filosofijos įva- 
das. Nes kaip tik tokia yra šio rašinio esmė, su ta išlyga, kad, 
užuot ėmęsi spekuliatyvinės istorijos reiškinio analizės, čia gvil- 
dename pagrindines sąvokas senovinės visuomenės, kuri, nors 
ir pasižymi tam tikra „istorine“ forma, kaip įmanydama kra- 
tosi tos istorijos. Tyrinėjant šias tradicines visuomenes mums 
labiausiai krito į akis būtent jų maištavimas prieš konkretų is- 
torinį laiką, jų ilgesingas troškimas periodiškai sugrįžti į miti- 
nius pradžios laikus, į Didįjį Laiką. To, ką pavadinome „ar- 
chetipais' ir kartote“, prasmė ir paskirtis mums atsiskleidė tik 
tada, kai suvokėme tų visuomenių norą atmesti konkretų laiką, 
jų priešiškumą bet kokiam bandymui kurti autonomišką „isto- 
riją“, Ly. istoriją, nepažįstančią archetipų. Šios pastangos ne- 
priimti istorijos, šis priešiškumas jai, kaip parodysime šioje kny- 
goje, nėra vien konservatyvių pirmykštės visuomenės tenden- 
cijų padarinys. Mūsų nuomone, į šį istorijos, tai yra įvykių, 
neturinčių priešistorinio modelio, nuvertinimą ir žemiškojo, to- 
lydinio laiko atmetimą pagrįstai galima žiūrėti kaip į tam tikrą 
metafizinį žmogiškosios būties vertinimą. Tačiau tas vertini- 
mas jokiu būdu nėra toks, kokį mėgina pateikti kai kurios po- 
hegelinės filosofijos kryptys, kaip antai marksizmas, istorizmas 
ir egzistencializmas, teigiančios, kad „istorinis žimogus“ yra 
toks, koks ateina iš istorijos gelmių. 


PRATARMĖ 


Šiame darbe pačios istorijos problemos tiesiogiai nenagri- 
nėsime. Mūsų pirmučiausias uždavinys — iškelti aikštėn svar- 
biausias jėgų linijas senovinių visuomenių mąstysenoje. Mums 
atrodė, jog netgi paprastas šio dalyko išdėstymas bus įdomus, 
visų pirma filosofui, įpratusiam rasti savo problemas ir jų spren- 
dimo priemones klasikinės filosofijos tekstuose arba dvasinės 
Vakarų istorijos aplinkybėse. Mes seniai esame įsitikinę, jog 
Vakarų filosofijai, jei galima taip sakyti, gresia pavojus „su- 
provincialėti“: viena vertus, jeigu ji griežtai apsiribos vien sa- 
vo tradicijos Hyrinėjimu ir ignoruos, pavyzdžiui, Rytų minties 
problemas bei jų sprendimus; kita vertus, jei pripažins tik isto- 
rinių civilizacijų žmogaus „aplinkybes“, paniekinusi „pirmykš- 
čio“, tradicinėms visuomenėms priklausančio žmogaus patirtį. 
Manone, kad filosofinė antropologija gali kai ko pasimokyti iš 
to, kaip ikisokratinis (kitaip sakant, tradicinis) žmogus vertino 
savo padėtį visatoje. Teisingiau pasakius: kad į pagrindines me- 
tafizikos problemas, pažinus archainę ontologiją, galima pa- 
žvelgti naujaip. Daugelyje ankstesnių darbų, ypač Traitė d'his- 
toire des religions, stengėmės išdėstybi šios archainės ontolo- 
gijos principus, nors, savaime suprantama, nesiekėme pateikti 
perdėm nuoseklų tr išsamų jos aprašymą. 

Mūsų didžiam gailesčiui, čia pateikiamas darbas irgi toli 
gražu ne nuodugnus. Kadangi juo kreipiamės tiek į filosofą, 
tiek į etnologą ar orientalistą, o visų pirma į apsišvietusį žmo- 
gų, ne specialistą, tad dažnai buvome priversti glaustai išdės- 
tyti tai, kam, leidžiantis į smulkmenas ir dėstant išsamiau, pri- 
reiktų folianto. Nuodugnesnis svarstymas, pasitelkiant daugiau 
šaltinių ir griebiantis specialiosios terminologijos, atbaidytų 
daug skaitytojų. O mums rūpėjo ne tiek pateikti specialistams 
keletą komentarų greta jų pačių problemų, kiek sudominti filo- 
sofą ir apskritai apsišvietusį žmogų tomis dvasinėmis vertybė- 
mis, kurios didesnėje Žemės rutulio dalyje jau nugrimzdusios 
į praeitį, bet padeda pažinti žmogaus istoriją. Panašaus pobū- 
džio sumetimai paskatino mus apsiriboti tik būtiniausionis iš- 
našontis ir nuorodomis, o kartais tiesiog užuominomis. 


4 


PRATARMĖ 


Šis rašinys, pradėtas 1945 metais, buvo tęsiamas ir užbaig- 
tas tik po dvejų metų. Už rankraščio vertimą iš rumunų kal- 
bos esame skolingi ponams Jeanui Gouillard'ui ir Jacgues'ui 
Soucasse ui), kuriems čia reiškiame nuoširdžią padėką. O mū- 
sų didžiai mokytas kolega ir draugas Georges as Dumėzilis dar 
kartą malonėjo perskaityti rankraštį — tai leido mums įštaisy- 
ti kai kuriuos riktus. 

Mircea Eliade 


Kaskaisas, 1945 m. kovas 
Paryžius, 1947 m. gegužė 


Pirmas skyrius 

Problema 


Šios knygutės tikslas — panagrinėti kai kuriuos ar- 
chainės ontologijos aspektus, tiksliau sakant — būties ir 
tikrovės sampratas, kurias galima išsiaiškinti, tyrinėjant se- 
novinių visuomenių žmonių elgesį. „Senovinės“, arba „tra- 
dicinės“, visuomenės apima tiek pasaulį, kuris paprastai 
vadinamas „pirmykščiu“, tiek senąsias Azijos, Europos ir 
Amerikos kultūras. Žinoma, metafizinės archainio pasau- 
lio koncepcijos ne visada formuluojamos sąvokų kalba; 
bet simbolis, mitas, ritualas įvairiomis plotmėmis ir jiems 
būdingomis priemonėmis perteikia sudėtingą nuoseklių 
teiginių apie galutinę daiktų tikrovę sistemą, kurią gali- 
ma laikyti metafizika. Vis dėlto mums svarbu suprasti 
gilią tų simbolių, mitų ir apeigų prasmę, kad įstengtume 
ją perteikti mums įprasta kalba. Kai stengiamės perprasti 
kokio nors senovinio mito ar simbolio tikrąją prasmę, bū- 
name priversti konstatuoti, jog ta prasmė atskleidžia tam 
tikrą sąmonės užimamą Kosmose padėtį, taigi ir tam tikrą 
metafizinę poziciją. Bergždžios pastangos ieškoti senovės 
kalbose sąvokų, kurias per didelį vargą sukūrė didžiosios 
filosofinės tradicijos: galimas daiktas, tokių žodžių, kaip 
„būtis“, „nebūtis“, „realus“, „nerealus“, „tapsmas“, „iliu- 
zinis“ ir kitų, nėra Australijos senbuvių ar senovės Meso- 
potamijos gyventojų kalbose. Bet net jeigu žodžio trūksta, 

daiktas yra: tiktai jis „išreiškiamas“, tai yra atskleidžia- 
mas, rišlia samplaika — simboliais ar mitais. 

Stebint archainio Žmogaus elgesį apskritai, krenta į 
akis štai kas: išorinio pasaulio daiktai, kaip, beje, ir žmo- 
nių veiksmai tikrąja šio žodžio prasme, neturi savarankiš- 
kos vidinės vertės. Daiktas arba veiksmas įgauna vertę ir 
šitaip pasidaro realus todėl, kad vienaip ar kitaip daly- 
vauja jį pranokstančioje tikrovėje. Koks nors akmuo iš 
daugelio kitų tampa šventas — ir kartu bemat prisipildo 
būties — dėl to, jog jis yra hierofanija? arba pasižymi mia- 
na?, arba jo forma rodo, kad jam būdinga tam tikra sim- 
bolika, arba vėlgi, kad jis yra tam tikro mistinio akto liud- 
mena, ir t.t. Daiktas pasirodo besąs tam tikros išorinės jė- 
gos, kuri jį išskiria iš jo aplinkos ir suteikia jam prasmę ir 
vertę, talpykla. Ši jėga gali slypėti daikto substancijoje ar- 
ba formoje; uola pasirodo esanti šventa todėl, kad jau pati 
jos būtis yra hierofanija: būdama nesugniuždoma, nepa- 
žeidžiama, ji yra tai, kas nėra žmogus. Ji atspari laikui, 
jos realybę padvigubina jos amžinumas. Netgi pats pa- 
prasčiausias akmuo gali būti paskelbtas „brangiaverčiu“, 
ty. prisodrintu stebuklingos arba religinės galios, vien 
dėl jo simbolinės formos ar kilmės: „perkūno akmuo“, 
nes manoma, kad jis nukritęs iš dangaus; perlas, nes at- 
siradęs iš vandenyno. Kiti akmenys bus šventi todėl, kad 
juose glaudžiasi protėvių vėlės (Indija, Indonezija), arba 
todėl, kad kitados jie buvo dievoraiškos arena (kaip an- 
tai bethel /Bet-Elis/, pravertęs kaip Jokūbo guolis), arba 
todėl, kad juos pavertė šventais auka ar priesaika (plg. 
mūsų Traitė d histoire des religions, p. 191 ir toliau). 

Dabar pereikime prie žmogaus veiksmų, suprantama, 
prie tų, kurie nėra perdėm automatiški; jų reikšmė, jų 
vertė yra susijusi ne su grynai fizine duotybe, bet su tuo, 
kad jie atkuria pirmapradį veiksmą, atkartoja mistinį pa- 
vyzdį. Maitinimasis nėra paprastas fiziologinis veiksmas, 

jis atkartoja komuniją. Vedybos ir kolektyvinė orgija turi 
savo mitinius prototipus; jos kartojamos todėl, kad jas pa- 
darė šventas nuo pat pradžių („anuo metu“, ab origine) 
dievai, protėviai arba herojai. 

Savo sąmoningo elgesio apraiškose „pirmykštis“, ar- 
chainis Žmogus nežino veiksmo, kurio nebūtų anksčiau 
atlikęs ir išgyvenęs kitas, kitas — ne žmogus. Jo gyveni- 
mas — tai nenutrūkstama kartotė veiksmų, kuriuos ka- 
daise yra įvykdę kiti. 

Šis sąmoningas tam tikrų paradigminių veiksmų kar- 
tojimas rodo savitą ontologiją. Gamtos daiktas ir žmo- 
gaus rankų dirbinys įgyja savo realybę, savo tapatybę tik 
todėl, kad jis yra transcendentinės realybės dalis. Veiks- 
mas įgauna prasmę, realumą tik tada, jei atkartoja kokį 
nors pirmapradį veiksmą. 

Geriau pažinti šios archainės ontologijos struktūrą 
mums padės tam tikros faktų, paimtų iš įvairių kultūrų, 
grupės. Visų pirma ieškojome pavyzdžių, kurie galėtų kuo 
aiškiau atskleisti tradicinės minties mechanizmą, kitaip 
sakant, faktų, kurie mums padėtų suprasti, kaip ir kodėl 
pirmykščių bendruomenių Žmogui koks nors daiktas tam- 
pa realus. Mums svarbu pirmiausia gerai suprasti šį me- 
chanizmą, kad paskui galėtume imtis Žmogaus būties ir 
istorijos problemos archainio dvasingumo plotmėje. 

Savo medžiagą suskirstėme į kelias dideles rubrikas: 

1) faktai, rodantys, kad archainiam žmogui realumas 
yra dangiškojo archetipo mėgdžiojimo funkcija; 

2) faktai, rodantys, kad realumą suteikia bendrumas 
su „Centro simbolika“: miestai, šventyklos, namai pasi- 
daro realūs dėl to, kad supanašėja su „Pasaulio Centru“; 

3) pagaliau reikšmingi pasaulietiški ritualai ir veiks- 
mai, kurie jiems teikiamą prasmę turi tik todėl, kad jie 
yra sąmoningas veiksmų, atliktų ab origine dievų, herojų 
ir protėvių, kartojimas. 


PIRMAS SKYRIUS 


Paprastas šių faktų išdėstymas leis imtis tirti po jais 
slypinčią ontologinę koncepciją, kurią paskui ketiname iš- 
lukštenti ir kurią tik toks faktų pateikimas gali pagrįsti. 


Šalių, šventyklų 
ir miestų dangiškieji arhetipai 


Pagal senovės Mesopotamijos tikėjimus, Tigro proto- 
tipas yra Anunitos (Anunit) žvaigždė, o Eufrato — Kregž- 
dės žvaigždė*. Viename šumerų tekste kalbama apie „die- 
vų formų buveinę“, kurioje gyvena „gyvulių kaimenių ir 
javų (dievybė)“**. Panašiai Altajaus tautoms kalnai turi 
idealų prototipą danguje***. 

Egipto vietovės ir nomai“ buvo pavadinti pagal „dan- 
gaus laukus“: iš pradžių sužinota apie „dangaus laukus“, 
paskui jie buvo sutapatinti su Žemės geografija****. 

Iranėnų kosmologijoje? (zervanitų“ tradicija) „kiekvie- 
nas žemės reiškinys, tiek abstraktus, tiek konkretus, ati- 
tinka dangišką, transcendentinį, nematomą žodį, Platono 
„idėjos“ prasme. Kiekvienas daiktas, kiekviena sąvoka 
reiškiasi dviem aspektais: mėžnėk ir gėtik. Yra matomas 
dangus, vadinasi, yra ir mžnok dangus, kuris nematomas 
(Bundahishn',1). Mūsų žemė atliepia dangiškąją Žemę. 
Kiekviena dorybė, padaroma čia, getoje (gčtūh), turi dan- 
giškąjį atitikmenį, kuris yra tikroji realybė... Metai, mal- 
da... pagaliau visa, kas reiškiasi getoje, turi kartu ir mėnėk. 
Kūrinija paprasčiausiai sudvigubinama. Kosmogonijos po- 


* Plg. mūsų Cosmologie ši alchimie babilonianū. Bucuresti, 1937, 
p. 21, 59. 

* Edward Chiera. Sumnerian Religious Texts. Upland, 1924, 
p.29. 

*** U. Holmberg. Der Baum des Lebens. Helsinki, 1923, 5.39. 

**** Raymond Weill. Le champ des roseaux et le champ des 
offrandes dans la religion funėraire et la religion gėnėrale. Paris, 1936, 
p. 62 ir toliau. 

žiūriu, kosminė stadija, apibūdinama kaip mėnėk, yra pir- 
mesnė už gėtik stadiją.“* 

Skyrium imant, ir šventykla — visų švenčiausia vie- 
ta — turėjo savo dangiškąjį prototipą. Ant Sinajaus kal- 
no Jahvė parodo Mozei „pavyzdį“ šventyklos, kurią jis 
turi pastatyti: „Tepadaro jie man šventovę, idant galė- 
čiau gyventi tarp jų. Tiksliai, kaip tau rodau — pagal 
Padangtės ir viso jos apstatymo pavyzdį, taip turite ją 
padaryti“ (Iš 25, 8—9). „Žiūrėk, kad juos padarytum pa- 
gal jų pavyzdį, parodytą tau ant kalno“ (Iš 25, 40). Ir 
kai Dovydas duoda savo sūnui Saliamonui šventovės, 
padangtės ir visų reikmenų brėžinį, jis tikina, kad „Jis 
tiksliai... užsirašęs brėžinio nurodymus, nes jį vedė Vieš- 
paties ranka“ (1 Krn 28, 19). Vadinasi, jis matė dangiš- 
kąjį pavyzdį“*. 

Pats seniausias dokumentas apie šventyklos archetipą 
yra Gudėjos įrašas, skirtas jo pastatydintai šventyklai La- 
gaše. Sapne karalius išvysta deivę Nidabą — ji jam paro- 
do plokštę, kurioje suminėtos palankios žvaigždės — ir 
dievą, atskleidžiantį šventyklos brėžinį“**. Taip pat ir 
miestai turi savo dieviškąjį prototipą. Visų Babilonijos 
miestų pirmavaizdžiai yra Žvaigždynuose: Siparo — Vė- 
žio Žvaigždyne, Ninevijos — Grįžulo Ratuose, Ašuro — 
Arkture ir t.t.**** Senacheribas pastatydina Nineviją pa- 
gal „projektą, nubraižytą žiloje senovėje danguje išsidės- 
čiusių žvaigždžių“. Pavyzdys ne tik pirmesnis už žemės 


* H. S. Nyberg. „Ouestions de cosmogonie et cosmologie 
mazdėennes“. Journal Asiatigue, juillet — septembre, 1931, p. 
1—134. 

** Plg. rabiniškąsias tradicijas: Raphael Patai. Man and Tem- 
ple. London, 1947, p. 130 ir toliau. 

*** E. Burrows. „Some Cosmological Patterns in Babylonian 
Religion“. The Labyrinth, ed. S. H. Hooke. London, 1935, p. 65 
ir toliau. | 

**** Plg. mūsų Cosmologie..., p. 22; Burrows, p. 60 ir toliau. 

statinius, bet ir yra idealioje (dangiškoje) amžinybės sri- 
tyje. Apie tai sako Saliamonas: „Tu įsakei statyti šven- 
tyklą ant savo šventojo kalno ir aukurą savo buveinės 
mieste, atvaizdą tavo šventosios Padangtės, kurią tu pri- 
rengei nuo pat pradžios“ (Išm 9, 8). 

Dangiškąją Jeruzalę Dievas sukūrė pirmiau, nei žmo- 
gaus rankos pastatė Jeruzalės miestą: būtent apie ją kal- 
ba pranašas Baruchas Siriškojoje apokalipsėje“, II, 2, 2—7: 
„Ar tu manai, kad tai yra miestas, apie kurį aš pasakiau: 
„Savo rankų delnuose aš pastačiau tave“? Statinys, kuris 
nūnai stovi tarp jūsų, ne tas, kuris atsiskleidė manyje, ne 
tas, kuris buvo parengtas nuo to laiko, kai nutariau su- 
kurti Rojų, ir kurį aš parodžiau Adomui prieš jam nusi- 
dedant...“* Dangiškoji Jeruzalė įkvėpė visus žydų prana- 
šus: Tobiją (13, 16), Izaiją (49, 11 ir toliau), Ezekielį (40) 
ir kt. Kad parodytų Jeruzalės miestą dieviškais regėjimais, 
Dievas pastato Ezekielį ant labai aukšto kalno (Ez 40, 6 
ir toliau). Ir Sibilių pranašystės? mini Naująją Jeruzalę, ku- 
rios viduryje spindi „šventykla su milžinišku bokštu, re- 
miančiu debesis ir matomu visų““*. Bet pats gražiausias 
dangiškosios Jeruzalės aprašymas — Apreiškime Jonui (21, 
2 ir toliau): „Ir išvydau šventąjį miestą — naująją Jeruza- 
lę, nužengiančią iš dangaus nuo Dievo, kuri buvo išsi- 
puošusi kaip nuotaka savo sužadėtiniui“. 

Tokį patį požiūrį aptinkame ir Indijoje: visi karališ- 
kieji Indijos miestai, netgi šiuolaikiniai, yra pastatyti pa- 
gal mitinio dangiškojo miesto, kuriame Aukso amžiuje 
(in illo tempore) gyveno Visatos viešpats, pavyzdį. Ir ly- 
giai taip pat kaip ir jis, karalius stengiasi atgaivinti Auk- 
so amžių ir vėl įvesti tobulą valdžią; tai mintis, su kuria 

* R. H. Charles, ed. The Apocrypha and Pseudo-epigrapha of the 
Old Testament. Oxford, 1913, vol. 2, p. 482. 


** Charles, vol. 2, p. 405; Alberto Pincherle. Gli Oracoli Sibil- 
lini giudaici. Roma, 1922, p. 95—96. 

dar susidursime šiame veikale. Antai Ceilone pagal dan- 
giškojo Alakamandos miesto pavyzdį yra pastatyti Siha- 
girio rūmai-tvirtovė, „sunkiai prieinami žmonėms“ (Mahū- 
vastu, 39, 2). Idealusis Platono miestas irgi turi dangišką- 
jį pirmavaizdį (Valstybė, 592 b; ten pat, 500 e). Platono 
„formos“ nėra astralinės, tačiau jų mitinė sritis išsidės- 
čiusi viršžeminėse sferose (Faidras, 247, 250). 

Taigi mus supantis pasaulis, kuriame juntamas Žmo- 
gaus buvimas ir veikla, — kalnai, į kuriuos jis kopia, gy- 
venamos ir dirbamos vietovės, laivuojamos upės, mies- 
tai, šventovės — turi savo nežemiškus archetipus, kurie 
suvokiami arba kaip „planas“, „forma“, arba kaip papras- 
čiausias, tik aukštesnio kosminio lygmens, „atitikmuo“. 
Bet ne viskas „mus supančiame pasaulyje“ turi tokius pro- 
totipus. Pavyzdžiui, dykvietės, apgyventos pabaisų, ne- 
dirbamos žemės sritys, nepažįstamos jūros, į kurias ne- 
drįsta leistis nė vienas laivininkas, ir t.t., neturi, kaip Ba- 
bilono miestas arba Egipto nomas, savo atskiro prototi- 
po. Jos atitinka mitinį, bet jau kitokios rūšies, modelį: vi- 
sos šios laukinės, nedirbamos sritys ir t.t. atliepia chaosą; 
jos priskiriamos dar nediferencijuotai, beformei būčiai iki 
Pasaulėkūros. Todėl, kai užvaldoma kokia nors teritorija, 
t.y. kai pradedama ja naudotis, atliekamos apeigos, kurios 
simboliškai atkartoja Pasaulėkūros aktą; iš pradžių nedirba- 
ma sritis „kosmizuojama“, o paskui apgyvenama. Kiek 
toliau dar kalbėsime apie naujai atrastų Žemių užvaldy- 
mo apeigų prasmę. Kol kas norime vien pabrėžti, kad 
mus supantis pasaulis, įgyventas Žmonių, gauna tik tokį 
įteisinimą (validitė), kokį jam suteikia nežemiškasis pro- 
totipas, esantis jo modeliu. Žmogus kuria pagal tam tik- 
rą archetipą. Dangiškuosius pirmavaizdžius turi ne tik jo 
miestas ar šventykla, bet ir visas jo gyvenamas kraštas 
su visomis jį drėkinančiomis upėmis, su visais jį maiti- 
nančiais laukais ir t.t. Babilono žemėlapis vaizduoja mies- 
tą vidury plačios apskritos teritorijos, kurią juosia Ame- 

ro upė, — būtent taip, kaip šumerai įsivaizduoja Rojų 
(Cosmologie, p. 22). Kaip tik ši miesto kultūrų sąsaja su 
archetipiniu modeliu suteikia joms realybę ir teisėtumą. 

Įsikūrimas naujoje, nežinomoje ir negyvenamoje šaly- 
je tolygus kūrybos aktui. Kai skandinavų naujakuriai pa- 
ėmė savo nuosavybėn Islandiją, landnūma, ir ėmėsi plėšti 
dirvonus, jie to nelaikė nei savitu, nei įprastiniu Žmogaus 
darbu. Šis jų darbas jiems buvo viso labo pirmapradžio 
veiksmo atkartojimas: chaoso pavertimas kosmosu die- 
viškuoju kūrybos aktu. Įdirbdami dykžemę, jie kartojo 
veiksmus dievų, kurie organizavo chaosą, suteikdami jam 
formas ir dėsnius*. O dar geriau: žemės užkariavimas bū- 
na tikras tik atlikus (tiksliau: per) užvaldymo ritualą, ku- 
ris yra tik pirmapradžio Pasaulėkūros akto pamėgdžioji- 
mas. Vedų Indijoje žemė buvo teisėtai užvaldoma tik pa- 
stačius aukurą dievui Agniui**. „Sakoma, kad įsikurta 
(avasyati), kai pastatomas aukuras (gūrhapatya), ir visi sta- 
čiusieji aukurą yra įsikūrę (avasitūh)“, — skelbia Catapat- 
ha Brūhmana“ (VII, 1, 1, 1—4). Bet aukuro, skirto Agniui, 
pastatymas yra ne kas kita, kaip mikrokosminis Pasaulė- 
kūros akto atkartojimas. Maža to, kiekvienas aukojimas 
yra Pasaulėkūros akto atkartojimas, kaip mums nedvip- 
rasmiškai tvirtina indų tekstai (pavyzdžiui, Cat. Brūh. XIV, 
1, 2, 26 ir kt.; žr. taip pat II skyrių). Ispanų ir portugalų 
konkistadorai savo atrastas ir užkariautas salas bei Že- 
mynus užimdavo Kristaus vardu. Kryžiaus iškėlimas pri- 
lygo šalies „pateisinimui“ ir „pašventinimui“, jos „nau- 
jam gimimui“, šitaip pakartodamas krikštą (sukūrimo ak- 
tą). Savo ruožtu anglų jūrininkai imdavo savo nuosavy- 
bėn nukariautus kraštus Anglijos karaliaus, naujojo pa- 
saulio viešpaties, vardu. 


* Plg. van Hamel, cituojamą: G. van der Leeuw. L'homme 
primitif et la religion. Paris, 1940, p. 110. 

** Ananda K. Coomaraswamy. The Rig-Veda as a Land-nūna- 
bėk. London, 1935, p. 16, ir kt. 

Vediškųjų, skandinaviškųjų ar romėniškųjų ceremonijų 
reikšmė mums bus aiškesnė, kai ištirsime Pasaulėkūros, 
tikrai dieviško akto, pakartojimo prasmę. Kol kas atmin- 
kime viena: kiekviena teritorija, užimta siekiant joje apsi- 
gyventi ar ją naudoti kaip „gyvybinę erdvę“, pirmiau iš 
„Chaoso“ paverčiama „kosmosu“; tai yra ritualu jai su- 
teikiama tam tikra „forma“, kuri ją paverčia realia. Aki- 
vaizdu, kad realybė archainėje sąmonėje reiškiasi kaip jė- 
ga, veiksmingumas ir trukmė. Todėl realybė tikrąja Žo- 
džio prasme yra šventa, nes vien tai, kas šventa, yra ab- 
soliučiu būdu, efektyviai veikia, kuria ir paverčia daik- 
tus tvariais. Nesuskaičiuojami erdvės, daiktų, žmonių pa- 
šventinimo aktai liudija pirmykščio Žmogaus pakvaišimą 
dėl realybės, jo būties geismą. 


Centro simbolika 


Greta archainio tikėjimo dangiškaisiais miestų ir šven- 
tyklų archetipais aptinkame ir kitų tikėjimų, dar gausiau 
paliudytų dokumentų ir susijusių su „centro“ sąvoka. Šią 
problemą tyrinėjome viename ankstesniame savo darbe*; 
čia pasitenkinsime primindami prieitas išvadas. Architek- 
toninę centro simboliką galima formuluoti taip: 

a) Šventasis Kalnas — ties kuriuo susitinka Žemė ir 
Dangus — yra Pasaulio centre; 

b) bet kuri šventykla ar rūmai — ir, vadinasi, bet ku- 
ris šventasis miestas ar karaliaus būstinė — yra „šventa- 
sis kalnas“ ir kartu Centras; 

€) šventasis miestas arba šventykla, būdami Axis Mun- 
di (Pasaulio Ašis), yra laikomi Dangaus, Žemės ir Praga- 
ro sąlyčio tašku. 

Kiekvieną iš šių simbolių pailiustruokime keliais pa- 
vyzdžiais: 

* Žr. mūsų Cosmologie, p. 26—50; plg. taip pat Images et 
symboles. Paris, 1953, chap. 1. 

A. Pasak indų tikėjimų, Meru kalnas stūkso pasaulio 
centre, o virš jo spindi Šiaurės žvaigždė. Uralo ir Alta- 
jaus tautos taip pat Žino centrą žymintį kalną — Sumeru, 
virš kurio kabo Šiaurės žvaigždė. Pagal iranėnų tikėjimus, 
šventasis kalnagūbris Haraberezaiti (arba Elbursas) yra 
Žemės viduryje ir siekia Dangų*. Laoso budistai (į šiaurę 
nuo Siamo) žino Zinalo (Zinnalo) kalną pasaulio centre. 
Edos (Edda) Himingbjorgas (Himingbjėrg), kaip rodo jo 
vardas, yra „dangaus kalnas“; kaip tik tenai vaivorykštė 
(Bifrost) pasiekia dangaus skliautą. Panašių tikėjimų ap- 
tinkame ir tarp suomių, japonų bei kt. Priminkime, kad, 
anot Malakos pusiasalio semangų, pasaulio centre riogso 
milžiniška uola Batu Ribnas (Batu-Ribn); po ja yra praga- 
ras. Kitados ant uolos į dangų kilo medis**. Taigi praga- 
ras, Žemės centras ir dangaus „vartai“ yra ant tos pačios 
ašies, ir šia ašimi pereinama iš vienos kosminės sferos į 
kitą. Sunku būtų patikėti šios kosmologinės teorijos au- 
tentiškumu tarp semangų, jei nebūtų pagrindo manyti, 
jog ši teorija išryškėjo jau priešistoriniais laikais***. Kaip 
tiki Mesopotamijos gyventojai, Žemės centro kalnas jun- 
gė Dangų ir Žemę; tai „Šalių Kalnas“, jungiantis šalis vie- 
ną su kita****. Tikrai sakant, zikuratas (ziggurat) buvo kos- 
minis kalnas, t.y. simbolinis Kosmoso atvaizdas; septyni 
jo aukštai reiškė septynerias planetų dausas (kaip Borsi- 
poje) arba pasaulio spalvas (kaip Ure). 


* W. Kirfel. Die Kosmographie der Inder. Bonn, 1920, p. 15; 
Holmberg. Op. cit., p. 41; A. Christensen. Les types du premier 
homine et du premier roi dans Uhistoire lėgendaire des Iraniens. Vol. 
2. Leyden— Uppsala, 1934, p. 42; mūsų Le chamanisme et les tech- 
nigues archaigues de Vextase. Paris, 1951, p. 242 ir toliau. 

** Plg. P. Schebesta. Les Pygmėes. Paris, 1940, p. 156 ir toliau; 
kiti pavyzdžiai mūsų Chamanisme, p. 253 ir toliau. 

** Plg., pvz.: W. Gaerte. „Kosmische Vorstellungen im Bil- 
de prahistorischer Zeit: Erdberg, Himmelsberg, Erdnabel und 
Weltstrome“. Anthropos, IX, 1914, p. 956—979. 

**** A. Jeremias. Handbuch der altorientalischen Geisteskultur. 
2. Aufl. Berlin ind Leipzig, 1929, S. 130. 

Taboro kalnas Palestinoje galėjo reikšti Habbūr, t.y. 
„bamba“, omphalos. Garizimo kalnui viduryje Palestinos, 
be abejo, buvo pripažįstamas Centro prestižas, nes jis bu- 
vo vadinamas „žemės bamba“ (tabbūr eres; plg. Ts 9, 37. 
„... Žiūrėk, žmonės leidžiasi nuo Tabur-Erezo...“). Pada- 
vimas, užrašytas Peterio Comestoro, skelbia, kad vasaros 
saulėgrįžos dieną saulė nemeta šešėlio ant „Jokūbo šuli- 
nio“ (prie Garizimo). Iš tikrųjų, patikslina Comestoras, 
„Sunt gui dicunt locum illum esse umbilicum terrae nost- 
rae habitabilis“ (yra tvirtinančių, kad ši vieta yra mūsų 
gyvenamos žemės bamba). Palestina, kaip aukštai esanti 
šalis, nes ji netoli nuo pasaulio kalno viršūnės, nebuvo 
apsemta tvano. Viename rabinų tekste sakoma: „Izraelio 
žemė nebuvo paskandinta tvano“*. Krikščionių įsitikini- 
mu, pasaulio centre stūksojo Golgota, nes ji buvo kosmi- 
nio kalno viršūnė ir kartu vieta, kur buvo sukurtas ir pa- 
laidotas Adomas. Taigi Išganytojo kraujas užlašėjo ant 
Adomo, palaidoto Kryžiaus papėdėje, kaukolės, ir atpir- 
ko jį. Tikėjimas, kad Golgota yra pasaulio centras, išliko 
Rytų krikščionių tautosakoje (pavyzdžiui, ukrainiečių; 
Mansika, cituojamas Holmbergo, p. 72). 

B. Patys babiloniečių šventyklų ir šventų bokštų pa- 
vadinimai liudija apie jų tapatinimą su pasaulio kalnu: 
„Namų kalnas“, „Visų žemių Kalno namai“, „Audrų kal- 
nas“, „Dangaus ir Žemės saitas“** ir t.t. Viename kara- 
liaus Gudėjos laikų cilindriniame spaude sakoma, kad 


* Plg. Burrows. Op. cit., p. 51, 54, 62 n. 1; A. J. Wensinck. The 
Ideas of the Navel of the Earth. Amsterdam, 1916, p. 15; Patai, p. 85. 
Tokia pati simbolika Egipte, plg. Patai, p. 101, n. 100. 

** Th. Dombart. Der Sakralturm, I: Zikkurat. Mūnchen, 1920, 
p. 34; plg. A. Parrot. Ziggurats et Tour de Babel. Paris, 1949. Indų 
šventyklos taip pat tapatinamos su kalnais, plg. Willy Foy. „In- 
dische Kultbauten als Symbole des Gėtterbergs“. Festschrift Ernst 
Windisch. Leipzig, 1914, p. 213 —216. Tokia pati actekų simbo- 
lika; plg. W. Krickeberg. „Bauform und Weltbild im alten Me- 
xico“. Paideuma, IV, 1950, p. 295—333. 

„(dievo) menė, kurią jis (karalius) pastatydino, panėši į 
pasaulio kalną“*. Kiekvienas Rytų miestas stovėjo pasau- 
lio centre. Babilonas buvo Būb-ilūni, „dievų durys“, nes 
čia dievai nusileidžia žemėn. Tobulo kinų valdovo sosti- 
nėje vasaros saulėgrįžos vidurdienį gnomonas" neturi 
mesti šešėlio. Tokia sostinė yra Visatos Centre, šalia ste- 
buklingojo medžio „Statusis stiebas“, dzianmu (kien-mou, 
kin. jian-mou), kur susikerta trys kosminės sferos: Dan- 
gus, Žemė ir Pragaras**. Borobuduro (Barabudur) šven- 
tykla yra Kosmoso atvaizdas ir pastatyta kaip dirbtinis 
kalnas (panašiai kaip zikuratai). Kopdamas į jį maldinin- 
kas artinasi prie Pasaulio Centro ir viršutinėje jo aikštelė- 
je tarsi pakyla į kitą lygmenį: perėjęs žemiškąją, nevieną- 
lytę erdvę, įžengia į „skaistumos sferą“. Šventieji miestai 
ir šventosios vietos tapatinamos su kosminėmis viršukal- 
nėmis. Kaip tik todėl Jeruzalė ir Sionas nebuvo apsemti 
tvano. Kita vertus, pagal islamo tradiciją, aukščiausia Že- 
mės vieta yra Kaaba (Kž'aba), nes „Šiaurės žvaigždė liu- 
dija, kad ji yra prieš Dangaus centrą“ (Kisū i, cituojama: 
Wensinck. Op. cit., p. 15). 

C. Pagaliau dėl savo padėties Kosmoso centre šven- 
tykla arba šventasis miestas visada esti trijų kosminių sfe- 
rų — Dangaus, Žemės ir Pragaro — sąlyčio taškas. Dur- 
an-ki, „Dangaus ir Žemės saitas“, — taip vadinosi Nipu- 
ro, Larsos ir, be abejo, Siparo šventovės. Babilonas turėjo 
aibę vardų, tarp jų ir „Dangaus ir Žemės pagrindo na- 
mai“, „Dangaus ir Žemės saitas“. Tačiau visada kaip tik 
Babilonas reiškė Žemės ir požeminių sferų ryšį, nes mies- 
tas buvo pastatytas ant būb-apsi, „apsū vartų“***; apsū reiš- 
kė Chaoso prieš sukuriant pasaulį vandenis. Tokia pati 


* W. F. Albright. „The Mouth of the Rivers“. American Jour- 
nal of Semuitic Languages and Literatures, XXXV, 1919, p. 173. 

** Marcel Granet. La pensėe chinoise. Paris, 1934, p. 324; mū- 
sų Chamanisme, p. 243 ir toliau. 

* A. Jeremias, p. 113; Burrows, p. 46 ir toliau, 50. 

ir žydų tradicija. Jeruzalės šventyklos uola giliai įsmigusi 
į požeminius vandenis (tehom). Mišnoje“ sakoma, jog 
šventykla esanti tiesiai virš tehom (žydiškas apsū atitik- 
muo). Kaip Babilone buvo „apsū vartai“, taip Jeruzalės 
šventyklos uola dengė „tehėm žiotis“*. Panašių vaizdinių 
aptinkame ir indoeuropiečių pasaulyje. Pavyzdžiui, ro- 
mėnams mundus, t.y. vaga, išariama aplink vietą, kurioje 
turi būti įkurtas miestas, yra požeminių sferų ir Žemiš- 
kojo pasaulio sąlyčio taškas. „Kai mundus atversta, taip 
sakant, atsiveria vartai niūrioms požemių dievybėms“, — 
sako Varonas (pacituota Makrobijaus veikale Saturnalia, 
I, 16, 18). Italikų šventykla buvo aukštutinio (dieviškojo), 
žemiškojo ir požeminio pasaulių sankirtos vieta. 
Kosminio kalno viršūnė nėra vien aukščiausias žemės 
taškas: ji kartu yra ir Žemės bamba, taškas, kuriame pra- 
sidėjo pasaulėkūra. Kartais kosmologiniai padavimai netgi 
perteikia Centro simboliką žodžiais, tarsi perimtais iš 
embriologijos. „Švenčiausiasis sukūrė pasaulį kaip gemalą. 
Visai kaip gemalas pradeda augti nuo bambos, taip ir 
Dievas pradėjo kurti pasaulį nuo bambos, ir nuo jos pa- 
saulis išplito į visas puses“. Yoma tvirtina: „pasaulis bu- 
vo sukurtas pradedant nuo Siono“**. Rigvedoje (pavyz- 
džiui, X, 149) įsivaizduojama, kad Visata ėmė plisti iš vie- 
no centrinio taško (plg. komentarą knygoje: Kirfel. Kos- 
mographie, p. 8). Žmogus, kosmogonijos atvaizdas, irgi bu- 
vo sukurtas tam tikrame centre, Pasaulio Centre. Pagal 
Mesopotamijos tradiciją, žmogus buvo sukurtas taške, kur 
yra „Žemės bamba“, kur UZU (kūnas), SAR (ryšys), KI 
(vieta, žemė), ten, kur yra Dur-an-ki, „Dangaus ir Žemės 
saitas“. Ormazdas“ sukūrė pirmąjį jautį Evagdatą (Evag- 


* Tekstai: Burrows, p. 49; žr. taip pat Patai, p. 55 ir toliau. 
** Tekstai, cituojami: Wensinck. Op. cit., p. 16, 19; plg. taip 
pat: W. H. Roscher. „Neue Omphalosstudien“. Abhandlungen 
der Konig. Siichs. Gesell. der Wissenschaft, Phil.-hist. Klasse, XXXI, 
1, 1915, p. 16 ir toliau, 73 ir toliau; Burrows, p. 57; Patai, p. 85. 

dūth) ir pirmąjį žmogų Gajomardą (Gajūrmard) pasaulio 
centre*. Rojus, kuriame iš molio buvo sukurtas Adomas, 
žinoma, yra Kosmoso centras. Rojus buvo „Žemės bam- 
ba“ ir, pagal sirų tradiciją, buvo įkurdintas ant kalno, 
aukštesnio už visus kitus. Pasak sirų knygos Lobių ola, 
Adomas buvo sukurtas Žemės centre, toje pačioje vieto- 
je, kurioje vėliau buvo pastatytas Jėzaus kryžius. Tokias 
pačias tradicijas išsaugojo ir judaizmas. Žydų apreiški- 
mas ir midrašai!* (midrash) patikslina, jog Adomas buvo 
sukurtas Jeruzalėje**. Kadangi Adomas buvo palaidotas 
toje pačioje vietoje, kurioje buvo sukurtas, t.y. pasaulio 
centre, ant Golgotos, tad Išganytojo kraujas — kaip esa- 
me sakę anksčiau — išpirks ir jį. 

Centro simbolika yra kur kas sudėtingesnė, bet mūsų 
tikslams pakaks ir tų kelių paminėtų aspektų. Pridurki- 
me, jog tokia simbolika išsilaikė Vakarų pasaulyje iki nau- 
jųjų laikų išvakarių. Senovinė šventyklos kaip imago mundi 
samprata, idėja, kad šventovė iš esmės atkuria visatą, bu- 
vo pritaikyta krikščioniškosios Europos sakralinei archi- 
tektūrai: pirmųjų mūsų eros amžių bazilikos, kaip ir vi- 
duramžių katedros, simboliškai vaizduoja dangiškąją Je- 
ruzalę***. O Kalno, Dangun Žengimo ir „Centro paieš- 
kų“ simbolika aiškiai paliudyta viduramžių literatūroje 
ir išryškėja, nors vien užuominomis, net kai kuriuose pas- 
tarųjų amžių literatūros kūriniuose****. 


* Burrows, p. 49; Christensen. Op. cit., I, p. 22 ir toliau. 

** Wensinck, p. 14; Sir E. A. Wallis Budge. The Book of the 
Cave of Treasures. London, 1927, p. 53; O. Dahnhardt. Natursa- 
gen, I, Leipzig, 1909, p. 112; Burrows, p. 57. 

*** Apie senovės Rytų šventyklų kosminę simboliką žr.: A. 
M. Hocart. King and Councillors. Cairo, 1936, p. 220 ir toliau; 
Patai. Op. cit., p. 306 ir toliau. Apie kosminę bazilikų ir katedrų 
simboliką žr.: H. Sedlmaryr. „Architektur als abbildende Kunst“. 
Osterreichische Akademie der Wissenschaften, Sitzungsberichte, Phil.- 
hist. Klasse, 225/3, 1948; id., Die Kathedrale. Zūrich, 1950. 

**** Plg. Images et symboles, chap. 1. 

Kosmogonijos kartotė 


Taigi „Centras“ yra didžiausio šventumo, absoliučios 
realybės sfera. Lygiai taip pat visi kiti absoliučios realybės 
simboliai (Gyvybės ir Nemirtingumo medžiai, Amžinos 
jaunystės šaltinis ir t.t.) irgi yra Centre. Kelias, vedantis į 
Centrą, yra „sunkus kelias“ (dūrohana), ir tai pasitvirtina 
visose tikrovės pakopose: varginantis priėjimas prie šven- 
tyklos (kaip antai prie Borobuduro); maldingosios kelio- 
nės į šventąsias vietas (Meką, Hardvarą, Jeruzalę ir pan.); 
pavojų kupinos, didvyriškos kelionės ieškant Aukso vilnos, 
Auksinio obuolio, Gyvybės žolelės ir pan; klaidžiojimai la- 
birinte; vargai, su kuriais susiduria kiekvienas, ieškantis 
kelio į save, į savo esybės „centrą“, ir t.t. Kelias sunkus ir 
pilnas pavojų, nes iš tikrųjų tai perėjimo ritualas: iš pasau- 
lietiškosios sferos į šventąją; iš laikinumo ir iliuziškumo į 
realybę ir amžinumą; iš mirties į gyvenimą; nuo Žmogaus 
prie dievybės. „Centro“ pasiekimas tolygus pašventinimui, 
iniciacijai"; būtį, dar vakar pasaulietišką ir iliuzinę, dabar 
pakeičia nauja, reali, tvari ir veiksminga būtis. 

Jei kūrybos aktas — perėjimas iš to, kas neišreikšta, į 
tai, kas išreikšta, arba, kosmologijos kalba tariant, iš Cha- 
oso į Kosmosą; jei Pasaulėkūra — visa savo apimtimi — 
prasidėjo iš kažkokio „centro“; jei dėl to visos būties ap- 
raiškos, nuo to, kas negyva, iki to, kas gyva, gali pradėti 
egzistuoti tik perdėm šventoje vietoje, tada mums darosi 
visiškai aiški ir šventųjų miestų („pasaulio centrų“) sim- 
bolika, ir geomantinės teorijos, kuriomis vadovaujamasi 
įkuriant miestus, ir koncepcijos, pateisinančios jų staty- 
bos apeigas. Šioms statybos apeigoms ir teorijoms, kurio- 
mis jos remiasi, paskyrėme vieną iš ankstesniųjų veika- 
lų*; lai mūsų skaitytojas pasidomi juo. Priminsime tik du 
svarbius teiginius: 


* Comentarii la legenda Mesterului Manole. Bucuresti, 1943. 

1) kiekvienas kūrybos aktas pakartoja patį kosmogo- 
ninį'* aktą — Pasaulio Sukūrimą; 

2) todėl visa, kas steigiama, steigiama Pasaulio Centre 
(juk, kaip Žinome, pats Pasaulio kūrimas prasidėjo iš tam 
tikro centro). 

Iš aibės pavyzdžių, mūsų turimų po ranka, pasirinko- 
me tik vieną, įdomų, beje, ir kitais požiūriais, todėl prie 
jo vis grįšime tolesniuose savo darbo puslapiuose. Indi- 
joje „prieš padedant bent vieną akmenį... žvaigždininkas 
nurodo kertinio akmens vietą, esančią virš gyvatės, lai- 
kančios pasaulį. Meistras akmentašys nutašo khadira me- 
džio kuolą ir įkala jį į žemę kokoso riešutu tiksliai nuro- 
dytoje vietoje, kad gerai pritvirtintų gyvatės galvą.“* Ker- 
tinis akmuo (padmagcilū) dedamas virš kuolo. Taigi kerti- 
nis akmuo atsiduria būtent „pasaulio centre“. Bet steigi- 
mo aktas drauge atkartoja kosmogoninį aktą, nes „pri- 
tvirtinti“, įkalti kuolą į gyvatės galvą, reiškia atkartoti pir- 
mapradį Somos (Rigveda, II, 12, 1) arba Indros veiksmą, 
kai šis „pribaigia gyvatę jos landoje“ (Rigveda, VI, 17, 9), 
kai jo Žaibas „nurėžia jos galvą“ (Rigveda, I, 52, 10). Gy- 
vatė simbolizuoja chaosą, neišreikštą amorfiškumą. Indra 
užtinka Vritrą" (Vrta) (Rigveda, IV, 19, 3), nepadalytą 
(aparvan), nepabudintą (abudhyam), snaudžiantį (abudhy- 
amūnam), kietai įmigusį (sushupūnam), tįsantį kiek ilgą 
(ūcayūnam). Nutrenkti gyvatę žaibu ir nukirsti jai galvą 
tolygu kūrybos aktui, perėjimui nuo to, kas neišreikšta, 
prie to, kas išreikšta, nuo to, kas neturi formos, prie to, 
kas turi formą. Vritra, pasiglemžęs Vandenis, laikė juos 
kalnų ertmėje. Tai reiškia: 1) arba tai, kad Vritra buvo 
absoliutus viso Chaoso, buvusio prieš sukuriant pasaulį, 
viešpats — kaip Tiamat!* ar bet kuri kita gyvatiška die- 
vybė; 2) arba tai, kad didžioji Gyvatė, pasigrobusi Van- 


* Mrs (Margaret) Sinclair Stevenson. The Rites of the Twice- 
Born. London, 1920, p. 354 ir išnaša. 

denis sau vienai, pasmerkė visą pasaulį alinančiai saus- 
rai. Ar ji pasiglemžė Vandenis prieš Pasaulėkūros aktą, 
ar po jo, šio pasisavinimo prasmė lieka ta pati: Vritra 
„kliudo“* pasauliui tapti arba būti Hvariam. To, kas neiš- 
reikšta, slapta arba amorfiška, simbolis Vritra reiškia Cha- 
osą prieš Pasaulio sukūrimą. 

Mūsų knygoje Comentarii la legenda Mesterului Manole 
bandėme paaiškinti statybų apeigas kaip kosmogoninės 
veikos pamėgdžiojimą. Teorijos, kuria grindžiamos šios 
apeigos, esmė tokia: niekas negali būti tvarus, jei nėra 
„gyvas (įdvasintas)“, jei auka jam nesuteikta „siela“; sta- 
tybos ritualo prototipas yra aukojimas, atliktas kuriant 
pasaulį. Iš tikrųjų, pagal kai kurias archaines kosmogo- 
nijas, pasaulis ėmė egzistuoti paaukojus pirmąjį slibiną, 
Chaoso (Tiamat) simbolį, arba kosminį milžiną Ymirą 
(Ymir), Pangu (Pan Ku), Purušą (Purusha)“. Kad statinys 
būtų realus ir karus, atkartojamas dieviškasis pavyzdi- 
nės kūrybos aktas: pasaulių ir žmogaus sukūrimas. Iš 
pradžių sukuriamas vietos „realumas“ pašventinant že- 
mės sklypą, t.y. paverčiant jį „centru“; paskui statybos 
akto teisėtumas sutvirtinamas dieviškojo aukojimo pakar- 
tojimu. Savaime suprantama, „centro“ pašventinimas 
vyksta erdvėje, kokybiškai skirtingoje nei žemiškoji erd- 
vė. Dėl ritualo paradokso kiekviena pašventinta vieta su- 
tampa su Pasaulio Centru, kaip ir bet kurio ritualo lai- 
kas sutampa su mitiniu „pradžios“ laiku. Kartojant kos- 
mogoninį aktą konkretus laikas, kuriuo vykdoma staty- 
ba, nukeliamas į mitinį laiką, in illud tempus, kai buvo 
kuriamas pasaulis. Taigi statybos realumas ir Hvarumas už- 
tikrinamas ne vien tuo, kad žemiškoji erdvė paverčiama 
transcendentine erdve („Centru“), bet ir tuo, kad kon- 
kretus laikas paverčiamas mitiniu laiku. Bet kuris ritua- 


* Mefistofelis irgi buvo der Vater aller Hindernisse, „visokių 
kliūčių tėvas“ (Faustas, eil. 6209). 

las, kaip įsitikinsime toliau, vyksta ne tik pašventintoje, 
t.y. iš esmės kitokioje negu Žžemiškoji, erdvėje, bet ir 
„šventu laiku“, „anuo laiku“ (in illo teripore, ab origine), 
t.y. tuomet, kai dievas, protėvis arba herojus atliko ritu- 
alą pirmą kartą. 


Dieviškieji ritualų modeliai 


Kiekvienas ritualas turi dieviškąjį modelį, archetipą; 
tai pakankamai gerai žinoma, tad galima pasitenkinti ke- 
liais pavyzdžiais. „Turime daryti tai, ką iš pradžių darė 
dievai“ (Catapatha Brahmana, VII, 2, 1, 4). „Taip darė die- 
vai; taip daro žmonės“ (Taittiriya Brahmana, I, 5, 9, 4). Šia 
indų patarle reziumuojama visa teorija, kuria grindžiami 
visų šalių ritualai. Ši teorija būdinga tiek vadinamosioms 
„pirmykštėms“ tautoms, tiek išsivysčiusioms kultūroms. 
Pietryčių Australijos čiabuviai atlieka apipjaustymą ak- 
meniniu peiliu todėl, kad šitaip juos išmokė mitiniai pro- 
tėviai; juodaodžiai zulai irgi elgiasi taip pat todėl, kad 
Unkulunkulus (kultūrinis didvyris*?) taip įsakė in illo temi- 
pore: „Vyrai turi būti apipjaustyti, kad nebūtų panašūs į 
vaikus“*. Indėnų paunių Hako ceremoniją Žyniams ap- 
reiškė vyriausiasis dievas Tirava (Tirawa) laikų pradžio- 
je. Anot Madagaskaro sakalavų, „visų šeimos, visuome- 
nės, tautinių, religinių papročių ir ceremonijų turi būti 
laikomasi taip, kaip reikalauja lilindraza, t.y. nustatytieji 
papročiai ir nerašytieji įstatymai, paveldėti iš protėvių.../** 
Nėra prasmės pateikti daugiau pavyzdžių — manoma, 
kad visiems religiniams aktams pradžią davė dievai, 


* A. W. Howitt. The Native Tribes of South East Australia. 
London, 1904, p. 645 ir toliau; H. Callaway. Tlie Religious System 
of the Amazulu. London, 1869. p. 58. 

“* A. van Gennep. Tabou et totėmisme a Madagascar. Paris, 
1904, p. 27 ir toliau. 

kultūriniai didvyriai arba mitiniai protėviai*. Tarp kitko 
reikia pasakyti, jog „pirmykščių“ tautų ne tik apeigos tu- 
ri savo mitinius pavyzdžius, bet ir kiekvienas Žmogaus 
veiksmas būna veiksmingas tiek, kiek tiksliai atkartoja lai- 
kų pradžioje dievo, herojaus ar protėvio atliktą veiksmą. 
Šio skyriaus pabaigoje dar sugrįšime prie šių pavyzdinių 
veiksmų, kuriuos žmonės tik kartoja be paliovos. 

Tačiau, kaip sakėme, tokia „teorija“ pateisina ritualą 
ne vien „pirmykštėse“ kultūrose. Pavyzdžiui, senovės 
Egipte vėlyvaisiais amžiais Žynių apeigų ir žodžio galia 
priklausė nuo to, kaip jie kartojo pirmapradį veiksmą, at- 
liktą dievo Toto, kuris sukūrė pasaulį savo Žodžio jėga". 
Pagal Irano tradiciją, religines šventes įvedęs Ormazdas, 
siekdamas paminėti Kosmoso sukūrimo, trukusio metus, 
etapus. Kiekvieno periodo, atitinkančio dangaus, vande- 
nų, žemės, augalų, gyvūnų ir žmogaus kūrimo etapus, 
pabaigoje Ormazdas ilsėdavosi penkias dienas, šitaip nu- 
statydamas pagrindines mazdaistų*? šventes. (Plg. Bun- 
dahishn, I, A 18 ir toliau). Žmogus tiktai kartoja Pasaulė- 
kūros aktą; jo religinis kalendorius primena visas metų 
kosmogonijos fazes, kurios įvyko ab origine. Iš tikrųjų sak- 
raliniai metai be paliovos kartoja sankūrą, Žmogus yra 
kosmogonijos ir antropogonijos** amžininkas todėl, kad 
ritualas nukelia jį į mitinį pradžios metą. Bakchantas or- 
gijų ritualais atkuria patetinę Dioniso dramą; orfikas sa- 
vo įšventinimo ceremonialu atkartoja pirminius Orfėjo 
veiksmus, ir t.t.2! 

Judėjiškasis-krikščioniškasis šabas irgi yra imitatio dei. 
Šabo poilsis atkartoja pirmapradį Viešpaties veiksmą, nes 
tai septintoji Pasaulio kūrimo diena, kurią Dievas „ilsėjo- 
si nuo visų darbų, kuriuos buvo atlikęs“ (Pr 2, 2). Išga- 
nytojo teikinys visų pirma yra pavyzdys, kuriuo dera sek- 


* G. van der Leeuw. Phinomenologie der Religion. Tūbingen, 
1933, S. 349 ir toliau, 360 ir toliau. 


25 


PIRMAS SKYRIUS 


ti. Nuplovęs savo apaštalų kojas, Jėzus jiems tarė: „Aš 
jums daviau pavyzdį, kad ir jūs darytumėte, kaip aš jums 
dariau“ (Jn 13, 15). Šiaip nuolankumas — dorybė; bet kai 
ja sekama Išganytojo pavyzdžiu, ji — religinis aktas ir 
išganymo priemonė: „Kaip aš jus mylėjau, kad ir jūs taip 
mylėtumėte vienas kitą“ (Jn 13, 34; 15, 12). Ši krikščioniš- 
ka meilė yra pašventinta Jėzaus pavyzdžio. Jos puoselėji- 
mas šiais laikais panaikina žmogiškosios būties nuodė- 
mingumą ir sudievina žmogų. Kas tiki Jėzų, gali padaryti 
tai, ką padarė Jis; išnyksta jo ribotumas ir bejėgiškumas. 
„Kas mane tiki, darys darbus, kuriuos aš darau...“ (Jn 14, 
12). Liturgija kaip tik yra Išganytojo gyvenimo ir kančių 
priminimas. Toliau įsitikinsime, jog priminimas iš tikrųjų 
yra „anų laikų“ reaktualizacija. 

Vedybinės apeigos taip pat turi savo dieviškąjį pavyz- 
dį, o žmonių vedybos atkuria hierogamiją (šventąsias ve- 
dybas), teisingiau pasakius, Dangaus ir Žemės sąjungą. 
„Aš esu Dangus, — sako vyras, — tu esi Žemė“ (dyaur 
aham, pr thivi tvam; Brhadūranyaka Upanishad?, VI, 4, 20). 
Jau Atharvavedoje““ (Atharva Veda, XIV, 2, 71) vyras ir žmo- 
na tapatinami su Dangumi ir Žeme, o kitoje giesmėje (At- 
harva Veda, XIV, 1) kiekvienas vedybų judesys pagrįstas 
mitinių laikų prototipu: „Kaip Agnis paėmė dešinę šios 
žemės ranką, taip ir aš imu tavo ranką... lai dievas Savi- 
taras (Savitar) paima tavo ranką... Tvaštaras (Tvashtar) su- 
taisė jos rūbą, kad taptų graži, kaip reikalauja Brihaspa- 
tis (Brhaspati) ir Dainiai. Lai Savitaras ir Bhaga suteikia 
šiai moteriai vaikų, kaip suteikė jų Saulės Dukrai!“ (48, 
49, 53). Apvaisinimo rituale, kuris aprašomas Brihadaran- 
jaka upanišadoje, apvaisinimo aktas virsta šventąja kosmi- 
nio masto santuoka, sutelkdamas į viena visą būrį dievų: 
„Lai Višnus (Vishnu) parengia gimdą; lai Tvaštaras suku- 
ria formas; lai Pradžiapatis (Prajūpati) įlieja sėklą; lai Dha- 
taras (Dhatar) įdeda į tave gemalą“* (VI, 4, 21). Didonė 

žvenčia savo vestuves su Enėjumi siaučiant baisiai aud- 
rai (Vergilijus. Eneida, IV, 160); jų sąjunga sutampa su 
gaivalų sąjunga; Dangus apglėbia savo pačią, pasiųsda- 
mas vaisinantį lietų. Graikijoje vedybų apeigos mėgdžio- 
ja Dzeusą, slapta susijungiantį su Hera (Pausanijas, II, 36, 
2). Diodoras Sicilietis (V, 72, 4) mus tikina, jog šventąją 
Kretos sąjungą mėgdžioję salos gyventojai; kitaip sakant, 
vedybų ceremonija buvo pateisinama pirmapradžiu veiks- 
mu, įvykusiu „anuo metu“. 

Mums rūpi iškelti aikštėn kosmogoninę visų santuo- 
kos apeigų struktūrą; svarbu ne tiktai mėgdžioti pavyz- 
dį, šventąją Dangaus ir Žemės sąjungą; reikia turėti ome- 
nyje šios hierogamijos rezultatą, t.y. pasaulio sukūrimą. Štai 
kodėl Polinezijoje nevaisinga moteris, norėdama būti ap- 
vaisinta, mėgdžioja pavyzdinį Pirmosios Motinos elgesį, 
o ji in illo tempore Didžiojo Dievo, Io, buvo paguldyta 
ant žemės. Ta proga taip pat recituojamas kosmogonijos 
mitas. Ir priešingai, kai pradedamos skyrybos, užtraukia- 
ma giesmė, kuria meldžiama „Dangaus ir Žemės atsky- 
rimo“*. Paprotys recituoti per vestuves kosmogoninį mi- 
tą paplitęs tarp daugelio tautų; prie to dar sugrįšime to- 
liau. Dabar pažymėkime, kad kosmogoninis mitas yra pa- 
vyzdys ne tik per vestuves, bet ir per visas kitas cere- 
monijas, kuriomis siekiama atkurti visišką pilnatvę; todėl 
Pasaulio Sukūrimo mitas recituojamas, kai tenka gydyti, 
rūpintis vaisingumu, gimdymu, dirbti žemės darbus ir 
pan. Kosmogonija vaizduoja kūrybą tikrąja šio žodžio 
prasme. 

Demetra susijungė su Jasionu ką tik apsėtame lauke 
pavasario pradžioje (Odisėja, V, 125). Šios sąjungos pras- 
mė aiški: ji prisideda prie žemės derlingumo, stebuklin- 


“ Plg. E. S. C. Handy. Polynesian Religion. Honolulu, 1927, p. 
10 ir toliau, 227 ir toliau; R. Pettazzoni. Essays on the History of 
Religions. Leiden, 1954, p. 39. 

go telūrinės kūrybos jėgų polėkio. Šis paprotys iki praei- 
to amžiaus buvo gan paplitęs Šiaurės ir Centrinėje Euro- 
poje (tai liudija simbolinio porų susijungimo vidury lau- 
kų papročiai)*. Kinijoje jaunos poros eidavo pavasarį su- 
sijungti pievoje, kad paskatintų „pasaulio atsinaujinimą“ 
ir „visuotinį daigumą“. Vadinasi, kiekviena Žmonių są- 
junga gali sekti ir būti pateisinta šventąja sąjunga, kos- 
mine gaivalų sąjunga. Li Dze (Li Chi, kin. Li Ji) ketvirtojo- 
je knygoje Jue Ling (Yuch Ling, kin. Yue Ling — Mėnesio 
priesakų knyga) sakoma, kad sutuoktiniai turi prisistatyti 
pas imperatorių ir gyventi kartu su juo pirmą pavasario 
mėnesį, kai girdėti griaustinis. Kosminiu pavyzdžiu seka 
pats imperatorius ir visa tauta. Vedybinė sąjunga — ri- 
tualas, susijęs su kosminiu ritmu ir tuo įteisinamas. 
Visą senovės Rytų vedybų simboliką galima paaiškin- 
ti dangiškaisiais pavyzdžiais. Šumerai švęsdavo gaivalų 
sąjungą Naujųjų metų dieną; visuose senovės Rytuose ši 
diena paminima tiek šventosios sąjungos mitu, tiek ri- 
tualu, kuriuo valdovas susijungia su deive**. Būtent 
Naujųjų metų dieną deivė Ištar (Ishtar) atsigula kartu su 
Tamuzu (Tammaz)“š, o valdovas atkartoja šią mitinę hie- 
rogamiją, atlikdamas ritualinę sąjungą su deive (tai yra 
su hierodule??, atstojančia deivę žemėje) slaptoje šventyk- 
los menėje, kurioje stovi vedybinė deivės lova. Dieviš- 
koji sąjunga laiduoja Žemės vaisingumą; kai deivė Nin- 
lil susijungė su Enliliu??, prapliupo lietus***. Tokį pat vai- 
singumą laiduoja ritualinė valdovo sąjunga, poravimasis 
ant Žemės ir t.t. Pasaulis atgimsta kiekvieną sykį, kai pa- 


* J. W. E. Mannhardt. Wald und Feldkulte. 2. Aufl. Berlin, 
1904—1905, Bd. 1, 5. 169 ir toliau, 180 ir toliau. 

** Plg. S. H. Hocke. Myth and Ritual. London, 1935, p. 9, 19, 
34 ir toliau. 

** R. Labat. Le caractėre religieux de la roynitė assyro-babylo- 
nienne. Paris, 1939, p. 247 ir toliau; plg. panašaus mitinio-ritu- 
alinio komplekso pėdsakus Izraelyje, Patai, p. 90 ir toliau. 

mėgdžiojama hierogamija, t.y. kai atliekama vedybinė są- 
junga. Vokiečių kalbos žodis „Hochzeit“ (vestuvės) yra 
kilęs iš „Hochgezit“ — Naujųjų metų šventė. Vedybos 
atgaivina „metus“ ir atneša vaisingumą, gausą ir laimę. 

Lytinio akto ir lauko darbų tapatinimas dažnas dau- 
gelyje kultūrų*. Catapatha Brūhmana (VII, 2, 2, 5) žemę 
tapatina su moters gimdymo organu (yoni), o sėklą su 
semen virile (vyro sėkla, lot. — Vert. past.). „Jūsų Žmo- 
nos jums yra kaip žemė“ (Koranas, II, 3). Dauguma ko- 
lektyvinių orgijų ritualine prasme pateisinamos tuo, jog, 
skatina augalų augimą; jos vyksta tam tikrais kritiniais 
metų periodais, kai dygsta sėklos arba bręsta derlius ir 
t.t, ir mitiniu jų pavyzdžiu visada būna hierogamija. To- 
kia antai yra orgija, kurią rengia evių gentis (Vakarų Af- 
rika) tuo metu, kai dygsta miežiai; orgija pateisinama 
hierogamija (jaunos merginos siūlomos dievui Pitonui). 
Toks pat pateisinimas būdingas ir oraonų gentims; jų 
orgija vyksta gegužės mėnesį, tuo metu, kai Saulės die- 
vas susijungia su Žemės deive. Visi šie orgijų nesaikin- 
gumai vienaip ar kitaip pateisinami kosminiais arba bio- 
kosminiais aktais: metų atnaujinimas, kritinis metas der- 
liui ir t.t. Jaunuoliai per floralijas (balandžio 27) žygiuo- 
davo Romos gatvėmis nuogi, o per luperkalijas?! lytėda- 
vo moteris rankomis, kad atitolintų nevaisingumą; elge- 
sio laisvumas, leidžiamas visoje Indijoje per Holi šven- 
tę, visai Šiaurės ir Centrinei Europai būdingas palaida- 
vimas derliaus švenčių metu — su juo Bažnyčios valdžia 
turėjo daug vargo (pavyzdžiui, Oksero /Auxerre/ susi- 
rinkimas 590 metais, ir t.t.), — visi šie reiškiniai turėjo 
antžmogiškus prototipus ir privalėjo teikti visuotinį vai- 
singumą ir gausą. (Apie kosmologinę „orgijų“ reikšmę 
žr. II sk.). 


“ Plg. M. Eliade. Traitė d'histoire des religions. Paris, 1949, p. 
303 ir toliau. 

Mūsų darbo tikslui neturi reikšmės, kiek vedybų apei- 
gos ir orgijos prisidėjo kuriant jas pateisinančius mitus. 
Mums svarbu tai, kad orgijos, taip pat ir vedybos — tai 
ritualai, mėgdžiojantys dieviškuosius veiksmus arba tam 
tikrus šventosios Kosmoso dramos epizodus; mums svar- 
bu tai, kad Žmogaus poelgiai teisinami nežmogiškuoju 
modeliu. Kad mitas kartais ėjo įkandin papročių — pa- 
vyzdžiui, ceremoninės priešvedybinės sąjungos atsirado 
pirmiau nei mitas apie priešvedybinius Dzeuso ir Heros 
santykius, mitas, kuris juos pateisino, — toks fakto kon- 
statavimas nė kiek nemažina ritualo šventumo. Vėluoja 
tik mito formulė, o jo turinys yra archainis ir susijęs su 
slėpiniais, t.y. su aktais, suponuojančiais absoliučią, ne- 
žmogiškąją tikrovę. 


„Pasaulietinės“ veiklos archetipai 


Trumpai tariant, galima būtų pasakyti, kad archainis 
pasaulis nepažįsta „pasaulietinės“ veiklos: kiekviena veik- 
la, turinti aiškią prasmę, — medžioklė, žūklė, žemdirbys- 
tė, žaidimai, nesutarimai, lytiniai santykiai ir t.t. — tam 
tikru būdu yra susijusi su tuo, kas šventa. Kaip aiškiau 
įsitikinsime toliau, „pasaulietinė“ yra tik ta veikla, kuri 
neturi mitinės reikšmės, t.y. kuri neturi pavyzdinio mo- 
delio. Taigi galima sakyti, jog bet kuris atsakingas ir aki- 
vaizdžiai tikslingas veiksmas archainiam pasauliui yra ri- 
tualas. Tačiau kadangi daugelis tokių veiksmų patyrė il- 
gą desakralizacijos procesą ir šiuolaikinėse visuomenėse 
pasidarė „pasaulietiniai“, manome, jog dera juos aptarti 
skyrium. 

Panagrinėkime, pavyzdžiui, šokį. Iš pradžių visi šo- 
kiai buvo šventi, kitais žodžiais tariant, jie turėjo nežmo- 
giškąjį modelį. Kartais tuo modeliu gali būti toteminis?? 
arba simbolinis gyvūnas; jo judesiai gali būti mėgdžioja- 

mi tam, kad šią konkrečią akimirką kerais būtų jo atsi- 
kratyta, kad tų gyvūnų būtų padauginta arba kad žmo- 
gus įsikūnytų tame gyvūne; kitais kartais šis modelis gali 
būti parodytas dievybės (pavyzdžiui, piricha, karo šokis 
su ginklais, kuriam pradžią davė Atėnė, ir t.t) arba hero- 
jaus (Tesėjo šokis Labirinte); kartais šokoma norint prasi- 
manyti maisto, pagerbti mirusiuosius arba palaikyti tvar- 
ką Kosmose; kartais šokis atliekamas per iniciacijas, per 
magiškas religines ceremonijas, per vestuves ir t.t. — vi- 
sų šių konkrečių atvejų negalime imtis čia nagrinėti. Mus 
domina tiktai tariamai nežmogiška jo kilmė (nes kiekvie- 
nas šokis buvo sukurtas in illo tempore, mitiniais laikais, 
kokio nors „protėvio“, toteminio gyvūno, dievo arba he- 
rojaus). Choreografinių ritmų modeliai yra už žemiškojo 
žmogaus gyvenimo; ar šokis atkuria toteminio arba sim- 
bolinio gyvūno, ar kokio nors dangaus kūno judesius, ar 
pats savaime yra ritualas (vingrūs žingsniai, šuoliai, ju- 
desiai, atliekami su ceremonijų reikmenimis, ir t.t.), — jis 
visada mėgdžioja archetipinius judesius arba primena kokį 
nors mitinį momentą. Vienu žodžiu, šokis — tai kartotė 
ir todėl „anų laikų“ reaktualizacija. 

Kovos, vaidai, karai dažniausiai turi ritualinį pagrin- 
dą ir pabūdį. Tai skatinamoji dviejų klano šalių prieš- 
prieša, dviejų dievybių atstovų kova (pavyzdžiui, Egip- 
te — dviejų stovyklų, atstovaujančių Oziriui ir Setui, ko- 
va), bet ji visada primena kokį nors kosminės ir dieviš- 
kosios dramos epizodą. Jokiu būdu negalima aiškinti ka- 
ro arba dvikovos racionalistiniais motyvais. Hocartas la- 
bai teisingai iškėlė aikštėn ritualinį nėsantarvės vaidme- 
nį“. Kiekvieną sykį, kai pasikartoja konfliktas, pamėg- 
džiojamas archetipinis modelis. Pagal Šiaurės padavimus, 


* A. M. Hocart. Le progrės de Vhomme. Paris, 1935, p. 188 ir 
toliau; plg. taip pat W. C. MacLeod. The Origin and History of 
Politics. New York, 1931, p. 217 ir toliau. 

pirmoji dvikova įvyko tada, kai Toras (Thūrr), iššauktas 
milžino Hrungniro (Hrungnir), susigrūmė su juo „ties ri- 
ba“ ir nugalėjo jį dvikovoje. Šis motyvas aptinkamas in- 
doeuropiečių mitologijoje, ir užtat Georges'as Dumėzilis* 
yra teisus jį laikydamas vėlyva, bet vis dėlto autentiška 
senovinio įšventinimo į karius versija. Jaunas karys pri- 
valėjo atvaizduoti Toro ir Hrungniro kovą; po teisybei, 
įšventinimas į karius slypi žygdarbyje, kurio mitinis pro- 
totipas yra trigalvės pabaisos nugalabijimas. Berserkai“, 
patrakę kariai, tiksliai atkurdavo šventąjį pirmapradžio 
modelio įtūžį (wut, mėnos, furor). 

Indų karaliaus vainikavimo ceremonija radžasuja (rūja- 
sūya) „yra ne kas kita, kaip žemiškasis atkartojimas se- 
novinio pašventinimo apeigos, kuria Varuna (Varuna), pir- 
masis valdovas, vainikavo save; kaip tik tai iki įgrisimo 
kartoja brahmanai... Visuose ritualų paaiškinimuose įky- 
riai, bet pamokomai tvirtinama, kad jeigu karalius daro 
vieną ar kitą judesį, tai tik todėl, kad laikų apyaušriu, 
vainikavimo dieną, Varuna padarė tokį pat judesį.“** Toks 
pat mechanizmas išryškėja ir visose kitose tradicijose, kiek 
tai matyti iš mūsų turimų šaltinių (plg. klasikinius Moret 
veikalus apie sakralinį Egipto faraonų valdžios pobūdį ir 
Labat darbus apie asirų ir babiloniečių karalių valdžią). 
Statybų ritualai kartoja pirmapradį kosmogoninės staty- 
bos aktą. Aukojimas statant namą (šventyklą, tiltą ir t.t.) 
yra tik pirmapradžio aukojimo, kuris buvo įvykdytas in 
illo tempore, kad būtų pradėtas pasaulis, pamėgdžiojimas 
žmogiškuoju lygiu (žr. II sk.). 

Magiškoji ir gydomoji kai kurių žolynų vertė taip pat 
priklauso nuo augalo dangiškojo prototipo arba nuo to, 
kad pirmą kartą jį nuskynė koks nors dievas. Kiekvienas 


* Mythes et dieux des Germains. Paris, 1939, p. 99 ir toliau; 
Horace et les Curiaces. Paris, 1942, p. 126 ir toliau. 
** G. Dumėzil. Ouranos-Varuna. Paris, 1934, p. 42, 62. 

augalas vertingas ne pats savaime, bet tik todėl, kad yra 
susijęs su kokiu nors archetipu, arba todėl, kad pakarto- 
jami tam tikri judesiai ar žodžiai, kurie, išskyrę iš žemiš- 
kosios aplinkos, augalą pašventina. Antai dvi XVI a. an- 
glosaksų užkeikimų formulės, kurios paprastai buvo ta- 
riamos renkant vaistažoles, aiškiai rodo jų gydomųjų sa- 
vybių kilmę: pirmą sykį, t.y. ab origine, jos išaugo ant šven- 
tojo Kalvarijos kalno (Žemės „centre“): „Būk sveikas, 
šventasis žolyne, augantis Žemėje; iš pradžių tu augai 
šventajame Kalvarijos kalne, tu tinki gydyti visokias Žaiz- 
das; gerojo Jėzaus vardu aš skinu tave“ (1584). „Tu esi 
šventa, verbena, kokia augi Žemėje, nes iš pradžių tave 
rado Kalvarijos kalne. Tu išgydei mūsų Išganytojo Jėzaus 
Kristaus žaizdas; vardan (Dievo Tėvo, Sūnaus ir Švento- 
sios Dvasios) aš skinu tave.“ Šioms vaistažolėms priski- 
riama gydomoji galia todėl, kad jų prototipas buvo ras- 
tas lemtingu kosminiu momentu („anuo metu“) Kalvari- 
jos kalne. Jos pasidarė šventos todėl, kad užgydė Išgany- 
tojo žaizdas. Šių vaistažolių veiksmingumas priklauso tik 
nuo to, kad rinkėjas kartoja pirmapradį gydymo judesį. 
Štai kodėl sena užkeikimo formulė sako: „Eisime rinkti 
žolynų, kad uždėtume juos ant Atpirkėjo žaizdų“ *. 

Šios krikščioniškosios liaudies magijos formulės tęsia 
seną tradiciją. Pavyzdžiui, Indijoje vaistažolė Kapitthaka 
(Feronia elephantum) gydo lytinį nepajėgumą, nes ab origi- 
ne Gandharva* ją pavartojo norėdamas grąžinti Varunai 
vyriškumą. Todėl ritualinis vaistažolės rinkimas, po tei- 
sybei, yra Gandharvos veiksmo atkartojimas. „O žole, ku- 
rią Gandharva iškasė Varunai, nustojusiam vyriškumo, 
tave mes iškasime!“ (Atharva Veda, IV, 4, 1). Ilgas užkalbė- 


* EF. Ohrt. Herba, gratiū plena. Helsinki, 1929, p. 17, 18; plg. 
M. Eliade. „La Mandragore et le mythe de la naissance miracu- 
leuse““. Zalmoxis. Paris — Bucarest, III, 1943, p. 1—52, p. 23 ir 
toliau; id., Traitė d'histoire des religions, p. 257 ir toliau. 

jimas Paryžiaus papiruse rodo skinamos vaistažolės iš- 
skirtinumą: „Tave pasėjo Kronas, nuskynė Hera, išsau- 
gojo Amonas, pagimdė Izidė, papenėjo lietų teikiantis 
Dzeusas, tu išaugai Saulės ir rasos dėka...“ Krikščionių 
įsitikinimu, vaistažolių savybės priklauso nuo to, kad pir- 
mą kartą tos vaistažolės buvo rastos Kalvarijos kalne. Se- 
novės žmonių nuomone, gydomosios vaistažolių savybės 
priklauso nuo to, kad pirmą kartą jas aptiko dievai. „O 
petunija, tu, kurią pirmą kartą aptiko Eskulapas arba ken- 
tauras Chironas...“ — tokį užkalbėjimą rekomenduoja vie- 
nas veikalas apie vaistažoles“. 

Būtų nuobodu — ir netgi nenaudinga mūsų sumany- 
mui — išvardyti visų žmogiškosios veiklos rūšių mitinius 
prototipus. Pavyzdžiui, kad žmogiškasis teisingumas, pa- 
grįstas „įstatymo“ idėja, turi dangiškąjį transcendentinį 
kosminės tvarkos (tao, artha, rta, tzedek, themis ir t.t.) mo- 
delį, yra pernelyg gerai žinoma, kad imtume tai išsamiai 
svarstyti. Kad „žmogiškojo meno kūriniai yra dieviškojo 
meno pamėgdžiojimas“ (Aitareya Brahmana, VI, 27; plg. 
Platonas. Įstatymai, 667—669; Politikas, 306 d, ir t.t.) — irgi 
yra toks pat archainės estetikos leitmotyvas, kaip puikiai 
parodė savo darbuose Ananda K. Coomaraswamy**. Įdo- 
mu pažymėti, kad palaimos būsena, eudaimonia, pati sa- 
vaime yra dieviškosios būties pamėgdžiojimas, jau nekal- 
bant apie įvairias įkvėpimo, enthousiasmės, rūšis, kylan- 
čias Žmogaus sieloje, kartojant kai kuriuos dievų in illo 
tempore atliktus veiksmus (Dioniso orgijos ir t.t.): „Todėl 
dievų veikla, teikianti didžiausią palaimą, yra kontem- 
pliacija. Taigi ir žmonėms didžiausią laimę teikia ta veik- 


* A. Delatte. Herbarius. 2-e ėd. Liėge, 1938, p. 100, 102. 

** Plg. visų pirma (Ananda K. Coomaraswamy.) „The Phi- 
losophy of Mediaeval and Oriental Art“. Zalmoxis, I, 1938, p. 
20—49 ir Figures of Speech or Figures of Thought. London, 1946, 
p. 29—96. 

la, kuri artimiausia dieviškai veiklai“ (Nikomacho etika, 
1178 b, 21); „kuo labiau supanašėti su Dievu“ (Teaitetas, 
1770 e); „haec est hominis perfectio, similitudo Dei“ (To- 
mas Akvinietis) („žmogaus tobulumas — tai panašumas 
į Dievą“; lot. — Vert. past.). 

Turime pridurti, kad visus svarbiausius tradicinės vi- 
suomenės kasdieninio gyvenimo aktus ab origine apreiš- 
kė dievai arba herojai. Žmonės tik kartoja iki begalybės 
tuos pavyzdinius paradigminius veiksmus. Australų jui- 
nų gentis mano, kad Daramulunas, „Visa ko Tėvas“, spe- 
cialiai jai sukūrė visus įrankius ir ginklus, kuriais ji nau- 
dojasi lig šiolei. O kurnajų gentis yra įsitikinusi, jog Mun- 
gangaua, Aukščiausioji Esybė, laikų pradžioje gyveno tarp 
jų, kad išmokytų juos gamintis darbo įrankius, valtis, gin- 
klus, „vienu Žodžiu, visų amatų, kuriuos pati mokėjo“*. 
Naujojoje Gvinėjoje daugybė mitų pasakoja apie tolimas 
jūrų keliones, tad suteikia „pavyzdį dabartiniams jūrinin- 
kams“, taip pat ir visoms kitoms veiklos rūšims, „ar bū- 
tų kalbama apie meilę, apie karą, apie žūklę, apie tai, 
kaip sukelti lietų, arba apie bet ką kita... Pasakojime aps- 
tu įvairių laivo statybos momentų ir su ja susijusių lyti- 
nių draudimų pavyzdžių ir t.t.“ Kai laivavedys leidžiasi 
į jūrą, jis įkūnija mitinį herojų Aorį. „Jis dėvi tokį apda- 
rą, kokį, pasak mito, dėvėjęs Aoris; jo, kaip ir Aorio, vei- 
das įjuodęs, o plaukuose — love, panašus į tą, kurį Aoris 
nuėmė nuo lviri galvos. Jis šoka ant pakylos ir išskečia 
rankas, kaip Aoris išskleisdavo savo sparnus... Vienas Žve- 
jys man sakėsi, kad, eidamas šaudyti (savo lanku) žuvų, 
Jis jaučiasi tarsi būtų pats Kivavia. Jis nemaldavo šio mi- 
tinio herojaus malonės ar pagalbos, jis susitapatindavo 
su juo.“** 


* Howitt. Op. cit., p. 543, 630. 
“ F. E. Williams, cituojamas: L. Lėvy-Bruhl. La mythologie 
primitive. Paris, 1935, p. 162—164. 


35 


PIRMAS SKYRIUS 


Tokia mitinių pavyzdžių simbolika būdinga ir kitoms 
pirmykštėms kultūroms. Apie Kalifornijos karukus J. P. 
Harringtonas rašo: „Visa, ką darė karukas, darė tik to- 
dėl, kad, jo manymu, iksarejavai (ikxareyavs) davė to pa- 
vyzdį mitiniais laikais. Tie iksarejavai buvo Žmonės, gy- 
venę Amerikoje prieš atsikeliant indėnams. Kadangi šių 
dienų karukai nebežino, kaip išversti šį žodį, verčia jį 
„Valdovai“, „vadai“, „angelai“... Jie pasiliko kartu su jais 
tiek laiko, kiek reikėjo, kad išmokytų ir įdiegtų papro- 
čius, kaskart vis sakydami karukams: „Štai taip turėtų 
daryti žmonės“. Jų darbus ir žodžius dar ir šiandien per- 
sako ir kartoja karukų užkeikimai.“* 

Įdomi ritualinių mainų — potlačo — sistema, kuri ap- 
tinkama Šiaurės vakarų Amerikoje ir kuriai Marcelis 
Maussas paskyrė savo garsųjį veikalą (Essai sur le don, 
forme archaigue de Vėchange), yra tik pakartojimas papro- 
čio, kurį įvedė protėviai mitiniais laikais. Visiškai nesun- 
ku pateikti ir daugiau pavyzdžių**. 


Mitai ir istorija 


Kiekvienas iš šiame skyriuje pateiktų pavyzdžių mums 
atskleidžia tą pačią „pirmykštę“ ontologinę koncepciją: 
daiktas arba veiksmas yra tikras tiek, kiek pamėgdžioja ar- 
ba atkartoja archetipą. Taigi tikrovė įgyjama išskirtinai kar- 
tojimu arba bendrininkavimu; visa, kas neturi pavyzdinio 
modelio, „nepasižymi reikšme“, t.y. stokoja tikrovės. To- 
dėl Žmonės turėtų siekti tapti archetipiniai ir paradigmi- 
niai. Šis siekis gali pasirodyti paradoksiškas ta prasme, 
jog tradicinių kultūrų Žmogus laikė save realiu tik tiek, 


* J. P. Harrington, cituojamas: L. Lėvy-Bruhl. Op. cit., p. 165. 

“ Plg. tarp kitų: A. K. Coomaraswamy. „Vedic Exempla- 
rism“. Harvard Journal of Asiantic Studies, I, 1935, p. 44—64; id., 
The Rig Veda as Land-n4mabėk. London, 1935. 

kiek jis nustoja buvęs savimi pačiu (šiuolaikinio stebėtojo 
požiūriu) ir pasitenkina megdžiodamas ir kartodamas kieno 
nors kito veiksmus. Kitais žodžiais tariant, jis laiko save 
realiu, t.y. „tikrai savimi pačiu“, tik tiek, kiek juo nustoja 
buvęs. Užtat galima būtų sakyti, kad šiai „pirmykštei“ 
ontologijai būdinga platoniškoji struktūra, ir Platoną to- 
kiu atveju galima laikyti tikrai „pirmykštės mąstysenos“ 
filosofu, t.y. filosofu, kuriam pavyko filosofiškai įvertinti 
archainės žmonijos gyvenseną ir elgseną. Žinoma, tai nė 
kiek nemenkina jo filosofinio genijaus „originalumo“, nes 
didžiulis Platono nuopelnas — jo bandymas teoriškai pa- 
teisinti tokį archainės Žmonijos požiūrį pasitelkiant dia- 
lektines priemones, kurias jo žinion įdavė jo epochos dva- 
sinė kultūra. 

Bet mus čia domina ne šis Platono filosofijos aspek- 
tas, o archainė ontologija. Jei pripažintume, kad šios on- 
tologijos struktūra platoniška, nekiek tepažengtume į prie- 
kį. Labai svarbi yra antroji išvada, išplaukianti iš anks- 
tesniuose puslapiuose minėtų faktų analizės, būtent, kad 
mėgdžiojant archetipus ir kartojant paradigminius veiks- 
mus atšaukiamas laikas. Pavyzdžiui, aukos atnašavimas 
ne vien tiksliai atkuria pirmąjį aukojimą, kurį parodė die- 
vas ab origine, laikų pradžioje, bet ir vyksta tuo pačiu pir- 
mapradžiu mitiniu metu; kitais žodžiais tariant, kiekvie- 
nas aukojimas atkartoja pirmąjį aukojimą ir sutampa su 
juo. Visi aukojimai vyksta tuo pačiu mitiniu pradžios me- 
tu; dėl ritualo paradokso žemiškasis laikas bei trukmė 
atšaukiami. Lygiai taip pat yra ir su visomis kitomis kar- 
totėmis, t.y. visais archetipų mėgdžiojimais; tuo mėgdžio- 
jimu Žmogus nukeliamas į mitinę epochą, kai archetipai 
buvo apreikšti pirmą kartą. Taigi matome antrą pirmykš- 
tės ontologijos aspektą: tiek, kiek kuris nors veiksmas (ar- 
ba daiktas) įgyja tam tikrą realybę kartojant paradigmi- 
nius veiksmus, — 0 ji įgyjama tik taip, — nepastebimai 

nunyksta žemiškasis laikas, trukmė, „istorija“, ir tas, ku- 
ris atkuria pavyzdinį veiksmą, šitaip perkeliamas į miti- 
nę epochą, kurioje buvo apreikštas pavyzdinis veiksmas. 

Laikas atšaukiamas ir žmogus perkeliamas į mitinius 
laikus, žinoma, tik esminiais laiko tarpsniais, t.y. tada, kai 
žmogus yra tikrai jis pats: ritualų ir svarbių aktų momen- 
tais (maitinantis, gimdant, atliekant ceremonijas, medžio- 
jant, žvejojant, kariaujant, dirbant ir t.t.). Likęs jo gyveni- 
mas teka įprastiniu, reikšmės neturinčiu laiku, — „taps- 
me“. Brahmanų tekstai labai aiškiai nušviečia dviejų lai- 
kų — šventojo ir pasaulietinio — skirtingumą, taip pat 
dievų būties sąsają su „nemirtingumu“ ir žmogaus — su 
„Mirtingumu“. Kartodamas archetipinį atnašavimą, au- 
kotojas palieka įprastinį mirtingųjų pasaulį ir pasineria į 
dieviškąjį nemirtingųjų pasaulį. Ir tai jis paskelbia tokiais 
žodžiais: „Aš pasiekiau Dangų, dievus; aš tapau nemir- 
tingas!“ (Taittiriya Samhitū, 1, 7, 9). Ir jeigu jis sugrįžtų į 
įprastinį pasaulį, kurį paliko aukodamas auką, deramai 
nepasirengęs, iškart numirtų; štai todėl yra būtini įvairūs 
desakralizacijos ritualai, kad aukotojas galėtų sugrįžti į 
įprastinį laiką. Taip pat esti ir ritualinės lytinės sąjungos 
metu; žmogus nustoja egzistavęs įprastiniame, prasmės 
neturinčiame laike, nes mėgdžioja dieviškąjį archetipą („Aš 
esu Dangus, tu esi Žemė“ ir t.t.). Melanezijos žvejys, leis- 
damasis į jūrą, tampa herojumi Aoriu ir kartu atsiduria 
mitiniame laike, kada vyko paradigminė kelionė. Kaip 
įprastinę erdvę panaikina Centro simbolika, kuri bet ku- 
rią šventyklą, rūmus ar pastatą perkelia į centrinį mitinės 
erdvės tašką, taip ir kiekvienas prasmingas archainio žmo- 
gaus veiksmas, kiekvienas realus veiksmas, t.y. kiekvienas 
archetipinio veiksmo pakartojimas pristabdo trukmę, pa- 
naikina įprastinį laiką ir susisieja su mitiniu laiku. 

Tuo, kad šis pasaulietinio laiko atsisakymas išreiškia 
vidinį archainio Žmogaus poreikį, turėsime progą įsiti- 

kinti kitame skyriuje, nagrinėdami keletą viena į kitą pa- 
našių koncepcijų, susijusių su laiko atsinaujinimu ir Nau- 
jųjų metų simbolika. Tada suprasime to poreikio prasmę 
ir pirmiausia įsitikinsime, kad archainių kultūrų žmogus 
sunkiai pakelia „istoriją“ ir užtat vis stengiasi ją sunai- 
kinti. Mūsų šiame skyriuje nagrinėti faktai tada įgis kitą 
reikšmę. Bet prieš imantis nagrinėti laiko atgimimo pro- 
blemą pravartu kitu požiūriu pažvelgti į žmogaus paverti- 
mą archetipu per kartotę. Patyrinėkime konkretų atvejį: kiek 
pajėgia kolektyvinė atmintis išsaugoti „istorinio“ įvykio 
atminimą? Matėme, jog karys, kad ir koks jis būtų, mėg- 
džioja „herojų“ ir stengiasi kuo labiau priartėti prie šio 
archetipinio pavyzdžio. Dabar pažiūrėkime, ką liaudis at- 
simena apie istorinį asmenį, gerai pažįstamą iš daugybės 
dokumentų. Tirdami problemą tokiu požiūriu, žengsime 
žingsnį į priekį, nes šįsyk turėsime reikalą su bendruo- 
mene, kuri, nors ir vadinama „liaudimi“, jokiu būdu ne- 
laikytina „pirmykšte“. 

Taigi pateiksime tik vieną pavyzdį — Žinomą para- 
digminį mitą apie herojaus kovą su milžiniška gyvate, 
dažnai trigalve, kurią retkarčiais pakeičia jūrų pabaisa (In- 
dra, Heraklis ir kt.; Mardukas). Ten, kur tradicija dar šį 
tą reiškia, didieji valdovai save laiko pirmųjų herojų mėg- 
džiotojais: Darijus tarėsi esąs naujasis Traetaona (Thrae- 
taona), mitinis iranėnų herojus, nudobęs trigalvį slibiną; 
jam — ir per jį — istorija atgimė, nes iš tikrųjų ji buvo 
pirmykščio herojinio mito reaktualizacija. Faraono prie- 
šai buvo laikomi „griovimo sūnumis, vilkais, šunimis“ ir 
t.t. Tekste, vadinamame Apofio knyga, priešai, su kuriais 
kaunasi faraonas, tapatinami su slibinu Apofiu“', o pats 
faraonas prilyginamas dievui Re, slibino nugalėtojui*. Ly- 
giai taip pat — tik kitu aspektu — istoriją paverčia mitu 


* G. Roeder. Urkunden zur Religion des alten Agypten. Jena, 
1915, p. 95 ir toliau. 

hebrajų poetų įvaizdžiai. Kad galėtų „pakelti istoriją“, t.y. 
karinius pralaimėjimus ir politinį pažeminimą, senovės 
žydai savo meto įvykius aiškino remdamiesi labai senu 
kosmogoniniu herojiniu mitu, pagal kurį įmanoma — ži- 
noma, laikina — slibino pergalė, bet svarbiausia yra ne- 
išvengiama jo žūtis nuo Karaliaus Mesijo rankos. Todėl 
jų vaizduotė stabmeldžių karaliams (fragmentas: Zadochi- 
te, IX, 19—20) suteikia slibino bruožus: toks yra Pompė- 
jus, aprašytas Saliamono psalmėse (IX, 29), Nabuchodo- 
nosaras, pavaizduotas Jeremijo (51—34). O Ašero testamen- 
te (VII, 3) Mesijas užmuša slibiną po vandeniu (plg. psal- 
mę 74, 13). 

Tiek Darijaus bei faraono atvejais, tiek mesijinės heb- 
rajų tradicijos atveju turime reikalą su „elito“, kuris aiš- 
kina savo meto istoriją remdamasis mitu, koncepcija. Taigi 
kalbama apie įvairius tuometinius įvykius, kurie suskai- 
domi ir aiškinami pagal herojinio mito nelaikinį modelį. 
Šiuolaikiniam perdėtai kritiškam žmogui Darijaus preten- 
zijos gali reikšti pagyrūniškumą arba politinę propagan- 
dą, o mitinis karalių stabmeldžių pavertimas slibinais gali 
būti suprastas kaip gudri senovės žydų mažumos išmo- 
nė, kai, nevaliodama pakelti „istorinės tikrovės“ ir norė- 
dama bet kokia kaina pasiguosti, ji griebiasi mito ir wish- 
ful-thinking taktikos (t.y. trokštama laiko tikra. — Vert. 
past.). Kad toks aiškinimas yra klaidingas vien todėl, jog 
visai neatsižvelgia į archainės mąstysenos struktūrą, tarp 
kitko, išplaukia iš to, kad liaudies atmintis visiškai ana- 
logiškai skaido ir aiškina istorinius įvykius ir asmenybes. 
Jei dar galima įtarti, kad Aleksandro Didžiojo biografijos 
pavertimas mitu gali būti literatūrinės kilmės ir užtat ga- 
lima ją laikyti nepatikima, tai šito neįmanoma prikišti do- 
kumentams, apie kuriuos kalbėsime toliau. 

Dieudonnė de Gozonas, trečiasis didysis švento Jono 
Rodiečio riterių ordino magistras, išgarsėjo tuo, jog nu- 

kovė Malpaso slibiną. Legendinis kunigaikštis Gozonas, 
kaip įprasta, buvo apdovanotas švento Jurgio, pagarsėju- 
sio savo pergalinga kova su pabaisa, savybėmis. Neverta 
nė sakyti, kad kunigaikščio Gozono kautynių nemini to 
meto dokumentai ir tuo pradedama domėtis tik praslin- 
kus dviem amžiams nuo herojaus gimimo. Kitais žodžiais 
tariant, dėl tos paprastos aplinkybės, kad jis buvo laiko- 
mas didvyriu, kunigaikštis Gozonas buvo priskirtas kate- 
gorijai, archetipui, neturinčiam nieko bendra su autentiš- 
kais, istoriniais jo Žygdarbiais, bet apdovanojusiam jį mi- 
tine biografija, kurioje neišvengiamai turėjo būti ir kova 
su ropliu siaubūnu*. 

P. Caramanas gerai dokumentuotoje studijoje apie is- 
torinės baladės genezę mums parodo, kad iš konkretaus 
istorinio įvykio — turkų Žygio vieną itin atšiaurią Žiemą, 
kurią mini Leunklavijaus kronika ir kiti lenkų šaltiniai ir 
kurios metu Moldavijoje žuvo ištisa turkų armija — be- 
veik nieko neliko rumunų baladėje, pasakojančioje apie 
šį katastrofišką turkų žygį, nes istorinis įvykis virto per- 
dėm mitiniu faktu (paša Malkošas kovoja su karaliumi 
Žiema, ir t.t.)**. 

Toks istorinių asmenybių „sumitinimas“ būdingas ir 
herojinei jugoslavų poezijai. Marko Kraljevičius, jugoslavų 
epopėjos herojus, išgarsėjo savo drąsa antroje XIV a. pu- 
sėje. Jo istoriškumu negalima abejoti; žinoma netgi jo mir- 
ties data (1394). Bet vos tik jis įėjo į liaudies atmintį, isto- 
rinė Marko asmenybė buvo užmiršta, o jo biografija per- 
kurta pagal mito kanonus. Jo motina yra vila“, fėja, kaip 
kad graikų herojai būdavo nimfų arba najadžių sūnūs. Ir 
jo Žmona yra vila, kurią jis laimi gudrumu ir kurios spar- 


* Plg. F. W. Hasluck. Christianity and Islam under the Sultans. 
Oxford, 1929, vol. 2, p. 64 ir toliau. 

** P. Caraman. „Geneza baladei istorice“. Anuarul Archivei 
de Folklor. Bucuresti, I-II, 1933—1934. 

nus stropiai slepia, kad radusi neišskristų ir nepaliktų jo 
(kai kuriuose baladės variantuose taip ir atsitinka gimus 
pirmagimiui; plg. mitą apie maorių herojų Tauhakį /Taw- 
haki/, kurį, gimus vaikui, palieka jo Žmona, iš Dangaus 
nusileidusi fėja). Marko, panašiai kaip archetipiniai mo- 
deliai Indra, Traetaona, Heraklis* ir kiti, kovoja su tri- 
galviu slibinu ir jį nugali. Pagal mitą apie „brolius prie- 
šus“, jis kovoja ir su savo broliu Andrija ir jį nukauna. 
Marko cikle gausu anachronizmų, kaip ir kituose archai- 
nės epikos cikluose. Marko, nors ir miręs 1394 metais, 
yra čia draugas, čia priešas Janosui Hunyadi, kuris pasi- 
žymėjo kovose su turkais apie 1450 metus. (Įdomu pažy- 
mėti, kad šių didvyrių artimumas yra paliudytas XVII a: 


* Čia ne vieta imtis nagrinėti pabaisos ir herojaus kovos 
problemą (plg. Schweizer. Herakles, 1922; A. Lods. Comptes ren- 
dus dc V Acadėmie des Inscriptions, 1943, p. 283 ir toliau). Visiškai 
galimas daiktas, kaip spėja G. Dumėzilis (Horace et les Curiaces, 
ypač p. 126 ir toliau), kad herojaus kova su trigalviu slibinu yra 
mitu virtęs archainis iniciacijos ritualas. Kad toks įšventinimas 
ne visada priklauso „herojiniam“ tipui, galima spręsti, tarp kit- 
ko, iš panašių dalykų, aptinkamų Britų Kolumbijoje; tai pažymi 
Dumėzilis (p. 129—130), kalbėdamas apie šamanų įšventinimą. 
Krikščionių mitologijoje šventas Jurgis „didvyriškai“ grumiasi 
su slibinu ir jį įveikia, o kiti šventieji tai pasiekia be kovos (plg. 
prancūzų legendas apie šv. Samsoną, šv. Julijoną, šv. Margari- 
tą, šv. Bie ir kt.; P. Sėbillot. Le folklore de la France, I, 1904, p. 468; 
III, 1906, p. 298—299). Kita vertus, nereikia užmiršti, kad, be 
savo galimo vaidmens ritualuose ir herojinės iniciacijos mituo- 
se, slibinas daugelyje kitų (australų, azijiečių, indėnų, afrikie- 
čių) tradicijų pasižymi kosmologine simbolika: jis simbolizuoja 
involiuciją, dar formos neturinčią Visatos būseną, nesuskaidytą 
„Vienį“ prieš Pasaulio Sukūrimą (plg. Ananda K. Coomaraswa- 
my. The Darker Side of the Dawn. Washington, 1938; „Sir Gawain 
and the Green Knight: Indra and Namuci“. Speculum, January 
1944, p. 1—25). Todėl beveik visur gyvatė ir slibinas tapatinami 
su „vietos šeimininkais“, „autochtonais“, su kuriais turi kovoti 
atėjūnai, „užkariautojai“, tie, kurie turi „formuoti“ (tai yra „su- 
kurti“) nukariautas teritorijas. (Apie gyvatės ir „autochtonų“ 
asimiliaciją plg. Ch. Autran. L'ėpopėe indoue. Paris, 1946, p. 66 ir 
toliau). 

epinių baladžių rankraščiuose, t.y. praslinkus dvieni šim- 
tamis metų nuo Hunyadi mirties. Šiuolaikinėse epinėse po- 
emose anachronizmai kur kas retesni*. Jose šlovinamoms 
asmenybėms dar neužteko laiko virsti mitiniais herojais. 

Tokia pati mitinės šlovės aureolė gaubia ir kitus ju- 
goslavų epinės poezijos herojus. Vukašinas ir Novakas 
veda vilas. Vukas („Slibinas Despotas“) kovoja su Jastre- 
baco slibinu ir pats gali pasiversti slibinu. Vukas, viešpa- 
tavęs Srijeme tarp 1471 ir 1485 metų, ateina į pagalbą 
Lazarei ir Milicai, mirusiems maždaug prieš šimtmetį. Po- 
emose, kurių veiksmas sukasi apie pirmąsias Kosovo kau- 
tynes (1389), kalbama apie didvyrius, mirusius jau prieš 
dvidešimt metų (pavyzdžiui, Vukašinas) arba apie tuos, 
kurie turėjo mirti dar tik po viso amžiaus (Ercegas Stje- 
panas). Fėjos (vilos) išgydo sužeistus herojus, atgaivina 
juos, išpranašauja jiems ateitį, perspėja apie jų tykančius 
pavojus ir t.t., taip pat kaip kokiame nors mite moteriška 
būtybė padeda ir saugo Herojų. Herojui netrūksta išban- 
dymų: reikia strėle perverti obuolį, peršokti kelis žirgus, 
atpažinti merginą vienodai apsirengusių jaunuolių būry- 
je ir t.t.** 

Kai kurie rusų bylinų herojai, labai galimas daiktas, 
turi istorinius prototipus. Daugybė Kijevo ciklo herojų mi- 
nimi metraščiuose. Bet jų istoriškumas tuo ir pasibaigia. 
Negalima netgi nustatyti, ar kunigaikštis Vladimiras, cen- 
trinė Kijevo ciklo figūra, yra Vladimiras I, miręs 1015 me- 
tais, ar jo provaikaitis, Vladimiras II, valdęs 1113—1125 
metais. O didžiųjų šio bylinų ciklo herojų Sviatogoro, Mi- 
kulos ir Volgos istoriškumas, išlikęs jų figūrose ir nuoty- 
kiuose, kone niekinis. Galiausiai jie yra tokie panašūs su 

* H. M. ir N. K. Chadwick. The Growth of Literature. Camb- 
ridge, 1932—1940, vol. 2, p. 375 ir toliau. 


** Plg. tekstus ir bibliografiją kn.: Chadwick. Op. cit., vol. 2, 
P. 374—389, etc. 

mitų ir liaudies pasakų herojais, kad gali juos supainioti. 
Vienas iš Kijevo ciklo svarbiausių herojų Dobrynia Niki- 
tičius, kartais figūruojantis bylinose kaip Vladimiro sū- 
nėnas, šlovę pelno grynai mitiniu žygdarbiu: jis nukauna 
dvylikagalvį slibiną. Kitas bylinų herojus, Michailas Po- 
tykas, savo ruožtu nudobia slibiną, besitaikantį praryti 
jam paaukotą jauną merginą. 

Kartais, galima sakyti, mes akivaizdžiai matome, kaip 
istorinė asmenybė virsta mitiniu herojumi. Turime gal- 
voje ne vien antgamtinius elementus, kuriais norima su- 
stiprinti legendą: pavyzdžiui, Kijevo ciklo herojus Volga 
visai kaip šamanas arba koks senovinių padavimų per- 
sonažas pasiverčia paukščiu arba vilku; Igoris į pasaulį 
ateina su sidabro kojomis, aukso rankomis ir perlais nu- 
sagstyta galva; Ilja Muromietis veikiau primena liaudies 
pasakų milžiną — argi jis nesistengia priversti susiliesti 
Dangų ir Žemę? ir t.t. Čia reikia dar pridurti: istoriniai 
prototipai, pravertę kaip veikėjai epinėms liaudies gies- 
mėms, sumitinami pagal pavyzdinius etalonus: jie suku- 
riami pagal senųjų mitų herojų pavyzdį. Visi jie panėši 
vienas į kitą savo stebuklingu gimimu, o vienas iš jų tė- 
vų, kaip Mahabharatoje (Mahūbhūrata) arba Homero epuo- 
se, yra dievas. Kaip epinėse totorių ir polineziečių gies- 
mėse, herojai leidžiasi kelionėn į Dangų arba į Pragarą. 

Dar sykį pakartosime: kalbame ne apie epinėse gies- 
mėse apdainuojamų istorinių asmenybių charakterį, bet 
apie tai, kad jų istoriškumas neilgai atsispiria naikinan- 
čiai mitinimo galiai. Pats istorinis įvykis, kad ir koks reikš- 
mingas būtų, išsilaiko liaudies atmintyje ir jo atminimas 
sužadina poetinę vaizduotę tik tiek, kiek priartėja prie 
mitinio modelio. Bylinose, skirtose katastrofiškai Napo- 
leono 1812 metų invazijai, užmirštamas caro Aleksandro 
I kaip rusų kariuomenės vado vaidmuo, užmirštamas Bo- 
rodino mūšio vardas ir reikšmė, iškyla tiktai liaudies did- 

vyrio Kutuzovo figūra. 1912 metais visa serbų brigada 
regėjo Marko Kraljevičių, vadovaujantį antpuoliui prieš 
Prilipo pilį, kuri prieš kelis amžius buvo šio liaudies did- 
vyrio valda; užteko pakankamai didvyriško žygdarbio, 
kad kolektyvinė vaizduotė jį pasisavintų ir sutapatintų 
su tradiciniu Marko žygdarbių archetipu, juo labiau kad 
kalbama apie jam priklausiusią pilį. 

„Myth is the last — not the first — stage in the deve- 
lopment of a hero“ (Chadwick, vol. 3, p. 762) („Mitas 
yra paskutinė — o ne pirma — herojaus raidos pakopa“, 
angl. — Vert. past.). Bet šitai patvirtina išvadą, kurią pri- 
ėjo daugelis tyrinėtojų (pvz., Caramanas ir kt.), kad isto- 
rinis įvykis arba tikras asmuo liaudies atmintyje išlieka 
ne ilgiau kaip du ar tris amžius. Tai susiję su ta aplinky- 
be, kad liaudies atmintis sunkiai išlaiko „individualius“ 
įvykius ir „tikrus“ asmenis. Ji remiasi kitokiomis struk- 
tūromis: vietoj įvykių — kategorijos, vietoj istorinių asme- 
nybių — archetipai. Istorinė asmenybė sutapatinama su jos 
mitiniu pavyzdžiu (herojumi ir pan.), o įvykis priskiria- 
mas mitinių veiksmų (kovos su pabaisomis, brolių prie- 
šų ir pan.) kategorijai. Jei kai kurios epinės poemos ir 
išsaugo tai, kas vadinama „istorine tiesa“, ta „tiesa“ be- 
veik visada susijusi ne su konkrečiomis asmenybėmis ir 
įvykiais, bet su institucijomis, papročiais, gamtovaizdžiais. 
Antai, kaip pastebi M. Murko, serbų epinės poemos ga- 
na tiksliai aprašo gyvenimą Austrijos — Turkijos ir Tur- 
kijos — Venecijos pasienyje iki 1699 metų Karlovicų tai- 
kos sutarties*. Tačiau tokios „istorinės tiesos“ susijusios 
ne su „asmenybėmis“ ir „įvykiais“, bet su tradicinėmis 


* M. Murko. La poėsie populaire ėpigue en Yougoslavie au dėbut 
du XX-e sičcle. Paris, 1929, p. 29. Epinės germanų, keltų, skan- 
dinavų ir t.t. literatūros istorinių ir mitinių elementų analizė 
nėra šio darbo tema. Skaitytoją prašome šiuo klausimu kliautis 
Chadwickų tritomiu. 

socialinio ir politinio gyvenimo formomis (kurių „taps- 
mas“ yra lėtesnis už individo „tapsmą“), vienu žodžiu, 
su archetipais. 

Kolektyvinė atmintis yra neistorinė. Iš šio teiginio ne- 
galima daryti išvados nei apie „liaudišką“ tautosakos kil- 
mę, nei apie tai, kad epinė poezija „kuriama kolektyviai“. 
Murko, Chadwickai ir kiti mokslininkai atskleidė kūry- 
bingos asmenybės, „menininko“ vaidmenį kuriant ir plė- 
tojant epinę poeziją. Mes norime tiktai pasakyti, jog, ne- 
priklausomai nuo tautosakos temų kilmės ir didesnio ar 
mažesnio epinės poezijos kūrėjo talento, istorinių įvykių 
ir tikrų asmenų atminimas praslinkus dviem ar trim am- 
žiams pakinta, kad tiktų archainei mąstysenai, kuri ne- 
sugeba suvokti to, kas individualu, ir išsaugo tik tai, kas 
tinka kaip pavyzdys. Šis įvykių pavertimas kategorijomis 
ir asmenybių — archetipais vyksta Europos liaudies są- 
monėje beveik iki mūsų dienų pagal archainės ontologi- 
jos dėsnius. Galima būtų pasakyti, kad liaudies atmintis 
sugrąžina naujųjų laikų istoriniam personažui jo archeti- 
pinių veiksmų mėgdžiotojo ir atkūrėjo reikšmę, kurią su- 
vokė ir toliau suvokia archaiškos bendruomenės (kaip ro- 
do šiame skyriuje pateikti pavyzdžiai), bet kurią buvo 
užmiršusios, pavyzdžiui, tokios asmenybės, kaip Dieu- 
donnė de Gozonas ar Marko Kraljevičius. 

Kartais, nors ir labai retai, atsitinka taip, kad galime 
būti liudininkai, kaip koks nors įvykis virsta mitu. Nese- 
niai, prieš paskutinįjį karą, rumunų tautosakininkui Cons- 
tantinui Brailoiu'i) pasitaikė proga užrašyti viename Ma- 
ramurešo kaime nuostabią baladę. Ji pasakoja apie tra- 
gišką meilę: jauną sužadėtinį pakerėjo kalnų fėja ir kelios 
dienos prieš jo vestuves iš pavydo nustūmė nuo skar- 
džio į prarają. Kitą dieną piemenys surado jo kūną, o 
medyje — kepurę. Jie parnešė kūną į kaimą, o nuotaka 

išėjo jų pasitikti: pamačiusi savo negyvą sužadėtinį, ji 
užtraukė graudžią raudą, pilną mitologinių aliuzijų — 
neapdailinto grožio liturginį tekstą. Toks buvo baladės 
turinys. Kai užrašinėdamas įvairius variantus tautosaki- 
ninkas pasiteiravo, kada ir kur įvyko ši tragedija, jam bu- 
vo atsakyta, jog tai esanti sena istorija, atsitikusi „labai 
seniai“. Bet toliau tyrinėdamas tautosakininkas sužinojo, 
kad tai atsitiko daugių daugiausia prieš kokia keturias- 
dešimt metų. Galų gale jam paaiškėjo, kad šios istorijos 
herojė dar gyva. Jis aplanko ją ir išgirsta visą istoriją iš 
jos pačios lūpų. Pasirodo, tai būta paprasto nelaimingo 
atsitikimo: vieną vakarą jos sužadėtinis netyčia nukrenta 
į prarają; jis užsimuša ne iš karto; jo šauksmus išgirsta 
kalniečiai ir pargabena jį į kaimą, kur jis po kurio laiko 
numiršta. Per laidotuves sužadėtinė kartu su kitomis kai- 
mo moterimis sugieda įprastines ritualines raudas, ku- 
riose nėra nė menkiausios užuominos apie kalnų fėją. 
Taigi pakako kelių dešimtmečių, nors ir buvo gyva 
pagrindinė liudininkė, kad įvykis prarastų istorinį auten- 
tiškumą ir būtų paverstas sakme: pavydi fėja, sužadėti- 
nio nužudymas, palaikų atradimas, sužadėtinės rauda, 
kupina mitologinių užuominų. Beveik visas kaimas buvo 
autentiško, istorinio įvykio amžininkai: bet pačiu šiuo fak- 
tu Žmonės nepasitenkino: tragiška sužadėtinio mirtis ves- 
tuvių išvakarėse jiems reiškė šį tą daugiau nei paprastą 
atsitiktinę mirtį; ji turėjo slaptą prasmę, kuri galėjo išryš- 
kėti tik pavertus įvykį mitologine kategorija. Mitinimas 
nepasibaigė vien gražios baladės sukūrimu; apie pavy- 
džią fėją buvo pasakojama ir kalbant apie sužadėtinio mir- 
tį laisvai, „proziškai“. Kai tautosakininkas atkreipė kai- 
mo žmonių dėmesį į tikrąją įvykio versiją, jam buvo at- 
sakyta, kad senoji užmiršusi, kad iš didelio sielvarto ji 
vos neišprotėjusi. Teisus buvo mitas; tikroji istorija jau 

buvo melas. Argi mitas nebuvo daug teisingesnis nuo tos 
akimirkos, kai suteikė šiai istorijai gilesnę ir prasminges- 
nę reikšmę: jis atskleidė tragišką lemtį. 


Neistorinis liaudies atminties pobūdis, kolektyvinės 
atminties negebėjimas išsaugoti istorinius įvykius ir as- 
menybes, jei tai nėra paversta archetipais, t.y. nepanai- 
kintos visos jų „istorinės“ ir „asmeninės“ ypatybės, iš- 
kelia mums keletą naujų problemų, kurių kol kas nesi- 
imsime nagrinėti. Bet jau dabar turime teisę savęs pa- 
klausti, ar archetipų svarba archainio Žmogaus sąmonei 
ir liaudies atminties negebėjimas išsaugoti ką nors dau- 
giau nei archetipus neliudija šio to daugiau negu papras- 
tą tradicinio dvasingumo pasipriešinimą istorijai; ar šis 
negebėjimas neatskleidžia mums pačios Žmogaus asme- 
nybės silpnumo ar bent jau šalutinio jos pobūdžio, — 
asmenybės, kurios kūrybinis spontaniškumas galiausiai 
ir sudaro istorijos autentiškumą ir negrįžtamumą? Šiaip 
ar taip, nuostabu tai, kad, viena vertus, liaudies atmin- 
tis atsisako saugoti asmeninius, „istorinius“ herojaus 
biografijos elementus, o kita vertus, iš aukščiausiųjų mis- 
tinių išgyvenimų galima spręsti, kad galų gale asmeni- 
nis Dievas išaukštinamas iki viršasmeninio Dievo. Šiuo 
požiūriu būtų pamokoma palyginti įvairių tradicijų su- 
kurtus pomirtinio gyvenimo įvaizdžius. Velionio virtimas 
„protėviu“ atitinka individo susiliejimą su archetipo ka- 
tegorija. Pagal daugelį tradicijų (pavyzdžiui, graikų), pa- 
prastų numirėlių vėlės neturi „atminties“, t.y. jos neten- 
ka to, ką galima pavadinti jų istorine individualybe. Mi- 
rusiųjų virtimas vaiduoliais ir pan. tam tikra prasme 
reiškia jų atvirtimą į beasmenį „protėvio“ archetipą. 
Lengva suprasti, kodėl, pagal graikų tradiciją, tik hero- 
jus po mirties išsaugo savo individualybę (tai yra atmin- 
tį): kadangi herojus gyvendamas žemiškąjį gyvenimą da- 

rė tik pavyzdinius veiksmus, jis išsaugo jų atminimą, nes 
tam tikru požiūriu šie veiksmai — beasmeniai. 

Palikus nuošalėje mirusiųjų virtimo „protėviais“ įsi- 
vaizdavimą ir laikant mirtį individo „istorijos“ pabaiga, 
yra visiškai natūralu, kad pomirtinis šios „istorijos“ atsi- 
minimas yra ribotas arba, kitais žodžiais tariant, kad aist- 
rų, įvykių, visa to, kas siejasi su tikrąja asmenybe, atsi- 
minimas praslinkus tam tikram laikui nuo mirties išnyks- 
ta. O tas prieštaravimas, pagal kurį beasmenis gyveni- 
mas tolygus mirčiai (tiek, kiek tiktai asmenybė ir atmin- 
tis, susijusi su trukme ir istorija, gali būti vadinama gy- 
venimu), yra įmanomas tik „istorinės sąmonės“, kitaip 
sakant, šiuolaikinio žmogaus požiūriu, nes archainė at- 
mintis neteikia jokios reikšmės „asmeniniams“ atsimini- 
mams. Nelengva tiksliai pasakyti, ką gali reikšti toks „be- 
asmenės atminties buvimas“, nors kai kurie dvasiniai iš- 
gyvenimai ir leidžia tai numanyti; kas yra „asmeniška“ 
ir „istoriška“ jausmuose, kylančiuose klausantis Bacho 
muzikos; dėmesyje, kurio reikia išspręsti matematikos už- 
daviniui; įžvalgume, kurio reikia tyrinėjant bet kurį filo- 
sofijos klausimą? Pasiduodamas „istorijos“ įtaigai, šiuo- 
laikinis Žmogus jaučiasi sumenkintas tokio beasmenio bu- 
vimo galimybės. Tačiau susidomėjimas istorijos negrįžta- 
mumu ir „naujumu“ yra nesenas atradimas Žmonijos gy- 
venime. Ir priešingai, kaip netrukus įsitikinsime, archai- 
nė Žmonija kaip įmanydama kratėsi visko, kas istorijoje 
nauja ir negrįžtama. 

LAIKO ATGIMIMAS 


„Metai“, Naujieji metai, Kosmogonija 


Ritualai ir tikėjimai, kuriuos čia aprėpiame rubrika 
„Laiko atgimimas“, be galo įvairūs ir mes anaiptol ne-- 
manome galį juos apimti darnia vieninga sistema. Todėl 
šioje apybraižoje nesiimsime apžvelgti visų laiko atgimi- 
mo formų, taip pat ir jų morfologinės bei istorinės ana- 
lizės. Nesistengsime išsiaiškinti, kaip pavyko sukurti ka- 
lendorių ir ar įmanoma į tą pačią sistemą įtraukti visas 
įvairių tautų „metų“ sampratas. Daugeliui pirmykščių 
tautų „Naujieji metai“ tolygu draudimo nuimti naują 
derlių atšaukimui, šitaip derlius paskelbiamas valgomu 
ir nekenksmingu visai bendruomenei. Ten, kur augina- 
mi įvairių rūšių javai ir vaisiai, subręstantys skirtingu 
metų laiku, Naujieji metai švenčiami ne vieną kartą*. Tai 
reiškia, kad „laiko dalijimas“ priklauso nuo apeigų, re- 
guliuojančių maisto atsargų atnaujinimą; tai yra apeigos, 
užtikrinančios visos bendruomenės gyvenimo tęstinumą. 
(Vis dėlto nedera žiūrėti į šias apeigas kaip į paprastą 
ekonominio ir socialinio gyvenimo atspindį: sąvokos 
„ekonominis“ ir „socialinis“ tradicinėse visuomenėse turi 
visai kitokią reikšmę nei ta, kurią linkęs joms suteikti 
šiuolaikinis europietis.) Įprotis laikyti laiko vienetu sau- 
lės metus yra kilęs iš Egipto. Dauguma kitų istorinių 


* M. P. Nilsson. Primitive Time Reckoning. Lund, 1920, p. 270. 

kultūrų (ir pats Egiptas iki tam tikro meto) pažinojo kar- 
tu mėnulio ir saulės metus iš 360 dienų (kitaip sakant, 
iš 12 mėnesių, kurių kiekvieną sudaro 30 dienų); prie jų 
priduriamos 5 pridėtinės (epagomeninės) dienos*. Indė- 
nai zuniai (ZuAi) mėnesius vadina „metų žingsniais“, o 
metus — „laiko slinktimi“. Metų pradžia, nelygu šalis 
ir epocha, įvairavo, be paliovos buvo daromos kalendo- 
riaus reformos, kad ritualinė švenčių prasmė būtų sude- 
rinta su metų laikais, su kuriais ji turi derėti. 

Tačiau nei Naujųjų metų pradžios (kovas — balandis, 
liepos 19 d., kaip senovės Egipte, rugsėjis, spalis, gruodis — 
sausis ir t.t.) paslankumas, nei įvairių tautų metams pri- 
skiriamos trukmės įvairovė negali sumenkinti reikšmės, 
kurią visose šalyse turėjo vieno laikotarpio pabaiga ir naujo 
laikotarpio pradžia; dabar nesunkiai suprasime, kodėl 
mums visai neturi reikšmės, pavyzdžiui, kad Afrikos jo- 
rubų tauta metus skirsto į sausąjį ir lietingąjį sezoną, o jų 
„savaitė“ turi penkias dienas, tuo tarpu dedkalabarų (Ded 
Calabar) — aštuonias; arba kad varumbiai metus dalija 
mėnulio mėnesiais ir todėl metai turi daugmaž trylika 
mėnesių; arba vėlgi, kad ahantai kiekvieną mėnesį skelia 
į dvi dalis po dešimt dienų (arba devynias dienas su pu- 
se), ir t.t Mums svarbu, kad visur yra tam tikro laiko 
tarpsnio pabaigos ir pradžios samprata, pagrįsta biokos- 
minių ritmų stebėjimais ir įeinanti į platesnę sistemą, pe- 
riodiškų apsivalymų (pavyzdžiui, skrandžio ištuštinimai, 
pasninkai, nuodėmių išpažinimas ir t.t. pradedant vartoti 
naująjį derlių) ir periodiško gyvenimo atsinaujinimo sis- 
temą. Šio periodiško atsinaujinimo poreikis mums atrodo 
pats savaime didžiai reikšmingas. Tačiau pavyzdžiai, ku- 
riuos netrukus pateiksime, mums parodys šį tą daug 


* Plg. F. Rock. „Das Jahr von 360 Tagen und seine Gliede- 
rung“. Wiener Beitrige zur Kulturgeschichte und Linguistik, I, 1930, 
p. 253—288. 

svarbesnio, o būtent, kad periodiškas laiko atsinaujini- 
mas daugiau ar mažiau aiškiai iš anksto numato, ypač 
istorinėse civilizacijose, naują Pasaulio Sukūrimą, t.y. kos- 
mogonijos akto pakartojimą. Ir ši periodiško sukūrimo, 
t.y. cikliško laiko atsinaujinimo, koncepcija iškelia „istori- 
jos“ atšaukimo klausimą, būtent tą klausimą, kuris mums 
pirmiausia rūpi šioje apybraižoje. 

Skaitytojams, susipažinusiems su etnografija ir religi- 
jų istorija, gerai yra žinoma reikšmė daugybės periodiš- 
kų ceremonijų, kurias dėstymo patogumo sumetimais ga- 
lime suskirstyti į dvi dideles grupes: 1) kasmetinis de- 
monų, ligų ir nuodėmių išvarymas; 2) ritualai, susiję su 
dienomis, einančiomis prieš Naujuosius metus arba po 
jų. Seras Jamesas George'as Frazeris viename veikalo Auk- 
so šaka (The Golden Bough) skyriuje, pavadintame „Atpir- 
kimo ožys“, savaip sugrupavo nemaža abiejų kategorijų 
faktų. Mums nėra reikalo šios knygos puslapiuose iš naujo 
pateikti tą medžiagą. Bendrais bruožais demonų, ligų ir 
nuodėmių išvarymo ceremonija susideda iš tokių veiks- 
mų: pasninkas, apsiplovimas ir apsivalymas; ugnies už- 
gesinimas ir ritualinis jos užkūrimas antroje ceremonialo 
dalyje; „demonų“ varymas keliant triukšmą, šūkaujant ir 
beldžiant (būsto viduje), o paskui persekiojant juos visa- 
me kaime keliant vis didesnį triukšmą. Šis varymas gali 
būti atliekamas rituališkai išvejant kokį nors gyvulį („at- 
pirkimo ožio“ tipas) arba žmogų (Mamurijaus Veturijaus 
tipas), laikomą materialiuoju blogio įsikūnijimu, su ku- 
riuo visos bendruomenės ydos išvejamos už jos gyvena- 
mo ploto ribų (hebrajai ir babiloniečiai „atpirkimo ožį“ 
išvarydavo į dykumą). Dažnai rengiamos apeiginės dvie- 
jų grupių vaidintojų kautynės, kolektyvinės orgijos arba 
kaukėtų Žmonių (vaizduojančių protėvių vėles, dievus ir 
pan.) eitynės. Daugelyje vietų yra išlikęs įsitikinimas, jog 
šių apeigų metu mirusiųjų vėlės prisiartina prie būstų 

gyvųjų žmonių, kurie pagarbiai išeina jų pasitikti ir kele- 
tą dienų jas visaip godoja, o paskui iškilmingai palydi 
iki kaimo ribų arba išveja. Ta pačia proga rengiamas ir 
jaunuolių įšventinimas (tai patvirtina japonų, indėnų ho- 
pių, kai kurių indoeuropiečių tautų ir t.t. papročiai; žr. 
toliau). Beveik visur šis demonų, ligų ir nuodėmių vary- 
mas sutampa arba sutapdavo su tam tikru metų laiku, 
su Naujųjų metų švente. 

Žinoma, retai kada pasitaikydavo, kad visi šie elemen- 
tai pasireikštų vienoje vietoje; kai kuriose benduomenėse 
vyrauja ugnies užgesinimo ir uždegimo iš naujo ceremo- 
nija; kitose — demonų ir ligų išvarymas (keliant triukš- 
mą ir smarkiai mostaguojant), dar kitose — „atpirkimo 
ožio“, gyvulio ar Žmogaus pavidalu, išvarymas, ir t.t. Ta- 
čiau visos ceremonijos ir atskirų ją sudarančių dalių reikš- 
mė yra pakankamai aiški: tokio laiko pjūvio, koks yra 
Naujieji metai, momentu mes išgyvename ne vien faktiš- 
ką tam tikro laiko tarpsnio pabaigą ir kito pradžią, bet ir 
praėjusių metų bei praslinkusio laiko atšaukimą. Tokia, be- 
je, yra ir ritualinių apsivalymų prasmė: atskiro Žmogaus 
ir visos bendruomenės nuodėmių ir klaidų sudeginimas, 
sunaikinimas, o ne paprastas „apsivalymas“. Atgimimas, 
kaip rodo pats žodis, tai gimimas iš naujo. Ankstesniame 
skyriuje pateikti pavyzdžiai ir ypač tie, kuriuos aptarsi- 
me dabar, aiškiai rodo, kad kasmetinis nuodėmių, ligų ir 
demonų išvarymas iš esmės yra bandymas grąžinti bent 
akimirkai pirmapradį mitinį laiką, „gryną“ laiką, tą, ku- 
ris buvo Pasaulėkūros „mirksnį“. Kiekvieneri Naujieji me- 
tai — tai laiko nuo pat pradžių atsinaujinimas, t.y. kos- 
mogonijos pakartojimas. Ritualinės dviejų grupių vaidin- 
tojų kovos, vėlių dalyvavimas, saturnalijos?? ir orgijos — 
tai vis elementai, rodantys, dėl priežasčių, kurias netru- 
kus nurodysime, kad metų pabaigoje ir Naujųjų metų iš- 
vakarėse pasikartoja mitinės perėjimo iš Chaoso į Kos- 
mogoniją akimirkos. 


53 


ANTRAS SKYRIUS 


Tuo požiūriu babiloniečių Naujųjų metų, akitu, cere- 
monialas yra gan pamokomas. Akitu galima švęsti tiek 
per pavasario lygiadienį, nisano mėnesį, tiek per rudens 
lygiadienį, tišrito mėnesį (Tishrit yra žodžio shurru — 
„pradėti“ — vedinys). Dėl šio ceremonialo senoviškumo 
negali kilti jokių abejonių, net jei šventimo datos ir įvai- 
ruoja. Jo idėjinis pagrindas ir ritualinė struktūra egzista- 
vo jau šumeriškuoju laikotarpiu, o akitu sistemą galima 
atpažinti nuo akadiškojo laikotarpio*. Šie chronologiniai 
patikslinimai nėra bereikšmiai: juk turime reikalą su do- 
kumentais seniausios „istorinės“ civilizacijos, kurioje val- 
dovas vaidino labai didelį vaidmenį, nes buvo laikomas, 
dievybės sūnumi ir vietininku Žemėje, vadinasi, buvo at- 
sakingas už gamtos ritmų reguliavimą ir visos bendruo- 
menės gerovę. Tad nenuostabu, jog valdovas vaidina to- 
kį svarbų vaidmenį Naujųjų metų ceremoniale: juk jam 
tenka užduotis atnaujinti laiką. 

Per akitu ceremoniją, kuri trukdavo dvylika dienų, 
Marduko* šventykloje būdavo iškilmingai ir ne vieną 
kartą skaitoma vadinamoji Sankūros giesmė, Enūmia elish. 
Šitaip buvo atkuriama Marduko kova su jūrų pabaisa 
Tiamat, kova, vykusi in illo ter1ipore, ir pasibaigusi galu- 
tine dievų pergale bei padariusi galą Chaosui. (Tą patį 
darė ir hetitai, sakmę apie audros dievo Tešubo kovą su 
gyvate Ilujanka“* sekdavę ir reaktulizuodavę švęsdami 
Naujuosius metus*.) Mardukas sukuria Kosmosą iš su- 
kapoto Tiamat kūno, o žmogų — iš demono Kingaus“, 
kuriam Tiamat buvo patikėjusi saugoti Likimo lenteles, 


* C. E. Jean. La religion sumėrienne. Paris, 1931, p. 168; 
H. Frankfort. „Gods and Myths in Sargonid Seals“. Irag, I 
1934, p. 21 ir toliau. 

** Plg. A. Gėtze. Kleinasien. Leipzig, 1933, p. 130; G. Furlani. 


La religione degli Hittiti. Bologna, 1936, p. 89. 

kraujo (Enūma elish, VI, 33; pasaulio kūrimo iš pirmap- 
radės esybės kūno motyvas randamas ir kitose kultūro- 
se: kinų, indų, iranėnų, germanų). Patvirtinimų, kad šios 
pasaulio sukūrimo minėtuvės tikrai buvo kosmogoninio 
akto reaktualizacija, teikia tiek ritualai, tiek ceremonijos 
metu sakomos formulės. Marduko kova su Tiamat bu- 
vo vaizduojama dviejų grupių vaidintojų kova, ceremo- 
nialu, būdingu ir hetitams, — vis tų pačių Naujųjų me- 
tų dramatiniam scenarijui, — ir egiptiečiams bei Ugari- 
to gyventojams*. Dviejų grupių dalyvių kova buvo ne 
tik pirmapradžio Marduko ir Tiamat konflikto minėtu- 
vės; ji atkartojo, atkūrė kosmogoniją, perėjimą iš Chaoso 
į Kosmosą. Mitinis įvykis vyksta dabartyje; „lai ir toliau 
jis nugali Tiamat ir lai sutrumpina jos dienas!“ — su- 
šunka žynys. Kova, pergalė ir Pasaulėkūra įvyksta tą pa- 
tį akimirksnį. 

Į tą patį akitu ceremonialą įeidavo ir vadinamoji „Li- 
kimų šventė“, zakmug, per kurią būdavo nustatoma lem- 
tis kiekvienam iš dvylikos metų mėnesių; tai prilygo su- 
kurti dvylika būsimų mėnesių (ritualas daugiau ar ma- 
Žiau aiškiai išliko ir kitose tradicijose; Žr. toliau). Mardu- 
ko nusileidimas į Pragarą (dievas buvo „kalno kalinys“, 
t.y. pragaro valdų kalinys) atitiko visos bendruomenės 
liūdesio ir pasninko metą ir „pažeminimo“ metą kara- 
liui, ritualą, kuris įėjo į plačią karnavalų sistemą; į ją čia 
nesigilinsime. Tuo metu su „atpirkimo ožiu“ būdavo iš- 
varomos ligos ir nuodėmės. Pagaliau ciklas būdavo už- 


* R. Labat. Le caractėre religieux de la royautė assyro-babylo- 
nienne, p. 99; Gėotze, p. 130; Ivan Engnell. Studies in Divine King- 
ship in the Ancient Near East. Uppsala, 1943, p. 11, 101. Tokia pat 
kova vykdavo ir Konstantinopolio hipodrome iki paskutinių 
Bizantijos imperijos dienų; plg. Joannes Malalas. Chronographia. 
Bonn, 1831, p. 173—176 ir Benjamin de Tudela in: R. Patai. Man 
and Temple, p. 77 ir toliau. 

baigiamas dievo hierogamija su Sarpanitum, hierogamija, 
kurią atkartodavo valdovas su hierodule deivės menėje 
ir kurią, be abejo, lydėjo kolektyvinės orgijos metas*. 

Kaip matome, akitu šventė apima keletą draminių ele- 
mentų, kurių tikslas — atšaukti prabėgusį laiką, grąžinti 
pirmapradį chaosą ir pakartoti kosmogonijos aktą: 

1) pirmasis ceremonijos veiksmas vaizduoja Tiamat 
viešpatavimą ir žymi sugrįžimą į mitinį laikotarpį, buvu- 
sį prieš sukūrimą; tariama, kad visos formos ištirpsta pra- 
džių pradžios vandenų, apsū, gelmėse. „Karnavalo kara- 
liaus“ įžengimas į sostą, tikrojo valdovo „pažeminimas“, 
visos visuomeninės tvarkos sujaukimas (pagal Berosą, ver- 
gai tampa šeimininkais, ir t.t.) — viskas šaukte šaukia 
apie visuotinį sąmyšį, apie tvarkos ir hierarchijos žlugi- 
mą, apie „orgiją“, apie chaosą. Galima sakyti, kad išgy- 
vename „tvaną“, pragaišinantį visą žmoniją, idant nuties- 
tų kelią naujai atgimusiai žmonių rūšiai. Beje, ir babilo- 
niečių padavime apie Tvaną — tokiame, apie kokį pasa- 
koja XI Sakmes apie Gilgamešą lentelė — užsimenama, kad 
Ut-napištimas*! prieš sėsdamas į laivą, kurį pasistatė, kad 
išsigelbėtų nuo tvano, surengė šventę „kaip Naujųjų me- 
tų dieną (akitu)“. Mes rasime šį potvynio, kartais tiesiog 
vandens, elementą ir kai kuriose kitose tradicijose; 


* Dokumentinę medžiagą, interpretaciją ir bibliografiją žr.: 
H. Zimmemn. Zum babylonischen Neujahrsfest, --—-II, Leipzig, 1906, 
1918; Berichte ūber die Verhandlungen der Kgl. Sachsischen 
Gesellschaft der Wissenschaften, Ph.-h.Kl. 58, 3; S. A. Pallis. The 
Babylonian akitu festival. Copenhagen, 1926; žr. taip pat H. S. 
Nybergo kritines pastabas žum. Monde oriental, XXIII, 1929, p. 
204—211; apie zakmuę'ą ir babiloniečių saturnalijas plg. Frazer. 
The Scapegoat. London, 1907—1915, p. 6; Labat. Op. cit., p. 95; 
apie drąsų mėginimą kildinti iš babiloniečių ceremonialo visus 
panašius ceremonialus, aptinkamus Viduržemio jūros baseine, 
Azijoje, Šiaurės ir Centrinėje Europoje, žr. W. Liungman. Tradi- 
Hionswanderungen: Euphrat-Rhein, I-—II. Helsinki, 1937—1938, p. 
290 ir toliau. Plg. taip pat S. H. Hooke. The Origins of Early 
Semitic Ritual. London, 1938, p. 57 ir toliau. 

2) pasaulio sukūrimas, įvykęs in illo temipore, metų pra- 
džioje yra atkartojamas kiekvieneriais metais; 

3) Žmogus tiesiogiai, nors ir ribotu mastu, dalyvauja 
šiame kosmogonijos darbe (dviejų dalyvių grupių, vaidi- 
nančių Marduką ir Tiamat, kova; ta proga rengiamos 
„misterijos“, pagal Zimmerno ir Reitzensteino interpreta- 
ciją*); šis dalyvavimas, kaip matėme ankstesniame sky- 
riuje, jį nukelia į mitinius laikus, paverčia kosmogonijos 
amžininkų; 

4) „likimų šventė“ yra dar viena sukūrimo forma, ka- 
da sprendžiamas kiekvieno mėnesio ir kiekvienos dienos 
„likimas“; 

5) hierogamija konkrečiu būdu įgyvendina pasaulio ir 
žmogaus „atsinaujinimą“. 

Babiloniečių Naujųjų metų reikšmė ir ritualai turi sa- 
vo atitikmenį visame senovės Rytų pasaulyje. Keletą jų 
prabėgomis esame paminėję, bet tai toli gražu dar ne vis- 
kas. Įsimintiname darbe „The Semitic New Year and the 
Origin of Eschatology“, kuris nesusilaukė tokio atgarsio, 
kokio yra vertas, olandų mokslininkas A. J. Wensinckas 
atskleidė įvairių mitinių-ceremoninių Naujųjų metų sis- 
temų panašybes visame semitų pasaulyje; kiekvienoje iš 
tų sistemų kartojasi ta pati centrinė idėja apie kasmetinį 
atkritimą į chaosą, po kurio eina nauja sankūra**. Wen- 
sinckas labai taikliai pastebėjo kosminį Naujųjų metų ri- 
tualų pobūdį (net darant visokių išlygų jo ritualinės-kos- 
mogoninės koncepcijos „kilmės“, kurią jis aiškina peri- 
odišku augmenijos išnykimo ir atsiradimo reginiu, teori- 
jai; iš tikrųjų „pirmykščiams Žmonėms“ gamta yra hiero- 
fanija, o „gamtos dėsniai“ — dievybės egzistavimo būdo 

* Žr. taip pat E. Briem. Les Socičtės secrėtes des mystėres. Paris, 
1941, p. 131. 


** A. J. Wensinck. „The Semitic New Year and the Origin of 
Eschatology“. Acta orientalia, I, 1923, p. 158—199. 

atsiskleidimas. Kad būtų patvirtinta tai, jog tvanas ir ap- 
skritai vandens elementas vienaip ar kitaip reiškiasi Nau- 
jųjų Metų rituale, mums užtenka ta proga atliekamo nu- 
liejimo dievams ir sąsajos tarp šio ritualo ir lietaus. „Pa- 
saulis buvo sukurtas tišri mėnesį“, — sako rabinas Elie- 
zeras; „nisano mėnesį“, — tvirtina rabinas Jošua. O jie 
abu yra lietaus mėnesiai*. Per Palapinių šventę“? spren- 
džiama, kiek bus skiriama lietaus būsimiems metams, t.y. 
nustatomas ateinančių mėnesių „likimas““**. Kristus šven- 
tina vandenis per Tris Karalius, o Velykų ir Naujųjų me- 
tų dienos buvo įprastinės pirmųjų krikščionių krikšto die- 
nos. (Krikštas prilygsta ritualinei buvusio Žmogaus mir- 
čiai, po kurios eina naujas gimimas. Kosminiu aspektu 
krikštas prilygsta tvanui: kontūrų išnykimas, visų formų 
susiliejimas, atkritimas į beformiškumą). Efremas Sirietis 
matė šią kasmetinio pasaulio sukūrimo kartotės misteriją 
ir stengėsi paaiškinti: „Dievas iš naujo sukūrė dangų, nes 
nusidėjėliai garbino dangaus kūnus; Jis iš naujo sukūrė 
pasaulį, kurį išniekino Adomas; Jis iš savo seilių sukūrė 
naująjį kūrinį“ (Hymn. Epiph. VIII, 16; Wensinck, p. 169). 

Šiokių tokių senovinio kovos ir dievo pergalės prieš 
jūrų pabaisą, chaoso įsikūnijimą, scenarijaus pėdsakų ap- 
tinkame ir izraelitų Naujųjų metų ceremoniale, tokiame, 
kokį išlaikė jeruzaliečių kultas. Naujausi tyrinėjimai (Mo- 
winckel, Pedersen, Hans Schmidt, A. R. Johnson ir kt.) 
iškėlė aikštėn ritualinius ir kosmogoninius-eschatologinius 
Psalmių elementus ir implikacijas ir parodė vaidmenį, ku- 
rį vaidina karalius Naujųjų metų šventėje, mininčioje Jah- 
vės, šviesos jėgų vado, pergalę prieš tamsos jėgas (van- 


* Ibid., p. 168; kiti tekstai: Patai, p. 68 ir toliau. 

“ Rosh Hashshana, I, 2; Wensinck, p. 163; Patai, p. 24 ir 
toliau. Rabinas Jišmaelis ir rabinas Akiba sutaria, kad per Pa- 
lapinių šventę danguje nusprendžiama, kiek lietaus skirti būsi- 
miems metams; plg. Patai, p. 41. 

denų chaosą, pirmapradę pabaisą Rahabą). Po pergalės 
būdavo Jahvės įžengimas į sostą ir kosmogoninio akto 
pakartojimas. Pabaisos Rahabo nugalabijimas ir pergalė 
prieš vandenų gaivalą (pasaulio sandaros požiūriu) ati- 
tinka Kosmoso sukūrimą ir kartu Žmogaus „išganymą“ 
(pergalė prieš „mirtį“, būsimųjų metų maisto garantija ir 
t.t.*). Kol kas iš šių archainių kultūrinių liekanų įsiminki- 
me tiktai periodišką („metams baigiantis“, Iš 34, 22; „metų 
pabaigoje“, fen pat, 23, 16) Sankūros (nes kova su Raha- 
bu numato pirmapradžio Chaoso atkūrimą, o pergalė 
prieš „vandens gelmes“ reiškia ne ką kita, kaip „tvirtų 
formų“ įsigalėjimą, t.y. Sankūrą) kartojimą. Vėliau įsiti- 
kinsime, kad hebrajų tautos sąmonėje ši kosmogoninė per- 
galė tampa pergale prieš dabartinius ir būsimus karalius 
svetimšalius; kosmogonija pateisina mesianizmą ir apo- 
kalipsę ir šitaip padeda istorijos filosofijos pagrindus. 
Ta aplinkybė, kad periodiškas Žmogaus „išganymas“ 
yra tiesiogiai susijęs su būsimųjų metų maisto garantija 
(naujojo derliaus pašventinimas), neturi mūsų užhipnoti- 
zuoti taip labai, jog šiame ceremoniale įžiūrėtume tiktai 
„pirmykštės“ Žžemdirbiškos šventės liekanas. Viena ver- 
tus, maistas iš tikrųjų visose archainėse bendruomenėse 
turėjo ritualinę reikšmę; tai ką mes vadiname „gyvybinė- 
mis vertybėmis“, veikiau buvo biologinė ontologijos išraiš- 
ka: archainiam žmogui gyvybė yra besąlygiška realybė ir šia 
prasme šventa. Kita vertus, Naujųjų metų, vadinamoji Pa- 
lapinių (hag ha-sukkot), o iš tikro — Jahvės šventė (Ts 21, 
19; Kun 23, 39 ir t.t.) būdavo penkioliktą septinto mėnesio 
dieną (Įst 16, 13; Zch 14, 16), t.y. praslinkus penkioms die- 
noms po jomi ha-kippūrim (Kun 16, 29) ir jos atpirkimo ožio 
ceremonialo. Tad nelengva atskirti šiuos abu religinius mo- 


* Plg. A. R. Johnson. „The Role of the King in the Jerusalem 
Cults“. In: H. Hocke. The Labyrinth. London, 1935, p. 79 ir to- 
liau; plg. taip pat Patai, p. 73 ir toliau. 

mentus — bendruomenės apsivalymą nuo nuodėmių ir 
Naujųjų metų šventę, — ypač turint galvoje tai, kad prieš 
priimant babiloniškąjį kalendorių septintasis mėnuo buvo 
pirmasis izraelitų kalendoriaus mėnuo. Paprastai per jom 
ha-kippūrim merginos eidavo šokti ir linksmintis už kaimo 
ar miesto, ir ta proga būdavo sutariamos vedybos. Bet tą 
dieną būdavo pakenčiama ir daug nesaikingumų, kartais 
netgi orgijinių, kurie mums primena paskutinę akitu (irgi 
švenčiamos užmiestyje) fazę, taip pat ir kone visuotinai 
leidžiamą palaidumą Naujųjų metų proga*. 

Vedybos, lytinė laisvė, kolektyvinis apsivalymas nuo- 
dėmių išpažinimu ir atpirkimo ožio išvarymu, naujojo 
derliaus šventinimas, Jahvės įžengimas į sostą ir jo per- 
galės prieš „mirtį“ minėtuvės — tai vis plačios ceremo- 
nialo sistemos elementai. Šių epizodų prieštaringumas ir 
poliariškumas (pasninkavimas ir nesaikingumai, liūdesys 
ir džiaugsmas, neviltis ir orgija, ir t.t.) tik patvirtina tai, 
kad jie papildo vienas kitą priklausydami tai pačiai siste- 
mai. Tačiau pagrindiniai momentai, be abejo, lieka apsi- 
valymas išvarant atpirkimo ožį ir Jahvės kosmogonijos 
akto pakartojimas; visa kita tėra pritaikymas, įvairiomis 
plotmėmis ir atliepiantis skirtingas reikmes, to paties ar- 
chetipinio akto, būtent pasaulio ir gyvybės atkūrimo pa- 
kartojant Kosmogoniją. 


Pasaulėkūros periodiškumas 


Taigi pasaulėkūra atkartojama kiekvieneriais metais. 
Ši amžina kosmogonijos akto, kuris kiekvienerius Nau- 
juosius metus paverčia naujos eros pradžia, kartotė lei- 


* Apie Talmude minimus orgijinius nesaikingumus žr.: R. 
Pettazzoni. La confessione dei peccati, II. Bologna, 1935, p. 229. 
Apie panašius ritualus Hierapolyje plg. Lucianus. De dea Syra, 
20; Patai, p. 71 ir toliau. 

džia mirusiesiems grįžti į gyvenimą ir palaiko tikinčiųjų 
viltį, jog kūnas prisikels. Netrukus mes sugrįšime prie 
Naujųjų metų ceremonialo ir mirusiųjų kulto ryšio. Jau 
dabar pažymėkime, kad beveik visuotinai paplitęs įsiti- 
kinimas, jog mirusieji sugrįžta pas savo šeimas (ir dažnai 
kaip „gyvi numirėliai“) apie Naujuosius metus (per tas 
dvylika dienų, kurios skiria Kalėdas nuo Trijų Karalių), 
rodo viltį, kad įmanoma atšaukti laiką tuo mitiniu tarps- 
niu, kai pasaulis sunaikinamas ir sukuriamas iš naujo. 
Tada mirusieji galės sugrįžti, nes sulaužomos visos už- 
tvaros, skiriančios gyvuosius ir mirusiuosius (argi neat- 
kurtas pirmapradis chaosas?), ir sugrįš, nes tuo paradok- 
saliu metu laikas bus sustabdytas ir, vadinasi, jie galės 
būti gyvųjų amžininkai. Beje, kadangi tuo metu rengia- 
mas naujas sukūrimas, jie gali tikėtis, kad sugrįš nuolati- 
niam ir konkrečiam gyvenimui. 

Štai todėl ten, kur tikima kūno prisikėlimu, žinoma, 
kad tas prisikėlimas įvyks metų pradžioje, t.y. naujos eros 
pradžioje. Lehmannas ir Pedersenas įrodė tai semitų tau- 
tų atžvilgiu, o Wensinckas (op. cit., p. 171) surinko dau- 
gybę to paliudijimų krikščionių tradicijoje. Pavyzdžiui, 
„Visagalis kartu prikelia kūnus ir sielas Trijų Karalių die- 
ną“ (Ephrem le Syrien. Hymnes, I, 1) ir t.t. Vienas Dar- 
mesteterio išverstas Pehlevio tekstas? skelbia: „Fravardi- 
no mėnesį, Churdato (Xurdūth) dieną viešpats Ormazdas 
prikels mirusiuosius ir sukurs „antrąjį kūną“, ir pasaulis 
bus išgelbėtas nuo bejėgiškumo prieš demonus, apdavus 
ir panašius dalykus. Ir visur viešpataus gausa; ir ne- 
masins maistas; pasaulis bus tyras, Žmogus — išvaduo- 
tas nuo piktosios dvasios ir nemirtingas visiems lai- 
kams“*. Oazwini savo ruožtu sako, kad Nauruzo (Nou- 
r1iz) dieną Dievas prikėlė mirusiuosius „ir sugrąžino jiems 


* J. Darmesteter. Le Zend-Avesta, II. Paris, 1892, p. 640, n. 138. 

jų sielas, ir liepė dangui palyti ant jų, ir užtat Žmonės 
įvedė paprotį tą dieną laistyti vandenį“*. Tai, kad yra 
glaudus pasaulio sukūrimo iš vandens (akvatinė kosmo- 
gonija; tvanas, periodiškai atnaujinantis istorinį gyveni- 
mą; lietus), gimimo ir prisikėlimo idėjų ryšys, patvirtina 
toks Talmudo posakis: „Dievas turi tris raktus: lietaus rak- 
tą, gimimo raktą, mirusiųjų prikėlimo raktą“ (Ta'anit, fol. 
2a; Wensinck, p. 173). 

Paprotį simboliškai atkartoti sankūrą švenčiant Nau- 
juosius metus išlaikė Irako ir Irano mandėjai*“ iki mūsų 
dienų. Net ir dabar metų pradžioje Irano totoriai pasėja 
žemės pilname puode sėklų; jie tai daro, pasak jų, minė- 
dami Pasaulio Sukūrimą. Paprotys sėti grūdus per pava- 
sario lygiadienį (prisiminkime, kad daugelio civilizacijų 
metai prasideda kovo mėnesį) yra paplitęs didžiuliuose 
Žemės rutulio plotuose ir visada buvo siejamas su žem- 
dirbiškomis ceremonijomis**. Tačiau augmenijos drama 
įsilieja į periodiško gamtos ir Žmogaus atsinaujinimo sim- 
boliką. Žemdirbystė — tik viena iš sričių, kurioms tinka 
periodiško atsinaujinimo simbolika. Ir nors šios simboli- 
kos „žemdirbiškoji versija“ taip plačiai pasklido — dėl 
savo liaudiško ir empiriško pobūdžio, — vis tiek jokiu 
būdu negalime jos laikyti periodiško atsinaujinimo sudė- 
tingos simbolikos principu ir predestinacija. Šios simboli- 
kos pamatai glūdi mėnulio mistikoje: etnografiniu požiū- 
riu ją galima susekti jau prožemdirbiškose bendruome- 
nėse. Svarbiausia ir esmingiausia yra atsinaujinimo, t.y. 
Sankūros kartotės idėja. 


* Cosmographie, cituojama: A. Christensen. Les types du pre- 
mier hiomne et du premier roi, II, p. 147. 

* E. S. Drower. The Mandaeans of Iraą and Iran. L. Oxford, 
1937, p. 86; H. Lassy. Muharram Mysteries. Helsinki, 1916, p. 
219—223. Plg. Frazer. Adonis. 3rd ed. London, 1914, p. 252 ir 
toliau, ir pagaliau W. Liungman, I, p. 103 ir toliau, kuris bando 
šį paprotį kildinti iš egiptiečių ritualų. 

Vadinasi, Irano totorių paprotys turi įsilieti į kosmo- 
eschatologinę* iranėnų sistemą, kuri jį suponuoja ir pa- 
aiškina. Nauruzas, persų Naujieji metai, kartu yra ir 
Ahura Mazdos šventė (švenčiama pirmojo mėnesio „Or- 
mazdo dieną“), ir diena, kurią buvo sukurtas pasaulis 
ir Žmogus“. 

Būtent Nauruzo dieną įvyko „sukūrimo atnaujini- 
mas“**. Anot padavimo, kurį perduoda Dimasąi (Chris- 
tensen, II, p. 149), karalius skelbdavo: „Štai nauja diena, 
naujo mėnesio, naujų metų: reikia atnaujinti tai, ką nu- 
dręžė laikas“. Šią dieną taip pat sprendžiamas Žmonių 
likimas visiems metams (Albiruni, p. 201; Oazwini, vert. 
Christensen, II, 148). Nauruzo naktį galima matyti bega- 
lę ugnių ir šviesų (Albiruni, p. 200), atliekami apsiplovi- 
mai ir nuliejimai, kad ateinančiais metais būtų gausūs lie- 
tūs (ibid., p. 202—203). Be to, per „didįjį Nauruzą“ buvo 
įprasta sėti puodynėje septynių rūšių grūdus ir „pagal jų 
augimą spręsti apie būsimą derlių“***. Analogiškas babi- 
loniečių Naujųjų metų „likimų nustatymo“ papročiui yra 
mandėjų ir jezidų**** Naujųjų metų ceremonialų „likimų 
nustatymo“ paprotys, pasiekęs mūsų dienas. Ir vėlgi to- 
dėl, kad Naujieji metai atkartoja kosmogonijos aktą, dvy- 


* Plg. J. Marguart'o surinktus tekstus: „The Nawroz, its His- 
tory and its Significance“. Journal of the Cama Oriental Institute. 
Bombay, XXXI, 1937, p. 1—15, ypač p. 16 ir toliau. Vertimas į 
vokiečių k. buvo išspausdintas: Dr. Modi Memorial Volume. Bom- 
bay, 1930, p. 709—765. 

** (Muhammad ibn Ahmad) al-Birūni. The Chronology of An- 
cient Nations. Transl. by E. Sachau. London, 1879, p. 199. 

*** al-Birūni, p. 202. Apie XIX a. Nauruzo ceremonijas žr. 
Eduard Polak. Persien. Das Land und šeine Bewohner, I. Leipzig, 
1865, p. 367 ir toliau; panašių įsitikinimų turi Žydai: jau rabiniš- 
kojo laikotarpio Naujųjų metų maldoje yra tokie žodžiai: „Ši 
diena yra metų darbų pradžia, pirmosios dienos atminimas“ 
(Rosh Hashshana, 27a; cituoja Patai, p. 69). 

**** Plg. Drower, p. 87; G. Furlani. Testi religiosi degli Yezidi. 
Bologna, 1930, p. 59 ir toliau. 

lika dienų, skiriančių Kalėdas nuo Trijų Karalių, ir nūnai 
yra laikomos dvylikos metų mėnesių provaizdžiu. Visos 
Europos valstiečiai kaip tik dėl šių priežasčių spėja apie 
dvylikos mėnesių orą ir lietaus kiekį iš meteorologinių 
šių dvylikos dienų ženklų*. Argi reikia priminti, kad lie- 
taus kiekis, teksiantis kiekvienam mėnesiui, būdavo nu- 
statomas per Palapinių šventę. Vediškojo laikotarpio in- 
dai savo ruožtu dvylika viduržiemio dienų laikė metų 
atvaizdu ir atkartojimu (Rig Veda, IV, 33, 7). 

Tačiau kai kuriose vietose ir kai kuriomis — pavyz- 
džiui, Darijaus kalendoriaus, — epochomis iranėnai pa- 
žinojo dar ir kitą Naujųjų metų dieną, mihragūn, Mitros 
šventę, kuri būdavo vidurvasaryje. Kai abi šventės buvo 
įtrauktos į tą patį kalendorių, mihragūn dieną imta laikyti 
pasaulio pabaigos provaizdžiu. Persų teologai, — sako 
al-Birunis, — „laiko mihragano dieną pasaulio atgimimo 
ir pabaigos ženklu, nes kaip tik per mihraganą visa, kas 
auga, pasiekia tobulybę ir nebeturi medžiagos tolesniam 
augimui, o gyvuliai nustoja lytiškai santykiavę. Analo- 
giškai persai Nauruzą laiko pasaulio pradžios ženklu, nes 
Nauruzo laikotarpiu dedasi priešingi dalykai nei anks- 
čiau minėtieji“ (Chronology, p. 208). Praėjusių metų pa- 
baiga ir naujų metų pradžia aiškinamos, pagal al-Birunio 
pateiktą tradiciją, kaip visokių kosminio pobūdžio biolo- 
ginių atsargų išsekimas, tikra pasaulio pabaiga. („Pasau- 
lio pabaiga“, t.y. tam tikro istorinio ciklo pabaiga, ne vi- 
sada įvyksta dėl tvano, bet ir dėl ugnies, karščio ir t.t. 
Nuostabią apokaliptinę viziją, pagal kurią nepaprastai 
karšta vasara įsivaizduojama kaip grįžimas į chaosą, ran- 


* Plg. Frazer. The Scapegont. London, 1915, p. 215 ir toliau; 
G. Dumėzil. Le problėme des Centaures. Paris, 1929, p. 39 ir toliau; 
E. Nourry (P. Saintyves'o slapyvardis). L'astrologie populaire. Pa- 
ris, 1937, p. 61 ir toliau. Plg. taip pat M. Granet. La pensėc cln- 
noise, p. 107. 

dame Izaijo knygoje (34, 4, 9—11). Plg. panašius įvaiz- 
džius Bahman Yasht'e, II, 41 ir Laktancijaus veikale Divi- 
nae Insbitutiones*, VII, 16, 6). 

Profesorius G. Dumėzilis savo darbe Le problėme des 
Centaures ištyrė metų pabaigos ir pradžios scenarijų di- 
džiojoje indoeuropiečių (slavų, iranėnų, indų, graikų ir 
romėnų) pasaulio dalyje ir iškėlė aikštėn iniciacinių cere- 
monijų elementus, išlikusius daugiau ar mažiau iškrai- 
pyta forma mitologijoje ir tautosakoje. Ištyrinėjęs mitus 
ir slaptųjų germanų draugijų bei „vyrų draugijų“ apei- 
gas, Otto Hėfleris padarė analogišką išvadą apie dvyli- 
kos įterptinių dienų ir ypač Naujųjų metų dienos reikš- 
mę. Kita vertus, Waldemaras Liungmanas paskyrė metų 
pradžios ugnies ritualams ir šių dvylikos dienų karnava- 
lų scenarijams plačią studiją, kurios krypčiai ir rezulta- 
tams, beje, mes ne visada pritariame. Prisiminkime taip 
pat tyrinėjimus Otto'o Huth'o ir J. Hertelio, kurie, rem- 
damiesi romėnų ir vedų duomenimis, ypač pabrėžė pa- 
saulio atnaujinimą užkuriant ugnį per žiemos saulėgrįžą, 
atnaujinimą, tolygų naujai pasaulėkūrai**. Šios apybrai- 
žos tikslams įsidėmėkime tiktai keletą būdingų bruožų: 

1) dvylika tarpinių dienų yra dvylikos metų mėnesių 
provaizdis (Žr. taip pat anksčiau minėtus ritualus); 2) per 
dvylika atitinkamų naktų mirusieji pulku ateina lankyti 
savo šeimų (žirgo, tikrąja žodžio prasme laidojimo gyvu- 
lio, pasirodymas paskutinę metų naktį; chtoninių laido- 


* F. Cumont'o komentuoti tekstai: F: Cumont. „La fin du 
monde selon les mages occidentaux“. Revue de Ulistoire des re- 
ligions, 1931, p. 76 ir toliau. Plg. taip pat W. Bousser. Der Antich- 
rist in der Uberlieferung des Judentums, des Neuen Testaments und 
der alten Kirche. Gėottingen, 1895, p. 129 ir toliau. 

*“* O. Hėfler. Kultische Geheimbiinde der Germanen, I. Frank- 
furt a. M., 1934; Liungman, II, p. 426 ir kitur; O. Huth. Janus. 
Bonn, 1932; J. Hertel. Das indogermanische Neujahrsopfer in Veda. 
Leipzig, 1938. 

tuvių dievybių Holdos, Perchtos, „Laukinės kariaunos“ 
/Wilde Heer/“* buvimas per tas dvylika dienų), o dažnai 
(tarp germanų ir japonų) jie apsilanko ir slaptųjų vyrų 
draugijų apeigų metu*; 3) tuo metu užgesinamos ir vėl 
užkuriamos ugnys**; ir pagaliau 4) iniciacijų momentas, 
kurio vienas iš pagrindinių elementų yra ugnies užgesi- 
nimas ir užkūrimas iš naujo***. Toje pačioje mitinėje-ce- 
remoninėje praėjusių metų pabaigos ir naujų metų pra- 
džios sistemoje turime palikti vietos tokiems faktams: 5) 
ritualinėms dviejų priešininkų grupių kovoms ir 6) eroti- 
niam elementui (jaunų merginų gaudynės, „gandharviš- 
kos“ vedybos, orgijos). 

Kiekviena iš šių mitinių-ritualinių temų liudija išskir- 
tinį pobūdį dienų, kurios eina prieš pirmąją naujų metų 
dieną ir po jos, nors eschatologinė-kosmologinė Naujųjų 
metų funkcija (prabėgusio laiko atšaukimas ir Sukūrimo 
pakartojimas) nėra aiškiai išreiškiama, išskyrus mėnesių 
numatymo apeigas bei ugnies užgesinimą ir užkūrimą iš 
naujo. Tačiau šią funkciją galima įžvelgti ir kiekvienoje 
kitoje iš mitinių-ritualinių temų. Argi antai mirusiųjų vė- 
lių antplūdis gali būti kas nors kita, kaip žemiškojo laiko 
pristabdymo ženklas, paradoksalus „praeities“ ir „dabar- 


* Hofler. Op. cit; A. Slawik. „Kultische Geheimbūnde der 
Japaner und Germanen“. Wiener Beitrige zur Kulturgeschichte und 
Linguistik, IV, 1936, p. 675—764. Senovės Artimuosiuose Rytuo- 
se gyvavo įsitikinimas, kad mirusieji sugrįžta per metų laikų 
šventes; plg. Th. H. Gaster. Thespis. New York, 1950, p. 28 ir 
toliau. 

** E. Nourry (=P. Saintyves). Essais de folklore bibligue. Paris, 
1923, p. 30 ir toliau, Hertel, p. 52; Dumėzil. Le problėme des 
Centaures, p. 146; M. Granet. Danses et lėgendes de la Chine an- 
cienne, I-II. Paris, 1926, p. 155; L. Vannicelli. La religione dei 
Lolo. Milano, 1944, p. 80; Liungman, p. 473 ir toliau. 

** Plg. Dumėzil, p. 148 ir kitur. Indėnai hopiai įšventinimą 
visada rengia per Naujuosius metus; plg. Lewis Spence in: Has- 
ting. Encyclopaedia of Religion and Ethics, vol. III, p. 67. 

ties“ sambūvio pasireiškimas? Niekada šis sambūvis nė- 
ra toks absoliutus, kaip viešpataujant „chaosui“, kada vi- 
sos būties apraiškos sutampa. Paskutines prabėgusių metų 
dienas galima tapatinti su chaosu, viešpatavusiu prieš su- 
kuriant pasaulį, tiek dėl mirusiųjų vėlių antplūdžių, pa- 
naikinančių laiko dėsnius, tiek dėl lytinio laisvumo, ku- 
ris dažniausiai būdingas šiam laikotarpiui. Nors dėl nuo- 
seklių kalendoriaus reformų saturnalijos galų gale nebe- 
sutampa su metų pabaiga ir pradžia, jos vis tiek ir toliau 
reiškia visų normų atšaukimą, liudija visišką vertybių per- 
mainą (šeimininkų ir vergų padėties pasikeitimas, elge- 
sys su moterimis kaip su kurtizanėmis, ir t.t.) ir rodo vi- 
suotinį palaidumą, orgijinį visuomenės elgesį, vienu Žo- 
džiu, visų formų atkritimą į neapibrėžtą vienį. Netgi pats 
pirmykščių tautų orgijų laikas — jos dažniausiai vyksta 
kritiškais derliui momentais (kai sėklos pasėjamos į dir- 
vą) — patvirtina šią „formos“ (čia — sėklos) išskydimo 
žemėje ir „socialinių formų“ išnykimo orgijiniame chao- 
se simetriją*. Tiek augmenijos, tiek žmogiškojoje plotmė- 
je susiduriame su grįžimu į pirmapradį vienį, „nakties“ 
tvarkos, kuriai esant ribos, bruožai, atstumai neįžiūrimi, 
sugrąžinimu. 

Ritualinis ugnies užgesinimas priklauso tam pačiam 
siekimui padaryti galą jau esamoms (ir susidėvėjusioms 
nuo laiko) „formoms“, kad būtų vietos naujai formai, at- 
sirandančiai dėl naujo sukūrimo. Ritualinės dviejų daly- 
vių grupių kovos atkuria dievo ir pirmapradžio slibino 
(gyvatė beveik visur simbolizuoja tai, kas slapta, dar ne- 


* Žinoma, „orgijų“ vaidmuo žemdirbių bendruomenėse yra 
daug sudėtingesnis. Lytiniai nesaikingumai magiškai veikia bū- 
simąjį derlių. Tačiau juose visada galima įžiūrėti polinkį į aud- 
ringą visų formų susiliejimą, kitais žodžiais tariant, į chaoso, 
viešpatavusio prieš sukūrimą, reaktualizaciją. Žr. mūsų Traitė 
4 des religions skyrių apie žemdirbišką mistiką (p. 285 ir 
toliau). 

įforminta, nediferencijuota) kovos kosmogoninį momen- 
tą. Pagaliau iniciacijų — kuriose „naujos ugnies“ užkūri- 
mas yra itin svarbus — sutapimas su Naujųjų metų laiko- 
tarpiu taip pat gerai yra paaiškinamas tiek mirusiųjų bu- 
vimu (slaptosios ir įšventinimų draugijos kartu atstovau- 
ja ir protėviams), tiek pačia šių ceremonijų, kurios visada 
numato „mirtį“ ir prisikėlimą“, „naują gimimą“, „naują 
žmogų“, struktūra. Įšventinimo ritualams neįmanoma bū- 
tų rasti geresnio įrėminimo nei dvylika naktų, per kurias 
prabėgę metai išnyksta, užleisdami vietą kitiems metams, 
kitam laikotarpiui, t.y. tarpsniui, kai dėl pasaulėkūros re- 
aktualizacijos iš tikrųjų prasideda pasaulis. 

Šie mitiniai-ritualiniai beveik visų indoeuropiečių tautų 
Naujųjų metų scenarijai, su visomis karnavalinių kaukių 
eitynėmis, laidotuvių gyvuliais, slaptomis draugijomis ir 
t.t., pagrindiniais bruožais susiklostė jau indoeuropiečių 
bendruomenės laikotarpiu. Bet tokių scenarijų, bent jau 
tų jų aspektų, kurie prikaustė mūsų dėmesį šioje apy- 
braižoje, negalime laikyti išimtinai indoeuropiečių kūry- 
ba. Daugelį amžių prieš indoeuropiečiams atsikraustant į 
Mažąją Aziją mitinis-ritualinis Naujųjų metų ansamblis 
kaip pasaulėkūros atkartojimas buvo žinomas šumerams- 
akadams, o svarbiausi jo elementai — egiptiečiams ir heb- 
rajams. Kadangi mitinių-ritualinių formų genezė čia mū- 
sų nedomina, galime pasitenkinti patogia hipoteze, pa- 
gal kurią šios dvi etninės grupės (Artimųjų Rytų tautos 
ir indoeuropiečiai) jas paveldėjo iš priešistorinių tradici- 
jų. Ši hipotezė, beje, įtikėtina ir todėl, kad panaši sistema 
buvo aptikta visiškai kitokio pobūdžio — japonų — kul- 
tūroje. Aleksandras Slawikas tyrinėjo slaptųjų japonų ir 
germanų draugijų panašumus ir pažymėjo įspūdingą pa- 
našių bruožų skaičių (žr. jo straipsnį „Kultische Ge- 
heimbūnde der Japaner und Germanen“). Japonijoje, kaip 
ir germanų (bei kitų indoeuropiečių tautų) kraštuose, pas- 

kutinę metų naktį pasirodo laidotuvių gyvuliai (arklys ir 
t.t.), chtoniniai ir laidotuvių dievai bei deivės; tada vyks- 
ta slaptųjų vyrų draugijų kaukių eitynės, mirusieji lanko 
gyvuosius bei rengiamos iniciacijos. Tokios slaptos drau- 
gijos Japonijoje yra labai senos (Slawik, p. 762), o semi- 
tiškų ar indoeuropietiškų Rytų įtaka atrodo neįtikėtina, 
bent jau remiantis dabartinėmis mūsų žiniomis. Viskas, 
ką galime pasakyti, — apdairiai pareiškia Aleksandras 
Slawikas, — yra tai, jog tiek Eurazijos vakaruose, tiek ry- 
tuose kultinis „lankytojo“ (mirusiųjų vėlių, dievų ir t.t.) 
kompleksas susiklostė priešistorinėje epochoje. Tai dar 
vienas archainio Naujųjų metų ceremonialų pobūdžio pa- 
tvirtinimas. 

Tačiau japonų tradicija išsaugojo ir atminimą koncep- 
cijos, kurią galime pavadinti mistine-psichofiziologine, su- 
sijusios su metų pabaigos ceremonialais. Naudodamasis 
japonų etnografo dr. Masao Oka'os* rezultatais, Aleksan- 
dras Slawikas įtraukia slaptųjų draugijų ceremonialus į 
kompleksą, kurį jis vadina tama kompleksu. Tama — tai 
tam tikra „dvasinė substancija“, kuri glūdi žmoguje, mi- 
rusiųjų vėlėse ir „šventuose vyruose“ ir kuri Žiemai virs- 
tant pavasariu sujunda ir stengiasi palikti kūną, tuo tar- 
pu mirusiuosius stumia prie gyvųjų Žmonių būstų (kul- 
tinis „lankytojo“ kompleksas). Norint sukliudyti tamai pa- 
likti kūną, pagal Slawiko interpretaciją, švenčiamos šven- 
tės, skirtos pritvirtinti šią dvasinę substanciją. Galimas 
daiktas, kad vienas iš metų pabaigos ir pradžios ceremo- 
nialų tikslų yra tamos „pritvirtinimas“. Bet iš šios misti- 
nės japonų psichofiziologijos įsidėmėkime visų pirma kas- 
metinės krizės pojūtį: tamos polinkis sujusti ir palikti sa- 
vo normalią būklę Žiemai virstant pavasariu (t.y. pasku- 
tinėmis besibaigiančių ir pirmosiomis prasidedančių me- 


* Kulturschichten in Altjapan, vertimas pagal japonišką, dar 
neišleistą rankraštį. 


69 


ANTRAS SKYRIUS 


tų dienomis) yra paprasčiausiai fiziologinė grįžties į ne- 
apibrėžtumą, „chaoso“ atkūrimo formulė. Šioje kasmeti- 
nėje tamos krizėje pirmykščio žmogaus patirtis nujaučia 
požymius neišvengiamo sąmyšio, kuris padarys galą tam 
tikram istoriniam laikotarpiui, kad leistų jam atsinaujinti 
ir atgimti, t.y. leistų istorijai vėl prasidėti iš pradžių. 

Pridurkime čia dar grupę Kalifornijos karukų, jurokų 
ir hupų genčių periodiškų ceremonijų, kurios Žinomos 
„New Year“, „world's restoration“ arba „repair“ („fi- 
xing“) vardu. Šių ritualų įdiegimas priskiriamas mitinėms 
nemirtingoms Esybėms, gyvenusioms žemėje prieš žmo- 
nes; šios nemirtingosios Esybės pirmos atliko „world's re- 
newal“ ceremonijas, ir kaip tik tose vietose, kuriose šian- 
dien jas atlieka mirtingieji. „Ezoteriniai, magiški ir aiškūs 
pagrindinės sistemos ceremonijos tikslai, — rašo Kroebe- 
ris, — apima Žemės pažadinimą ar atgaivinimą, apeigas, 
susijusias su pirmaisiais vaisiais, naujos ugnies užkūri- 
mą bei užkalbėjimą nuo ligų ir negandų ateinantiems vie- 
neriems ar dvejiems metams“. Vadinasi, šiuo atveju turi- 
me reikalą su kosmogoninės ceremonijos, kurią in illo tem- 
pore įdiegė nemirtingosios Esybės, kasmetiniu pakartoji- 
mu; vieną iš svarbiausių atliekamų simbolinių veiksmų 
čiabuviai vadina „pasaulio parėmimu ramsčiais“, ir ši ce- 
remonija sutampa su paskutine tamsia naktimi bei jau- 
naties pasirodymų; šitai suponuoja pasaulio sukūrimą iš 
naujo. Tai, kad į Naujųjų metų ritualą įeina ir draudimo 
naujam derliui panaikinimas, dar sykį patvirtina, kad tu- 
rime reikalą su visišku gyvybės atsinaujinimu*. 


* P. E. Goddard. „Life and Culture of the Hupa“. Univ. of 
California Publications in American Archeologų and Ethnology. Ber- 
kley, 1903, I, Ne 1, p. 82 ir toliau; A. L. Kroeber. Handbook of the 
Indians of California. Washington, 1925, p. 53 ir toliau; A. L. 
Kroeber, E. W. Gifford. „World Renewal, a Cult System of Na- 
tive Northwest California“. Anthropological Records, XIII, Ne 1, 

Galima priminti, greta „world's restoration“, ideolo- 
giją, kuri yra vadinamosios „Ghost-Dance religion“ pa- 
grindas; šis mistinis sąjūdis, sukrėtęs Šiaurės Amerikos 
indėnų gentis XIX a. pabaigoje, pranašavo greitai būsian- 
tį visuotinį atsinaujinimą, t.y. neišvengiamą pasaulio pa- 
baigą, po kurios bus atkurtas rojus žemėje. „Ghost-Dan- 
ce religion“ yra per daug sudėtinga, kad galėtume ją iš- 
dėstyti keliomis eilutėmis, bet mūsų tikslams užteks pa- 
sakyti, kad ji siekė pagreitinti „pasaulio pabaigą“ masiš- 
ku kolektyviniu bendravimu su mirusiaisiais, pasiekia- 
mu šokant keturias ar penkias dienas iš eilės. Mirusieji 
užplūsdavo žemę, bendraudavo su gyvaisiais ir šitaip su- 
keldavo „sąmyšį“, pranašaujantį dabartinio kosminio ciklo 
pabaigą. O kadangi mitinės Laiko „pradžios“ ir „pabai- 
gos“ vizijos yra homologiškos, nes eschatologija, bent jau 
kai kuriais savo aspektais, yra susijusi su kosmologija, 
tai „Ghost-Dance religion“ eschatonas*? atkuria mitinį „Ro- 
jaus“, pirmapradės pilnatvės, illud tempus*. 


Nuolatinis laiko atsinaujinimas 


Mūsų neturi trikdyti medžiagos, kurią aptarėme anks- 
tesniuose puslapiuose, įvairovė. Nesiekiame iš greitosio- 
mis atliktos apžvalgos padaryti kokią nors istorinę-etno- 
grafinę išvadą. Mums rūpėjo tiktai bendra fenomenolo- 
ginė periodiškų apsivalymo (demonų, ligų ir nuodėmių 


Univ. of California, 1949, p.1 ir toliau, 105 ir toliau. Kitur Ame- 
rikoje kasmet yra minimas Tvanas, t.y. atkuriama kosminė ka- 
tastrofa, sunaikinusi žmoniją, išskyrus mitinį Protėvį; plg. Sir 
James George Frazer. Folklore in the Old Testament, I. London, 
1918, p. 293 ir toliau. Apie periodišką pasaulio sunaikinimą ir 
jo atkūrimą pirmykštėse tradicijose plg. F. R. Lehmann. „Wel- 
tuntergang und Welterneurung im Glauben schriftloser Vėlker“. 
Zeitschrift fūr Ethnologie, vol. 71, 1939. 
* Plg. M. Eliade. Le chamanisme, p. 290 ir toliau. 

išvarymas) bei metų pabaigos ir pradžios ritualų anali- 
zė*. Kad kiekvienoje panašių tikėjimų grupėje esama niu- 
ansų, skirtumų, prieštaravimų, kad šių ceremonialų kil- 
mė ir paplitimas kelia nemaža dar nepakankamai ištirtų 
klausimų, — esame pasirengę pripažinti pirmieji. Štai to- 
dėl vengėme bet kokios sociologinės ar etnografinės in- 
terpretacijos, pasitenkindami paprastu bendros prasmės, 
kuri būdinga šiems ceremonialams, aiškinimu. Galų gale 
norėjome suprasti jų prasmę, pabandyti įžvelgti tai, ką jie 
mums rodo, palikdami būsimiesiems tyrinėjimams išsa- 
mų genetinį ar istorinį kiekvieno mitinio-ritualinio ansam- 
blio nagrinėjimą. 

Savaime suprantama, kad esama, o mums kyla pa- 
gunda parašyti, jog ir turi būti, gan reikšmingų skirtumų 
tarp įvairių periodinių ceremonijų grupių, ir vien dėl tos 
paprastos priežasties, kad turime reikalą su „istorinėmis“ 
ir „priešistorinėmis“ tautomis bei sluoksniais, kurie pa- 
prastai vadinami „civilizuotais“ arba „pirmykščiais“. Be 
to, įdomu pažymėti, jog Naujųjų metų scenarijai, kuriuo- 
se atkartojamas Sukūrimas, yra daug išraiškingesni isto- 
rinių tautų, t.y. tų, kuriomis prasideda tikroji istorija, — 
babiloniečių, egiptiečių, hebrajų, iranėnų — atveju. Gali- 
ma tarti, kad šios tautos, suvokdamos, jog pirmosios turi 
kurti „istoriją“, užregistravo savo darbus įpėdinių labui 
(tačiau ne be neišvengiamų kategorijų ir archetipų iškrai- 
pymų, kaip matėme ankstesniame skyriuje). Beje, ir pa- 
čios šios tautos, atrodo, jautė ypač stiprų poreikį peri- 
odiškai atsinaujinti atšaukiant prabėgusį laiką ir reaktua- 
lizuojant kosmogoniją. 

O „pirmykštės“ bendruomenės — kurios dar gyvena 
archetipų rojuje ir kurioms laikas reiškiasi tik biologiš- 
kai, nepavirsdamas „istorija“, o jo visa graužiantis po- 
veikis neatsiliepia sąmonei ir neatskleidžia negrįžtamo 

įvykių pobūdžio, — periodiškai atsinaujina išvarydamos 
„blogybes“ ir išpažindamos nuodėmes. Poreikis periodiš- 
kai atsinaujinti, kurį jaučia ir šios bendruomenės, yra įro- 
dymas to, kad ir jos negali nepaliaujamai išsilaikyti toje 
būklėje, kurią anksčiau pavadinome „archetipų rojumi“, 
ir to, kad jų atmintis sugeba suvokti (žinoma, ne taip in- 
tensyviai kaip šiuolaikinis Žmogus) įvykių negrįžtamu- 
mą, t.y. užregistruoti „istoriją“. Vadinasi, ir šios pirmykš- 
tės tautos Žmogaus egzistenciją Visatoje laiko nuopuoliu. 
Neaprėpiama ir monotoniška nuodėmių išpažinimo mor- 
fologija, meistriškai ištirta R. Pettazzoni'o veikale La con- 
fessione dei peccati, mums rodo, kad netgi primityviausio- 
se žmonių bendruomenėse „istorinė“ atmintis, t.y. įvy- 
kių, kylančių ne iš kokio nors archetipo, kitaip sakant, 
„asmeninių“ įvykių (dažniausiai „nuodėmių“) atsimini- 
mas, yra nepakeliama. Mes žinome, kad nuodėmių išpa- 
žinimo pagrindas yra magiška idėja, jog pražangos šalin- 
tinos fizinėmis priemonėmis (krauju, žodžiu ir t.t.). Bet 
mus ir vėlgi domina ne pats išpažinties vyksmas — jo 
struktūra magiško pobūdžio, — o pirmykščio Žmogaus 
poreikis atsikratyti „nuodėmės“ atminimo, t.y. „asmeni- 
nių“ įvykių, kurių visuma sudaro „istoriją“, sekos. 
Taigi matome, kokią milžinišką reikšmę tautoms isto- 
rijos kūrėjoms turi kolektyvinis atsinaujinimas per kos- 
mogonijos akto kartojimą. Žinoma, galime priminti, kad 
dėl skirtingų priežasčių, taip pat dėl metafizinės ir anti- 
istorinės savo dvasingumo struktūros indai nesukūrė to- 
kio masto kosmologinio Naujųjų metų scenarijaus, koks 
aptinkamas senovės Artimuosiuose Rytuose. Bet galime 
priminti ir tai, kad tikrai istorinė tauta, romėnų tauta, 
gyveno apsėsta „Romos galo“ minties ir sukūrė aibę at- 
sinaujinimo (renovatio) sistemų. Bet nenorėtume dabar nu- 
kreipti skaitytojo šia linkme. Tad pasitenkinkime primin- 

dami tai, kad, be periodiškų „istorijos“ atšaukimo cere- 
monijų, tradicinės bendruomenės (t.y. visos bendruome- 
nės iki „šiuolaikinį pasaulį“ sudarančios visuomenės) Ži- 
nojo bei naudojo ir kitokius laiko atnaujinimo būdus. 
Kitur mes parodėme (Comentarii la legenda Mesterului 
Manole; žr. taip pat ankstesnį skyrių), kad statybos ritua- 
lai taip pat suponuoja daugiau ar mažiau ryškų kosmo- 
gonijos akto pamėgdžiojimą. Tradiciniam Žmogui arche- 
tipinio pavyzdžio mėgdžiojimas yra mitinio momento, kai 
pirmą kartą buvo apreikštas tas archetipas, atkūrimas. Va- 
dinasi, ir šie ceremonialai, kurie nėra nei periodiški, nei 
kolektyviniai, pristabdo Žemiškojo laiko tėkmę, trukmę 
ir perkelia jame dalyvaujantijį į mitinį laiką, in illud tem- 
pus. Matėme, kad visi ritualai mėgdžioja dieviškąjį ar- 
chetipą ir nuolatinė jų reaktualizacija vyksta vis tuo pa- 
čiu mitiniu nelaikiniu metu. Tačiau statybos ritualai mums 
atskleidžia šį tą daugiau: kosmogonijos pamėgdžiojimą, 
t.y. jos reaktualizaciją. Su kiekvieno namo statyba prasi- 
deda „nauja era“. Kiekviena statyba yra absoliuti pradžia, 
t.y. siekia atgaivinti pradinį momentą, dabarties, kurioje 
nėra nė ženklo „istorijos“, pilnatvę. Suprantama, staty- 
bos ritualai, būdingi mūsų dienoms, daugiausia yra at- 
gyvenos ir užtat sunku tiksliai nustatyti, kiek tie, kurie 
laikosi statybos ritualų, juos išgyvena savo sąmonėje. Ta- 
čiau šios racionalistinės prieštaros galima nepaisyti. Svar- 
bu tai, kad Žmogus jautė poreikį atkurti kosmogoniją vi- 
sų rūšių savo statiniais, kad šis atkūrimas jį paversdavo 
pasaulio pradžios mitinio momento amžininku ir kad jis 
jautė poreikį kuo dažniau grįžti į tą mitinį momentą, idant 
atsinaujintų. Reikia būti didžiai įžvalgiam, kad pasaky- 
tum, kaip gerai tie, kurie šiuolaikiniame pasaulyje tebe- 
silaiko statybos ritualų, dar išmano jų reikšmę ir slėpi- 
nius. Be jokios abejonės, jų išgyvenimai yra veikiau pa- 
saulietiško pobūdžio: „naujoji era“, kurią Žymi statyba, 

reiškia „naują tarpsnį“ gyvenime tų, kurie gyvens tame 
name. Bet mito ir ritualo struktūra dėl to nė kiek nepasi- 
keičia, net jeigu jų aktualizacijos sukelti jausmai ir yra 
tiktai pasaulietiško pobūdžio: statyba — tai nauja pasau- 
lio ir gyvenimo organizacija. Šiuolaikiniam žmogui terei- 
kia būti šiek tiek jautresniam gyvenimo stebuklui, kad 
patirtų atsinaujinimo pojūtį statydamas naują būstą arba 
įsikurdamas jame (lygiai taip kaip Naujieji metai dar lai- 
komi šiuolaikiniame pasaulyje praeities pabaiga ir „nau- 
jo gyvenimo“ pradžia). 

Dažniausiai mūsų turimi dokumentai yra gana aiškūs: 
šventovės arba aukuro statyba atkartoja kosmogoniją, ir 
taip yra ne vien todėl, kad šventovė atvaizduoja Pasaulį, 
bet ir todėl, kad ji įkūnija įvairius laiko ciklus. Štai ką, 
pavyzdžiui, sako Juozapas Flavijus (Ioudaike archaiologia, 
III, 7, 7) apie tradicinę Jeruzalės šventyklos simboliką: trys 
šventyklos dalys atitinka tris kosmines sferas (kiemas 
vaizduoja „Jūrą“, t.y. požemio sferą, Šventmamis — Že- 
mę, O Švenčiausiųjų Švenčiausiasis — Dangų); dvylika 
stalo įkarpų Žymi dvylika metų mėnesių; 70 šakų Žvaki- 
dė vaizduoja Dekanus (t.y. zodiakinį septynių planetų sfe- 
rų padalijimą dešimtimis). Statant šventyklą buvo kuria- 
mas ne vien pasaulis, bet ir kosminis laikas. 

Laiko kūrimą atkartojant kosmogoniją dar ryškiau at- 
skleidžia brahmaniško aukojimo simbolika. Kiekviena 
brahmano atnašaujama auka reiškia naują pasaulio su- 
kūrimą (plg., pavyzdžiui, Catapatha Brahmana, VI, 5, 1 ir 
toliau). Išties, aukuro statyba yra suvokiama kaip „pa- 
saulėkūra“. Vanduo, kuriuo miešiamas molis, — tai pir- 
mapradis Vanduo; molis, skirtas aukuro pagrindui, — tai 
Žemė: šoninės sienos vaizduoja Orą, ir t.t. Be to, kiekvie- 
ną aukuro statybos etapą palydi nedviprasmiški posmai, 
kurie aiškiai pasako, kuri kosminė sfera ką tik buvo su- 
kurta (Cat. Brūlimana, I, 9, 2, 29; VI, 5, 1 ir toliau; 7, 2, 12; 


75 


ANTRAS SKYRIUS 


3, 1; 7, 3, 9). Bet, nors aukuro statyba mėgdžioja kosmo- 
gonijos aktą, pats atnašavimas turi kitą tikslą: sugrąžinti 
pirmapradį vienį, viešpatavusį prieš Sukūrimą. Juk Pra- 
džiapatis sukūrė Kosmosą iš savo paties substancijos; iš- 
tuštėjęs „jis pajuto mirties baimę“ (Cat. Brūh., X, 4, 2, 2) 
ir dievai jam atnešė aukų, kad atkurtų ir atgaivintų jį. 
Užtat tas, kuris mūsų dienomis atnašauja auką, daro ge- 
rą darbą, kartoja pirmapradį Pradžiapačio gaivinimo ak- 
tą. „Kiekvienas, kuris, tai perpratęs, daro gerą darbą ar 
bent jau supranta tai (neatlikdamas jokios apeigos), at- 
kuria į gabalus sudraskytą dievybę (vėl padarydamas ją) 
nepaliestą ir sveiką“ (Cat. Brūh., X, 4, 3, 24 ir t.t.). Sąmo- 
ningas aukotojo siekimas atkurti pirmapradį vienį, t.y. Vi- 
sumą, buvusią prieš pasaulėkūrą, yra labai svarbus indų 
dvasios, besiilginčios pirmapradžio Vienio, bruožas; bet 
mums nėra reikalo ties tuo apsistoti. Pasitenkinkime kon- 
statuodami, kad, aukodamas kiekvieną auką, brahmanas 
reaktualizuoja archetipinį kosmogonijos aktą ir kad „mi- 
tinio momento“ sutapimas su „dabartiniu momentu“ reiš- 
kia ir žemiškojo laiko atšaukimą, ir nuolatinį pasaulio at- 
naujinimą. 

Iš tikrųjų, jei „Pradžiapatis yra metai“ (Aitareya Br., 
VII, 7, 2 ir t.t.), tai „metai yra mirtis. To, kuris tai Žino, 
mirtis nepasiekia“ (Cat. Br., X, 4, 3, 1). Vediškasis auku- 
ras, anot vykusio Paulio Muso apibrėžimo, yra materiali- 
zuotas Laikas. „Ugnies aukuras yra metai... Naktys — 
tai jų tvoros akmenys, 0 jų yra 360, nes metuose yra 360 
naktų; dienos yra plytos (yajusmati), o jų yra 360, nes me- 
tuose yra 360 dienų“ (Cat. Br., X, 5, 4, 10). Tam tikru 
aukuro statybos metu padedamos dvi vadinamosios „me- 
tų laikų“ (rtavya) plytos, o tekstas aiškina: „Kodėl deda- 
mos šios dvi plytos? Todėl, kad Agnis (tai ugnies auku- 
ras) yra metai... Šis ugnies aukuras — tai Pradžiapatis, o 

Pradžiapatis — tai metai“ (ten pat, VIII, 2,1, 17—18). Ve- 
diškuoju aukuru atkuriant Pradžiapatį, kartu atkuriamas 
kosminis laikas. „Ugnies aukuras turi penkis sluoksnius... 
(kiekvienas sluoksnis — tai metų laikas), penki metų lai- 
kai sudaro metus, Agnis (=aukuras) yra Metai... O Pra- 
džiapatis, subyrėjęs į gabalus, — tai Metai, ir penkios jo 
kūno, subyrėjusio į gabalus, dalys — tai metų laikai. Penki 
metų laikai, penki sluoksniai. Tad klojant sluoksnį ant 
sluoksnio, iš metų laikų sudaromas Pradžiapatis... O tos 
penkios jo kūno dalys... kurios yra metų laikai, kartu yra 
ir pasaulio šalys: penkios šalys, penki sluoksniai. Tad klo- 
jant sluoksnį ant sluoksnio, iš pasaulio šalių statomas Pra- 
džiapatis, kuris yra „Metai“ (Cat. Br.*, VI, 8, 1, 15; 1, 2, 
18 ir toliau). Taigi statant kiekvieną naują vediškąjį židi- 
nį ne tiktai atkartojamas kosmogonijos aktas bei atgaivi- 
namas Pradžiapatis, bet ir sudaromi „Metai“, t.y. atnau- 
jinamas Laikas „sukuriant“ jį iš naujo. 

Anglų antropologas A. M. Hocartas puikiame ir prieš- 
taringame darbe Kingship išnagrinėjo daugelio civilizuo- 
tų ir „pirmykščių“ tautų valdovo įžengimo į sostą cere- 
monialus, lygindamas juos su iniciacijų ritualais (kuriuos 
autorius kildina iš karališkojo ritualo scenarijaus). Tai, kad 
iniciacija yra „naujas gimimas“, apimantis ritualinę mirtį 
ir prisikėlimą, buvo Žinoma seniai. Hocarto nuopelnas tas, 
kad jis įžvelgė iniciacijos elementus vainikavimo ceremo- 
niale ir kartu nustatė iškalbingus daugelio ritualų grupių 
panašumus. Įdomu pažymėti, kad Viti Levaus kalnuoto- 
sios srities fidžiečiai vado įžengimą į sostą vadina „pa- 
saulio sukūrimu“, tuo tarpu rytinės Vanua Levaus gen- 
tys jį vadina žodžiais mhuli vanua arba tuli vanua, ku- 
riuos Hocartas verčia „fashioning the land“ ir „creating 


* Plg. taip pat Paul Mus. Barabudur, I. Hanoi, 1935, p. 384 ir 
toliau; apie „sudarytą laiką“ ten pat, II, p. 733—789. 


77 


ANTRAS SKYRIUS 


the earth“*. Ankstesniame skyriuje parodėme, kad skan- 
dinavams žemės paėmimas savo nuosavybėn buvo toly- 
gus Sukūrimui. Fidžio čiabuviams „sukūrimas“ vyksta 
kiekvieną sykį naujam vadui žengiant į sostą; toks įvaiz- 
dis išliko, beje, ir kitose vietose daugiau ar mažiau aki- 
vaizdžia forma. Beveik visur nauja valdžia buvo laikoma 
tautos istorijos arba netgi visuotinės istorijos atgimimu. 
Su kiekvienu nauju valdovu, kad ir koks nereikšmingas 
jis būtų, prasidėdavo „nauja era“. Tokiose formuluotėse 
įmantrybės. Iš tikrųjų šios formuluotės mums atrodo iš- 
skirtinės tik todėl, kad mums jos buvo perduotos išlaiky- 
damos tam tikrą iškilmingumą. Bet pagal pirmykštį su- 
pratimą „nauja era“ prasideda ne tik su kiekvienu vieš- 
patavimu, bet ir sudarant kiekvienerias vedybas, gims- 
tant kiekvienam vaikui ir t.t. Juk kosmosas ir žmogus at- 
gimsta be paliovos ir bet kokiomis priemonėmis, praeitis 
sunaikinama, blogybės ir nuodėmės pašalinamos, ir t.t. 
Visomis šiomis atgimimo priemonėmis, nors ir įvairių for- 
mų, siekiama to paties tikslo: panaikinti prabėgusį laiką, 
atšaukti istoriją nuolat sugrįžtant in illud tempus, atkarto- 
jant kosmogonijos aktą. 

Bet grįždami prie fidžiečių pasakysime, kad jie karto- 
ja „pasaulėkūrą“ ne tiktai sostan Žengimo proga, bet ir 
kiekvieną sykį, kai derlius būna blogas. Ši detalė, kurios 
Hocartas neakcentuoja, nes ji nepatvirtina jo hipotezės 
apie kosmogoninio mito „ritualinę kilmę“, mums atrodo 
gan reikšminga. Kiekvieną sykį, kai gyvybei iškyla pavo- 
jus ir kai Kosmosas, jų akimis, išsenka ir ištuštėja, fidžie- 
čiai jaučia poreikį sugrįžti i1 principium; kitais Žodžiais 
tariant, jie laukia kosminės gyvybės atgimimo, ne taisy- 
mo, bet perkūrimo. Iš čia ta esminė reikšmė — ritualuose 


* A. M. Hocart. Kingship. London, 1927, p. 189—190. 

ir mituose, — teikiama viskam, kas gali reikšti „pradžią“, 
ištakas, pirmapradiškumą (nauji indai ir „prieš aušrą pa- 
semtas vanduo“ magijoje ir liaudies medicinoje, „vaiko“, 
„našlaičio“* temos ir t.t.). 

Ta mintis, kad gyvybė negali būti taisoma, bet tiktai 
perkuriama atkartojant kosmogoniją, ypač aiškiai išryškė- 
ja gydymo ritualuose. Iš tiesų, daugeliui pirmykščių tau- 
tų svarbiausias gydymo elementas yra kosmogonijos mito 
recitavimas: šitai, pavyzdžiui, būdinga archaiškiausioms 
Indijos gentims bhilams, santalams, baigams**. Aktuali- 
zuojant kosmoso sukūrimą, pavyzdinį bet kokio „gyve- 
nimo“ modelį, tikimasi grąžinti fizinę ligonio sveikatą bei 
dvasinę pilnatvę. Minėtosios gentys recituoja kosmogo- 
nijos mitą taip pat gimimo, vedybų ir mirties proga, nes 
visada simboliškai grįžtant į nelaikinį pirmapradės pil- 
natvės tarpsnį tikimasi, kad šitaip bus tobulai realizuota 
kiekviena iš šių „situacijų“. 

Polineziečiams „situacijų“, kai kosmogonijos mito re- 
citavimas yra veiksmingas, dar daugiau. Pasak mito, iš 
pradžių buvo tik pirmapradžiai vandenys, skendintys 
kosminėse tamsybėse. Iš „beribių erdvės platybių“, ku- 
riose iki tol buvo, Io, aukščiausiasis dievas, pareiškė no- 
rą nutraukti rimtį. Nedelsiant atsirado šviesa. Tada jis ta- 
rė: „Teprasiskiria vandenys, lai randasi dangus, tesusi- 
daro žemė!“ Šitaip, dėl kosmogoninių Io žodžių, pradė- 
jo egzistuoti pasaulis. Prisimindamas šiuo „senus pir- 
mykščius posakius... seną ir pirmykštę išmintį (wananga), 
kuri įgalino atsiradimą iš nieko, ir t.t.“, mūsų laikų poli- 
nezietis Hare Hongi gan reikšmingai priduria: „Taigi, ma- 


* Plg. Eliade. Commentarii la legenda Mesterului Manole, ypač 
p. 56 ir toliau. 

** W. Koppers. Die Bhill in Zentralindien. Horn, 1948, p. 241. 
Plg. taip pat mūsų straipsnį: „Kosmogonische Mythen und Ma- 
gische Heilungen“. Paideuma, VI, Heft 4, 1956, S. 194—204. 

no draugai, yra trys gana svarbūs šių senų formuluočių, 
randamų mūsų šventose apeigose, taikymo atvejai. Pir- 
mas atvejis yra tada, kai jos vartojamos per bevaisės gim- 
dos apvaisinimo ritualą; antras — per kūno ir dvasios 
apšvietimo ritualą; trečias, paskutinis, yra susijęs su iš- 
kilmingomis mirties, karo, krikštynų, genealoginių sak- 
mių ir kitomis svarbiomis aplinkybėmis, su kuriomis ypač 
dažnai turi reikalą Žyniai. Tie patys žodžiai, kurių dėka 
Io sukūrė visatą, t.y. kurių dėka jis atsirado pats ir buvo 
paskatintas sukurti šviesos pasaulį, yra vartojami per be- 
vaisės gimdos apvaisinimo ritualą. Žodžiai, kurių dėka 
Io privertė sušvisti šviesą tamsybėse, yra vartojami per 
ritualus, skirtus pralinksminti prislėgtą ir liūdną širdį, 
įveikti negalią ir senatvę, apšviesti slaptus dalykus ir vie- 
tas, įkvėpti dainų kūrėjus, taip pat karo negandų atveju 
bei daugeliu kitų aplinkybių, kurios varo žmogų į nevil- 
tį. Visais panašiais atvejais šis ritualas, kurio tikslas yra 
skleisti šviesą ir džiaugsmą, atkartoja žodžius, kuriais pa- 
sinaudojo Io, kad įveiktų ir išsklaidytų tamsybes. Trečio- 
je vietoje eina parengiamasis ritualas, kuris susijęs su nuo- 
sekliomis formacijomis visatoje ir genealoginėje paties 
žmogaus istorijoje.“* 

Taigi kosmogonijos mitas polineziečiams yra archeti- 
pinis visokios „kūrybos“ pavyzdys, kad ir kokios srities 
ji būtų: biologinės, psichologinės, dvasinės. Klausantis pa- 
sakojimo apie pasaulio gimimą tampama kūrybinio akto 
tikrąja šio žodžio prasme, kosmogonijos amžininku. Reikš- 
minga, kad navahai kosmogonijos mitą seka visų pirma 
gydydami ligonį. „Visos ceremonijos koncentruojasi apie 
pacientą, Hatralį (tą, apie kurį giedama), kuris gali būti 
ligonis arba paprasčiausiai dvasiškai paveiktas, t.y. išgąs- 
dintas sapno, arba kuriam gali reikėti ceremonijos vien 


* E. S. C. Handy. Polynesian Religion, p. 10—11. 

tam, kad išmoktų per savo iniciaciją, kaip ją atlikti ki- 
tam, nes „Medicine Man“ negali atlikti gydymo ceremo- 
nijos tol, kol ji neperduota jam.“* Ceremonijos metu taip 
pat piešiami sudėtingi piešiniai smėlyje (sand-paintings), 
simbolizuojantys įvairius pasaulio kūrimo etapus ir miti- 
nę dievų, protėvių bei žmonijos istoriją. Šie piešiniai (keis- 
tai primenantys indų ir tibetiečių mandalas) atkuria vieną 
po kito įvykius, kurie atsitiko in illo tempore. Klausyda- 
masis kosmogonijos mito sakmės (kurią palydi kilmės mi- 
tų recitacijos) ir stebėdamas piešinius smėlyje ligonis per- 
sikelia iš žemiškojo laiko į pirmapradžio Laiko pilnatvę: 
jis sugrįžta „atgal“ į pat pasaulio pradžią ir šitaip daly- 
vauja kosmogonijoje. Labai dažnai ligonis išsimaudo tą 
dieną, kai pradedamas recituoti mitas arba imami piešti 
sand-paintings: iš tikrųjų jis taip pat pradeda iš naujo gy- 
venti savo gyvenimą tikrąja šio žodžio prasme. 

Navahai ir polineziečiai, greta kosmogonijos mito, re- 
cituoja ir kilmės mitus, apimančius mitinę visų „pradžių“ 
istoriją: Žmogaus, gyvūnų ir augalų sukūrimą, tradicinių 
sanklodų ir kultūros atsiradimą ir t.t. Šitaip ligonis per- 
bėga mitinę pasaulio istoriją nuo jo sukūrimo iki to mo- 
mento, kai buvo apreikšta sakmė, kuri kaip tik sekama. 
Tai labai svarbu norint suprasti „primityviąją“ ir tradici- 
nę mediciną. Tiek senovės Rytuose, tiek Europoje ir kitur 
pagal liaudies medicinos tradicijas koks nors vaistas pa- 
sidaro veiksmingas tik tada, kai sužinoma jo kilmė ir kai, 
vadinasi, jo taikymas nukeliamas į mitinį jo atradimo mo- 
mentą. Štai kodėl daugelis užkalbėjimų primena ligos ar- 
ba demono, sukeliančio tą ligą, „istoriją“, kartu atgaivin- 
dami akimirką, kai dievybei arba šventajam pavyko su- 


* Hasten Klah. „Navajo Creation Myth: The Story of the 
Emergence“. In: Mary C. Wheelwright. Navajo Religion Series, I. 
Santa Fe, 1942, p. 19; plg. taip pat ibid., p. 25 ir toliau, 32 ir 
toliau. 

tramdyti blogį. Antai asirų dantų skausmo užkalbėjimas 
primena, kad, „Anu (Annu) sukūrus dangų, dangus su- 
kūrė žemę, žemė sukūrė upes, upės sukūrė kanalus, ka- 
nalai sukūrė tvenkinius, tvenkiniai sukūrė Kirminą“. O 
Kirminas „liedamas ašaras“ nukanka pas Šamašą ir Ea ir 
jų klausia, kas jam bus duota ėsti, „gadinti“. Dievai jam 
siūlo vaisius, bet Kirminas iš jų reikalauja žmogaus dan- 
tų. „Kadangi tu taip pasakei, Kirmine, lai Ea tave sutraiš- 
ko savo galinga ranka!“* Čia susiduriame ne su paprastu 
paradigminio gydomojo judesio pakartojimu (Kirmino su- 
traiškymas Ea ranka), laiduojančiu gydymo veiksmingu- 
mą, bet ir su mitine ligos „istorija“, kurią primindamas 
gydytojas nukelia pacientą in illud tempus. 


Nesunkiai galėtume papildyti čia pateiktus pavyz- 
džius, bet neketiname iki galo išgvildenti temų, kurias 
aptariame šioje apybraižoje; norime tik išdėstyti jas pa- 
gal bendrą perspektyvą: archainių bendruomenių porei- 
kį periodiškai atsinaujinti sunaikinant laiką. Kolektyvinių 
ar individualių, periodiškų ar sporadiškų atgimimo ritu- 
alų struktūrai ir reikšmei visada būdingas atgimimo — 
kartojant archetipinį aktą, dažniausiai kosmogonijos ak- 
tą — elementas. Mus šiose archainėse sistemose domina 
visų pirma konkretaus laiko atšaukimas ir, vadinasi, jų 
antiistoriška nuostata. Atsisakymas saugoti praeities, netgi 
visai nesenos, atminimą yra, mūsų manymu, savitos ant- 
ropologijos požymis. Vienu žodžiu, tai archainio žmogaus 
atsisakymas pripažinti save istorine būtybe, priskirti ko- 
kią nors vertę „atminčiai“ ir, vadinasi, neįprastiniams (t.y. 
neturintiems archetipinio modelio) įvykiams, kurie iš tik- 
rųjų ir sudaro konkrečią trukmę. Galų gale visuose šiuo- 
se ritualuose ir visose šiose nuostatose mes atpažįstame 


* Campbell Thompson. Assyrian Medical Texts. London, 1923, 
p. 59. 

siekimą nuvertinti laiką. Visų anksčiau aptartų ritualų ir 
poelgių esmę galima apibendrinti taip: nekreipiant į lai- 
ką jokio dėmesio, jis neegzistuoja; negana to, tada, kai 
jis pasidaro juntamas (dėl žmogaus „nuodėmių“, t.y. kai 
žmogus nutolsta nuo archetipo ir pakliūva į trukmę), lai- 
ką galima anuliuoti. Tiesą sakant, žiūrint iš tinkamos per- 
spektyvos, archainio Žmogaus gyvenimas (paverstas ar- 
chetipų kartojimu, t.y. kategorijomis, o ne įvykiais, nuola- 
tine tų pačių pirmapradžių mitų kartote, ir t.t.), nors ir 
rutuliojasi laike, nejaučia laiko naštos, neregistruoja jo ne- 
grįžtamumo, kitais žodžiais tariant, visai nesiskaito su 
tuo, kas būdinga ir lemiama laiko suvokimui. Kaip mis- 
tikas, kaip apskritai tikintis Žmogus, pirmykštis žmogus 
gyvena nuolatinėje dabartyje. (Ir būtent šia prasme gali- 
ma sakyti, kad tikintis žmogus yra „pirmykštis žmogus“: 
jis kartoja kieno nors kito veiksmus ir dėl to kartojimo ne- 
paliaujamai gyvena nelaikinėje dabartyje). 

Tai, kad pirmykščiam žmogui laikas atrodo atsinau- 
jinantis be paliovos, netgi laikotarpiu, vadinamu „me- 
tais“, įrodo tikėjimų, susijusių su mėnuliu, senoviškumas 
ir visuotinis paplitimas. Mėnulis yra pirmasis numirėlis, 
bet kartu ir pirmasis prisikėlėlis iš mirusiųjų. Jau esame 
parodę kitoje vietoje*, kokią reikšmę turi mėnulio mitai 
susidarant pirmosioms nuoseklioms „teorijoms“ apie 
mirtį ir prisikėlimą, vaisingumą ir atsinaujinimą, inicia- 
cijas ir t.t. Čia mums pakaks atsiminti, kad, nors mėnu- 
lis ir įgalina „matuoti“ laiką (indoeuropiečių kalbose 
dauguma žodžių, reiškiančių mėnesį ir mėnulį, yra kilę 
iš šaknies m1e-; iš jos sudaryti ir lotynų kalbos Žodžiai 
mensis /mėnesis/ bei metior /matuoti/), nors jo fazės, 
gerokai prieš saulės metus ir daug konkrečiau, padėjo 
nustatyti laiko vienetą (mėnesį), kartu jis liudija ir „am- 
žinąjį sugrįžimą“. 


* Žr. Traitė d'histoire des religions, p. 142 ir toliau. 

Mėnulio fazės — atsiradimas, pilnėjimas, dilimas, iš- 
nykimas, o po jo ir vėl atsiradimas praslinkus trims tam- 
sioms naktims — suvaidino milžinišką vaidmenį kuriant 
ciklines koncepcijas. Analogiškos koncepcijos būdingos vi- 
sų pirma archainėms apokalipsėms ir antropogonijoms; 
tvanas arba potvynis padaro galą išsisėmusiai ir nuodė- 
mingai Žmonijai ir gimsta nauja, atgimusi Žmonija, pa- 
prastai iš mitinio „protėvio“, išsigelbėjusio nuo katastro- 
fos, arba Mėnulio žvėries. Stratigrafinė šių mitų grupių 
analizė išryškina mėnulinį jų pobūdį (plg. skyrių apie mė- 
nulį mūsų knygoje Traitė d histoire des religions). Tai reiš- 
kia, kad Mėnulio ritmas ne tik iškelia aikštėn trumpus 
periodus (savaitę, mėnesį), bet ir praverčia kaip ilgalai- 
kių periodų archetipas: tiesą sakant, žmonijos „gimimas“, 
augimas, karšimas („susidėvėjimas“) ir išnykimas prilygs- 
ta Mėnulio ciklui. Ir šis sugretinimas yra svarbus ne tik 
dėl to, kad atskleidžia „mėnulinę“ visatos raidos struk- 
tūrą, bet ir dėl savo optimistinių išvadų: lygiai kaip mė- 
nulio išnykimas niekada nėra galutinis, nes paskui visa- 
da pasirodo jaunatis, taip ir Žmogaus, netgi visos žmoni- 
jos išnykimas (ištikus tvanui, potvyniui, nugrimzdus že- 
mynui ir pan.) niekada nėra visiškas, nes atgimsta nauja 
žmonija iš išlikusios gyvos poros. 

Ši ciklinė žmonijos išnykimo ir atgimimo koncepcija 
yra išlikusi ir istorinėse kultūrose. III a. pr. Kr. Berosas 
išplatino visame helenistiniame pasaulyje — iš ten jis pa- 
teko pas romėnus ir bizantiečius — chaldėjų mokymą 
apie „Didžiuosius Metus“. Pagal jį, Visata yra amžina, 
bet periodiškai sunaikinama ir vėl atkuriama kiekviene- 
riais „Didžiaisiais metais“ (atitinkamas tūkstantmečių 
skaičius įvairuoja nelygu mokykla); kai visos septynios 
planetos susiburia Vėžio žvaigždyne („Didžioji Žiema“), 
įvyksta tvanas; kai jos susitinka Ožiaragio žvaigždyne (t.y. 
per „Didžiųjų Metų“ vasaros saulėgrįžą), Visatą sudegi- 

na liepsna. Galimas daiktas, kad šiam mokymui apie pe- 
riodiškus Visatos gaisrus pritarė ir Herakleitas (pavyz- 
džiui, fragmentas 26 B = 66 D). Šiaip ar taip, jis domi- 
nuoja Zenono filosofijoje ir visoje stoikų kosmologijoje. 
Mitas apie visuotinį gaisrą (ckpyrosis) buvo nepaprastai 
madingas I a. pr. Kr. — III a. po Kr. visame romėnų ir 
Rytų pasaulyje; jis įėjo į daugelį gnostinių doktrinų, atsira- 
dusių iš graikų — iranėnų — judėjų sinkretizmo. Panašių 
idėjų pasitaiko Indijoje ir Irane (čia joms, bent jau astro- 
nominėms jų formuluotėms, neabejotinai padarė įtaką Ba- 
bilonija); taip pat tarp Jukatano majų ir Meksikos actekų. 
Mes dar turėsime prie to sugrįžti, bet jau dabar galime 
iškelti aikštėn tai, ką anksčiau pavadinome „optimistiniu 
pobūdžiu“. Tiesą sakant, tas optimizmas pasireiškia cik- 
linės katastrofos normalumo suvokimu, įsitikinimu, kad ji 
turi prasmę ir ypač kad ji niekada nėra galutinė. 

„Mėnulio perspektyvos“ požiūriu Žmogaus mirtis, 
kaip ir periodiška Žmonijos mirtis, yra būtina, kaip būti- 
nos yra trys tamsos naktys, einančios prieš mėnulio „at- 
gimimą“. Bet kuri forma, kad ir kokia ji būtų, vien dėl 
to, kad yra ir kad trunka, silpsta ir dyla; kad atsigautų, ji 
turi nors akimirkai pasinerti į beformiškumą, įsilieti į pir- 
mapradį vienį, iš kurio atsirado; kitais žodžiais tariant, 
sugrįžti į „chaosą“ (kosmine plotme), į „orgiją“ (socialine 
plotme), į „tamsybes“ (kalbant apie sėklas), į „vandenį“ 
(Žmogiškąja plotme — krikštas, istorine plotme — „At- 
lantida“ ir t.t.). 

Galime pastebėti, kad visose šiose kosminėse-mitolo- 
ginėse mėnulio koncepcijose vyrauja ciklinis sugrįžimas 
to, kas buvo anksčiau, vienu žodžiu, „amžinasis sugrįži- 
mas“. Ir čia taip pat aptinkame archetipinio veiksmo — 
visokiomis plotmėmis: kosmine, biologine, istorine, žmo- 
giškąja ir t.t. — kartojimo motyvą. Kartu atskleidžiame cik- 
lišką laiko struktūrą, laiko, kuris atsinaujina su kiekvie- 

nu nauju „gimimu“, kad ir kokioje plotmėje tai vyktų. 
Šis „amžinasis sugrįžimas“ iškelia aikštėn laiko ir taps- 
mo nepalytėtą ontologiją. Lygiai kaip graikai amžinojo 
sugrįžimo mitu siekia patenkinti metafizinį „ontiškumo“ 
ir statiškumo troškulį (nes begalybės požiūriu tapsmas 
daiktų, kurie be paliovos grįžta į buvusį būvį, tuo grįži- 
mu yra anuliuojamas, ir užtat netgi galima tvirtinti, kad 
„pasaulis stovi vietoje“*), taip ir „pirmykštis Žmogus“, 
suteikdamas laikui ciklišką pobūdį, anuliuoja jo negrįž- 
tamumą. Viskas prasideda iš pat pradžių kiekvieną aki- 
mirką. Praeitis tėra ateities provaizdis. Joks įvykis nėra 
negrįžtamas ir jokia permaina nėra galutinė. Tam tikra 
prasme galima netgi teigti, jog pasaulyje nevyksta nieko 
nauja, nes viskas yra tik pirmapradžių archetipų kartoji- 
mas; šis kartojimas, atkurdamas tą mitinę akimirką, kai 
buvo apreikštas archetipinis veiksmas, be paliovos laiko 
pasaulį tame pačiame rytmetiniame pradžių akimirksny- 
je. Laikas tiktai daro įmanomą daiktų atsiradimą ir buvi- 
mą. Jis neturi jokio lemiamo poveikio šiam buvimui to- 
dėl, kad pats nuolatos atsinaujina. 

Hegelis teigė, kad gamtoje visa kas kartojasi iki bega- 
lybės ir kad „nėra nieko nauja po saule“. Visa, ką mes 
aptarėme lig šiol, patvirtina tai, kad pirmykščių bendruo- 
menių Žmogus turėjo tokį supratimą: jo nuomone, visa 
kas kartojasi be galo ir iš tikrųjų nėra nieko nauja po sau- 
le. Bet šitas kartojimasis turi prasmę, kaip matėme ankstes- 
niame skyriuje: tiktai jis vienas suteikia įvykiams realybę. 
Įvykiai kartojasi todėl, kad mėgdžioja kokį nors archeti- 
pą — pavyzdinį įvykį. Be to, kartojimu sustabdomas lai- 
kas arba mažų mažiausiai sušvelninama jo naikinamoji 
galia. Tačiau Hegelio pastaba yra reikšminga dėl kitos 
priežasties: Hegelis bando pagrįsti istorijos filosofiją, 


* Plg. H. - Ch. Puech. „La Gnose et le Temps“. Eranos-Jahr- 
buch, XX. Zūrich, 1951, p. 60—61. 

kurioje istorinis įvykis, nors ir negrįžtamas bei autono- 
miškas, vis dėlto galėtų įsilieti į dar atvirą dialektiką. Pa- 
gal Hegelį, istorija yra „laisva“ ir visada „nauja“, ji nesi- 
kartoja; tačiau nepaisant nieko ji atitinka Apvaizdos už- 
mačias; vadinasi, ji turi modelį (idealų, bet vis dėlto mo- 
delį) pačioje Dvasios dialektikoje. Šiai nesikartojančiai is- 
torijai Hegelis priešpriešina „Gamtą“, kurioje viskas kar- 
tojasi iki begalybės. 

Mes matėme, kad gana ilgą laikotarpį Žmonija viso- 
mis išgalėmis priešinosi „istorijai“. Ar iš visa to galime 
padaryti išvadą, kad visą tą laiką žmonija gyveno Gam- 
toje ir dar lig šiol neatsiskyrė nuo jos? „Tik gyvulys iš 
tikrųjų nekaltas“, — rašė Hegelis savo Istorijos filosofijos 
pradžioje. Pirmykščiai žmonės ne visada jautėsi nekalti, 
bet stengėsi vėl tapti tokie periodiškai išpažindami savo 
kaltes. Ar galima įžvelgti šiame apsivalymo troškime pra- 
rastojo gyvuliškumo rojaus ilgesį? O gal pirmykščio žmo- 
gaus nore neturėti „atminties“, nepastebėti laiko ir ten- 
kintis tik tuo, kad šis patiriamas kaip vienas iš jo būties 
matmenų, bet nepaverčiant „vidine savastimi“, neįsisą- 
moninant, turime įžiūrėti veikiau „ontiškumo“ troškimą, 
siekimą būti, kaip būna archetipinės esybės, kurių veiks- 
mus jis nepaliaujamai kartoja? 

Problema yra be galo svarbi ir užtat negalime jos ap- 
tarti keliomis eilutėmis. Bet yra pagrindo manyti, kad 
„pirmykščių Žmonių“ prarastojo rojaus ilgesys visiškai at- 
meta norą susigrąžinti „gyvuliškumo rojų“. Priešingai, 
visa, ką žinome apie mitinius „Rojaus“ atsiminimus, 
mums rodo idealią žmoniją, besimėgaujančią palaima ir 
dvasine pilnatve, kurios nepasiekiamos „puolusiam Žmo- 
gui“. Daugelio tautų mitai mini labai tolimus laikus, kai 
Žmonės nepažinojo nei mirties, nei darbo, nei kančių ir 
turėjo po ranka gausiai maisto. In illo tempore dievai nu- 
sileisdavo Žemėn ir gyvendavo kartu su žmonėmis; savo 

ruožtu žmonės galėjo lengvai pakilti į Dangų. Dėl ritua- 
linės klaidos Dangaus ir Žemės ryšiai nutrūko, o dievai 
pasitraukė į Dangaus aukštybes. Nuo to laiko žmonės, 
kad išsimaitintų, turi dirbti ir jau nėra nemirtingi. 

Todėl galimas daiktas, kad tradicinių visuomenių žmo- 
gaus noras atmesti „istoriją“ ir vien be galo mėgdžioti 
archetipus liudija jo realybės troškimą ir baimę, kad gali 
„prapulti“ leisdamasis apnikti žemiškosios būties nereikš- 
mingumui. Visai nesvarbu, ar formulės ir vaizdai, kuriais 
„pirmykštis žmogus“ išreiškia realybę, mums atrodo vai- 
kiški ir juokingi. Mums daug pasako gili pirmykščio el- 
gesio prasmė: šį elgesį lemia tikėjimas absoliučia realybe, 
kuri priešpriešinama „nerealybių“ pasauliui; galų gale 
pastarasis, tiesą sakant, nėra „pasaulis“, jis yra „nerea- 
lus“ tikrąja šio Žodžio prasme, nesukurtas, nesantis: ne- 
būtis. 

Vadinasi, teisėtai galima kalbėti apie archaiškąją on- 
tologiją, ir tiktai atsižvelgdami į šią ontologiją galime su- 
prasti — ir dėl to neniekinti — „pirmykščio pasaulio“ 
elgseną, netgi pačią ekstravagantiškiausią; iš tikrųjų šis 
elgesys reiškia beviltiškas pastangas neprarasti ryšio su 
būtimi. 

Kančios „normalumas“ 


Šiame skyriuje norėtume nauju aspektu pažvelgti į 
žmogaus gyvenimą ir „istorinę būtį“. Archainis žmogus — 
kaip parodėme — visomis išgalėmis stengiasi priešintis is- 
torijai, suprantamai kaip negrįžtamų, nenuspėjamų auto- 
nomiškos vertės įvykių seka. Jis atsisako ją priimti ir ver- 
tinti kaip istoriją, nors ir ne visada įstengia ją atremti; pa- 
vyzdžiui, jis bejėgis prieš gaivalines katastrofas, karo ne- 
gandas, socialinį neteisingumą, susijusį su pačia visuome- 
nės struktūra, ar prieš asmeniškas nelaimes ir t.t. Todėl įdo- 
mu būtų sužinoti, kaip tą „istoriją“ pakeldavo archainis 
žmogus, t.y. kaip jis iškęsdavo bėdas, nesėkmes ir „kan- 
čias“, tenkančias kiekvieno individo ir kiekvienos bendruo- 
menės daliai. 

Ką reiškia tradicinių kultūrų Žmogui „gyventi“? Visų 
pirma — gyventi pagal nežmogiškuosius modelius, pagal 
archetipus. Taigi gyventi pačioje realybės širdyje, nes — 
pirmame skyriuje tai aiškiai parodėme — iš tikrųjų realūs 
yra tik archetipai. Gyventi pagal archetipus reiškė laikytis 
„Įstatymo“, nes įstatymas yra ne kas kita, kaip pirmapra- 
dė dievoraiška, būties normų atskleidimas in illo tenipore, 
normų, kurias apreiškė dievybė arba mitinė esybė. Ir nors 
kartodamas paradigminius veiksmus per periodiškas ce- 
remonijas archainis žmogus sugebėdavo, kaip matėme, 
anuliuoti laiką, vis dėlto jis gyvendavo pagal kosminius 

ritmus; netgi galėtume pasakyti, kad jis įsiliedavo į tuos 
ritmus (tik prisiminkime, kiek „realios“ jam buvo diena ir 
naktis, metų laikai, mėnulio ciklai, saulėgrįžos ir t.t.). 

Ką galėjo reikšti, esant tokiai būčiai, „kančia“ ir „skaus- 
mas“? Jokiu būdu ne beprasmę patirtį, kurią žmogus gali 
„pakelti“ tik tiek, kiek tai neišvengiama, kaip, pavyzdžiui, 
jis pakelia klimato atšiaurumą. Kad ir kokios ji būtų pri- 
gimties ir kad ir kokia būtų regimoji jos priežastis, jo kan- 
čia turėjo prasmę: ji visada atitikdavo, jei ir ne kokį nors 
prototipą, tai bent jau tam tikrą tvarką, kurios vertė buvo 
neginčijama. Sakoma, kad didysis krikščionybės nuopel- 
nas, palyginti su senąja Viduržemio jūros tautų morale, 
yra tas, jog ji suteikė vertę kančiai, kad skausmą iš neigia- 
mo reiškinio pavertė „teigiamo“ dvasinio turinio patirti- 
mi. Šis teiginys yra teisingas tiek, kiek kalba apie vertės 
suteikimą kančiai ir netgi apie siekimą skausmo dėl jo išga- 
ningų savybių. Ir nors ikikrikščioniškoji žmonija neieško- 
jo kančios ir neteikė jai vertės (išskyrus kelias retas išim- 
tis) kaip apsivalymo ir dvasinio iškilimo priemonei, ta- 
čiau niekada nelaikė jos beprasme. Žinoma, kalbame čia 
apie kančią kaip apie įvykį, kaip apie istorinį faktą, apie 
kančią, sukeltą gaivalinės katastrofos (sausros, potvynio, 
audros ir t.t.), priešo antpuolio (gaisro, vergijos, pažemi- 
nimo ir t.t.) arba socialinio neteisingumo ir t.t. 

Jei tokias kančias buvo įmanoma pakelti, tai tik todėl, 
kad jos neatrodė nei beprasmiškos, nei atsitiktinės. Nėra 
reikalo pateikti pavyzdžių; jie čia pat po ranka. Pirmykš- 
tis Žmogus, matydamas, kaip sausra alina jo lauką, kaip 
liga guldo jo galvijus, kaip kenčia jo vaikas, o jį patį kre- 
čia karštligė arba pernelyg dažnai ištinka nesėkmė me- 
džiojant, žino, kad visos šios negandos ne atsitiktinės, bet 
kyla dėl tam tikros magiškos ar demoniškos įtakos, prieš 
kurią ginklą turi burtininkas arba žynys. Jis, kaip ir visa 
bendruomenė gaivalinės nelaimės atveju, kreipiasi į burti- 

ninką, kad šis pašalintų magiškąjį poveikį, arba į Žynį, 
kad pelnytų dievų palankumą. Jeigu jų įsikišimas neduo- 
da rezultatų, nelaimėliai prisimena, kad yra Aukščiau- 
sioji Esybė, beveik užmiršta visą kitą laiką, ir maldauja 
jos aukodami aukas. „Tu, ten aukštai, neatimk iš manęs 
vaiko: jis dar visai mažas!“ — meldžia Ugnies Žemės kla- 
jokliai selkmanai. „O Tsuni-goamai (Tsuni-goam), — ai- 
manuoja hotentotai, — tu vienas žinai, kad aš nekaltas!“ 
Siaučiant audrai pigmėjai semangai bambuko peiliu dras- 
ko sau blauzdas ir taško kraują į visas šalis šaukdami: 
„Ta Pednai (Ta Pedn)! aš nesu užkietėjęs, aš moku už sa- 
vo pražangą! Priimk mano skolą, aš ją moku!“* Tarp kita 
ko pabrėžkime vieną dalyką, kurį aptarėme savo Traitė 
d lustoire des religions: vadinamųjų pirmykščių tautų kul- 
tuose Aukščiausiosios dangiškosios Esybės įsikiša pačiu 
paskutiniu atveju, kai negelbsti kreipimasis į dievus, de- 
monus ir burtininkus, siekiant atitolinti „kančią“ (sausrą, 
lietaus perteklių, negandas, ligas ir t.t.). Pigmėjai seman- 
gai tokiu atveju išpažįsta savo nuodėmes, kurias mano 
esą padarę; šis paprotys retkarčiais aptinkamas ir kitur, 
kur jis lydi paskutinį prašymą atitolinti kančią. 

Tačiau kiekvienas maginio-religinio „kančios“ šalini- 
mo momentas akivaizdžiai rodo jos prasmę: „kančia“ ran- 
dasi dėl magiško priešo veiksmo, dėl kokio nors draudi- 
mo pažeidimo, dėl įžengimo į kokią nors nelemtą vietą, 
dėl kokio nors dievo pykčio arba — kai visi kiti spėjimai 
nepasitvirtina — dėl Aukščiausiosios Esybės valios ar rūs- 
tybės. Pirmykštis žmogus — ir, kaip netrukus įsitikinsi- 
me, ne jis vienas — nepajėgia suvokti niekieno nesukel- 
tos „kančios“**; ji atsiranda dėl asmeninės kaltės (jeigu 


* Kitus pavyzdžius žr.: Traitė d'histoire des religions, p. 53 ir 
toliau. 

** Dar kartą patikslinkime, kad priešistorinių tautų arba kla- 
Sių požiūriu „kančia“ tolygi „istorijai“. Tokį sutapatinimą gali- 
me rasti netgi mūsų dienomis valstietiškose Europos kultūrose. 

jis mano, kad tai religinė kaltė) arba dėl kaimyno piktu- 
mo (tuo atveju, kai burtininkas nustato, jog tai magiškas 
poveikis), bet jos pagrindas visada būna kokia nors kaltė 
ar bent jau priežastis, įžvelgiama valioje užmiršto Aukš- 
čiausiojo Dievo, į kurį žmogus galų gale yra priverstas 
kreiptis. Visais atvejais „kančia“ yra suprantama ir užtat 
pakeliama. Su šia „kančia“ pirmykštis žmogus kovoja vi- 
somis jam prieinamomis maginėmis-religinėmis priemo- 
nėmis, bet moraliai ją pakelia todėl, kad ji nėra absurdiš- 
ka. Kritinis „kančios“ momentas — tai jos atsiradimo mo- 
mentas: kančia trikdo Žmogų tik tol, kol neaiški jos prie- 
žastis. Vos tiktai burtininkas arba Žynys nustato priežas- 
tį, dėl kurios miršta vaikai arba gaišta gyvuliai, nesiliau- 
ja sausra, pliaupia lietūs, išnyksta medžiojamieji paukš- 
čiai ir t.t., „kančia“ darosi pakeliama: ji turi prasmę ir 
priežastį ir užtat galima ją įtraukti į sistemą ir paaiškinti. 

Tai, ką anksčiau esame sakę apie „pirmykštį žmogų“, 
apskritai tinka ir archainių kultūrų žmogui. Žinoma, mo- 
tyvai, kuriais pateisinama kančia ir skausmas, kinta ne- 
lygu tauta, bet toks pateisinimas visada atsiranda. Ap- 
skritai paėmus, galima sakyti, kad kančia laikoma nukry- 
pimo nuo „normos“ padariniu. Savaime suprantama, 
kad ta „norma“ nelygu tauta ir civilizacija yra skirtin- 
ga. Tačiau kančia ir skausmas niekur — archainėse kul- 
tūrose — nelaikomi „aklais“ ir beprasmiškais. 

Antai indai gan anksti suformulavo visuotinio prie- 
žastingumo, karmos, koncepciją, kuri aiškina Žmogų iš- 
tinkančius įvykius ir kančias ir kartu sielų persikėlimo 
būtinybę. Karmos dėsnio šviesoje kančios įgyja ne tik 
prasmę, bet ir teigiamą vertę. Šios būties kančios yra ne 
tiktai pelnytos — juk jos yra tik ankstesnėse būtyse pada- 
rytų nusikaltimų ir pražangų neišvengiama išdava, — bet 
ir pageidaujamos, nes tik šitaip įmanoma sumažinti ir at- 
lyginti dalį karmos skolos, kuri slegia individą ir kuri nu- 

lemia jo būsimų gyvenimų ciklą. Pagal indų įsitikinimą, 
kiekvienas Žmogus gimsta su skola, bet ir turėdamas lais- 
vę prisidaryti naujų skolų. Jo būtis — tai ilga virtinė sko- 
lų ir išmokų, kurių apskaita ne visada aiški. Tas, kuriam 
netrūksta proto, gali ramia širdimi pakelti jam tenkan- 
čias kančias, skausmus, likimo smūgius, skriaudas ir t.t., 
nes kiekviena iš šių blogybių išsprendžia kokią nors kar- 
mos lygtį, kuri liko neišspręsta ankstesniame gyvenime. 
Žinoma, indų mintis ieškojo ir labai anksti surado, ko- 
kiomis priemonėmis žmogus gali ištrūkti iš šios begali- 
nės priežastis — padarinys — priežastis grandinės, pa- 
valdžios karmos dėsniui. Bet tokie sprendimai nė kiek 
nesumenkina kančių prasmės; priešingai, tik sustiprina. 
Kaip ir joga, budizmas remiasi principu, kad kiekviena 
būtis yra skausmas, ir pasiūlo konkrečių ir radikalių bū- 
dų įveikti šiai nenutrūkstamai kančių sekai, kuri galų gale 
ir sudaro visą žmogaus gyvenimą. Tačiau budizmas, kaip 
ir joga ar bet kuris kitas indų metodas pasiekti laisvei, 
nė akimirkai nesuabejoja kančios „normalumu“. Pagal Ve- 
dantą“, kančia yra „iliuziška“ tiek, kiek iliuziška ir Visa- 
ta; nei Žmogaus skausmo pajauta, nei Visata nėra realy- 
bės ontologine šio žodžio prasme. Neskaitant išimties, ku- 
rią sudaro materialistinės lokajatos ir čarvakos mokyk- 
los, pagal kurias nėra nei „sielos“, nei „Dievo“, o vengti 
skausmo ir siekti malonumo yra vienintelis protingas tiks- 
las, kurį gali užsibrėžti Žmogus, visa Indija suteikė kan- 
čioms, kad ir kokios jos būtų prigimties (gaivalinės, psi- 
chologinės ar istorinės), aiškiai apibrėžtą prasmę ir pa- 
skirtį. Karma laiduoja, kad visa, kas dedasi pasaulyje, 
vyksta pagal nekintamą priežasties ir padarinio dėsnį. 
Ir nors niekur kitur senovės pasaulyje nerandame for- 
mulės, kuri taip aiškiai kaip karma atskleistų kančių „nor- 
malumą“, vis dėlto visur aptinkame tokią pačią tenden- 
ciją suteikti skausmui ir istoriniams įvykiams „normalią 

reikšmę“. Nėra reikalo čia nurodyti visas šios tendenci- 
jos raiškos formas. Kone visur randame archaišką kon- 
cepciją (itin būdingą pirmykštėms tautoms), pagal kurią 
kančia aiškinama dievo valia, — ta dievo valia arba pati 
sukelia kančią, arba leidžia kitoms jėgoms, demonams ar 
dievams, ją sukelti. Derliaus sunaikinimas, sausra, mies- 
to nusiaubimas užpuolus priešui, laisvės ar gyvybės ne- 
tektis, bet kokia neganda (epidemija, žemės drebėjimas 
ir t.t.) — viskas vienaip ar kitaip paaiškinama ir pateisi- 
nama transcendentiškumo, dievybės sąskaita. Tai atsitin- 
ka arba todėl, kad nugalėto miesto dievas yra silpnesnis 
nei laimėjusiosios kariuomenės dievas, arba todėl, kad vi- 
sa bendruomenė ar atskira šeima padarė ritualinę klaidą 
kokio nors dievo atžvilgiu, arba vėlgi todėl, kad savo daro 
burtai, demonai, aplaidumas, prakeiksmas, — individua- 
li arba kolektyvinė kančia visada randa paaiškinimą. Ir 
užtat ji yra ir gali būti pakeliama. 

Negana to: Viduržemio jūros — Mesopotamijos area- 
le žmogaus kančias labai anksti imta sieti su kokio nors 
dievo kančiomis. Tai reiškė priskirti joms archetipą, ku- 
ris joms suteikdavo ir realybės, ir „normalumo“. Labai 
senas mitas apie Tamuzo kančias, mirtį ir prisikėlimą tu- 
ri atitikmenų ir yra mėgdžiojamos beveik visame seno- 
vės Rytų pasaulyje, o jo scenarijaus pėdsakų išliko netgi 
pokrikščioniškojoje gnostikoje. Čia ne vieta aiškintis kos- 
mologines-agrarines Tamuzo mito ištakas ir eschatologi- 
nę jo struktūrą. Apsiribosime primindami, jog Tamuzo 
kančios ir prisikėlimas pravertė ir kaip kitų dievybių (pa- 
vyzdžiui, Marduko) kančių modelis ir, be abejo, buvo kas- 
met mėgdžiojami (taigi kartojami) karaliaus. Liaudies rau- 
dos ir džiūgavimai, minintys Tamuzo ar bet kurios kitos 
kosminės-agrarinės dievybės kančias, mirtį ir prisikėlimą, 
turėjo senovės Rytų tautų sąmonėje tokį atgarsį, kuris lig 
šiol dar nėra deramai įvertintas. Juk čia buvo svarbu ne 

vien nuojauta, kad po Žmogaus mirties eis jo prisikėli- 
mas, bet ir guodžiamoji Tamuzo kančių galia kiekvienam 
pavieniam žmogui. Prisimenant Tamuzo dramą buvo gali- 
ma iškentėti bet kokią kančią. 

Mat ši mitinė drama primindavo žmogui, kad kan- 
čia niekada nėra amžina, kad po mirties visada eina pri- 
sikėlimas, kad bet kokį pralaimėjimą galima anuliuoti ir 
įveikti galutine pergale. Šių mitų ir Mėnulio dramos, pa- 
rodytos ankstesniame skyriuje, analogija yra akivaizdi. 
Dabar norime pabrėžti tai, kad Tamuzas — ar bet kuris 
kitas to paties archetipo variantas — pateisina, kitais Žo- 
džiais tariant, padaro pakenčiamas „teisuolio“ kančias. 
Dievas — kaip (tiek kartų!) „teisuolis“, „nekaltasis“ — 
kentė būdamas nekaltas. Jis buvo žeminamas, plakamas 
iki kraujų, metamas į „šulinį“, t.y. į pragarą. Ten jį ap- 
lankydavo Didžioji Deivė (arba, pagal vėlyvąsias ir gnos- 
tines versijas, — „pasiuntinys“), padrąsindavo ir prikel- 
davo. Šis toks guodžiantis mitas apie Dievo kančias ne- 
išdilo iš Rytų tautų sąmonės. Pavyzdžiui, profesorius 
Geo Widengrenas mano, kad galima jį rasti manichėjų 
ir mandėjų prototipuose*, bet, žinoma, su neišvengiamais 
iškraipymais ir naujomis vertybėmis, įgytomis graikų ir 
Rytų sinkretizmo laikotarpiu. Šiaip ar taip, mūsų dėme- 
sį patraukia viena: būtent, kad tokių mitologinių scena- 
rijų struktūra yra be galo archaiška ir kyla — jei ne „is- 
toriškai“, tai bent jau formaliai — iš mėnulio mitų, ku- 
rių senoviškumu neturime teisės abejoti. Mes nustatėme, 
kad mėnulio mitai prisidėjo prie optimistiško požiūrio į 
gyvenimą apskritai: viskas vyksta cikliškai, po mirties 
neišvengiamai eina prisikėlimas, po kataklizmo — nau- 
jas sukūrimas. Paradigminis Tamuzo mitas (taikytas ir 
kitiems Mesopotamijos dievams) leidžia naujai pagrįsti 


* G. Widengren. „Mesopotamian Elements in Manichaeism“. 
In: King and Saviour, III. Uppsala, 1947. 

tą optimizmą: „išganoma“ ne tik individo mirtis, bet ir 
jo kančios. Šiaip ar taip, tokie yra Tamuzo mito atgarsiai 
gnosticizme, mandeizme ir manicheizme. Pagal šių sek- 
tų pažiūras, ir pats žmogus turi patirti kitados Tamuzui 
tekusią dalią: įmestas į „šulinį“, būdamas „Tamsos val- 
dovo“ vergas, žmogus yra pabudinamas Pasiuntinio, ku- 
ris jam praneša gerą naujieną apie artimą jo išganymą, 
„išvadavimą“. Nors ir neturėdami dokumentų, leidžian- 
čių mums pritaikyti šias išvadas ir Tamuzui, esame lin- 
kę manyti, kad jo drama nebuvo laikoma svetima žmo- 
gaus dramai. Iš čia tas didelis „pasisekimas“, kurio su- 
silaukė liaudyje ritualai, susiję su vadinamosiomis aug- 
menijos dievybėmis. 


Istorija kaip dievoraiška 


Hebrajai kiekvieną naują istorijos negandą laikė baus- 
me, pasiųsta Jahvės, užsirūstinusio dėl galybės nuodė- 
mių, kuriose skendėjanti išrinktoji tauta. Jokia karinė ka- 
tastrofa neatrodė absurdiška, jokia kančia nebuvo tuščia, 
nes kiekviename „įvykyje“ buvo galima įžiūrėti Jahvės 
valią. Veikiau galima sakyti, kad šios katastrofos buvo 
būtinos, numatytos Dievo tam, jog žydų tauta neitų prieš 
savo likimą, išsižadėdama Mozės palikto paveldo. Išties, 
kiekvienąsyk, kai istorija jiems leisdavo, kai jie išgyven- 
davo santykinį taikos ir ekonominės gerovės laikotarpį, 
hebrajai nutoldavo nuo Jahvės ir priartėdavo prie savo 
kaimynų Baalų ir Aštarčių. Tik istorijos negandos juos 
grąžindavo į tiesos kelią, priversdavo atgręžti žvilgsnius 
į tikrąjį Dievą. „Tada jie šaukėsi į Viešpatį, tardami: Nu- 
sidėjome, nes palikome Viešpatį ir garbinome Baalus ir 
Aštarotes. Bet dabar išgelbėk mus iš mūsų priešų ran- 
kos, ir mes tau tamnausime!“ (1 Sam 12, 10). Šis sugrįŽi- 
mas prie tikrojo Dievo nelaimės valandą primena mums 

desperatišką elgesį pirmykščio Žmogaus, kuriam turi iš- 
kilti be galo rimtas pavojus ir negelbėti visos maldos ki- 
toms dieviškosioms „esybėms“ (dievams, protėviams, de- 
monams), kad jis vėl prisimintų, jog yra Aukščiausioji 
Esybė. Tačiau hebrajai, jų istoriniame akiratyje atsiradus 
didžiosioms karinėms Asirijos ir Babilonijos imperijoms, 
nuolatos gyveno lydimi Jahvės grasinimo: „Bet jei neklau- 
sysite Viešpaties balso ir maištausite prieš Viešpaties įsa- 
kymą, tuomet Viešpaties ranka bus prieš jus ir prieš jūsų 
karalių“ (1 Sam 12, 15). 

Pranašai savo baisingais regėjimais patvirtino ir dar 
labiau sustiprino įvaizdį neišvengiamos bausmės, kuria 
nubausiąs Jahvė savo tautą, neįstengusią išsaugoti tikėji- 
mo. Ir tik tiek, kiek tokias pranašystes patvirtindavo ka- 
tastrofos — O tai, beje, ir dėjosi laikotarpiu nuo Elijo iki 
Jeremijo, — istoriniai įvykiai įgydavo religinę reikšmę, 
t.y. pasireikšdavo kaip Viešpaties bausmė už Izraelio be- 
dieviškumą. Pranašai, aiškindavę savo meto įvykius griež- 
to tikėjimo šviesoje, paversdavo juos „neigiamomis die- 
voraiškomis“, Jahvės „pykčiu“. Šitaip tie įvykiai ne tik 
įgydavo prasmę (nes, kaip matėme, bet kuris istorinis įvy- 
kis turėjo savąją reikšmę visame Rytų pasaulyje), bet ir 
atskleisdavo glaudų tarpusavio sąryšį, būdami vis tos pa- 
čios vienintelės Dievo valios išraiška. Tad pranašai pirmą 
kartą suteikia vertę istorijai, sugeba įveikti tradicinę cikliš- 
kumo pasaulėžiūrą, — ir atranda vienos krypties laiką. 
Šį atradimą ne iš karto ir ne visą ištisai priims visos žy- 
dų tautos sąmonė, ir senosios pažiūros laikysis dar ilgai 
(žr. tolesnį skirsnį). | 

Tačiau pirmą kartą matome įsitvirtinant ir vystantis 
mintį, kad istoriniai įvykiai turi vertę patys savaime, tiek, 
kiek jie yra nulemti Dievo valios. Šis žydų tautos Dievas 
nėra Rytų dievas, archetipinių veiksmų kūrėjas, bet as- 
menybė, kuri be paliovos kišasi į istoriją ir reiškia savo 

valią įvykiais (antpuoliais, apgultimis, mūšiais ir pan.). 
Taigi istoriniai faktai virsta „situacijomis“, kuriose atsi- 
duria žmogus Dievo akivaizdoje, ir patys įgyja religinę 
vertę, kurios anksčiau niekas jiems negalėjo suteikti. Va- 
dinasi, teisinga sakyti, kad hebrajai pirmieji atrado istori- 
jos kaip Dievo epifanijos reikšmę, ir ši koncepcija, kaip ir 
reikėjo tikėtis, buvo krikščionybės perimta ir išplėtota. 
Galime netgi savęs paklausti, ar monoteizmo, pagrįs- 
to tiesiogine ir asmenine dievybės raiška, būtinai nelydi 
ir laiko „išteisinimas“, jo istorinės „vertės pripažinimas“. 
Be abejo, apreiškimo sąvoka aptinkama daugiau ar ma- 
žiau aiškiomis formomis visose religijose, netgi galėtume 
sakyti, visose kultūrose. Iš tikrųjų, kaip parodyta pirma- 
me skyriuje, archetipiniai veiksmai, vėliau be perstojo kar- 
tojami Žmonių, kartu buvo ir hierofanijos arba teofani- 
jos*". Pirmasis šokis, pirmoji dvikova, pirmoji žūklė, kaip 
ir pirmoji vedybų ceremonija arba pirmasis apeigynas 
virsdavo pavyzdžiu žmonėms todėl, kad atskleisdavo die- 
vybės, pirmojo žmogaus, kultūrinio didvyrio ir t.t. gyve- 
nimo būdą. Bet šie apreiškimai vykdavo mitiniu Laiku, 
nelaikiniu pradžios metu; taigi, kaip matėme pirmame 
skyriuje, visa kas tam tikra prasme sutapdavo su pasau- 
lio pradžia, su kosmogonija. Visa kas įvykdavo ir būdavo 
apreiškiama anuo metu, in illo termpore: ir pasaulio sukūri- 
mas, ir žmogaus sukūrimas bei jo įkurdinimas jam nu- 
matytoje Visatos vietoje, net iki pačių smulkiausių (fizio- 
loginio, socialinio, kultūrinio ir t.t. pobūdžio) detalių. 
Visai kitaip esti monoteistinio apreiškimo atveju. Toks 
apreiškimas vyksta laike, istorinėje trukmėje. Mozė gau- 
na „Įstatymą“ tam tikroje „vietoje“ ir tam tikrą „dieną“. 
Žinoma, ir čia susiduriame su archetipais ta prasme, kad 
įvykiai, virtę pavyzdžiais, bus kartojami pasibaigus lai- 
kams, t.y. kai ateis naujasis illud temipus. Pavyzdžiui, kaip 
sako pranašas Izaijas (11, 15—16), Raudonosios jūros ir 


08 


„NELAIMĖ“ IR „ISTORIJA“ 


Jordano perėjimo stebuklai pasikartos „tą dieną“. Tačiau 
Dievo apsireiškimas Mozei vis tiek yra ribotas ir tiksliai 
apibrėžtas laiko požiūriu. O kadangi kartu jis yra ir die- 
voraiška, tai įgyja naują matmenį: tampa vertingas tiek, 
kiek yra jau nebegrįžtamas, kiek yra istorinis įvykis. 

Tačiau tik mesianizmui"! šiaip taip pavyksta suteikti 
laikui eschatologinę vertę: ateitis atnaujins laiką, t.y. su- 
grąžins jo pirmapradį skaistumą ir pilnatvę. Taigi laiko- 
tarpis in illo tempore eina ne tiktai laikų pradžioje, bet ir 
pabaigoje*. Ir šiuose plačiuose mesijiniuose regėjimuose 
lengva išskirti labai seną scenarijų, pagal kurį kasmet at- 
naujinamas Kosmosas kartojant kūrimo aktą bei patetinę 
karaliaus dramą. Mesijas prisiima (savaime aišku, aukš- 
tesniu lygmeniu) eschatologinį — Karaliaus-dievo arba 
Karaliaus-dievybės vietininko Žemėje, dievybės, kurios 
pagrindinė užduotis buvo periodiškai atgaivinti visą gam- 
tą, — vaidmenį. Jo kančios primena Karaliaus kančias, 
bet, kaip ir senoviniuose scenarijuose, galutinė pergalė 
visada būna Karaliaus. Vienintelis skirtumas yra tas, kad 
ta pergalė prieš tamsos ir chaoso jėgas vyksta ne regulia- 
riai kasmet, bet yra nukeliama į mesijinės ateities illud 
tempus. 

„Spaudžiant istorijai“ ir remiantis pranašų ir mesia- 
nizmo patirtimi žydų tautos gelmėse dienos šviesą išvys- 
ta nauja istorinių įvykių interpretacija. Galutinai neišsi- 
žadėdamas tradicinės archetipų ir kartotės koncepcijos, 
Izraelis mėgina „išgelbėti“ istorinius įvykius, laikydamas 
juos aktyvaus Jahvės buvimo apraiškomis. Tarkim, Me- 
sopotamijos gyventojai galėjo „pakelti“ tas individualias 
ar kolektyvines „kančias“, kurios radosi iš dieviškų ir de- 
moniškų jėgų konflikto, t.y. sudarė dalį kosminės dra- 
mos (nuo amžių ir ad infinitum chaosas visada eina prieš 


* Plg. G. van der Leeuw. „Urzeit und Endzeit“. Eranos-Jahr- 
buch, XVII, 1950, p. 11—51. 


99 


TREČIAS SKYRIUS 


sukūrimą ir siekia vėl jį pasiglemžti; nuo amžių ir ad infi- 
nitum naujas gimimas kartu atsineša kančias ir aistras, ir 
t.t.); o mesianizmo pranašų laikotarpio Izraelis galėjo pa- 
kelti istorinius įvykius todėl, kad, viena vertus, jų panorė- 
jo Jahvė, o antra vertus, kad jie buvo būtini norint galuti- 
nai išganyti išrinktąją tautą. Pasisavindamas senovinius 
(Tamuzo tipo) „viešpaties kančios“ scenarijus, mesianiz- 
mas jiems suteikia naują vertę, visų pirma panaikinda- 
mas bet kokią galimybę jiems kartotis ad infinitum. Kai 
ateis Mesijas, pasaulis bus išganytas sykį visiems laikams 
ir istorija nustos egzistuoti. Šia prasme galima kalbėti ne 
tik apie eschatologinės vertės suteikimą ateičiai, „tai die- 
nai“, bet ir apie istorijos vyksmo „išganymą““. Istorija jau 
ne be galo besikartojantis ciklas, kaip ją įsivaizdavo pir- 
mykštės tautos (kasmetinis Kosmoso sukūrimas, išseki- 
mas, sunaikinimas ir atkūrimas iš naujo) ir kaip — ne- 
trukus tai pamatysime — ji buvo formuluojama babilo- 
niškos kilmės teorijose (ciklas „sukūrimas — sunaikini- 
mas — sukūrimas“, trunkantis milžiniškus laiko interva- 
lus: tūkstantmečius, „Didžiuosius metus“, eonus); tiesio- 
giai valdoma Jahvės valios, istorija reiškiasi kaip virtinė 
„teigiamų“ arba „neigiamų“ dievoraiškų, iš kurių kiek- 
viena turi vidinę vertę. Žinoma, visi kariniai pralaimėji- 
mai gali būti laikomi to paties archetipo — Jahvės pyk- 
čio — padariniais. Bet kiekvienam iš tų pralaimėjimų, nors 
iš esmės jie yra to paties archetipo kartojimas, vis dėlto 
būdingas tam tikras negrįžtamumo koeficientas: asmeni- 
nis Jahvės įsikišimas. Pavyzdžiui, Samarijos kritimas, nors 
ir labai panašus į Jeruzalės kritimą, vis dėlto skiriasi nuo 
pastarojo tuo, kad buvo nulemtas naujo Jahvės poelgio, 
naujo Viešpaties įsikišimo į istoriją. 

Tačiau nereikia pamiršti, kad šios mesijinės koncepci- 
jos yra išimtinai religinio elito kūryba. Ilgus amžius iš 
eilės šis elitas religiškai auklėjo Izraelio tautą, niekaip ne- 
valiodamas išrauti tradicinių senovės Rytų pažiūrų į gy- 

venimą ir istoriją. Periodiškas hebrajų grįžimas prie Baa- 
lų ir Aštarčių apskritai paaiškinamas jų atsisakymu su- 
teikti istorijai vertę, t.y. laikyti ją dievoraiška. Liaudies ma- 
sės, ypač žemdirbių bendruomenės, labiau mėgo senąją 
religinę („Baalų“ ir „Aštarčių“) koncepciją: ji labiau pri- 
artindavo juos prie „Gyvenimo“ ir padėdavo jiems pa- 
kelti, jei ne ignoruoti, Istoriją. Nepalenkiamas mesijinių 
pranašų ryžtas žvelgti istorijai tiesiai į veidą ir priimti ją 
kaip bauginantį dialogą su Jahve, jų troškimas gauti tiek 
moralinės, tiek religinės naudos iš karinių pralaimėjimų 
ir pakelti tuos pralaimėjimus todėl, kad jie buvo laikomi 
būtinais norint sutaikyti Jahvę su Izraelio tauta ir galuti- 
nai ją išganyti, troškimas bet kurį momentą laikyti lemiamu 
momentu, kartu suteikiant jam religinę vertę, reikalavo 
pernelyg didelės dvasinės įtampos ir užtat dauguma IZ- 
raelio gyventojų atsisakė tai priimti*, kaip ir dauguma 
krikščionių, ypač prastuomenė, atsisako gyventi tikrą 
krikščionišką gyvenimą. Nesėkmės ir išbandymų valan- 
dą buvo labiau paguodžiama ir patogiau ir toliau viskuo 
kaltinti „atsitiktinumą“ (kerus ir t.t.) arba „aplaidumą“ 
(ritualinę klaidą ir t.t.), lengvai pataisomą auka (net jeigu 
tenka aukoti Molochui naujagimius“??). 

Tuo atžvilgiu klasikinis Abraomo aukos pavyzdys aki- 
vaizdžiai parodo tradicinės archetipinio veiksmo kartoji- 


* Be religinio elito, ir ypač be pranašų, judaizmas būtų ne- 
daug tesiskyręs nuo religijos hebrajų kolonijoje Elefantinoje, kuri 
iki V a. pr. Kr. išsaugojo palestinietiškąją liaudies religiją; plg. 
A. Vincent. La religion des Judėo-Aramėens d Elėphantine. Paris, 
1937. „Istorija“ leido šiems „diasporos“ hebrajams išsaugoti greta 
Jahvės (Ialio), patogia sinkretizmo forma, ir kitas dievybes (Be- 
telį /Bethel/, Harambetelį /Harambethel/, Ašumbetelį /Ashimbet- 
hel/) ir netgi deivę Anat. Tai dar kartą patvirtina, kokią reikšmę 
turėjo „istorija“ judėjų religinės patirties raidai ir nuolatinės 
didelės įtampos palaikymui. Nes, neužmirškime to, profetiz- 
mas ir mesianizmas buvo įtvirtinti visų pirma veikiant to meto 
istorijai. 

mo koncepcijos ir naujo matmens, tikėjimo, įgyto per reli- 
ginę patirtį, skirtumą*. Formaliai Abraomo atnašavimas — 
ne kas kita, kaip pirmagimio aukojimas, dažnas paprotys 
senovės Rytų pasaulyje, kuriame hebrajai gyveno iki pra- 
našų epochos. Pirmasis vaikas dažnai buvo laikomas die- 
vo vaiku; ir tikrai, visuose senovės Rytuose jaunos mergi- 
nos paprastai praleisdavo vieną naktį šventykloje ir šitaip 
pastodavo nuo dievo (nuo jo atstovo — žynio, arba jo pa- 
siuntinio — „svetimšalio“). Aukojant pirmąjį vaiką buvo 
atiduodama dievui tai, kas jam priklausė. Šitaip jaunas 
kraujas padidindavo išsekusią dievo energiją (nes vadina- 
mosios derlingumo dievybės išeikvodavo savąją substan- 
ciją besistengdamos palaikyti pasaulį ir užtikrinti jame gau- 
są; tad ir joms pačioms reikėdavo periodiškai atgimti). O 
Izaokas tam tikra prasme buvo Dievo sūnus, nes buvo pa- 
dovanotas Abraomui ir Sarai tada, kai šioji seniai jau bu- 
vo tokio amžiaus, kai moteris nebegali turėti vaikų. Tačiau 
Izaokas jiems buvo duotas dėl jų tikėjimo; jis buvo pažado 
ir tikėjimo sūnus. Jo aukojimas, nors formaliai ir panėši į 
visus kitus senovės semitų pasaulio pirmagimių aukoji- 
mus, iš esmės skiriasi nuo jų savo turiniu. Visame seno- 
vės semitų pasaulyje toks aukojimas, nepaisant religinės 
jo funkcijos, buvo tik paprotys, ritualas, kurio reikšmė bu- 
vo visiškai suprantama, o Abraomo atveju tai — tikėjimo 
aktas. Abraomas nesupranta, kodėl iš jo reikalaujama tokios 
aukos, ir vis dėlto aukoja, nes to iš jo reikalauja Viešpats. 


* Turbūt ne pro šalį būtų patikslinti, jog tai, kas vadinama 
„tikėjimu“ judėjiškąja-krikščioniškąja prasme, struktūros požiū- 
riu skiriasi nuo kitų archainės religinės patirties rūšių. Pastarų- 
jų religiniu autentiškumu ir patikimumu nereikia abejoti, nes 
jos pagrįstos visuotinai patvirtinta šventumo dialektika. Tačiau 
„tikėjimo“ patirtis priklauso nuo naujos dievoraiškos, naujo ap- 
reiškimo, kuris anuliavo atitinkamų elitų atžvilgiu kitų šventų 
apreiškimų tikėtinumą. Apie tai žr. pirmą mūsų veikalo Traitė 
d histoire des religions skyrių. 

Šiuo iš pažiūros absurdiškų aktu Abraomas padeda pama- 
tus naujai patirčiai, tikėjimui. Kiti (visas Rytų pasaulis) ir 
toliau gyvena pagal šventumo ekonomiją, kurią peržengia 
Abraomas ir jo įpėdiniai. Jų aukos, Kierkegaard'o žo- 
džiais tariant, priklausė „bendrybei“, t.y. rėmėsi archainė- 
mis dievoraiškomis, kurių esmė — šventosios energijos 
apytaka Kosmose (iš dievybės į gamtą ir žmogų, paskui 
iš Žmogaus — per auką — vėl į dievybę, ir t.t.). Tai buvo 
veiksmai, pateisinantys patys save; jie tilpdavo į logišką ir 
nuoseklią sistemą: tai, kas Dievo, turi grįžti Dievui. Abra- 
omui Izaokas buvo Viešpaties dovana, o ne tiesioginio ir 
materialaus pradėjimo vaisius. Tarp Dievo ir Abraomo žio- 
jėjo praraja, radikalus tęstinumo nuotrūkis. Religinis Ab- 
raomo aktas pradeda naują religinį matmenį: Dievas atsi- 
skleidžia kaip asmenybė, kaip „visiškai atskira“ būtis, ku- 
ri įsakinėja, apdovanoja, reikalauja be jokio racionalaus (t.y. 
bendro ir numatomo) pateisinimo ir kuri viską gali. Šis nau- 
jas religinis matmuo padaro įmanomą „tikėjimą“ judėjiš- 
kąja-krikščioniškąja prasme. 

Pateikėme šį pavyzdį norėdami parodyti žydų religi- 
jos naujoviškumą, palyginti su tradicinėmis struktūromis. 
Lygiai kaip Abraomo patirtį galima laikyti nauja religine 
žmogaus pozicija Kosmose, taip ir istoriniai įvykiai dėl 
profetizmo ir mesianizmo Izraelio elito sąmonėje įgyja lig 
tol neturėtą matmenį: istorinis įvykis virsta dievoraiška, 
kuria reiškiasi tiek Jahvės valia, tiek asmeniniai jo santy- 
kiai su išrinktąja tauta. Ta pati koncepcija, praturtinta kris- 
tologijos, pravertė kaip pamatas istorijos filosofijai, kurią 
krikščionybė, pradedant šv. Augustinu, stengėsi sukurti. 
Bet, pakartokime dar sykį, naujas religinės patirties mat- 
muo, tikėjimas, radikaliai nepakeičia nei krikščionybės, nei 
judaizmo tradicinių pažiūrų. Tikėjimas tiktai tapo įmano- 
mas kiekvienam pavieniam krikščioniui. Dauguma Žžmo- 
nių, vadinamų krikščionimis, iki šiol kratosi istorijos, 

ignoruodami ją ir veikiau pakeldami nei suteikdami jai 
„Neigiamos“ ar „teigiamos“ dievoraiškos reikšmę“. 

Tačiau tai, kad žydų elitas priėmė istoriją ir pripažino 
jai vertę, nereiškė, jog jis įveikė mūsų ankstesniame sky- 
riuje aptartą tradicinį požiūrį. Mesianistiškas tikėjimas ga- 
lutiniu pasaulio atgimimu taip pat liudija antiistorinį po- 
žiūrį. Negalėdamas nepaisyti ir periodiškai atšaukti isto- 
rijos, hebrajas ją pakelia vildamasis, kad ji kada nors iš vi- 
so baigsis. Istorinių įvykių ir laiko negrįžtamumą kom- 
pensuoja istorijos ribotumas laiko požiūriu. Dvasiniame 
mesianizmo akiratyje pasipriešinimas istorijai pasirodo 
stipresnis nei tradiciniame archetipų ir kartotės akiratyje: 
čia istorija buvo atmetama, ignoruojama ir atšaukiama pe- 
riodiškai kartojant sukūrimą ir atnaujinant laiką, o pagal 
mesianistišką pažiūrą istorija kęstina todėl, kad jos pa- 
skirtis eschatologinė, bet gali būti pakeliama tik Žinant, 
jog vieną gražią dieną ji baigsis. Taigi istorija atšaukiama 
ne suvokimu, kad gyvenama amžinoje dabartyje (sutam- 
pančioje su nelaikiniu archetipų apreiškimo momentu), 
ir ne periodiškai kartojamu ritualu (pavyzdžiui, metų pra- 
džios apeigomis ir t.t.) — ji atšaukiama ateityje. Periodiš- 
kas sukūrimo atnaujinimas pakeičiamas vienu vieninteliu 
atnaujinimu, kuris įvyks ateityje, in illo tempore. Bet troš- 
kimu padaryti galą istorijai reiškiasi ta pati antiistorinė 
nuostata kaip ir kitų tradicinių pasaulėžiūrų. 


Kosminiai ciklai ir istorija 
Niekur kitur reikšmė, kurią įgijo „istorija“ įvairiose ar- 
chainėse kultūrose, neišryškėjo taip aiškiai kaip „Didžiojo 
Laiko“ — t.y. didžiųjų kosminių ciklų, apie kuriuos prabė- 


* Tai nereiškia tų žmonių (kurie dažniausiai yra žemdirbiai) 
nereligingumo, o tik tai, kad jie pervertino krikščionybę „tradi- 
ciškai“ (archetipiškai). 

gomis užsiminėme ankstesniame skyriuje, — teorijose. Tu- 
rime prie jų sugrįžti, nes būtent jose pirmą kartą išryškė- 
ja dvi skirtingos kryptys: viena — tradicinė, nujaučiama 
(nors ir niekada aiškiai nesuformuluota) visose „pirmykš- 
tėse“ kultūrose, taigi cikliško laiko, periodiškai atsinauji- 
nančio ad infinitum, doktrina, kita — „šiuolaikinė“, baig- 
tinio laiko, sudarančio atkarpą (nors irgi ciklišką) tarp 
dviejų nelaikinių begalybių, doktrina. 

Beveik visur šios „Didžiojo Laiko“ teorijos yra aptin- 
kamos drauge su mitu apie vienas po kito einančius am- 
žius; be to, „aukso amžius“ visada eina ciklo pradžioje, 
prie paradigminio illius temporis. Pagal abi — begalinio 
ciklinio laiko ir riboto ciklinio laiko — doktrinas šį aukso 
amžių įmanoma susigrąžinti, kitais žodžiais tariant, jį ga- 
lima pakartoti, begalę kartų, pagal pirmąją teoriją, ir tik- 
tai vieną kartą — pagal antrąją. Šiuos faktus primename 
ne todėl, kad jie tikrai yra didžiai įdomūs patys savaime, 
bet todėl, kad paaiškintume „istorijos“ prasmę kiekvie- 
nos iš šių teorijų požiūriu. Pradėsime nuo indų tradici- 
jos, nes joje amžinojo sugrįžimo mitas aiškiausiai sufor- 
muluotas. Tikėjimas, kad Visata periodiškai sunaikinama 
ir vėl atkuriama, išsakytas jau Atharvavedoje (X, 8, 39— 
40). Tai, kad išliko panašių idėjų germanų tradicijoje (pa- 
saulinis gaisras, ragnarėk, po kurio eina nauja sankūra), 
patvirtina indoeuropietišką šio mito, kurį galima laikyti 
vienu iš daugybės ankstesniame skyriuje nagrinėto arche- 
tipo variantų, struktūrą. (Galima Rytų įtaka germanų mi- 
tologijai nebūtinai pakerta mito apie pasaulinį gaisrą au- 
tentiškumą ir autochtonišką pobūdį. Tarp kitko, būtų sun- 
ku paaiškinti, kodėl indoeuropiečiai bendros priešistorės 
laikais nebūtų galėję turėti šios laiko koncepcijos, kaip 
kitos „pirmykštės“ tautos). 

Tačiau indų mintis išplėtoja ir sustyguoja ritmus, le- 
miančius kosminės sankūros ir sunaikinimo periodišku- 

mą. Mažiausias ciklo matas yra juga (ywga), „amžius“. 
Prieš kiekvieną jugą ir po jos eina „aušra“ ir „sutemos“, 
susiejančios „amžius“ tarp savęs. Visas ciklas, arba ma- 
hajuga (mahūyuga), susideda iš keturių nevienodos truk- 
mės „amžių“, iš kurių ilgiausias eina ciklo pradžioje, o 
trumpiausias — pabaigoje. Antai pirmasis „amžius“, kri- 
tajuga (krita-yuga), trunka 4000 metų, be to, daugiau kaip 
400 metų — „aušra“ ir antra tiek — „sutemos“; paskui 
eina 3000 metų tretajuga (tretū-yuga), 2000 metų dvapa- 
rajuga (dvūpara-yuga) ir 1000 metų kalijuga (kali-yuga) (be 
to, atitinkamo ilgio „aušros“ ir „sutemos“). Taigi maha- 
juga trunka 12 000 metų (Manu“, I, 69 ir toliau; Ma- 
hūbhūrata, III, 12, 826). Eilinį kiekvienos naujos jugos truk- 
mės sumažėjimą atitinka Žmogaus gyvenimo trukmės su- 
mažėjimas ir kartu papročių ir intelektualinis smukimas. 
Šis tolydinis smukimas, vykstantis visais aspektais — bio- 
loginiu, intelektualiniu, etiniu, socialiniu ir t.t, — ypač 
išryškinamas puranose“ (plg., pavyzdžiui, Vūyu Purūna, 
I, 8; Vishnu Purūna, VI, 3). Perėjimas iš vienos jugos į ki- 
tą vyksta, kaip matėme, per „sutemas“, kurios netgi tos 
pačios jugos metu reiškia decrescendo, nes kiekvienerios 
„Sutemos“ pasibaigia tamsa. Kuo arčiau yra ciklo pabai- 
ga, t.y. ketvirtoji, paskutinė juga, tuo tirštesnės esti „su- 
temos“. Beje, kalijuga, kurią dabar gyvename, laikoma 
„tamsos amžiumi“. Visas ciklas pasibaigia „pragaištimi“, 
pralaja (pralaya), kuri dar radikaliau pasikartoja (mahap- 
ralaja /mahūpralaya/, „didžioji pragaištis“) tūkstantojo ciklo 
pabaigoje. 

H. Jacobi* pagrįstai mano, kad pirmykštėje doktrinoje 
juga buvo tolygi visam ciklui, apimdama Visatos gimi- 
mą, „dėvėjimąsi“ ir sunaikinimą. Beje, tokia doktrina yra 
artimesnė mėnulinės struktūros archetipiniam mitui, ku- 


* Žr. J. Hasting. Encyclopaedia of Religion and Ethics, I, p. 200 
ir toliau. 

rį gvildenome savo Traitė d'histoire des religions. Paskesnė 
mintis tik plėtojo ir kartojo iki begalybės pirmapradį rit- 
mą „sukūrimas — sunaikinimas — sukūrimas“, jo matą, 
jugą, priskirdama vis didesnės apimties ciklams. 12 000 
mahajugos metų imta laikyti „dieviškaisiais metais“, iš 
kurių kiekvieneri trunka 360 paprastų metų; taigi vieną 
kosminį ciklą sudaro iš viso 4 320 000 paprastų metų. 
Tūkstantis tokių mahajugų sudaro kalpą (kalpa): 14 kal- 
pų — vieną manvantarą (manvantūra). Viena kalpa tolygi 
vienai Brahmos dienai, o kita kalpa — vienai nakčiai. Šim- 
tas tokių metų sudaro Brahmos gyvenimą. Bet netgi ši 
milžiniška Brahmos gyvenimo trukmė neišsemia laiko, nes 
dievai nėra amžini, o sukūrimai ir sunaikinimai tęsiasi 
ad infinitum. (Beje, kitos skaičiavimo sistemos dar labiau 
išplečia atitinkamus laiko tarpsnius). 

Iš visos šios skaičių griūties* reikia įsidėmėti viena — 
ciklišką kosminio laiko pobūdį. Iš tikrųjų matome, kaip 
be galo kartojamas tas pats reiškinys (sukūrimas — su- 
naikinimas — naujas sukūrimas), nujaučiamas kiekvieno- 
je jugoje („aušra“ ir „sutemos“), bet visiškai realizuojamas 
mahajugoje. Taigi Brahmos gyvenimas apima 2 560 000 
tokių mahajugų, iš kurių kiekviena pakartoja tuos pačius 
etapus (krita, treta, dvapara) ir pasibaigia pralaja, rag- 
narok'u („galutiniu“ sunaikinimu ta prasme, kad visos for- 
mos grįžta į amorfinę masę kiekvienos kalpos pabaigoje 
per mahapralają). Be metafizinio istorijos nuvertinimo — 
istorijos, kuri vien savo trukme kelia visų formų eroziją, iš- 


* Ją, be abejo, lėmė astrologinis jugos aspektas, kuriam tik- 
riausiai nesvetima Babilonijos astronomijos įtaka; plg. A. Jere- 
mias. Handbuch der altorientalischen Geisteskultur. 2. Aufl. Berlin, 
1929, p. 303. Plg. taip pat E. Abegg. Der Messiasglaube in Indien 
und Iran. Berlin, 1928, p. 8 ir toliau; D. R. Mankad. „Manvanta- 
ra-Caturyuga Method“. Annals of the Bhandarkar Oriental Resc- 
arch Institute, XXIII. Poona, 1942, p. 271—290; M. Eliade. Images 
ct symboles, ch. II. 

eikvodama jų ontologinę substanciją, — ir be mito apie pra- 
džių tobulumą, — su juo mes susiduriame ir čia (mitas apie 
rojų, pamažu prarandamą vien dėl to, kad jis realizuojasi, 
įgyja formą ir trunka), — šiame skaičių siautulyje mūsų dė- 
mesio yra verta amžina pamatinio Kosmoso ritmo kartotė: 
periodiškas jo sunaikinimas ir atkūrimas. Iš šio ciklo be 
pradžios ir pabaigos Žmogus gali ištrūkti tiktai dvasinės 
laisvės aktu (nes visi indų soteriologiniai sprendimai reiš- 
kia dvasinę laisvę pirma atsikračius kosminės iliuzijos). 
Dvi didžiosios Indijos religijos — budizmas ir džai- 
nizmas*? — pagrindiniais bruožais laikosi tos pačios vi- 
soje Indijoje paplitusios ciklinio laiko doktrinos, lyginda- 
mos jį su dvylikos stipinų ratu (šis įvaizdis vartojamas 
jau vedų tekstuose, plg. Atharva Veda, X, 8, 4; Rie Veda, L 
164, 115, ir t.t.). Budizmas kosminių ciklų mato vienetu 
ima kalpą (pali kalba: kappa), padalytą į nevienodą skai- 
čių „nesuskaitomųjų“ (sanskritas: asamkheya, pali: asank- 
heyya). Pali kalba rašytuose šaltiniuose paprastai kalba- 
ma apie šimtą tūkstančių kapų (plg., pavyzdžiui, Jūtaka, 
I, p. 2); mahajanos literatūroje „nesuskaitomųjų“ skaičius 
įvairuoja tarp 3, 7 ir 33 ir jie siejami su Bodhisatvos (Bod- 
dhisattva)* gyvenimu skirtinguose Kosmosuose*. Laips- 
niškas Žmogaus smukimas budistinėje tradicijoje reiškia- 
mas tolydžiu Žmogaus gyvenimo trukmės trumpėjimu. 
Antai pagal Dighanikūya“', II, 2—7, pirmojo Budos, Vipa- 


* Plg. Asanga. Mahūyūnasaingraha, V, 6; L. de La Vallėe-Po- 
ussin. Vijūaptimūtratūsiddhi. Paris, 1929, p. 731—733, ir t.t. Apie 
„nesuskaitomųjų“ skaičiavimą Žr. pastabas veikaluose L. de La 
Vallėe-Poussin. Abhidharmakosa, III, 188—189; IV, 224 ir Nagarju- 
na. Mahūprajnūpūramitūšūstra; Etienne'o Lamotte'o vertimas iš ki- 
niškos versijos: Le traitė de la grande vertu de sagesse, vol. I. Lou- 
vain, 1911, p. 217 ir toliau. Apie filosofines laiko koncepcijas 
žr.: La Vallėe-Poussin. „Documents d'Abhidharma. La contro- 
verse du temps“. Mėlanges chinois et bouddhigues, V. Bruxelles, 
1937, p. 1—158 ir S. Schayer. Contributions to the Problem of Time 
in Indian Philosophy. Cracovie, 1938. 

sio (Vipassi), laikais, o jis atsirado prieš 91 kapą, žmo- 
gaus gyvenimas truko 80 000 metų; antrojo Budos, Sik- 
hio (Sikhi), laikais (prieš 31 kapą) — 70 000 metų, ir taip 
toliau. Septintasis Buda, Gautama (Gautama), pasirodė ta- 
da, kai Žmogaus gyvenimas trunka jau tik 100 metų, t.y. 
sutrumpėjo iki galutinės ribos. (Tą patį motyvą rasime ir 
iranėnų bei krikščionių apokalipsėse). Tačiau budizmas, 
kaip ir visa indų mintis apskritai, teigia, jog laikas — be- 
ribis; ir Bodhisatva įsikūnys, kad praneštų gerąją naujie- 
ną apie visų esybių išganymą in aeterno. Vienintelė gali- 
mybė išsiveržti iš laiko, sudaužyti geležinį būčių ratą — 
tai įveikti Žmogaus dalią ir pasiekti nirvaną (nirvūna)“. 
Beje, visi „nesuskaitomieji“ ir visi nesuskaičiuojamieji 
eonai turi taip pat ir soteriologinę paskirtį: jau vien jų 
virtinės stebėjimas kelia žmogui siaubą ir verčia supras- 
ti, kad jis turi milijardus kartų pradėti iš naujo tą pačią 
trumpalaikę būtį ir vėl kentėti tas pačias nesibaigiančias 
kančias, ir tai sužadina jo norą išsivaduoti, t.y. galutinai 
peržengti savo kaip „esančiojo“ dalią. 

Indų samprotavimai apie laiko cikliškumą pakanka- 
mai aiškiai liudija jų „istorijos atmetimą“. Tačiau pabrėž- 
kime esminį jų ir archainių koncepcijų skirtumą: tradici- 
nių kultūrų Žmogus atmeta istoriją, periodiškai atšauk- 
damas sankūrą ir taip be paliovos išgyvendamas nelaiki- 
nį pradžios akimirksnį, o kulminaciją pasiekusi indų min- 
tis nuvertina ir netgi atmeta šią aušros meto reaktualiza- 
ciją, nelaikydama jos veiksmingų kančios problemos 
sprendimu. Vediškosios (taigi archaiškos ir „pirmykštės“) 
ir mahajaniškosios kosminio ciklo sampratų skirtumas, 
trumpai tariant, yra toks pat, koks yra antropologinio ar- 
chetipiško (tradicinio) bei egzistencialistinio (istorinio) po- 
žiūrių skirtumas. Karma, visuotinio priežastingumo dės- 


* Plg. mūsų veikalus Techniguės du Yoga. Paris, 1948, chap. 
IV ir Le Yoga. Immnortalitė et libertė. Paris, 1954, p. 169 ir toliau. 

nis, kuri, pateisindama Žmogaus būtį ir paaiškindama is- 
torinę patirtį, galėjo būti paguodos šaltinis ikibudistinei 
indų sąmonei, ilgainiui virsta žmogaus „vergijos“ simbo- 
liu. Kaip tik todėl visa indų metafizika ir (religinė) prak- 
tika, jei tik kelia sau tikslą išlaisvinti žmogų, siekia su- 
naikinti karmą. Bet jeigu į kosminių ciklų doktrinas žiū- 
rėtume tik kaip į visuotinio priežastingumo teorijos iliust- 
raciją, mums nereikėtų jų minėti šiame kontekste. Iš tik- 
rųjų keturių jugų koncepcija teikia šį tą nauja: aiškina (ir, 
vadinasi, pateisina) istorines katastrofas, laipsnišką bio- 
loginį, socialinį, etinį ir dvasinį Žmogaus smukimą. Lai- 
kas jau vien todėl, jog tai — Hrukmė, tolydžio blogina visa- 
tos būties sąlygas, taigi neišvengiamai ir žmogaus dalią. Vien 
dėl to, jog dabar gyvename kalijugos periodą, taigi „tam- 
sos amžių“, kuris slenka paženklintas irimo ženklu ir tu- 
ri pasibaigti katastrofa, mums lemta labiau kentėti nei 
ankstesnių „amžių“ žmonėms. Dabar, mūsų istoriniu tarps- 
niu, negalime tikėtis nieko kito; daugių daugiausia (ir bū- 
tent čia galima įžvelgti soteriologinę kalijugos paskirtį ir 
privilegijas, kurias mums teikia sutemų ir katastrofų ku- 
pina istorija) — galime ištrūkti iš kosminės vergijos. Tai- 
gi indų keturių amžių teorija yra padrąsinanti ir paguo- 
džianti istorijos bauginamam Žmogui. Ir iš tiesų: 1) viena 
vertus, kančios, tenkančios žmogui todėl, kad jis gyvena 
sutemų ir irimo laikais, padeda suprasti Žmogaus būties 
netvarumą ir šitaip palengvina jo išsivadavimą; 2) kita ver- 
tus, ši teorija įteisina ir pateisina kančias to, kuris nebando 
išsilaisvinti, bet nuolankiai priima savo būtį, — pateisina 
jau vien tuo, jog Žmogus suvokia epochos, kurioje jam 
lemta gyventi (arba, tiksliau pasakius, vėl gimti) drama- 
tiškumą ir katastrofiškumą. 

Mus ypač domina antroji galimybė, duota žmogui, kad 
rastų savo vietą „tamsos epochoje“ ir ciklo pabaigoje. Mat 
ją nurodo ir kitos kultūros kitais istorijos momentais. Pa- 

kęsti tai, kad gyveni pragaištingoje epochoje, suvokiant, 
kokią vietą užima ši epocha nuožulnioje kosminio ciklo 
trajektorijoje, — tai nuostata, kuriai buvo lemta ypač iš- 
ryškėti artinantis graikų ir Rytų civilizacijos sutemoms. 
Nėra reikalo mums čia užsiimti daugybe problemų, 
kurias kelia helenistinės-orientalinės kultūros. Vienintelis 
mus dominantis aspektas — tai padetis, kurią užima tų 
civilizacijų žmogus istorijos atžvilgiu, ir ypač tų laikų is- 
torijos atžvilgiu. Todėl nesiimsime nagrinėti nei įvairių 
kosmologinių sistemų, kuriose toliau plėtojamas ir gili- 
namas antikinis mitas apie kosminius ciklus, kilmės, nei 
struktūros ir evoliucijos, nei filosofinių jų išvadų. Pami- 
nėsime šias kosmologines sistemas — nuo ikisokratinių 
lig neopitagoriškųjų — tik jei jos atsako į štai kokį klau- 
simą: kokia yra istorijos, t.y. visos žmogiškosios patirties, 
kurią lemia geografinės sąlygos, visuomeninės sanklodos, 
politinės aplinkybės ir t.t., prasmė? Iš karto pažymėki- 
me, jog helenistinių-orientalinių civilizacijų laikotarpiu šis 
klausimas turėjo prasmę tik nedidelei mažumai, ir tiktai 
tiems, kurie atitrūko nuo archainės pasaulėvokos. Dau- 
guma jų amžininkų, ypač iš pradžių, gyveno archetipų 
valdžioje; jie atsikratė jos labai vėlai (o gal ir niekada neat- 
sikratė galutinai, kaip antai žemdirbių bendruomenės) dėl 
istorinių sukrėtimų, kuriuos sukėlė Aleksandras Make- 
donietis ir kurie vargu ar pasibaigė žlugus Romai. Bet 
filosofiniai mitai ir daugiau ar mažiau mokslinės kosmo- 
logijos, sukurtos šios mažumos, pradedant ikisokratikais, 
ilgainiui labai plačiai paplito. Tai, kas V a. pr. Kr. buvo 
sunkiai suprantama gnostika, po keturių amžių tapo dok- 
trina, guodžiančia šimtus tūkstančių Žmonių (tai, pavyz- 
džiui, liudija neopitagorizmas ir neostoicizmas romėnų 
pasaulyje). Visos tos graikų ir helenistinės-orientalinės 
doktrinos, pagrįstos mitais apie kosminius ciklus, mus do- 
mina būtent dėl jų „sėkmės“, o ne dėl vidinės vertės. 


111 


TREČIAS SKYRIUS 


Šis mitas dar aiškiai matomas pirmuose ikisokrati- 
niuose samprotavimuose. Anaksimandras žino, kad visi 
daiktai atsiranda iš apeirono (apeirėn) ir vėl sugrįš į jį. 
Empedoklis aiškina amžinus Kosmoso sukūrimus ir su- 
naikinimus dviejų priešingų principų — meilės (philia) 
ir priešiškumo (neikos) — kaita (ciklas, kuriame išskiria- 
mos keturios fazės*, šiek tiek panėšinčios į keturis bu- 
distų doktrinos „nesuskaitomuosius“). Pasaulio gaisro 
idėją, kaip matėme, priėmė ir Herakleitas. O „amžinasis 
sugrįžimas“ — periodiškas visų esybių sugrįžimas į 
ankstesnę būtį — tai viena iš nedaugelio dogmų, apie 
kurias gan tvirtai galima sakyti, kad jos būdingos pir- 
miniam pitagorizmui (Dikearchas, kurį cituoja Porfirijas, 
Vita Pythagorae, 19). Galiausiai, remiantis nesenais tyri- 
nėjimais, kuriais puikiai pasinaudojo ir kuriuos apiben- 
drino J. Bidez**, atrodo vis labiau įtikėtina, kad bent kai 
kurie Platono sistemos elementai yra iranėniškos-babilo- 
nietiškos kilmės. 

Mes dar sugrįšime prie šios galimos Rytų įtakos. O 
kol kas išsamiau apsvarstykime tai, kaip cikliško sugrįži- 
mo mitą aiškina Platonas, ypač fundamentaliame veikale 
Politikas (260 c ir toliau). Regreso ir gaivalinių katastrofų 
priežastį Platonas įžiūri dvejopame visatos judėjime: 
„Šią visatą, kurioje gyvename, Dievybė kartais judina ir 
suka ratu, kartais palieka jos pačios valiai, kai jos suki- 
masis pasiekia visatai deramą greitį laiko požiūriu; tad 
visata savaime ima suktis atbulai...“ Krypties pokytį lydi 
baisingi kataklizmai: „tada užgriūva baisi pragaištis tiek 
gyvūnus apskritai, tiek žmonių padermę, iš kurios išlie- 


* Plg. E. Bignone. Empedocle. Torino, 1916, p. 548 ir toliau. 

*“* (J. Bidez.) Eos ou Platon et VOrient. Bruxelles, 1945, kur 
ypač atsižvelgiama į Bollio, Bezoldo, W. Gundelio, W. Jūgerio, 
A. Gėtze's, J. Stenzelio tyrinėjimus ir netgi į kartais ginčytinas 
Reitzensteino interpretacijas. 


112 


„NELAIMĖ“ IR „ISTORIJA“ 


ka tik keletas“ (270 c). Tačiau po šios katastrofos eina 
paradoksiškas „atgimimas“. Žmonės ima jaunėti: „žili se- 
nių plaukai pajuosta“ ir t.t., o jaunuoliai diena iš dienos 
ima mažėti, kol virsta naujagimiais, o paskui „ir toliau 
nykdami visai dingsta“. Lavonai tų, kurie tuo metu mir- 
davo, „po kelių dienų visai išnykdavo nepalikdami jokių 
pėdsakų“ (270 e). Būtent tada atsirado „Žemės sūnų“ 
(gėgeneis) padermė, apie kurią atsiminimų išsaugojo mū- 
sų protėviai (271 a). Tais Krono laikais nebuvo nei lauki- 
nių žvėrių, nei priešiškumo tarp žvėrių (271 e). To meto 
žmonės neturėjo nei žmonų, nei vaikų: „Prisikėlę gyven- 
ti iš Žemės jie neatsiminė nieko, kas buvo anksčiau“. 
„Vaismedžiai gausiai davė jiems vaisių, ir jie nuogi mie- 
gojo ant Žemės, apsieidami be patalo, nes tuo metu išti- 
sus metus buvo šilta“ (272 a). 

Mitas apie pirmykštį rojų, apie kurį kalba Platonas, 
aiškiai įžiūrimas indų tikėjimuose, yra gerai žinomas heb- 
rajams (pavyzdžiui, mesijinis illud tempus Izaijo knygoje, 
XI, 6, 8; LXV, 25), taip pat iranėnų (Dinkarė“, VII, 9—35, 
ir t.t.) ir graikų bei romėnų tradicijoms*. Beje, jis puikiai 
derinasi su archaine (ir, ko gero, visuotine) koncepcija „ro- 
jiškos pradžios“, apie kurią kalba visos doktrinos, liaup- 
sinančios pirmapradį illiud tempum. Nieko nuostabaus, 
kad Platonas tokias tradicines pažiūras atkuria savo se- 
natvės dialoguose: pati jo filosofinės minties raida vertė 
jį vėl atrasti mitines kategorijas. Žinoma, jis žinojo hele- 
nistinę tradiciją, išlaikiusią Krono „aukso amžiaus“ atmi- 
nimą (plg., pavyzdžiui, keturis amžius, aprašytus Hesio- 
do Darbuose ir dienose, 110 ir toliau). Beje, ši konstatacija 
visai nekliudo mums įžiūrėti jo Politike ir babiloniečių įta- 
ką; pavyzdžiui, jis aiškina periodiškus kataklizmus pla- 


* Plg. J. Carcopino. Virgilė et le mystėre de la IV-e ėglogue. 
Ėdition revue et augmentėe. Paris, 1943, p. 72; F. Cumont. La 
Fin du monde selon les mages occidentaux, p. 89 ir toliau. 

netų grąža, ir šitai kai kurie šiuolaikiniai tyrinėtojai“ kil- 
dina iš astronominių babiloniečių samprotavimų, kurie 
vėliau per Beroso Babilonijos istoriją tapo prieinami hele- 
nistiniam pasauliui. Pagal Timają, kai kurios katastrofos 
priskirtinos planetų nukrypimui nuo savo tako (plg. Ti- 
majas, 22 d ir 23 c, potvynis, minimas žynio iš Sajiso), o 
visų planetų susiėjimo momentas yra „užbaigtas laikas“ 
(Timajas, 39 d), t.y. „Didžiųjų Metų“ pabaiga. Kaip pažy- 
mi J. Bidez (op. cit., p. 83) „mintis, jog tereikia visoms 
planetoms susitikti, kad sukeltų visuotinį perversmą, tik- 
rai yra chaldėjiškos kilmės“. Kita vertus, atrodo, kad Pla- 
tonas buvo susipažinęs ir su iranėnų koncepcija, pagal 
kurią šių katastrofų tikslas — apvalyti žmonių giminę 
(Timajas, 22 d). 

Stoikai perėmė teorijas apie kosminius ciklus, pabrėž- 
dami arba amžinąją kartotę (pavyzdžiui, Chrisipas, frag- 
mentas 623—627), arba kataklizmą, ekpyrosis, kuriuo pa- 
sibaigia kosminiai ciklai (jau Zenono veikaluose, fragmen- 
tai 98 ir 109, H. F. A. von Arnim). Semdamasis įkvėpi- 
mo iš Herakleito arba tiesiai iš Rytų gnostikos, stoiciz- 
mas išplatina visas šias idėjas apie „Didžiuosius Metus“ 
ir pasaulio gaisrą (ekpyrosis), kuris periodiškai sunaikina 
pasaulį, kad jį atnaujintų. Ilgainiui „amžinojo sugrįžimo“ 
ir „pasaulio pabaigos“ motyvai ima vyrauti visoje grai- 
kų bei romėnų kultūroje. Beje, periodiškas pasaulio atsi- 
naujinimas (metacosmesis) buvo mėgstamiausia neopitago- 
rizmo doktrina, o neopitagorizmas, kaip parodė J. Car- 
copino, kartu su stoicizmu buvo ypač populiarus romė- 
nų visuomenėje II ir I a. pr. Kr. Tačiau prisirišimas prie 
„amžinojo sugrįžimo“ mito, kaip ir prie mito apie apoka- 
tastazę“? (šis terminas prasiskverbia į helenistinį pasaulį 
po Aleksandro Didžiojo), yra du filosofiniai požiūriai, ku- 


* Plg. J. Bidez. Op. cit., p. 76. 

riuose galima įžvelgti tvirtą antiistorinį nusistatymą, taip 
pat ryžtą gintis nuo istorijos. 

Pagvildenkime kiekvieną iš jų. Ankstesniame skyriuje 
pažymėjome, kad amžinojo sugrįžimo mitas, kaip jį in- 
terpretuoja graikų filosofija, reiškia paskutinį bandymą 
„Statizuoti“ tapsmą, anuliuoti laiko negrįžtamumą. Ka- 
dangi visos Kosmoso akimirkos ir būsenos kartojasi iki 
begalybės, jų netvarumas galų gale pasirodo tariamas: be- 
galybės požiūriu kiekviena akimirka ir kiekviena būsena 
išlieka ir taip įgyja antologinį archetipo pobūdį. Tad, kaip 
ir visos tapsmo formos, istorinis tapsmas irgi yra prisod- 
rintas būties. Amžinosios kartotės požiūriu istoriniai įvy- 
kiai pavirsta kategorijomis ir taip vėl įgyja ontologinį po- 
būdį, kuriuo pasižymėjo archainėje pasaulėvokoje. Tam 
tikra prasme galima sakyti, kad graikų amžinojo sugrįži- 
mo teorija yra paskutinis archainio mito apie archetipi- 
nio veiksmo kartotę variantas, kaip Platono idėjų doktri- 
na buvo paskutinė ir geriausiai išplėtota archetipo kon- 
cepcijos versija. Verta pažymėti, kad abi šios doktrinos 
buvo tobuliausiai išreikštos graikų filosofinės minties su- 
klestėjimo laikotarpiu. 

Tačiau ypač didelio pasisekimo graikų ir Rytų pasau- 
lyje susilaukė mitas apie Visatos gaisrą. Vis labiau įtikė- 
tina, kad mitas apie pasaulio pabaigą gaisro liepsnose, iš 
kurių dorieji išeis nenukentėję, yra iranėniškos kilmės 
(plg., pavyzdžiui, Bundahishn, XXX, 18), bent jau ta for- 
ma, kuria jį žinojo „Vakarų magai“, išplatinę jį Vakaruo- 
se, kaip nurodė Cumont'as (La fin du monde, p. 39 ir to- 
liau). Stoikai, Sibilių pranašystės (pavyzdžiui, II, 253) ir 
judėjiškoji-krikščioniškoji literatūra paverčia šį mitą sa- 
vo apokalipsės bei eschatologijos pagrindu. Kad ir kaip 
keista atrodytų, šis mitas teikė vilties. Mat ugnis atnauji- 
na pasaulį: jos dėka bus atkurtas „naujas pasaulis be se- 
natvės, mirties, gedimo ir puvimo, amžinai gyvas, amži- 

nai klestintis, o mirusieji prisikels, gyvieji taps nemirtin- 
gi, pasaulis atsinaujins į gera“ (Yasht“, XIX, 14, 89, vertė 
Darmesteteris). Vadinasi, kalbama apie apokatastazę, ku- 
rios doriesiems nėra ko bijoti. Galutinė katastrofa pada- 
rys galą istorijai, tad šitaip Žmogus vėl atgaus amžinybę 
ir palaimą. 

Neseni F. Cumont'o ir H. S. Nybergo* tyrinėjimai šiek 
tiek prasklaidė iranėniškosios eschatologijos tamsumas ir 
tiksliau nustatė jos įtaką judėjiškajai-krikščioniškajai apo- 
kalipsei. Irane, kaip ir Indijoje (ir tam tikra prasme Grai- 
kijoje), buvo Žinomas mitas apie keturis kosminius am- 
žius. Pražuvusiame mazdaistų veikale Sudkar-nask (ku- 
rio turinį išsaugojo Dinkart, IX, 8) buvo kalbama apie ke- 
turis amžius: aukso, sidabro, plieno ir „geležies lydinio“. 
Tie patys metalai minimi Bahmanjašto (Bahmanyasht, I, 3) 
pradžioje; tačiau kiek toliau (II, 14) jame aprašomas kos- 
minis medis su septyniomis šakomis (iš aukso, sidabro, 
žalvario, vario, alavo, plieno ir „geležies lydinio“), ku- 
rios atitinka septynklodę mitinę persų istoriją (plg. Cu- 
mont. La fin du monde, p. 71 ir toliau). Šis kosminis sep- 
tynetas susidarė, be abejo, veikiant chaldėjų astronomi- 
nėms doktrinoms, pagal kurias kiekviena planeta „vieš- 
patauja“ kurį nors tūkstantmetį. Tačiau mazdaizmas daug 
anksčiau nustatė, kad Visatos amžius yra 9 000 metų 
(3 x 3 000), o zervanizmas, kaip parodė Nybergas (Ou- 
estions de cosmologie, p. 41 ir toliau, p. 235), maksimaliu 


* Plg. Nyberg. „Ouestions de cosmogonie et de cosmologie 
mazdėennes“. Journal Asiatigue, 1929, 1931. Taip pat žr. R. C. 
Zaehner. „Zurvanica“. Bulletin of the School of Oriental and Afri- 
can Studies, IX, 1937—1939, p. 303 ir toliau, 573 ir toliau, 871 ir 
toliau; H. H. Schaeder. „Der iranische Zeitgott und sein Myt- 
hos“. Zeitschrift der Deutschen Morgenlūndischen Gesellschaft, XCV, 
1941, p. 268 ir toliau; H. Corbin. „Le Temps cycligue dans le 
mazdėisme et dans !'ismaėlisme“. Eranos-Jahrbuch, XX, 1951, ypač 
p. 156 ir toliau. 

Visatos amžiumi laiko 12 000 metų. Pagal abi iranėnų 
sistemas — kaip, beje, pagal visas kosminių ciklų dok- 
trinas, — pasaulis žus nuo ugnies arba vandens, per py- 
rosim et cataclysmum, kaip vėliau rašys Firmikas Mater- 
nas (III, 1). Kad zervanitų sistemoje „beribis laikas“, Zrvan 
Akarana, eina prieš ir po 12 000 metų „riboto laiko“, kurį 
sukūrė Ormazdas; kad šioje sistemoje „laikas stipresnis 
už du sukūrimus“ (Bundahishn, chap. I, Nyberg, p. 214— 
215), t.y. Ormazdo ir Arimano sukūrimus; kad užtat 
„beribis laikas“ buvo sukurtas ne Ormazdo ir todėl nėra 
jam pavaldus, — visa tai klausimai, kurių galime čia ne- 
nagrinėti. Mums svarbu pabrėžti, kad, pagal iranėnų kon- 
cepciją, istorija nėra amžina, nesvarbu, ar po jos eina, ar 
neina beribis laikas; ji nesikartoja, bet vieną dieną pasi- 
baigs gaisru (ekpyrosis) ir eschatologiniu kataklizmu. Nes 
baigiamoji katastrofa, padarysianti galą istorijai, kartu bus 
ir jos teismas. Tada — in illo tempore — visi duos ataskai- 
tą už tai, ką bus padarę „istorijos metu“, ir tiktai nekal- 
tieji patirs palaimą ir amžinatvę*. 

Windischas parodė šių mazdaistinių idėjų reikšmę 
krikščionių apologetui Laktancijui (plg. Cumont, p. 68 ir 
toliau). Pasaulį Dievas sukūrė per šešias dienas, o septin- 
tąją ilsėjosi, todėl pasaulis truks šešis eonus, per kuriuos 
„blogis turės viršų ir džiūgaus“ Žemėje. Septintą tūks- 
tantmetį demonų valdovas bus sukaustytas grandinėmis 
ir Žmonija turės tūkstantį metų atvangos ir tikro teisin- 
gumo. Paskui demonas ištrūks iš savo grandinių ir vėl 
pradės karą su teisuoliais, bet galų gale bus įveiktas ir 
aštunto tūkstantmečio pabaigoje pasaulis bus sukurtas iš 
naujo — visai amžinybei. Savaime suprantama, šis istori- 
jos dalijimas į tris veiksmus ir aštuonis tūkstantmečius 
buvo žinomas ir krikščionių chiliastams“' (žr. Cumont, p. 

* Rytų ir judėjiškojo-krikščioniškojo ėjimo per ugnį simbo- 
liką tyrinėjo C.-M. Edsmann. Le Baptėme de feu. Uppsala, 1940. 

70, n. 5), bet negalima abejoti jo iranėniška kilme, net jei- 
gu panaši eschatologinė istorijos vizija buvo paplitusi vi- 
suose Viduržemio jūros rytuose ir Romos imperijoje per 
helenistinius-orientalinius gnostinius mokymus. 

Visa virtinė nelaimių praneš apie pasaulio pabaigą, ir 
pirmoji iš tų nelaimių bus Romos nuosmukis ir Imperijos 
žlugimas, — dažna pranašystė judėjiškojoje-krikščioniš- 
kojoje apokalipsėje, bet žinoma ir iranėnams (žr. Cumont, 
p. 72). Beje, apokaliptinis sindromas būdingas visoms 
šioms tradicijoms. Laktancijus, kaip ir Bahmanjaštas, pra- 
našauja, kad „metai sutrumpės, mėnesis sumažės, o die- 
na susitrauks“ (cituoja Cumont, p. 78, n. 1); tokį kosmo- 
so ir Žmonijos nuosmukio regėjimą aptinkame ir Indijoje 
(čia Žmogaus amžius sutrumpėja nuo 80 000 iki 100 me- 
tų), o išpopuliarino jį visame graikų ir Rytų pasaulyje 
astrologinės doktrinos. Tada kalnai susmegs ir Žemė išsi- 
lygins, žmonės geis mirties ir pavydės mirusiesiems, ir 
tiktai kas dešimtas iš jų liks gyvas. „Tai bus laikas, — 
rašo Laktancijus (Divinae institutiones, VII, 17, 9; Cumont, 
p. 81), — kai bus paniekintas teisingumas, o nekaltybė 
neapkenčiama, kai blogieji darys savo piktus darbus ge- 
riesiems, kai nebus laikomasi tvarkos, įstatymų ir kari- 
nės drausmės, kai niekas negerbs žilo plauko, neatliks 
dievobaimingumo priedermės, nesigailės nei moters, nei 
vaiko, ir t.t.“ Bet po šio pirmojo laikotarpio žemėn siūb- 
tels apvalomoji ugnis, kuri sunaikins piktadarius, ir stos 
tūkstantmetis palaimos, kurios laukė ir krikščionys chi- 
liastai ir apie kurią buvo išpranašavęs Izaijas ir Sibilių 
pranašystės. Žmonės išgyvens naują aukso amžių, kuris 
truks iki septinto tūkstantmečio pabaigos; nes po šios pas- 
kutinės kovos visuotinis gaisras, ekpyrosis, savo liepsnose 
sudegins visatą, ir tai leis atsirasti naujam pasauliui, tei- 
singam, amžinam ir laimingam, nepavaldžiam dangaus 
kūnų įtakai ir laisvam nuo laiko viešpatavimo. 

Žydai taip pat apribojo pasaulio trukmę septyniais 
tūkstantmečiais (plg., pavyzdžiui, Testamentum Abrahami, 
Ethica Enochi ir t.t.), tačiau rabinai niekada neskatino nu- 
statyti pasaulio pabaigą matematiniais apskaičiavimais. 
Jie pasitenkino tik nurodydami, kad daugybė gaivalinių 
ir istorinių nelaimių (badmečių, sausrų, karų ir t.t.) pa- 
skelbs pasaulio pabaigą. Paskui ateis Mesijas; mirusieji 
prisikels (Iz 26, 19), Dievas nugalės mirtį ir stos atnaujin- 
tas pasaulis (Iz 65, 17; Džiūgavimų knygoje, 1, 29, kalbama 
netgi apie naują pasaulėkūrą)*. 

Čia vėlgi, kaip ir visose anksčiau minėtose apokalip- 
tinėse doktrinose, randame tradicinį didžiausio nuosmu- 
kio, blogio ir tamsos triumfo, kurie eis prieš eono per- 
mainą ir Kosmoso atsinaujinimą, motyvą. Babiloniečių 
tekstas, kurį išvertė A. Jeremiasas**, taip išpranašauja apo- 
kalipsę: „Kai visa tai atsitiks danguje, visa, kas skaidru, 
pasidarys neperregima, o visa, kas švaru, pasidarys pur- 
vina, sąmyšis apims tautas, nebesigirdės maldų, prana- 
šingi ženklai bus pikta lemiantys...“ „Viešpataujant tokiai 
tvarkai Žmonės ris vieni kitus ir parduos savo vaikus už 
pinigus, vyras paliks savo Žmoną, o Žmona savo vyrą, o 
motina užtrenks duris savo dukrai.“ Kita giesmė skelbia, 
kad nebepatekės saulė, kad nebepakils mėnulis ir t.t. 

Bet pagal babiloniškąją koncepciją, po šio sutemų lai- 
kotarpio eina nauja rojaus aušra. Dažnai, kaip ir reikia 
tikėtis, rojaus tarpsnis prasideda naujo valdovo įžengi- 
mu į sostą. Ašurbanipalas laiko save Kosmoso atnaujin- 
toju, nes „nuo to laiko, kai dievai iš savo malonės paso- 
dino mane į mano tėvų sostą, Adadaš siuntė savo lietų... 
javai derėjo... derlius buvo gausus... kaimenių padaugėjo 
ir t.t.“ (Nabuchodonosaras apie save sako: „Mano dėka 


* Apie gaivalinius ženklus, pranašaujančius Mesijo atėjimą, 
rabinų literatūroje Žr.: R. Patai. Man and Temple, p. 203 ir toliau. 
** J. Hasting. Encyclopaedia of Religions and Ethics, I, p. 187. 

mano šalis gyvena gausos ir pertekliaus metus...“ Hetitų 
tekste Muršilis taip sako apie savo tėvo viešpatavimą: 
„Jam valdant visa Chati šalis klestėjo ir jo laikais dau- 
gėjo žmonių, galvijų ir avių“*. Ši koncepcija yra archaiš- 
ka ir universali; ją randame Homero poemose, Senajame 
Testamente, Kinijoje** ir t.t.). 

Supaprastinant galima būtų sakyti, kad tiek iranėnų, 
tiek žydų ir krikščionių požiūriu „istorija“, tekusi visa- 
tai, yra ribota, o pasaulio pabaiga sutampa su nusidėjė- 
lių sunaikinimu, mirusiųjų prisikėlimu ir amžinybės per- 
gale prieš laiką. Ir nors ši doktrina darosi vis populiares- 
nė I a. pr. Kr. ir pirmaisiais vėlesniais amžiais, jai nepa- 
vyksta galutinai išstumti tradicinės doktrinos apie peri- 
odišką laiko atsinaujinimą kasmetiniu sukūrimo pakar- 
tojimu. Ankstesniame skyriuje matėme, kad šios doktri- 
nos pėdsakų išliko tarp iranėnų iki pat viduriniųjų am- 
žių. Vyravusi ir ikimesianistiškajame judaizme, ši doktri- 
na taip ir nebuvo niekada įveikta, nes rabinų sluoksniai 
nesiryžo tiksliai nustatyti, kokią trukmę Dievas paskyrė 
Kosmosui, o pasitenkino paskelbdami, jog illud tempus tik- 
rai ateis vieną dieną. Kita vertus, krikščionybės evange- 
liškoji tradicija jau duoda suprasti, kad Baoeta toD Ozod 
(Dievo karalystė, gr. — Vert. past.) jau „tarp“ (švtoo) ti- 
kinčiųjų ir todėl :!lud temipus yra amžinai esamas ir priei- 
namas visiems bet kurią akimirką per atgailą, metūnoia. 
Kadangi kalbama apie visiškai kitokią nei tradicinė reli- 
ginę patirtį, kadangi turime reikalą su „tikėjimu“, peri- 
odiškas pasaulio atsinaujinimas krikščionybėje reiškiasi 
žmogaus asmenybės atsinaujinimu. Bet dalyvaujančiajam 


* I. Engnell. Studies in Divine Kingship in the Ancient Near 
East, p. 43, 44, 68; A. Jeremias. Handbuch, p. 32 ir toliau. 

** Odisėja, XIX, 108 ir toliau; Hesiodes. Erga, 225—227; mūsų 
Traitė d'histoire des religions, p. 224; Patai, p. 108 (rabiniškoji 
literatūra); L. Wieger. Histoire des croyances religieuses et des opi- 
nions philosophigues en Chine. Hsien-hsien, 1922, p. 64. 

šiame amžiname Dievo viešpatijos 1unc (dabar, Iot. — 
Vert. past.) „istorija“ pasibaigia lygiai taip pat totaliai kaip 
ir archainių kultūrų Žmogui, kuris ją periodiškai atšau- 
kia. Vadinasi, ir krikščionio supratimu, istorija gali būti 
atgaivinta kiekvieno tikinčiojo ir jo dėka, netgi prieš ant- 
rąkart ateinant Išganytojui, kada ji pasibaigs absoliučiai 
visai kūrinijai. 

Deramas perversmo, kurį įvykdė krikščionybė istori- 
jos atšaukimo ir ištrūkimo iš laiko valdžios dialektikoje, 
aptarimas mus nuvestų toli už šios apybraižos ribų. Pa- 
žymėkime tiktai, kad netgi trijose didžiosiose religijose — 
iranėnų, judėjų ir krikščionių, — kurios Kosmoso egzista- 
vimo trukmę apribojo keliais tūkstantmečiais ir tvirtina, 
kad istorija galutinai pasibaigs in illo termpore, vis dėlto yra 
senosios doktrinos apie periodišką istorijos atnaujinimą 
liekanų. Kitais žodžiais tariant, istoriją galima atšaukti ir, 
vadinasi, atnaujinti daugybę kartų iki stos pabaigų pabai- 
ga, eschaton. Beje, liturginiai krikščionių metai yra pagrįsti 
periodišku ir realiu Jėzaus gimimo, kančių, mirties ir prisi- 
kėlimo kartojimu, su visais iš šios mistinės dramos iš- 
plaukiančiais padariniais krikščioniui, t.y. asmeniniu ir 
Kosmoso atgimimu reaktualizuojant in concreto Išganyto- 
jo gimimą, mirtį ir prisikėlimą. 


Likimas ir istorija 


Priminėme visas šias helenistines-orientalines doktri- 
nas apie kosminius ciklus tik todėl, kad galėtume atsa- 
kyti į klausimą, kurį iškėlėme šio skyriaus pradžioje: kaip 
žmogus pakėlė istoriją? Atsakymas išryškėja kiekvienoje sis- 
temoje savaip: dėl savo padėties kosminiame cikle — ne- 
svarbu, ar jis gali kartotis, ar ne — Žmogui tenka tam 
tikras istorinis likimas. Atminkime, jog čia kalbama apie 
ką kita nei fatalizmas, kad ir kokią prasmę jam teiktume, 

kuris galėtų paaiškinti kiekvieno pavienio individo lai- 
me ar nelaimę. Šios doktrinos atsako į klausimus, kuriuos 
kelia visos šiuolaikinės istorijos likimas, o ne tik individuali 
lemtis. Tam tikras kiekis kančių tenka Žmonijai (o Žodį 
„Žmonija“ kiekvienas supranta kaip jam pažįstamų Žžmo- 
nių visumą) dėl tos paprastos priežasties, kad ji gyvena 
tam tikru istoriniu laikotarpiu, t.y. žemyn, arba į pabai- 
gą, einančio kosminio ciklo tarpsniu. Pavieniui kiekvie- 
nas yra laisvas išsilenkti šio istorinio momento ir pasi- 
guosti dėl jo pragaištingų padarinių arba filosofija, arba 
mistika (mums tereikia prabėgomis priminti, kokia galy- 
bė gnostinių mokymų, sektų, misterijų ir filosofinių dok- 
trinų užplūdo Viduržemio jūros ir Rytų pasaulį istorinės 
įtampos amžiais, kad taptų aišku, kaip pritrenkiančiai vis 
daugėjo tų, kurie bandė ištrūkti iš „istorijos“ gniaužtų). 
Tačiau istorinis momentas kaip visuma negalėjo išvengti lem- 
ties, būtinai išplaukiančios iš jo padėties žemyn einančio 
ciklo, kuriam priklauso, trajektorijoje. Kaip pagal indų po- 
žiūrį kiekvienas kalijugos žmogus turi siekti savo laisvės 
ir dvasinės palaimos, nors ir negalėdamas išvengti galu- 
tinės šio sutemų pasaulio, paimto apskritai, atomazgos, 
taip pagal įvairias mūsų anksčiau apžvelgtas sistemas is- 
torinis momentas, nepaisant visų išsigelbėjimo galimybių, 
kurias jis suteikia savo amžininkams, kaip visetas gali būti 
tik tragiškas, patetiškas, neteisingas, chaotiškas ir t.t., koks 
ir turi būti bet kuris momentas, einantis prieš galutinę 
katastrofą. 

Tiesą pasakius, vienas bendras bruožas suartina visas 
ciklines sistemas, paplitusias helenistiniame-orientalinia- 
me pasaulyje: pagal kiekvieną iš jų, dabartinis istorinis 
momentas (kad ir kokia būtų jo chronologinė vieta) yra 
nuosmukis, palyginti su ankstesniais istoriniais momen- 
tais. Ne tiktai dabartinis eonas yra blogesnis už kitus „am- 
žius“ (aukso, sidabro ir t.t.), bet ir pačiame dabartiniame 

amžiuje (t.y. dabartiniame cikle) Žmogaus gyvenamasis 
„tarpsnis“ laikui slenkant vis blogėja. Šios tendencijos nu- 
vertinti dabartinį momentą nereikia laikyti pesimizmo žy- 
me. Priešingai, ji veikiau liudija optimizmo perteklių, nes 
vis blogėjančioje šio meto padėtyje bent jau dalis žmonių 
įžvelgia požymius, pranašaujančius neišvengiamą būsi- 
mą atgimimą. Nuo Izaijo laikų karinių pralaimėjimų ir 
politinių nesėkmių virtinės su baugiu nerimu buvo lau- 
kiama kaip mesijinio :llius temporis, kuris turi atnaujinti 
pasaulį, neginčijamo simptomo. 

Tačiau, nors ir kokios įvairios būtų buvusios Žmogaus 
užimamos pozicijos, visos jos pasižymėjo vienu bendru 
bruožu: istoriją buvo įmanoma pakelti ne tik todėl, kad ji 
turėjo tam tikrą prasmę, bet ir todėl, kad galų gale ji bu- 
vo būtina. Lygiai kaip tiems, kurie tikėjo tik ištiso kosmi- 
nio ciklo pasikartojimu, taip ir tiems, kurie tikėjo tik vie- 
nu ciklu, einančiu į pabaigą, šiuolaikinės istorijos drama 
buvo būtina ir neišvengiama. Jau Platonas, nepaisant jo 
palankumo kai kurioms chaldėjų astrologijos schemoms, 
kurioms jis pritarė, negailėjo sarkazmo tiems, kurie pasi- 
nėrė į astrologinį fatalizmą arba tikėjo amžina kartote 
siaurąja (stoikų) šio žodžio prasme (plg., pavyzdžiui, Vals- 
tybė, VIII, 546 ir toliau). O filosofai krikščionys aršiai ko- 
vojo su tuo pačiu astrologiniu fatalizmu*, kuris paskuti- 
niaisiais Romos imperijos amžiais paūmėjo. Kaip netru- 
kus įsitikinsime, šv. Augustinas gynė Romos amžinybės 


* Krikščionybė, išlaisvinusi žmones nuo daugybės kitų bė- 
dų, išvadavo ir nuo žvaigždžių teikiamos lemties: „Esame aukš- 
čiau lemties“, — rašo Tacianas (Oratio ad Graecos, 9), glaustai 
išdėstydamas visą krikščionių doktriną. „Saulė ir mėnulis buvo 
sukurti mums; kaip galiu aš garbinti tai, kas sukurta tarnauti 
man?“ (Ibid., 4). Plg. šv. Augustino De civitate Dei, XII, sk. X— 
XIII; apie šv. Bazilijaus, Origeno, šv. Grigaliaus ir šv. Augustino 
idėjas ir jų priešpriešą ciklinėms teorijoms žr. P. Duhem. Le 
systėme du monde, II, p. 446 ir toliau. 

idėją siekdamas vieno tikslo — nepriimti likimo, fatum, 
iš anksto nulemto ciklinių teorijų. Tačiau ne mažiau tei- 
singa ir tai, kad astrologinis fatalizmas irgi aiškino istori- 
nių įvykių tėkmę ir todėl padėjo „amžininkui“ juos su- 
prasti ir pakelti lygiai taip pat sėkmingai, kaip tai darė 
helenistiniai-orientaliniai gnostiniai mokymai, neostoiciz- 
mas ir neopitagorizmas. Ar istoriją valdo dangaus kūnų 
judėjimas, ar tiesiog kosminis procesas, būtinai reikalau- 
jantis suirimo, neišvengiamai susijusio su pirmaprade in- 
tegracija, ar ją valdo Dievo valia, kurią pajėgia numatyti 
pranašai, ir t.t., rezultatas vis tas pat: nė viena iš katastro- 
fų, kurias atnešė istorija, nebuvo atsitiktinė. Imperijos rasda- 
vosi ir žlugdavo, karai sukeldavo aibes kančių; nedoru- 
mas, papročių palaidumas, socialinis neteisingumas ir t.t. 
vis didėjo, nes visa tai buvo būtina, t.y. to reikalavo kos- 
minis ritmas, demiurgas, žvaigždžių išsidėstymas arba 
Dievo valia. 

Taip žiūrint Romos istorija įgyja ypatingą reikšmę. Ro- 
mėnai per savo istoriją keletą kartų patyrė siaubą, kad ne- 
išvengiamai pražus miestas, kurio gyvavimo trukmė — jų 
įsitikinimu — buvo nulemta tą valandą, kai jį įkūrė Romu- 
las. Jeanas Hubaux knygoje Grands mythes de Rome kruopš- 
čiai išgvildeno pagrindinius šios dramos, kurią sukėlė ne- 
tikslūs Romos „gyvavimo trukmės“ apskaičiavimai, mo- 
mentus, o Jėrėme'as Carcopino priminė istorinius įvykius 
ir dvasinę įtampą, kurie pateisino viltį, jog Miestas prisi- 
kels ne per katastrofą (Virgile et le mystėre de la IV-e ėglo- 
gue). Visų istorinių krizių metu du sutemų mitai nedavė 
ramybės romėnų liaudžiai: 1) Miesto gyvavimo trukmė yra 
baigtinė, nes apribota tam tikro metų skaičiaus („mistinį 
skaičių“ apreiškė dvylika Romulo matytų erelių“*); 2) „Di- 
dieji Metai“ padarys galą visai istorijai, vadinasi, ir Romos 
istorijai, visuotiniu gaisru, ekpyrosis. Pati Romos istorija tu- 
rėjo gan ilgą laiką išsklaidyti tokius baugulius. Mat pra- 

slinkus 120 metų nuo Romos įkūrimo pasidarė aišku, jog 
dvylika Romulo matytų erelių reiškia ne 120 istorinių 
Miesto gyvavimo metų, kaip daugelis baiminosi. Praslin- 
kus 365 metams buvo įsitikinta, kad turima reikalo ne su 
„Didžiaisiais Metais“, kurių viena diena tolygi vieneriems 
Miesto metams, ir buvo nutarta, kad likimas bus skyręs Ro- 
mai kitokius „Didžiuosius Metus“, susidedančius iš dvy- 
likos mėnesių po 100 metų. Kalbant apie prastėjančių „am- 
žių“ ir amžinojo sugrįžimo mitą, kuriam pritarė Sibilė ir 
kurį filosofai aiškino pasitelkdami teorijas apie kosminius 
ciklus, reikia pasakyti, jog ne vieną sykį buvo puoselėja- 
ma viltis, kad perėjimas iš vieno „amžiaus“ į kitą gali ap- 
sieiti be visuotinio gaisro. Bet ta viltis visada buvo kupina 
nerimo. Kiekvieną kartą, kai istoriniai įvykiai imdavo grės- 
ti katastrofa, romėnai manydavo, kad jau čia pat Didžiųjų 
Metų pabaiga ir Roma yra pražūties išvakarėse. Kai Ce- 
zaris peržengė Rubikoną, Nigidijus Figulas nujautė kosmi- 
nės-istorinės dramos, kuri padarysianti galą Romai ir žmo- 
nių giminei, pradžią (Lukianas. Pharsalia, 639, 642—645; 
Carcopino. Op. cit., p. 147). Bet tas pats Nigidijus Figulas 
tikėjo (Carcopino, p. 52 ir toliau), kad ekpyrosis nėra neiš- 
vengiamas ir kad atsinaujinimas, neopitagoriškasis mieta- 
cosmesis, yra įmanomas ir be kosminės katastrofos — min- 
tis, kurią perėmė ir išplėtojo Vergilijus. 

Horacijus XVI cpodėje negalėjo nuslėpti savo nerimo 
dėl būsimosios Romos dalios. Stoikai, astrologai ir Rytų 
gnostika karuose ir gaivalinėse nelaimėse įžvelgė neiš- 
vengiamos galutinės katastrofos ženklus. Remdamiesi ar- 
ba Romos „gyvavimo trukmės“ apskaičiavimais, arba 
kosminių-istorinių ciklų doktrina, romėnai buvo įsitiki- 
nę, jog, kad ir kas atsitiktų, Miestas turi išnykti prieš nau- 
jo eono pradžią. Tačiau Augusto valdymas, prasidėjęs po 
ilgų ir kruvinų pilietinių karų, atrodė, įvedė amžiną tai- 
ką, pax aeterna. Būgštavimai, kuriuos kėlė abu mitai — 

apie Romos „amžių“ ir apie Didžiuosius Metus, — pasi- 
rodė nepagrįsti: Augustas įkūrė Romą iš naujo ir mums 
nėra ko bijoti dėl jos „gyvavimo trukmės“, — galėjo sau 
tarti tie, kurie nerimavo dėl dvylikos Romulo matytų ere- 
lių slėpinio. Perėjimas į aukso amžių įvyko be gaisro, — 
galėjo sau tarti tie, kuriems nedavė ramybės kosminių 
ciklų teorija. Antai Vergilijus pakeičia paskutinį saeculum, 
Saulės amžių, kuris turėjo sukelti visuotinį gaisrą, Apo- 
lono amžiumi išvengdamas ekpyrosis ir tardamas, kad ka- 
rai ir yra perėjimo iš geležies amžiaus į aukso amžių Žen- 
klai (plg. Carcopino, p. 45 ir t.t.). Vėliau, kai ėmė atro- 
dyti, kad Augusto valdymas iš tikrųjų įvedė aukso am- 
žių, Vergilijus bando nuraminti romėnus dėl Miesto am- 
žiaus trukmės. Eneidoje (I, 255 ir toliau) Jupiteris, kreip- 
damasis į Venerą, tikina, kad jis nenubrėžia romėnams 
jokių vietos ir laiko ribų: „Šių (romėnų) galybei aš, vie- 
tos nei laiko ribų nežymėjęs, valdžią bekraštę daviau.“ 
(His ego nec metas rerum nec temipore pono: imperiuni sine 
fine dedi; plg. Hubaux, p. 128 ir toliau). Ir tiktai paskel- 
bus Eneidą Roma buvo pavadinta amžinuoju miestu, urbs 
aeterna, o Augustas paskelbtas antruoju Miesto įkūrėju. 
Jo gimtadienis, rugsėjo 23 diena, imta laikyti „atskaiti- 
niu Visatos, kurios būtį išgelbėjo ir veidą pakeitė Augus- 
tas, tašku“ (Carcopino, p. 200). Ir tada sužimba viltis, kad 
Roma gali periodiškai atsinaujinti ad infinitum. Tad, išsi- 
vadavusi nuo mitų apie dvylika erelių ir visuotinį gais- 
rą, Roma galės nusidriekti, kaip pranašauja Vergilijus 
(Eneida, VI, 798), už tų vietų, kurios „tįso... už metų ir 
saulės skriejimo tako“ (extra anni solisgue vias). 

Mes susiduriame čia su paskutiniu bandymu išlais- 
vinti istoriją nuo žvaigždžių skiriamo likimo arba nuo 
kosminių ciklų dėsnių ir — per mitą apie amžiną Romos 
atsinaujinimą — vėl grįžti prie archainio mito apie kasmeti- 
nį (o svarbiausia, nekatastrofinį!) Kosmoso atsinaujinimą — 

amžiną jo atkūrimą Valdovo arba žynio dėka. Pirmiausia tai 
yra mėginimas pakelti istorijos vertę kosmine plotme: t.y. is- 
torinius įvykius ir katastrofas laikyti tikrais kosminiais 
gaisrais ir pragaištimis, kurie periodiškai turi padaryti ga- 
lą Visatai, kad įgalintų ją atgimti. Karai, sugriovimai, is- 
torinės kančios jau nebe ženklai, skelbiantys perėjimą iš vie- 
no kosminio „amžiaus“ į kitą, bet patys reiškia tą perėji- 
mą. Taigi kiekvienu taikmečiu istorija atsinaujina ir, va- 
dinasi, prasideda naujas pasaulis; galiausiai (kaip matė- 
me iš mito, sukurto apie Augustą) Valdovas pakartoja Kos- 
moso sukūrimą. 

Paėmėme pavyzdžiu Romą, kad parodytume, kaip is- 
toriniai įvykiai galėjo būti pervertinti savaip aiškinant mi- 
tus, aptartus šiame skyriuje. Aiškindami katastrofas tam 
tikra teorija-mitu (Romos amžius, Didieji Metai), amži- 
ninkai galėjo ne tik pakelti jas, bet ir teigiamai įvertinti, 
vos joms ištikus. Žinoma, Augusto įvestas „aukso am- 
žius“ išliko tik tuo, ką davė lotynų kultūrai. Vos tik Au- 
gustas numirė, istorija pasistengė paneigti „aukso amžių“ 
ir amžininkai vėl ėmė gyventi laukdami neišvengiamos 
katastrofos. Kai Alarichas užėmė Romą, atrodė, kad dvy- 
likos Romulo matytų erelių ženklas paėmė viršų: Mies- 
tas įžengė į dvyliktą ir paskutinį savo gyvavimo amžių. 
Vien tik šv. Augustinas stengėsi įrodyti, kad niekas ne- 
gali Žinoti tos akimirkos, kada Dievas nuspręs padaryti 
galą istorijai, ir kad niekada, nors miestų gyvavimo truk- 
mė dėl pačios jų prigimties yra ribota, o vienas vieninte- 
lis „amžinasis miestas“ yra Dievo miestas, joks Žvaigž- 
džių skiriamas likimas negali lemti tautų gyvybės ir mir- 
ties. Taigi krikščioniškoji mintis siekė galutinai įveikti se- 
nąsias amžinosios kartotės temas, kaip kad stengėsi įveikti 
visas kitas archaines pažiūras, atradusi, kokia svarbi yra 
religinė „tikėjimo“ patirtis ir žmogaus asmenybės vertė. 

„ISTORIJOS BAIMĖ“ 


„Amžinojo sugrįžimo“ mito gyvybingumas 


Problema, kurios imsimės šiame, paskutiniame, sky- 
riuje, pranoksta šios apybraižos apimtį. Tad ją galime iš- 
dėstyti tik bendrais bruožais. Iš tikrųjų mums reikėtų pa- 
lyginti „istorinį (šiuolaikinį) žmogų“, kuris save Iniko ir 
nori būti istorijos kūrėju, su tradicinių civilizacijų Žmogu- 
mi, kuris, kaip matėme, buvo neigiamai nusistatęs isto- 
rijos atžvilgiu. Ar periodiškai atšaukdavo istoriją, ar ją 
nuvertindavo vis rasdamas jai transistorinių modelių ir 
archetipų, ar pagaliau jai priskirdavo metaistorinę pras- 
mę (ciklinė teorija, eschatologiniai aiškinimai ir t.t.), tra- 
dicinių civilizacijų Žmogus niekada nepripažindavo ver- 
tės pačiam istoriniam įvykiui, kitaip sakant, jis nelaikė 
jo savita jo paties egzistavimo būdo kategorija. Taigi norė- 
dami palyginti abu šiuos Žmogaus tipus, turėtume ana- 
lizuoti visus šiuolaikinius „istorizmus“, o tokia analizė, 
kad tikrai būtų naudinga, nuvestų mus toli į šalį nuo pa- 
grindinės šio darbo temos. Vis dėlto esame priversti pa- 
lytėti žmogaus, kuris pripažįsta save — ir nori būti — isto- 
riniu žmogumi, problemą, nes šiuolaikinis pasaulis dar, šią 
valandą, ne visas priklauso „istorizmui“; esame dviejų 
koncepcijų — archainės, kurią pavadintume archetipine 
ir beistorine, ir šiuolaikinės, pohegeliškosios, kuri godisi 
būti istorinė, — susidūrimo liudininkai. Pasitenkinsime 
išnagrinėję tik vieną, bet svarbiausią problemos aspektą: 

kokius sprendimus siūlo istorizmo perspektyva šiuolai- 
kiniam Žmogui, kad jis galėtų pakelti vis stipresnį isto- 
rijos spaudimą. 

Ankstesniuose skyriuose pateikėme apsčiai pavyzdžių, 
kaip tradicinių civilizacijų Žmonės pakėlė „istoriją“. At- 
simename, kad jie gynėsi nuo jos: arba periodiškai ją at- 
šaukdavo kartodami kosmogoniją bei atnaujindami lai- 
ką, arba priskirdavo istoriniams įvykiams metaistorinę 
reikšmę, kuri buvo ne vien paguodžianti, bet ir — pir- 
miausia — nuosekli, t.y. gerai deranti su visa aiškia sis- 
tema, pagrindžiančia ir Kosmoso, ir žmogaus buvimą. Tu- 
rime pridurti, jog ši tradicinė gynimosi nuo istorijos kon- 
cepcija, šis būdas pakelti istorinius įvykius vyravo pa- 
saulyje kone iki mūsų dienų; ji ir šiandien vis dar guo- 
džia Europos žemdirbių (=tradicines) bendruomenes, ku- 
rios atkakliai laikosi beistorinės pozicijos ir todėl yra vi- 
sų revoliucinių ideologijų aršių antpuolių taikinys. Euro- 
pos liaudies sluoksnių christianizacija nepajėgė sunaikin- 
ti nei archetipų teorijos (paverčiančios istorinę asmenybę 
pavyzdiniu herojumi, o istorinį įvykį — mitologine kategori- 
ja), nei ciklinių bei astralinių teorijų (pateisinančių istori- 
ją ir suteikiančių istorijos spaudimo sukeltoms kančioms 
eschatologinę prasmę). Šitaip — apsiribosime tik keliais 
pavyzdžiais — ankstyvųjų viduramžių barbarai užkariau- 
tojai buvo sutapatinti su bibliniu Gogo ir Magogo arche- 
tipu ir todėl įgavo ontologinį statusą ir eschatologinę pa- 
skirtį. Po kelių šimtmečių krikščionys Čingischaną laikė 
naujuoju Dovydu, kuriam lemta įgyvendinti Ezekielio pra- 
našystes. Taip suvokiamos kančios ir katastrofos, kurias 
sukėlė barbarų pasirodymas istoriniame viduramžių ho- 
rizonte, buvo „pakeliamos“ pagal tą patį metodą, kuris 
prieš kelis tūkstantmečius įgalino pakelti istorijos baimę 
senovės Rytuose. Tokie istorinių katastrofų pateisinimai 
ir šiandien padeda gyventi dešimtims milijonų Žmonių, 

kurie ir toliau įžiūri nuolatiniame įvykių spaudime die- 
vo valios arba astralinės lemties ženklus. 

Jei pažvelgsime į kitą tradicinę koncepciją, — ciklinio 
laiko ir periodiško istorijos atsinaujinimo koncepciją — 
nesvarbu, ar ji griebiasi „amžinojo sugrįžimo“ mito, ar 
ne, tai pamatysime, kad, nors pirmieji krikščionių auto- 
riai su ja įnirtingai kovojo, galų gale ji prasigavo į krikš- 
čionių filosofiją. Priminkime, kad krikščionybės požiūriu 
laikas yra realus todėl, kad turi kryptį: Atpirkimą. „Tiesi 
linija vaizduoja Žmonijos kelią nuo pirmosios nuodėmės 
iki galutinio Atpirkimo. Ir šios istorijos kryptis yra vie- 
nintelė todėl, kad Įsikūnijimas yra vienintelis. Iš tikrųjų, 
kaip primygtinai tvirtinama Laiško Žydams IX skyriuje ir 
1-ajame Petro laiške (III, 18), Kristus numirė už mūsų nuo- 
dėmes tik vieną kartą, vieną kartą visiems laikams (hapax, 
ephapax, semel); tai nėra kartotinis įvykis, kurį būtų galima 
atlikti kelis kartus (pollakis). Taigi istorijos raidą valdo ir 
kreipia vienas vienintelis įvykis. Vadinasi, ir visos žmoni- 
jos likimas, kaip ir atskiras kiekvieno iš mūsų likimas, irgi 
rutuliojasi vieną kartą, vieną kartą visiems laikams kon- 
krečiu ir nepakeičiamu laiku, istorijos ir gyvenimo lai- 
ku.“* Būtent šią linijinę laiko ir istorijos koncepciją, kurią 
jau II a. apmetė šv. Ireniejus, perėmė šv. Bazilijus, šv. 
Grigalius ir pagaliau išplėtojo šv. Augustinas. 

Bet, nepaisant [vienų] Bažnyčios tėvų pasipriešinimo, 
teorijas apie ciklus ir žvaigždžių įtaką Žmogaus likimui 
ir istoriniams įvykiams priėmė, bent jau iš dalies, kai ku- 
rie kiti Bažnyčios tėvai bei rašytojai, tokie kaip Klemen- 
sas Aleksandrietis, Minucijus Feliksas, Arnobijus, Teodo- 
retas. Šių dviejų pamatinių Laiko ir Istorijos koncepcijų 
konfliktas tęsėsi iki XVII a. Deja, negalime sau leisti 


* H.-Ch. Puech. „La gnose et le temps“. Eranos-Jahrbuch, XX, 
1951, p. 70 ir toliau. 

glaustai išdėstyti puikius analitinius Pierre'o Duhemo ir 
L. Thorndike'o tyrinėjimus, kuriuos pratęsė ir papildė So- 
rokinas*. Priminkime tiktai, kad viduramžių apogėjuje te- 
orijos apie ciklus ir žvaigždžių įtaką ima vyrauti istorio- 
loginiuose ir eschatologiniuose apmąstymuose. Populia- 
rios jau XII a. (Thorndike, I, 445 ir toliau; Sorokin, p. 
371), vėlesniaisiais amžiais jos sistemingai plėtojamos, 
ypač išvertus arabų autorių kūrinių (Duhem, V, p. 223 
ir toliau). Bandoma vis tiksliau nustatyti kosminių ir ge- 
ografinių veiksnių bei juos atitinkančių periodiškumų ryšį 
(ta prasme, kurią jau II a. po Kr. nurodė Ptolemajas Ke- 
turknygėje). Albertas Didysis, Tomas Akvinietis, Rogeris 
Baconas, Dante (Convivio, II, p. 14) ir daugelis kitų tiki, 
kad pasaulio istorijos ciklus ir periodiškumą lemia 
žvaigždžių įtaka, nesvarbu, ar ta įtaka paklūsta Dievo 
valiai ir yra jo įrankis istorijoje, ar — ir ši hipotezė vis 
labiau plinta — yra laikoma Kosmosui būdinga jėga*“. 
Trumpai tariant, pasak Sorokino (op. cit, p. 372), vidu- 
ramžiais viešpatauja eschatologinė koncepcija (dviem 
svarbiausiom savo apraiškom: pasaulio sukūrimas ir pa- 
saulio pabaiga), kurią papildo teorija apie ciklišką ban- 
gavimą, paaiškinanti periodišką įvykių atsikartojimą. Ši 
dviguba dogma veikia mąstymą iki XVII a., nors lygia 
greta ima rastis linijinės istorijos pažangos teorija. Vidu- 
riniaisiais amžiais šios teorijos užuomazgų galime įžiū- 
rėti taip pat Alberto Didžiojo ir Tomo Akviniečio veika- 
luose, bet tiktai Joakimo Floriečio Amžinojoje evangelijoje 
ji išdėstoma visiškai nuosekliai, įtraukta į genialią istori- 
jos eschatologiją, pačią svarbiausią iš visų, kokias tik su- 


* P. Duhem. Le Systėme du Monde. Paris, 1913; L. Thorndike. 
A History of Magic and Experimental Sciences. New York, 1929; P. 
Sorokin. Social and Cultural Dynamics, vol. II. New York, 1937. 

** Duhem, vol. V, p. 225 ir toliau; Thorndike, vol. II, p. 267 
ir toliau; 416 ir toliau; Sorokin, vol. II, p. 371. 

kūrė krikščionybė po šv. Augustino. Joakimas Florietis 
padalija pasaulio istoriją į tris didelius laikotarpius, iš ku- 
rių kiekvieną įkvepia ir paeiliui valdo vis kitas Šv. Tre- 
jybės asmuo: Dievas Tėvas, Dievas Sūnus ir Dievas Šven- 
toji Dvasia. Kalabrijos abato vizijoje kiekvienas iš šių lai- 
kotarpių atskleidžia istorijoje vis naują dievybės matme- 
nį ir dėl to darosi įmanomas palaipsnis Žmonijos tobu- 
lėjimas; baigiamojoje fazėje ji — įkvėpta Šventosios Dva- 
sios — pasiekia absoliučią dvasinę laisvę“. 

Bet, kaip jau sakėme, vis labiau įsivyrauja ciklinės te- 
orijos imanentiškumo tendencija. Greta storų astrologijos 
traktatų dienos šviesą taip pat išvysta mokslinės astro- 
nomijos samprotavimai. Antai Tycho-Brahė's, Keplerio, 
Cardano, G. Bruno'o ar Campanella'os teorijose greta cik- 
linių pažiūrų gyvuoja nauja linijinės pažangos koncepci- 
ja, kurios laikėsi, pavyzdžiui, Fr. Baconas ir Pascalis. Pra- 
dedant XVII a., linijinis istorijos aiškinimas ir progresis- 
tinė istorijos koncepcija vis labiau įsigali, skiepydami ti- 
kėjimą begaline pažanga, — tikėjimą, kurį paskelbė jau 
Leibnizas, kuris vyravo Šviečiamajame amžiuje ir kuris 
ypač paplito XIX a. dėl evoliucionistinių idėjų pergalės. 
Reikėjo sulaukti mūsų amžiaus, kad vėl išryškėtų tam tik- 
ra reakcija prieš linijinį istorijos aiškinimą ir tam tikras 
naujas susidomėjimas ciklų teorija (Sorokin, p. 379 ir to- 
liau): antai politinė ekonomija reabilituoja ciklo, nepasto- 
vumo, periodinių svyravimų sąvokas, filosofijoje Niet- 


* Tikra tragedija Vakarų pasauliui buvo tai, kad pranašiški 
eschatologiniai Joakimo Floriečio apmąstymai, įkvėpę ir pratur- 
tinę tokių Žmonių, kaip Pranciškus Asyžietis, Dante ir Savona- 
rola, mintis, taip greitai buvo užmiršti, o Kalabrijos vienuolio 
vardas išliko tiktai kaip priedanga daugybei apokrifinių raši- 
nių. Dvasinės laisvės pranašumas ne tiktai dogmų, bet ir visuo- 
menės atžvilgiu (laisvės, kurią Joakimas suvokė kaip dieviško- 
sios dialektikos ir istorijos dialektikos drauge būtinybę) buvo vėl skel- 
biama vėliau Reformacijos ir Renesanso ideologų, bet visai ki- 
tais terminais ir laikantis kitų dvasinių nuostatų. 

zsche vėl pasitelkia amžinojo sugrįžimo mitą, o istorijos 
filosofijoje Spengleris ir Toynbee imasi periodiškumo pro- 
blemos* ir t.t. 

Ryšium su šia ciklinių koncepcijų reabilitacija Soroki- 
nas teisingai pažymi (p. 383, n. 80), kad dabartinės teori- 
jos apie Visatos pražūtį neatmeta hipotezės apie naujos 
Visatos sukūrimą, primenančios helenistinių orientalinių 
mokymų „Didžiųjų Metų“ teoriją ir indų filosofijos jugos 
ciklą (žr. p. 111). Iš esmės būtų galima sakyti, kad tiktai 
šiuolaikinėse ciklinėse teorijose archainis amžinojo sugrį- 
žimo mitas įgyja visą savo reikšmę. Mat viduramžių cik- 
linės teorijos tenkinosi tuo, kad teisino įvykių periodiš- 
kumą aiškindamos juos kosminiais ritmais ir žvaigždžių 
skiriamu likimu. Taip nepastebimai buvo patvirtinta ir 
istorinių įvykių ciklinė kartote, netgi tada, kai nebuvo ma- 
noma, kad ji tęsiasi ad infinitum. Negana to, kadangi isto- 
riniai įvykiai priklausė nuo ciklų ir žvaigždžių išsidėsty- 
mo, jie buvo suprantami ir netgi nuspėjami, nes turėjo trans- 
cendentinį modelį: karai, badmečiai, negandos, sukeltos 
šiuolaikinės istorijos, buvo viso labo tik imitacija kokio 
nors archetipo, nulemto žvaigždžių ir dangiškųjų dėsnių, 
kuriems visada buvo nesvetima Dievo valia. Kaip ir vė- 
lyvosios antikos laikais, šios naūjos amžinosios kartotės 
mito apraiškos ypač buvo mėgstamos intelektualinio eli- 
to ir labiausiai guodė tuos, kurie tiesiogiai buvo patyrę 
istorijos spaudimą. Valstiečių masės, tiek senovėje, tiek 
šiais laikais, mažiausiai domėjosi ciklinėmis ir astralinė- 
mis teorijomis; jos rado tikrąją paramą ir paguodą arche- 


* Plg. A. Rey. Le Retour čternel et la philosophie de la physigue. 
Paris, 1927; Sorokin. Contemporary Sociological Theories. New York, 
1928, p. 728—741; Toynbee. A Study of History. Vol. III. Oxford, 
1934; Elsworth Huntington. Mainsprings of Civilization. New York, 
1945, ypač p. 453 ir toliau; Jean-Claude Antoine. „L'Eternel 
Retour et I'Histoire deviendra-t-il objet de science?“ Critigue, 
Nr. 27, aoūt 1948, p. 732 ir toliau. 

tipų ir kartotės koncepcijoje, kurią „išgyveno“ ne tiek kos- 
moso ir žvaigždžių plotmėje, kiek mitinėje-istorinėje plot- 
mėje (pavyzdžiui, paversdamos istorines asmenybes pa- 
vyzdiniais herojais, istorinius įvykius — mitinėmis kate- 
gorijomis ir t.t., pagal dialektiką, kurią išdėstėme anks- 
čiau; žr. šios knygos p. 39 ir toliau). 


Istorizmo keblumai 


Ciklinių teorijų atgimimas šiuolaikinėje filosofijoje yra 
didžiai reikšmingas. Nesiimdami jų vertinti, pasitenkinsi- 
me pažymėdami, jog archainio mito perteikimas šiuolai- 
kinėmis sąvokomis liudija bent jau norą išsiaiškinti istori- 
nių įvykių transistorinę prasmę ir pateisinimą. Ir štai vėl 
atsiduriame padėtyje, buvusioje iki Hegelio, ir kartu vėl 
nejučiomis turime svarstyti „istoristinių“ sprendimų — 
nuo Hegelio ir Marxo iki egzistencializmo — pagrįstumą. 
Ir tikrai, nuo Hegelio laikų visomis išgalėmis stengiamasi 
išgelbėti ir įvertinti patį istorinį įvykį, įvykį savaime ir sau. 
„Jei pripažįstame, kad daiktai yra tokie, kokie yra būti- 
nai, t.y. kad jie ne savavališki ir ne atsitiktinumo padariniai, 
kartu pripažįstame, kad jie turi būti tokie, kokie yra“, — 
rašo Hegelis savo studijoje apie Vokietijos konstituciją. 
Istorinio būtinumo idėja vienu šimtmečiu vėliau pasižy- 
mės vis pergalingesniu aktualumu: iš tikrųjų, visi Istori- 
jos žiaurumai, paklydimai ir tragedijos buvo ir toliau yra 
teisinami „istorinio momento“ būtinybe. Galimas daiktas, 
Hegelis nenorėjo taip toli nueiti. Bet kadangi jis buvo pa- 
siryžęs susitaikyti su savo gyvenamuoju istoriniu momen- 
tu, tai buvo priverstas kiekviename įvykyje matyti Pasau- 
lio Dvasios valią. Dėl šios priežasties jis laikė „rytmetinių 
laikraščių skaitymą savotišku realistiniu ryto palaimini- 
mu“. Jo nuomone, tik kasdienis sąlytis su įvykiais įgalina 
žmogų derinti savo elgesį pasaulio ir Dievo atžvilgiu. 

Iš kur Hegelis galėjo žinoti, kas būtina Istorijoje ir, va- 
dinasi, turi įvykti tiksliai taip, kaip įvyko? Hegelis manė ži- 
nąs, ko reikalauja Pasaulio Dvasia. Čia nesiimsime nagri- 
nėti šios tezės įžūlumo, — tezės, kuri galų gale kaip tik 
anuliuoja tai, ką Hegelis troško išgelbėti Istorijoje: žmo- 
gaus laisvę. Tačiau yra vienas jo istorijos filosofijos aspek- 
tas, dominantis mus todėl, kad išsaugojo kai ką iš judėjiš- 
kosios-krikščioniškosios pasaulėžiūros: Hegelis istorinį įvy- 
kį laikė Pasaulio Dvasios apraiška. Taigi galima įžvelgti 
tam tikrą Hegelio istorijos filosofijos ir hebrajų pranašų 
istorijos teologijos paralelizmą: tiek jie, tiek Hegelis įvykį 
laikė negrįžtamu ir vertingu patį savaime tik tiek, kiek jis 
yra nauja Dievo valios apraiška, — priminkime, kad tai iš 
tiesų „revoliucinga“ pozicija tradicinių bendruomenių, ku- 
rios vadovaujasi amžinąja archetipų kartote, požiūriu. Tai- 
gi, anot Hegelio, tautos likimas dar išsaugo transistorinę 
reikšmę, nes kiekviena istorija atskleidžia naują ir dar to- 
bulesnę Pasaulio Dvasios apraišką. Bet Marxas istorijai 
nepriskyrė jokios transcendentinės reikšmės: ji tėra klasių 
kovos išraiška. Kaip labai tokia teorija gali pateisinti isto- 
rines kančias? Užtenka paminėti, kaip aistringai tam prie- 
šinosi Belinskis ir Dostojevskis, klausę savęs: kaip galima 
Hegelio ir Marxo dialektikos požiūriu išpirkti visas prie- 
spaudos dramas, masines nelaimes, tremtis, pažeminimus 
ir žudynes, kurių kupina visuotinė istorija? 

Vis dėlto ir marksizmas išsaugo istorijai tam tikrą reikš- 
mę. Įvykiai nėra savavališkų atsitiktinumų seka; jie pasi- 
žymi nuoseklia struktūra, o svarbiausia, veda į tam tikrą 
tikslą — į galutinį „istorijos siaubo“ sunaikinimą, į „išga- 
nymą“. Taigi marksistinės istorijos filosofijos pabaigoje lau- 
kia archainių eschatologijų Aukso Amžius. Šia prasme 
teisinga sakyti, kad Marxas ne tiktai „pastatė Hegelio fi- 
losofiją kojomis ant žemės“, bet ir išimtinai žmogiška plot- 
me suteikė naują vertę pirmykščiam mitui apie Aukso 
Amžių; skirtumas vien tas, kad Aukso Amžių jis mato 

išskirtinai istorijos pabaigoje, užuot laikęs jį ir pradžia. Čia 
slypi slaptas marksisto veikėjo vaistas nuo istorijos bai- 
mės : lygiai kaip „tamsių laikų“ amžininkai guosdavosi 
dėl didėjančių kančių sakydami sau, kad blogio paūmėji- 
mas artina galutinį išlaisvinimą, taip mūsų laikų marksis- 
tas aktyvistas istorijos spaudimo sukeltoje dramoje įžvel- 
gia būtiną blogį, būsimo triumfo, kuris visiems laikams 
padarys galą bet kokiam istoriniam blogiui, preliudą. 

„Istorijos baimę“ darosi vis sunkiau pakelti laikantis 
įvairių istoristinių filosofinių pažiūrų. Taip yra todėl, kad, 
pagal jas, kiekvienas istorinis įvykis įgyja visą savo pras- 
mę tik įgyvendinamas. Nėra reikalo priminti čia tų teori- 
nių istorizmo keblumų, su kuriais susidūrė Rickertas, Tro- 
eltschas, Dilthey ir Simmelis ir su kuriais tik iš dalies ne- 
seniai susidorojo Croce, K. Mannheimas ir Ortega y Gas- 
setas*. Šiuose puslapiuose mums nėra reikalo svarstyti 
paties istorizmo filosofinio pagrįstumo, taip pat galimy- 
bės sukurti „istorijos filosofiją“, kuri ryžtingai įveiktų re- 
liatyvizmą. Pats Dilthey, sulaukęs 70 metų, pripažino, kad 
„Visų Žmogaus pažiūrų reliatyvumas yra paskutinis Žo- 
dis istorinėje pasaulėvokoje“. Veltui jis paskelbė „allge- 
meine Lebenserfahrung“ (gyvenimo filosofiją) veiksmin- 
giausia priemone šiam reliatyvizmui įveikti. Veltui Mei- 
neke rėmėsi „sąžinės sąskaita“ kaip transsubjektyvia pa- 
tirtimi, galinčia peržengti istorinio gyvenimo reliatyvu- 
mą. Heideggeris pasistengė įrodyti, kad žmogiškosios bū- 
ties istoriškumas paverčia niekais bet kokią viltį pranokti 
Laiką ir Istoriją. 


* Kaip žinome, žodis „istorizmas“ Žymi keletą filosofinių pa- 
kraipų. Tereikia prisiminti Dilthey'aus reliatyvistinį vitalizmą, 
B. Croce's „storicismo assoluto“ (absoliutųjį istorizmą, it. — 
Vert. past.), Gentile's „attualismo“ (aktualizmą, it. — Vert. past.), 
Ortega y Gasseto „istorinį protą“, kad įsitikintume, kiek daug 
įvairių istorijos vertinimų atsirado per XX amžių. Plg. taip pat 
mūsų Images et syrmboles, p. 223 ir toliau. 

Mums rūpi tik vienas klausimas: kaip įmanoma pa- 
kelti „istorijos baimę“ laikantis istorizmo? Teisinant isto- 
rinį įvykį vien ta aplinkybe, kad jis yra istorinis įvykis, 
kitaip sakant, tuo, kad jis įvyko tokiu būdu, nebus lengva 
išlaisvinti žmoniją nuo to įvykio keliamo siaubo. Pabrėž- 
kime, kad čia kalbama ne apie blogio problemą, kuri, kad 
ir kokiu aspektu į ją žiūrėtume, lieka filosofinė ir religinė 
problema; čia kalbama apie pačios istorijos problemą, apie 
„blogį“, susijusį ne su Žmogaus dalia, bet su jo elgesiu 
kitų atžvilgiu. Pavyzdžiui, norėtume žinoti, kaip galima 
pakelti ir pateisinti kančias ir išnykimą tokios daugybės 
tautų, kurios kenčia ir išnyksta tik todėl, kad pasipynė 
istorijai po kojų, kad jos gyvena šalia besiplečiančių im- 
perijų, ir t.t. Tarkime, kaip pateisinti tai, kad Pietryčių 
Europa turėjo kelis šimtmečius kentėti — ir todėl atsiža- 
dėti bet kokio bandymo siekti aukštesnės istorinės bū- 
ties, dvasinės kūrybos pasauliniu mastu — vien dėl to, 
kad buvo Azijos užkariautojų kelyje, o paskui — Otoma- 
nų imperijos kaimynystėje? O mūsų laikais, kai istorijos 
spaudimas nebepalieka jokios galimybės išsigelbėti, kaip 
galėtų žmogus pakelti istorijos katastrofas ir baisumus — 
nuo deportacijų ir masinių žudynių iki atominės bom- 
bos, — jeigu už jų nenujaustų jokio ženklo, jokio transis- 
torinio tikslo, jei visa tai — tik aklas ekonominių, sociali- 
nių arba politinių jėgų Žaismas arba, dar blogiau, „lais- 
vių“, kurias pasiglemžė ir kuriomis naudojasi mažuma 
pasaulio istorijos scenoje, padarinys? 

Mes žinome, kaip galėjo žmonija praeityje iškęsti kan- 
čias, apie kurias ką tik kalbėjome: jos-buvo laikomos Die- 
vo bausme, „amžiaus“ sutemų požymiu ir t.t. Ir su jomis 
buvo galima susitaikyti būtent todėl, kad jos turėjo me- 
taistorinę prasmę, kad didžiajai žmonijos daliai, dar gy- 
venančiai pagal tradicines pažiūras, istorija neturėjo ir 1- 
galėjo turčti vertės pati savaime. Kiekvienas herojus kar- 

tojo archetipinį veiksmą, kiekvienas karas atnaujindavo 
gėrio ir blogio kovą, kiekviena nauja socialinė neteisybė 
buvo sutapatinama su Išganytojo kančiomis (arba, iki- 
krikščioniškajame pasaulyje, su dievo Pasiuntinio ar aug- 
menijos dievo kančiomis, ir t.t.), kiekvienerios naujos Žu- 
dynės atkartodavo šlovingą kankinių mirtį, ir t.t. Ne 
mums spręsti, ar tokie sumetimai buvo vaikiški, ar ne, 
taip pat ar toks istorijos atmetimas visada buvo veiksmin- 
gas. Mūsų nuomone, reikšmę turi tik vienas dalykas: bū- 
tent, kad tokio požiūrio dėka dešimtys milijonų Žmonių 
šfmtmečių šimtmečius galėjo iškentėti didžiulį istorijos 
spaudimą nepuldami į neviltį, nebaigdami gyvenimo sa- 
vižudybe ir dvasiškai nesudirždami, o tai visada lemia 
reliatyvistinis arba nihilistinis požiūris į istoriją. 

Beje, kaip jau esame pažymėję, didelė dalis Europos 
gyventojų, nekalbant jau apie kitų Žemynų gyventojus, 
dar ir šiandien gyvena vadovaudamiesi šia tradicine, „an- 
tiistoristine“ pasaulėžiūra. Tad ši problema pirmiausia iš- 
kyla „elitui“, nes tik jis vienas yra priverstas vis aiškiau 
suvokti savo istorinę situaciją. Teisybė, didelei daliai to 
elito ir toliau užtenka krikščionybės ir eschatologinės fi- 
losofijos. Iš dalies galima sakyti, jog ir marksizmas — ypač 
liaudiškuoju pavidalu — yra tam tikra apsauga nuo isto- 
rijos baimės. Vien tik istoristinė pažiūra, visomis jos va- 
riacijomis ir visais atspalviais — nuo Nietzsche's „liki- 
mo“ iki Heideggerio „laikiškumo“ — lieka beginklė*. 
Anaiptol ne atsitiktinai neviltis, amor fati (lemties meilė, 


* Tarp kitko, leisime sau pažymėti, kad „istorizmą“ kūrė ir 
išpažino visų pirma mąstytojai, priklausę tautoms, kurioms is- 
torija niekada nebuvo nuolatinis siaubas. Galbūt tie istorikai bū- 
tų buvę kitokios pažiūros, jei būtų priklausę tautoms, pažen- 
klintoms „istorijos fatališkumo“. Šiaip ar taip, norėtųsi patirti, 
ar lengva širdimi priimtų teoriją, pagal kurią visa, kas vyksta, 
yra „gera“ kaip tik todėl, kad tai įvyko, Baltijos, Balkanų šalių 
ar kolonijų mąstytojai. 

lot. — Vert past.) ir pesimizmas šioje filosofijoje yra iškel- 
ti į herojinių vertybių ir pažinimo priemonių rangą. 
Tačiau, nors ši pažiūra ir yra pati moderniausia bei 
tam tikra prasme beveik neišvengiama visiems mąstyto- 
jams, apibrėžiantiems žmogų kaip „istorinę būtybę“, vis 
dėlto ji taip ir netapo vyraujančia šiuolaikinės minties pa- 
žiūra. Anksčiau suminėjome įvairias pastarojo meto kryp- 
tis, kurios stengiasi pervertinti mitą apie ciklinį periodiš- 
kumą ir netgi amžinojo sugrįžimo mitą. Šios kryptys ne- 
siskaito ne tik su istorizmu, bet ir apskritai su istorija. 
Mums atrodo, kad turime pagrindą jose įžvelgti ne vien 
pasipriešinimą istorijai, bet ir maištą prieš istorinį laiką, 
bandymą integruoti šį istorinį laiką, kupiną žmogiškosios 
patirties, į kosminį, ciklinį ir begalinį laiką. Šiaip ar taip, 
pravartu pažymėti, kad dviejų reikšmingiausių mūsų lai- 
kų rašytojų — T. S. Elioto ir Jameso Joyce'o — kūryba 
yra kiaurai persmelkta amžinojo sugrįžimo mito ir ga- 
liausiai laiko atšaukimo ilgesio. Kartu yra pagrindo spėti, 
kad juo baisesnė bus istorija, juo nepatikimesnė dėl tokios 
istorijos darysis būtis, tuo labiau nustos pasitikėjimo isto- 
rizmas. O tą akimirką, kai istorija galės — to lig šiol ne- 
valiojo padaryti nei Kosmosas, nei Žmogus, nei atsitikti- 
numas — sunaikinti visą žmonių padermę, galimas daik- 
tas, kad mes beviltiškai mėginsime uždrausti „istorijos įvy- 
kius“ vėl apribodami Žmonių visuomenes (dirbtiniu, nes 
primestiniu) archetipų ir jų kartotės akiračiu. Kitais Žo- 
džiais tariant, visai įmanoma įsivaizduoti, kad gana grei- 
tai žmonija, norėdama išlikti, bus priversta liautis „dariu- 
si istoriją“ ta prasme, kokia ji pradėjo ją daryti sukūrusi 
pirmąsias imperijas, tenkintis archetipų nustatytų veiks- 
mų kartojimu ir stengtis užmiršti kaip bereikšmį ir pavo- 
jingą kiekvieną spontanišką veiksmą, galintį sukelti „is- 
torinių“ padarinių. Būtų netgi įdomu palyginti beistores 
ateities visuomenes su rojaus ir eschatologiniais mitais 

apie pasaulio pradžios ar pabaigos Aukso Amžių. Bet ka- 
dangi ketiname tai apsvarstyti kitur, tai grįžkime dabar 
prie savo problemos — istorinio Žmogaus padėties ar- 
chainio Žmogaus atžvilgiu — ir pasistenkime suprasti 
prieštaravimus, kuriuos galima išsakyti pastarajam re- 
miantis istoristiniu požiūriu. 


Laisvė ir istorija 


Istorinio periodiškumo koncepcijų ir, vadinasi, galų 
gale archainių archetipų ir kartotės koncepcijų atmetimą 
pagrįstai galime aiškinti kaip šiuolaikinio žmogaus pasi- 
priešinimą Gamtai, kaip „istorinio Žmogaus“ norą įtvir- 
tinti savo autonomiškumą. Kaip su tauriu pasitenkinimu 
tvirtino Hegelis, Gamtoje niekada nevyksta nieko nauja. 
Tad esminis archainių civilizacijų Žmogaus ir šiuolaiki- 
nio „istorinio“ Žmogaus skirtumas yra tai, kad pastara- 
sis teikia istoriniams įvykiams, t.y. „naujovėms“, vis di- 
desnę reikšmę, o tradicinis Žmogus juos laikė arba be- 
reikšmiais atsitiktinumais, arba normų pažeidimais (tai- 
gi „klaidomis“, „nuodėmėmis“), — todėl juos ir reikėjo 
periodiškai „pašalinti“ (sunaikinti). Žmogus, įžengiantis 
į istorijos akiratį, turi teisę tradicines archetipų ir karto- 
tės koncepcijas laikyti klaidingu istorijos (t.y. „laisvės“ ir 
„Naujovės“) reintegravimu į Gamtą (kurioje viskas kar- 
tojasi). Juk, kaip gali pasakyti šiuolaikinis žmogus, arche- 
tipai patys yra „istorija“ — tiek, kiek susideda iš poel- 
gių, veiksmų ir priesakų, kurie, nors ir laikomi apreikš- 
tais in illo temipore, vis dėlto buvo apreikšti, t.y. atsirado 
laiko tėkmėje, „atsitiko“ lygiai taip pat, kaip bet kuris ki- 
tas istorinis įvykis. Pirmykščiai mitai labai dažnai pasa- 
koja apie gimimą, veiklą ir mirtį dievo arba herojaus, ku- 
rio („kultūrinamieji“) darbai nuo tol kartojami iki bega- 
lybės. O tai reiškia, kad archainis Žmogus taip pat pažįs- 

ta istoriją, nors ta istorija dar pirmykštė ir vyksta niiti- 
niais laikais. Taigi archainio Žmogaus atsisakymas nuo is- 
torijos, jo atsisakymas gyventi konkrečiu, istoriniu laiku 
liudija ankstyvą nuovargį, kaitos ir spontaniškumo bai- 
mę; pagaliau, priverstas rinktis — priimti istorinę dalią 
būti ir jos pavojus ar grįžti į gamtinę būseną — jis pasi- 
rinktų pastarąją galimybę. 

Šiuolaikinis žmogus netgi turi teisę į šį nepaprastą ar- 
chainio Žmogaus prisirišimą prie archetipų ir kartotės Žiū- 
rėti ne tiktai kaip į pirmykščių Žmonių susižavėjimą pir- 
maisiais savo Inisvais, spontaniškais ir kūrybiškais, veiks- 
mais ir jų begalinį garbinimą, bet ir kaip į žmogaus, ką tik 
ištrūkusio iš gyvuliškumo (=Gamtos) rojaus, kaltumo jaus- 
mą, skatinantį jį vėl įlieti į amžinosios Gamtos kartotės 
mechanizmą tuos kelis pirmapradžius, spontaniškus ir kū- 
rybiškus veiksmus, žyminčius laisvės atsiradimą. Toliau 
kritiškai analizuodamas šiuolaikinis žmogus galėtų šioje 
baimėje, šiose dvejonėse ar šiame nuovargyje, apiman- 
čiame bet kokio bearchetipio veiksmo akivaizdoje, įžiū- 
rėti Gamtos polinkį į pusiausvyrą ir rimtį; jis įžiūrėtų tą 
polinkį ir nuosmukyje, kuris neišvengiamai eina įkandin 
kiekvieno audringo gyvybės proveržio ir kurį kai kas 
įžvelgia netgi proto užmojy pažinimu unifikuoti tikrovę. 
Galiausiai šiuolaikinis Žmogus, kuris priima arba sakosi 
priimąs istoriją, gali prikišti archainiam Žmogui, mitinio 
archetipų ir kartotės akiračio belaisviui, jo kūrybinį bejė- 
giškumą arba, o tai tas pat, jo nesugebėjimą imtis rizi- 
kos, kuri būdinga kiekvienam kūrybos aktui. Žiūrint šiuo- 
laikinio žmogaus akimis, žmogus gali būti kūrėjas tik tiek, 
kiek jis yra istoriškas; kitais žodžiais tariant, jam drau- 
džiama bet kokia kūryba, išskyrus tą, kurios šaltinis yra 
jo paties laisvė; vadinasi, jam uždrausta viskas, išskyrus 
laisvę kurti istoriją kuriant save patį. 

Į šią šiuolaikinio žmogaus kritiką tradicinių civilizaci- 
jų Žmogus galėtų atsikirsti priešpriešine kritika, kuri kar- 
tu būtų ir archainės būties apologija. Jis pasakytų, kad 
vis labiau abejotina, ar šiuolaikinis žmogus gali kurti is- 
toriją. Priešingai, kuo jis darosi šiuolaikiškesnis*, t.y. kuo 
bejėgiškesnis istorijos baisumų akivaizdoje, tuo mažiau 
turi šansų pats kurti istoriją. Nes ta istorija arba vyksta 
pati savaime (kaip veiksmų, įvykdytų praeityje, prieš ke- 
lis šimtmečius ar netgi tūkstantmečius, atgarsis; pagalvo- 
kime apie žemdirbystės arba metalurgijos atradimo, XIX a. 
pramonės revoliucijos padarinius ir t.t.), arba leidžiasi ku- 
riama vis mažesnio skaičiaus žmonių, kurie ne tik nelei- 
džia savo amžininkų masėms tiesiogiai ar netiesiogiai kiš- 
tis į jų (arba jo) kuriamą istoriją, bet ir turi pakankamai 
priemonių priversti kiekvieną individą kęsti tos istorijos 
padarinius, t.y. gyventi aiškiai ir be paliovos baisintis is- 
torija. Laisvė kurti istoriją, kuria didžiuojasi šiuolaikinis 
žmogus, kone visai žmonių giminei yra iliuzija. Geriau- 
siu atveju jis yra laisvas rinktis vieną iš dviejų galimy- 
bių: 1) priešintis istorijai, kurią vykdo menkutė mažuma 
(šiuo atveju jis laisvas rinktis savižudybę arba tremtį); 
2) pasislėpti žemesnėje nežmogiškoje (sous-humaine) bū- 
tyje arba gelbėtis pabėgdamas. Laisvė, kurią numato „is- 
torinė“ būtis, dar galėjo būti įmanoma — ir tai tik iš da- 
lies — šiuolaikinės epochos pradžioje, bet epochai tam- 
pant vis „istoriškesnei“ ji darosi vis neprieinamesnė, no- 
rime pasakyti, vis svetimesnė bet kokiam transistoriniam 
modeliui. Pavyzdžiui, visai natūraliai marksizmas ir fa- 
šizmas galų gale turi pasiekti dviejų tipų istorinę būtį: 


* Dera pažymėti, kad šiame kontekste „šiuolaikinis Žmo- 
gus“ — tai tas, kuris laiko save istoriniu, t.y. visų pirma isto- 
rizmo, marksizmo ir egzistencializmo, žmogumi. Nėra reika- 
lo pridurti, kad ne visi šiuolaikiniai žmonės mano esą tokie. 

vado (vienintelio tikrai „laisvo“) būties tipą ir jo sekėjų 
būties tipą, sekėjų, kuriems istorinė vado būtis yra ne jų 
pačių būties archetipas, bet įstatymų leidėjas, nustatan- 
tis, kokie veiksmai jiems laikinai leidžiami. 

Taigi tradicinio žmogaus akimis šiuolaikinis Žmogus 
nėra nei laisvos būtybės, nei istorijos kūrėjo tipas. Visiškai 
priešingai, archainių civilizacijų Žmogus gali didžiuotis 
savo gyvensena, leidžiančia jam būti laisvam ir kurti. Jis 
yra laisvas liautis buvęs tas, kas buvo, laisvas sunaikinti 
savąją „istoriją“ periodiškai atšaukdamas laiką ir kolek- 
tyviai atgimdamas. Į tokią laisvę savo „istorijos“ — kuri 
šiuolaikiniam Žmogui ne tik negrįžtama, bet kartu yra ir 
sudedamoji žmogaus būties dalis — atžvilgiu visai ne- 
gali pretenduoti žmogus, laikantis save istoriniu Žmogu- 
mi. Žinome, kad archainės ir tradicinės bendruomenės 
pripažino laisvę kasmet pradėti naują gyvenimą — „ty- 
rą“, kupiną nelytėtų galimybių. Ir čia kalbama ne apie 
Gamtos — kuri irgi periodiškai atgimsta, „atnaujindama“ 
kiekvieną pavasarį visas savo jėgas, — pamėgdžiojimą. 
Iš tikrųjų Gamta kartoja pati save ir kiekvienas naujas 
pavasaris yra tas pats amžinasis pavasaris (t.y. sukūri- 
mo atkartojimas), o archainio Žmogaus „tyrumas“ peri- 
odiškai atšaukus laiką ir atgavus nelytėtas galimybes jam 
suteikia ant kiekvieno „naujo gyvenimo“ slenksčio būtį, 
nusidriekiančią į amžinybę, ir todėl — galutinį, hic et nunc 
(čia ir dabar, lot. — Vert. past.), žemiškojo laiko atšauki- 
mą. Taigi nelytėtos Gamtos „galimybės“ kiekvieną pa- 
vasarį ir archainio žmogaus „galimybės“ ant kiekviene- 
rių naujų metų slenksčio netapačios. Gamta vėl atranda 
tik save pačią, o archainis žmogus įgyja galimybę galuti- 
nai pranokti laiką ir gyventi amžinybėje. O neįstengda- 
mas to padaryti, „nusidėdamas“, t.y. nusirisdamas į is- 
torinę būtį, į laiką, jis kiekvieneriais metais neišnaudoja 

šios galimybės. Tačiau bent jau išsaugo laisvę anuliuoti 
savo kaltes, ištrinti atminimą apie savo „nusiritimą į is- 
toriją“ ir dar kartą pabandyti galutinai ištrūkti iš laiko“. 

Kita vertus, archainis žmogus tikrai turi teisę laikyti sa- 
ve kūrybingesniu už šiuolaikinį žmogų, kuris tik save skel- 
bia istorijos kūrėju. Juk jis kiekvieneriais metais dalyvauja 
kosmogonijos pakartojime, kūrybiniame akte tikrąja šio Žo- 
džio prasme. Galima netgi pridurti, kad kurį laiką žmo- 
gus būdavo „kūrėjas“ kosmine plotme, mėgdžiodamas šią 
periodišką kosmogoniją (kurią, beje, jis atkartodavo ir ki- 
tose gyvenimo srityse, žr. p. 78 ir toliau) ir dalyvaudamas 
joje**. Taip pat reikia priminti Rytų filosofijos, visų pirma 
indų, mokyklų ir būdų, kurie irgi priklauso toms pačioms 
tradicinėms pažiūroms, „kreacionistines“ implikacijas. Ry- 
tai vienbalsiai atmeta ontologinio asmenybės negrįžtamu- 
mo idėją, nors ir jie vadovaujasi savotišku „egzistencializ- 
mu“ (būtent, „kančios“ kaip tipiškos bet kuriai kosminei 
būčiai situacijos konstatacija). Tačiau Rytai nelaiko žmo- 
gaus likimo galutiniu ir negrįžtamu. Rytai savo metodais 
stengiasi visų pirma anuliuoti arba įveikti žmogiškąją bū- 
tį. Šiuo atžvilgiu galima kalbėti ne tik apie laisvę (teigia- 
ma prasme) ar emancipaciją (neigiama prasme), bet ir apie 
tikrą kūrybą, nes norima sukurti naują žmogų, ir sukurti kaip 
antžmogį, Žmogų-dievą, tokį, kokį istorinis Žmogus nie- 
kada net nepamanė galįs sukurti. 


Neviltis ar tikėjimas 


Kad ir kaip būtų, šis archainio žmogaus ir šiuolaiki- 
nio žmogaus dialogas mūsų problemai neturi jokios reikš- 
mės. Vadinasi, kad ir kieno būtų tiesa kalbant apie isto- 


* Žr. mūsų Traitė d'histoire des religions, p. 340 ir toliau. 
* Jau nekalbant apie realias „magiškosios kūrybos“ gali- 
mybes tradicinėse visuomenėse. 

rinio žmogaus laisvę ir kūrybines galimybes, yra tikra, 
kad nė viena iš istoristinių filosofijų nėra pajėgi jo apgin- 
ti nuo istorijos baimės. Būtų galima dar įsivaizduoti pas- 
kutinį bandymą: norint išgelbėti istoriją ir pagrįsti istori- 
jos ontologiją, reikia įvykius laikyti virtine „situacijų“, per 
kurias žmogaus dvasia susipažįsta su tokiais tikrovės as- 
pektais, kurie antraip liktų neprieinami. Šis užmojis pa- 
teisinti istoriją savotiškai yra įdomus* ir mes ketiname 
kitur prie šios temos sugrįžti. Bet jau dabar galime pa- 
stebėti, kad tokia pozicija gali apginti Žmogų nuo istori- 
jos baimės tik tiek, kiek postuluoja bent jau Pasaulinės 
Dvasios buvimą. Kokia paguoda mums būtų iš to, kad 
sužinotume, jog milijonų Žmonių kančios leido atskleisti 
ribinę Žmogaus būties situaciją, jei už jos ribų nieko nė- 
ra? Kartoju dar sykį, čia reikia ne įvertinti istoristinės fi- 
losofijos pagrįstumą, bet vien konstatuoti, kiek tokia filo- 
sofija pajėgi „užkalbėti“ istorijos baimę. Jeigu istorijos tra- 
gedijoms pateisinti užtektų to, kad jos būtų laikomos prie- 
mone, leidusia Žmogui pažinti savo atsparumo ribą, toks 
pateisinimas niekaip nepajėgtų išsklaidyti nevilties. 

Iš esmės, archetipų ir kartotės ribą galima nebaudžia- 
mai peržengti tik pasirinkus tokią laisvės filosofiją, kuri 
neatmeta Dievo. Būtent tai, beje, ir pasitvirtino tada, kai 
archetipų ir kartotės ribas pirmą kartą peržengė judėjiš- 


* Ne tokios rūšies argumentacija galima padėti pagrindus 
pažinimo sociologijai, nevedančiai į reliatyvizmą ir skepticiz- 
mą. Ekonominė, socialinė, nacionalinė, kultūrinė ir kitokia „įta- 
ka“ „ideologijai“ (Karlo Mannheimo šiam žodžiui teikiama pras- 
me) negali sunaikinti jos objektyvios vertės, kaip karštligė ir 
svaigalai, suteikę poetui naują kūrybinį polėkį, nesumenkina jo 
kūrinio. Visa ta socialinė, ekonominė ir kitokia „įtaka“, priešin- 
gai, yra proga pažvelgti į dvasinį pasaulį nauju žvilgsniu. Bet 
savaime suprantama, kad pažinimo sociologija, t.y. įvairių ide- 
ologijų socialinio sąlygotumo tyrinėjimas, išvengtų reliatyviz- 
mo tiktai teigdama dvasios autonomiškumą; šito, jei gerai su- 
prantame, Karlas Mannheimas nedrįso tvirtinti. 

koji krikščionybė, kuri įdiegė į religinę patirtį naują kate- 
goriją — tikėjimą. Nereikia užmiršti, kad Abraomo tikėji- 
mas apibrėžiamas žodžiais, jog Dievui viskas įmanoma, 
o krikščioniškasis tikėjimas implikuoja, kad ir žmogui vis- 
kas įmanoma. „Turėkite tikėjimą Dievu! Iš tiesų sakau 
jums: kas pasakytų šitam kalnui: 'Pasikelk ir meskis į jū- 
rą“, ir savo širdyje nesvyruotų, bet tikėtų įvyksiant, ką 
sako, — tai jam ir įvyktų. Todėl sakau jums: ko tik mels- 
damiesi prašote, tikėkite gausią, ir tikrai taip bus“ (Mk 
11, 22—24)*. Tikėjimas šiame kontekste, kaip, beje, ir dau- 
gelyje kitų, reiškia besąlygišką išsivadavimą iš bet kokių 
gamtos „dėsnių“ ir todėl aukščiausią laisvę, kokią tik ga- 
li įsivaizduoti žmogus: laisvę daryti įtaką pačiam ontolo- 
giniam Visatos statusui. Vadinasi, ji yra pati kūrybiškiau- 
sia laisvė. Kitais žodžiais tariant, ji reiškia naują Žmogaus 
dalyvavimo pasaulėkūroje formulę, pirmą, bet kartu ir 
vienintelę, kuri jam buvo duota, peržengus tradicines ar- 
chetipų ir kartotės ribas. Vien tokia laisvė (nekalbant jau 
apie jos soteriologinę ir, vadinasi, religinę — siaurąja šio 
žodžio prasme — vertę) pajėgi apginti šiuolaikinį žmogų 
nuo istorijos baimės: laisvė, kylanti iš Dievo ir randanti 
jame atramą ir laidą. Visokia kitokia šiuolaikinė laisvė, 
kad ir kokį pasitenkinimą teiktų tam, kuris ją turi, nepa- 
jėgia pateisinti istorijos; o tai kiekvienam Žmogui, kuris 
visiškai atviras sau pačiam, tolygu istorijos baimei. 

Beje, galima sakyti, kad krikščionybė yra šiuolaikinio 
ir istorinio Žmogaus religija, žmogaus, kuris vienu metu 
atrado asmeninę laisvę ir tolydinį laiką (vietoje cikliško lai- 
ko). Taip pat įdomu pažymėti, jog Dievo buvimas yra 
daug aktualesnis šiuolaikiniam žmogui, kuriam istorija 


* Pasisergėkime, kad per puikybę neatmestume tokių tvirti- 
nimų vien todėl, kad jie implikuoja stebuklo galimybę. Jei nuo 
krikščionybės atsiradimo stebuklų būta taip mažai, dėl to kalti 
ne stebuklai, bet krikščionys. 

yra istorija, o ne kartotė, nei archainių ir tradicinių ben- 
druomenių Žmogui, kuris, kad apsigintų nuo istorijos 
siaubo, turi savo Žinioje visus mitus, apeigas ir elgesio 
priesakus, minėtus šioje apybraižoje. Beje, nors Dievo idė- 
ja ir tos religinės patirties formos, kurias ji implikuoja, 
egzistavo nuo senų senovės, kartais jas galėdavo pakeisti 
kitos religinės „formos“ (totemizmas, protėvių kultas, Di- 
džiosios vaisingumo Deivės ir t.t.), kurios geriau paten- 
kindavo religinius „pirmykštės“ žmonijos poreikius. Ar- 
chetipų ir kartotės plotmėje istorijos baimę, vos tik ji at- 
sirado, buvo įmanoma pakelti. „Išradus“ tikėjimą judė- 
jiškąja-krikščioniškąja šio žodžio prasme (=Dievui viskas 
įmanoma), Žmogus, ištrūkęs iš archetipų ir kartotės aki- 
račio, gali gintis nuo istorijos baimės tik pasitelkęs Dievo 
idėją. Iš tiesų, tik tardamas, kad yra Dievas, jis įgyja, vie- 
na vertus, laisvę (kuri jam suteikia autonomiją dėsnių val- 
domoje Visatoje arba, kitais žodžiais tariant, atskleidžia 
būdą, kaip būti Visatoje naujam ir vieninteliam), ir, kita 
vertus, tikrumą, jog istorijos tragedijos turi transistorinę 
reikšmę, net jeigu ta reikšmė dabartiniame jo, kaip žŽmo- 
gaus, gyvenime ir ne visada akivaizdi. Bet kokia kita šiuo- 
laikinio Žmogaus situacija galiausiai veda į neviltį. Ne- 
viltį, kurią sukelia ne jo, kaip Žmogaus, būtis, bet jo bu- 
vimas istoriniame pasaulyje, kuriame beveik visa Žmoni- 
ja gyvena draskoma nuolatinio siaubo (nors ir ne visada 
tai suvokia). 

Šiuo požiūriu krikščionybė neginčijamai pasirodo esan- 
ti „puolusio žmogaus“ religija, nes šiuolaikinis Žmogus 
yra negrįžtamai integruotas į istoriją ir pažangą, o istorija 
ir pažanga abi yra nuopuolis, reiškiantis galutinę arche- 
tipų ir kartotės rojaus netektį. 

" Archetipai — Carlo Gustavo Jungo analitinėje psichologi- 
joje tipiniai Žmogaus elgesio modeliai, turinio neturinčios gry- 
nosios formos, slypinčios žmogaus psichikoje ir lemiančios jo 
elgesį; Eliade's sampratoje labiau akcentuojamas archetipo reli- 
ginis matmuo — tai religinėje erdvėje ir ypač mituose slypin- 
tys Žmogaus elgesio pirmavaizdžiai. 


2 Hierofanija — viena svarbiausių Eliade's teorijos sąvokų, 
kurią jis plačiau apibūdina Religijų istorijos traktate bei Šventybė- 
je ir profanybėje. Graikų k. hieros reiškia „šventas“, phainomai — 
„pasirodyti“, taigi hierofanijos — šventenybės manifestacijos; 
šventybė gali pasirodyti per bet kokius objektus, tačiau su jais 
nesutampa; vis dėlto tai nors ir santykinis, bet įmanomas patirti 
šventybės pasireiškimas, tad religinis Žmogaus gyvenimas ir 
orientuojamas į hierofanijas bei pagal jas. 


3 Mana — Melanezijos salyne XIX a. pabaigoje etnologų už- 
fiksuotas terminas, kuriuo vietiniai gyventojai nusakydavo ypa- 
tingą antgamtinę beasmenę galią, besireiškiančią per kuo nors 
išsiskiriančius asmenis, daiktus, veiksmus. Vėliau šiuo terminu 
žymėtas bet koks tikėjimas beasmene galia. 


* Nomas — senovės Egipto teritorinis vienetas. 


? Kosmologija — čia: konkrečios religijos pateikiama pasau- 
lio sandaros koncepcija. 


6 Zervanitai — Zaratustros reformuotos Irano arijų religijos, 
zaratustrizmo, laiko dievo Zervano išpažinėjai. Zervanas čia lai- 
komas pirmuoju dievu, iš kurio kilo dvi pasaulio raidą lemian- 
čios priešiškos dvasios, Ormuzdas ir Arimanas. 


" Bundahišna — viena iš vėlyvųjų Avestos, zaratustrizmo 
šventraščio, knygų; pavadinimas reiškia „Įkūrimą“; knygoje aiš- 
kinamas pasaulio sukūrimas bei sandara. 

Š Baruchas — pranašo Jeremijo palydovas, kuriam priskiria- 
ma nemaža apokrifinių knygų. Siriškoji apokalipsė, pranašaujan- 
ti naujųjų laikų pradžią, datuojama maždaug II a. po Kr. pir- 
maisiais dešimtmečiais. 


* Sibilės — graikų pranašautojos, kurias pirmąsyk mini He- 
rakleitas; Vergilijus Eneidoje mini „itališkąją“ Kumų, graikų ko- 
lonijos palei Neapolį, sibilę. Pasak legendų, būtent ji Romos 
karaliui Tarkvinijui pardavė tris orakulų knygas, kurios buvo 
saugomos Romoje, Jupiterio Kapitolijaus šventykloje; krizių ir 
negandų metais šių knygų būdavo atsiklausiama. Eliade's ci- 
tuojamos Sibilių pranašystės (Oracula Sibyllina) — judėjiškas-krikš- 
čioniškas 14 knygų rinkinys, apokrifas, sukurtas apie III-IV a. 
po Kr. pagal sibilių orakulų pavyzdį, tačiau su šia antikine tra- 
dicija neturintis nieko bendra. 


10 Šatapatha Brahmana — viena iš induizmo brahmanų, šven- 
tųjų knygų, aiškinančių daugiausia aukojimo tvarką. 


"" Gnomonas — vertikalus stulpas, stovintis aikštelėje, pagal 
kurio šešėlį nustatoma vidurdienio akimirka bei meridianas; 
kartais derinamas su saulės laikrodžiais. 


'2 Mišna — apie 200 m. po Kr. rabino Jehudos Hanasio su- 
redaguotas judaistinių pamokymų bei priesakų rinkinys, iki 
smulkmenų nusakantis teisuolišką pamaldaus judaisto gyveni- 
mą. Drauge su Gemana, vėliau Mišną papildžiusiu naujesnių 
priesakų rinkiniu, sudaro Talmudą. 


5 Ormazdas, Ormuzdas — aukščiausiojo zaratustrizmo die- 
vo, Ahura Mazdos, vardo vėlyvoji forma. 


“ Midrašai — sinagogose pamaldų metu skaitomų tekstų 
rinkiniai; jų yra daug, tad neaišku, kurį būtent rinkinį cituoja 
Eliade. 


5 Inicincija — įvesdinimo ritualas, atliekamas svarbiausiais 
žmogaus gyvenimo atvejais, pašvenčiant jį naujai būklei; pla- 
čiausiai žinomi gimimo, brandos, vestuvių, mirties iniciaciniai 
ritualai, yra ir specialių iniciacijų, pašvenčiančių asmenį į slap- 
tą bendriją, į kokį nors luomą ir pan. Dažniausiai iniciacijos 
ritualai susiję su simboline mirtimi ir prisikėlimu, jų metu ten- 
ka iškęsti ypatingus išbandymus; jose pasirodą dievai, dvasios, 
protėviai, ir joms būdingas sakralinis krūvis. 

'6 Kosmogonija — Čia: religijos pasakojimas apie pasaulio su- 
kūrimą ar atsiradimą; dažniausiai apie tai pasakoja kosmogo- 
niniai mitai. 

V Vritra — Rigvedoje minimas pirmapradis chtoniškasis sli- 
binas, „bekojis, berankis“, „pirmagimis tarp slibinų“, „rymojęs 
ant kalno“ (Rigveda, I, 32), kurį įveikdamas Indra sukuria pa- 
saulį — pagimdo Saulę, dangų, rytmečio aušrą. Tai daugelio 
indoeuropiečių mitologijų siužetas, kartais vadinamas pagrin- 
diniu indoeuropiečių mitu; čia pasakojama apie Griausmaval- 
džio ir vandenis, kartais — galvijus bei moteris įkalinusio chto- 
niškojo Slibino kovą, pasibaigiančią Griausmavaldžio pergale 
ir sausros pabaiga. Kitas giminingas Rigvedos siužetas — In- 
dros kova su labai Vritrą primenančiu slibinu Vala; galbūt tai 
vieno mito variantai, nors Vala gali būti ir Vritros brolis. 


18 Tiamat — babiloniečių mitologijoje pirmapradis moteriš- 
kas sūraus vandens okeanas; pasaulio pradžioje greta Tiamat 
tebuvo jos sutuoktinis Apsu, vyriškas gėlo vandens okeanas. Iš 
jųdviejų atsiradę dievai vėliau gigantiškose kovose įveikia tuo- 
du vandenynus; išminties dievas Ea užkeikimais sukausto Ap- 
su ir nužudo, Tiamat ir jos demonų pulkus įveikia Mardukas, 
iš jos pusiau perkirsto kūno sukūręs dangų ir Žemę ir tapęs 
dievų valdovu. Mardukas, nugalėdamas Tiamat, kosmogonijo- 
je atlieka tą pačią funkciją kaip ir Indra, nukaudamas Vritrą. 


S Ymiras, Pangu, Puruša — skandinavų, kinų ir indų kos- 
mogonijų pirmažmogiai; jie paaukojami ar pasiaukoja, ir iš jų 
kūnų dalių atsiranda Kosmosas, daiktai, reiškiniai, gyvos bū- 
tybės, net dievai. Antai po Purušos aukos iš jo akies atsiranda 
Saulės dievas Surja, iš lūpų — Indra bei Agnis, iš bambos — 
oras, iš galvos — dangus, iš kojų — Žemė, iš ausies — pasau- 
lio šalys ir t.t. (Rigveda, X, 90; Atharvaveda, X, 2). 


2 Kultūrinis didvyris — mitinis asmuo, davęs pradžią ko- 
kiai nors tradicijai, elgesio normai, ritualui, amatui ar pačiai 
genčiai; tai labai svarbūs mitologiniai personažai, įsiterpiantys 
tarp sudievintų protėvių ir dievų. Religinę reikšmę, t.y. nuosa- 
vą kultą, toks kultūrinis didvyris įgyja ne visada, bet ryški ri- 
tualinio tapatinimosi su juo nuostata. 


?! Totas — egiptiečių išminties dievas; jis suteikęs žmonėms 
raštą, sukūręs Egipto įstatymus ir pan. Tačiau jo kosmogoninė 
funkcija menka. Eliade veikiau turi omenyje Memfio kosmo- 

goninėje sistemoje žinomą dievą Ptahą, kuris pasaulį kuriąs 
minties jėga. 

22? Mazdaistai — (nuo Ahura Mazdos vardo) zaratustrizmo 
išpažinėjai, nors kartais šis terminas vartojamas siauresne pras- 
me ir pažymi Persijos valstybinę religiją, achemenidų išpažin- 
tąją Zaratustrizmo formą. Čia Eliade terminą vartoja antrąja 
prasme. 


3 Antropogonija — čia: religinis žmogaus kilmės ar sukūri- 
mo nupasakojimas; apie Žmogaus atsiradimą kalba antropogo- 
niniai mitai. 

2 Dionisas — graikų dievas, apie kurį koncentravosi mis- 
teriniai antikiniai kultai, pabrėžę mirties ir prisikėlimo elemen- 
tus; bakchantas — Dioniso misterijų dalyvis (Bakchas — kitas 
Dioniso vardas); orfikas — Dioniso kulto (orfizmo) išpažinė- 
jas. Kulto kūrėju buvo laikomas Orfėjas, mitinis senovės grai- 
kų dainius. 


25 Upanišados — religiniai filosofiniai vedomis besiremian- 
čios induizmo tradicijos kūriniai, perteikiantys religinių išmin- 
čių mokymus (upa-ni-šidati reiškia „sėdėti ties“, t.y. sėdėti ties 
mokytojo kojomis). Brihadaranjaka upanišada priklauso pačioms 
svarbiausioms, paminėtina dar Taitirja ir Čhandogja upanišados 
(vadinamųjų kanoninių upanišadų priskaičiuojama 13, be jų, 
yra ir gausybė kitų). 


26 Atharvaveda — ketvirtoji ir paskutinioji iš sanhitų, svar- 
biausių vedų tradicijos šventraščių. Atharva veda pažodžiui reiš- 
kia „Žynio atharvano žinojimą“ ir susideda iš ritualinių formu- 
lių bei užkeikimų. Kitos trys sanhitos — Rigveda (religiniai him- 
nai), Samaveda (šventosios giesmės), Jadžurveda (iš esmės religi- 
nis medicininis traktatas). 


27 Čia pagalbon šaukiamasi tiek svarbiųjų, tiek ne tokių svar- 
bių vedų tradicijos dievų: Savitaras — Saulės dievas, artimas 
Surjai, Tvaštaras — dievas kūrėjas, vėliau savo vaidmenį prara- 
dęs, Brihaspatis — maldų ir aukojimų dievas, Bhaga — laimės 
ir turtų globėjas, Saulės dukra tikriausiai Ušas, aušros deivė, in- 
dų Aušrinė, Višnus — Rigvedos laikotarpiu dar gana nežymus 
dievas, Indros pagalbininkas, nustatęs apeigas ir aukojimus 
(kosminę reikšmę Višnus įgauna induizme), Pradžiapatis — pir- 
madievis, viso pasaulio kūrėjas. Dliataras čia galėtų reikšti die- 
viškąjį įsteigėją, pradininką. 

28 Ištar (semitų — Aštartė) — babiloniečių mitologijoje meilės 
ir vaisingumo deivė, siejama su Veneros planeta; Tamuzas — 
piemenystę globojantis dievas, Ištar sutuoktinis; šumerų mito- 
logijoje šią porą atitinka Inana ir Dumuzis. 


? Hierodulė — Artimųjų Rytų religijose meilės deivės Žynė, 
„šventoji paleistuvė“; lytiniai santykiai šventyklos teritorijoje 
priklausė kultinėms apeigoms; manyta, kad taip prisidedama 
prie šalies klestėjimo, vaisingumo, derlingumo. 


* Enlilis — šumerų ir babiloniečių mitologijoje žemės val- 
dovas, „dievų tėvas“ ir „dievų karalius“, tvarkos sergėtojas. 
Ninlil — Enlilio sutuoktinė. 


31 Luperkalijos — romėnų šventė girių, ganyklų, gyvūnų 
dievo Fauno (graikų Pano atitikmens), vadinamo ir Luperku, 
garbei. Jos metu vyrai stengdavosi perlieti diržu sutiktas mo- 
teris — tikėtasi, kad tai suteiks joms vaisingumo; šia švente 
siekta ir nuvaikyti vilkus nuo avių bandų. 


32 Totemmizmas — tai pirmykštėms bendruomenėms būdin- 
gas įsitikinimas, jog tam tikra socialinė bendrija mistiškai ar 
tiesiogine giminyste susijusi su kokiu nors gyvūnu ar augalu, 
vadinamuoju totemu. Žodis „totemas“ perimtas iš indėnų odži- 
bvių genties ir reiškė „giminystę“, „dvasią globėją“, „giminės 
simbolį“. 


3 Berserkai — skandinavų kariai, mūšio metu būdavę ap- 
imami ypatingo šėlo, berserksgangr; jie kaudavosi be šarvų, ap- 
siputoję, nepaprastai narsiai ir beatodairiškai, pasak tradicijos, 
mūšio metu būdavo bemaž nepažeidžiami; bet jų kovinis įtū- 
žis galėdavo pakenkti net saviškiams. 


* Gandharva — Rigvedoje pusdievis, somos saugotojas. Va- 
runa — seniausiame Rigvedos variante — svarbiausias dievas, 
pasaulio valdovas ir karalius, pasaulio kūrėjas. Vėliau jo reikš- 
mė sumenksta, jis tampa vien vandenų dievu. 


> Apofis, arba Apophis, — egiptiečių mitologijoje slibinas, 
grasinąs mirusiųjų vėlėms jų pomirtinėje kelionėje Saulės die- 
vo Re laivu; mirusysis, tapatindamasis su Saulės dievu, kovoja 
su Apofiu ir jį įveikia. 

Vilos, arba samovilos, — pietų slavų mitologijoje skraidan- 
tys moteriški demonai. Jos globojo šaltinius bei ežerus; nimfos, 
arba najadės, — viloms mitologiškai artimos demoniškos mo- 

teriškos esybės antikinėje mitologijoje. Vilos turi sparnus, ku- 
riuos jas vesti ar su jomis gyventi trokštantis herojus privalo 
slėpti (panašūs vaizdiniai aptinkami lietuvių pasakose, plg. pa- 
saką „Gulbė karaliaus pati“ ir kt.). 


37 Saturnalijos — Romoje gruodžio 17 d. švęsta karnavalinė 
šventė, skirta Saturnui (romėniškajam Krono atitikmeniui). Jų 
metu vergai keisdavosi vietomis su savo šeimininkais ir šie 
jiems patarnaudavo, būdavo renkamas karalius — juokdarys, 
vadovaudavęs eitynėms, keistasi dovanomis, t.y. švęsta darbų 
sezono pabaiga. 


38 Mardukas — kadaise Babilono miesto dievas, artimas Sau- 
lės dievui, vėliau iškilęs augant Babilono politinei reikšmei ir 
tapęs kosminiu dievu (žr. 18 pastabą). 


? Tešubas — hetitų dievas, valdantis audras, lietų ir vėjus. 
Ilujauka — slibinas, kuris sykį nugalėjo Tešubą ir atėmė iš jo 
širdį ir akis. Tešubo sūnus tampa slibino žentu ir sugeba at- 
gauti tėvo širdį ir akis. Tešubas vėl susikauna su Ilujanka, ta- 
čiau kovos įkarštyje nužudo ne tik slibiną, bet ir savo sūnų. 
Tai dar vienas Griausmavaldžio ir jo chtoniškojo priešininko 
kovos mitas; tikriausiai tokie mitai būdavo recituojami per ypa- 
tingų laikotarpių, pvz., Naujųjų metų, ar su derliumi susiju- 
sius ritualus. 


*“ Kingus — Tiamat pabaisų armijos karvedys. Mardukui 
nugalėjus, Kingus paimamas į nelaisvę, jam perpjaunamos ve- 
nos ir iš jo kraujo Ea ir Mardukas sukuria Žmogų. 


* Ut-napištimas, arba Utnapištis — babilonietiško tvano mi- 
to herojus, išsigelbstintis perspėtas dievų. Pasistatęs laivą, jis 
pasiima žmoną, gyvūnus ir turtus ir septintąją dieną, tvanui 
baigiantis, išlipa prie Niciro kalno. Būtent Utnapištis, visiems 
kitiems Žmonėms žuvus, atnaujina aukas dievams; už tai die- 
vai suteikia jam nemirtingumą. 


* Palapinių šventė — judaistinė šventė žydų klajonėms po 
dykumas atminti. Švenčiama rudenį, tišri mėnesio 15 dieną, ir 
trunka aštuonias dienas; jos metu gyvenama palapinėse, pami- 
nint Dievo globą dykumose. Šiais laikais tenkinamasi simbo- 
lišku viseno kambario pavertimu palapine arba palapinės sta- 
tomos prie sinagogų. 


* Pehlevio tekstas — vienas iš vėlyvųjų zaratustrizmo šalti- 
nių; Pehlevio mieste dab. Irano teritorijoje II-IX a. po Kr. ko- 


153 


PAAIŠKINIMAI 


difikuoti zaratustrizmo religiniai tekstai paprastai apibendri- 
nant vadinami Pehlevio tekstais. 

** Mandėjai — gnostinės dualistinės religijos išpažinėjai, šiuo 
metu gyvenantys Pietų Irake ir gretimuose Irano rajonuose. 


Mandėjų religija turi bendrų bruožų su zaratustrizmu, judaiz- 
mu, krikščionybe. 


* Kosmoeschatologinė — t.y. aiškinanti pasaulio pabaigos ap- 
linkybes. 


* Laukinė kariauna, arba Laukinė medžioklė (Wilde Jagd), — 
germanų tikėjimuose Odino vedama mirusiųjų kariauna, ke- 
liaujanti padangėmis; ji kaunasi arba medžioja. 


* Eschatonas — Čia: tikėjimo pasaulio pabaiga turinys. 


* Fenomenologinė...analizė — tyrimas, kuriuo siekiama api- 
būdinti reiškinius pagal jų prasmę bei struktūrą, tačiau nesi- 
aiškinamas tų reiškinių istorinis-genetinis ryšys. 


9 Vedanta — religinė-filosofinė indų sistema, besiremianti 
upanišadomis ir teigianti būties vienovę. Žmogus, pažinęs sa- 
ve, pažįsta ir Dievą bei gali su juo susilieti; be Dievo (Brahma- 
no), iš tikrųjų nėra jokios kitos realybės. 


* Teofaniją — dievoraiška, dievybės reiškimasis kokiame 
nors objekte ar vyksme. 


?! Mesianizmas — apie Išganytojo asmenį besikoncentruo- 
janti religija ar religinė-filosofinė koncepcija. 


2 „aukoti Molochui naujagimius. Šiuolaikinėje religijų istori- 
jos literatūroje dievo Molocho egzistavimu ir juolab kultu abe- 
jojama. Senajame Testamente kalbama apie tai, jog atkritę žydai 
aukojo Molochui (Molek), bet tai, regis, išvestinis žodis. Molk 
reiškė degintinę vaiko auką; iš šio termino ir turėjo atsirasti 
„Molochas““. Jokie įrašai jo nemini. Kita vertus, vaikų ir apskri- 
tai žmonių aukojimas Vakarų semitų religijose neabejotinas da- 
lykas. Tokios aukos būdavo skiriamos dažniausiai Baalui. 


3 Manu — Manu įstatymai (Manusmryti), svarbiausių senosios 
Indijos įstatymų, kodifikuotų mūsų eros pradžioje, rinkinys. 


* Puranos — Senieji pasakojimai, pseudoistoriniai ar pranašiš- 
ko pobūdžio nekanoniniai induizmo religiniai tekstai, kalban- 
tys apie kosmogonijas, mitologinius dalykus ir pan. Vayu Purana 
ir Vishnu Purana laikomos vienomis svarbiausių; iš viso jų yra 18. 

> Džainizmas — maždaug Budos laikais, VI a. pr. Kr., Indi- 
joje atsiradusi asketinė religinė doktrina, kurios išpažinėjai sa- 
vo karmą panaikinti siekia nekenkdami jokiems gyviams, atsi- 
sakydami bet kokių patogumų, kantrybe, apsimarinimais ir pan. 
Džainizmą įkūrė Vardhanana Džnianiputra (g. 540 m. pr. Kr.), 
savo sekėjų vadintas Mahavira (Didžiavyriu ar Didvyriu) bei 
Džina (Nugalėtoju), — iš čia ir džainizmo pavadinimas. 


* Mahajana („Didžioji važiuoklė“) — vėlesnioji budizmo at- 
maina, labiau pabrėžianti kultinius dalykus ir besiorientuojanti 
į bodhisatvos idealą. Bodhisatva — asmuo, kuris pasiekė išsi- 
laisvinimą ir gali, tapęs Buda, panirti į nirvaną, tačiau iš užuo- 
jautos gyvoms esybėms pasilieka tarp jų ir padeda joms išsi- 
laisvinimo kelyje. Ortodoksinio budizmo, arba hinajanos („Ma- 
žosios važiuoklės“), idealas — arhatas, ieškantis asmeninio ke- 
lio į nirvaną ir nesirengiantis niekam padėti. 


* Dighanikaya — budizmo kanono, Tipitakos (arba Tripita- 
kos), antrosios dalies, Suttapitakos, pirmoji knyga, perteikianti 
legendines Budos gyvenimo aplinkybes bei pasakojanti apie jo 
ankstesniuosius įsikūnijimus. 


58 Dinkart, arba Denkart, Religinis veikalas — vienas iš vėly- 
vųjų Zzaratustrizmo šventraščių, skirtas įvairioms religinės dok- 
trinos problemoms. 


* Apokatastazė — tam tikros religinės doktrinos teigiamas 
laikų pabaigoje įvyksiantis visuotinis kūrinijos — ne tik teisių- 
jų, bet ir nusidėjėlių bei demonų — išganymas, atpirkimas, nu- 
skaidrinimas iki pirmapradžio skaistumo. 


60 Yasht — Jašta, ketvirtoji Avestos dalis, apimanti rituali- 
nius himnus bei maldas (yashti — „auka“, „malda“). 


“| Chiliazmas — religinė doktrina, pagal kurią tikimasi tūks- 
tantmetės Dievo karalystės laikų pabaigoje, kai Dievas Žemėje 
viešpataus visiems prikeltiems teisiesiems. 


62 Dvylika Romulo matytų erelių. Pasak tradicijos, Romulas ir 
Remas, nesutardami, kuriam teks valdyti Romą, atsistojo ant 
kalvų (Romulas — ant Palatino, Remas — ant Aventino kalvos) 
ir laukė dievų ženklo. Remas paukščius išvydo pirmasis — jis 
pamatė šešis erelius; bet tuoj pat Romului pasirodė dvylika ere- 
lių; šis ženklas nulėmė jo pirmenybę. 


Gintaras Beresnevičius 

